
CAPITOLUL I 
MOARTEA LUI JOHN MILLINBORN 


— Dragă Jim, nu știu dacă există vreo lege, care să 
interzică ceea ce am de gând să fac. Dar dacă există o 
ademenea lege, atunci tu trebuie s-o ocolești! Ești doar 
avocat. Ştii ce trebuie să faci. Eşti cel mai bun prieten al 
meu și ai s-o faci pentru mine. 

Muribundul privi în ochii prietenului său, care se uita cu 
atâta milă la el și citi în acea privire că va accepta 
rugămintea lui. Nici nu se putea imagina un contrast mai 
mare ca acela dintre bărbatul care zăcea întins pe pat și 
bărbatul, zvelt și îngrijit, care ședea lângă el pe un scaun. 
John Millinborn fusese pe timpuri un bărbat de statură 
uriașă, cu umerii laţi, cu trăsături puternice. Şi acuma 
chiar, când zăcea bolnav, se putea deduce încă forța 
enormă ce-a avut-o în trecut. Avea o voce adâncă, mâini 
mari îndemânatece și se vedea că lucrase mult în aer liber. 
James Kitson, din contră, fusese din frageda-i tinereţe un 
intelectual, care-și petrecuse viaţa în încăperi neaerisite, în 
săli de tribunale mirositoare, printre cărți de drept și 
dosare prăfuite. 

Și totuși, între acești doi bărbaţi, armatorul de vapoare 
milionar și avocatul cu renume, exista o prietenie adâncă, 
adevărată, cu toate că atât gusturile lor cât și felul lor de 
a-și trăi viaţa, erau cu totul diferite unul de a altuia. 
Curios, că moartea venise să-l ia pe cel voinic, lăsând pe 
cel slab! Așa reflecta James Kitson privindu-și prietenul. 

— Am să fac tot ce-mi va sta în putere, John. Tu lași fetei 
o responsabilitate enormă, prin moștenirea ce-i va reveni, 

un milion și jumătate lire! 

Bolnavul aprobă dând din cap. 

— Dar eu mă lepăd de una și mai mare, Jim. La moartea 
sa, tatăl meu ne-a lăsat ca moștenire, mie și surorii mele 
Grace, câte o sută mii de lire. Eu am mărit partea mea la 
un milion. Dar asta o spun numai așa în treacăt. Sora mea 
a fost o fată bogată, dar înainte de toate, foarte 
încăpățânată și asta a prăpădit-o. Pentru că se știa că are 
parale, se ţineau toţi lingăii după ea. Și ea și-a l-a ales pe 
cel mai rău. 

Se opri o clipă din vorbă, căci pierduse respiraţia. 

— Grace s-a măritat cu un ticălos, care a ruinat-o, care i- 
a cheltuit toţi banii și care a părăsite apoi, încărcată de 
datorii și cu grija unui copilaș mic de o lună de zile. 
Sărmana Grace a murit și nemernicul s-a recăsătorit. Am 
încercat să iau copilul la mine, dar păcătosul o păstra ca 
ostatică. Când copilul a împlinit doi ani, i-am pierdut urma. 
Motivul dispariţiei l-am aflat abia acum o lună. Individul 
era un escroc internaţional, căutat de poliție. L-au arestat 
la Paris. Acuzaţia contra lui era întocmită pe numele lui 
adevărat, - numele sub care se căsătorie fusese fals. Ieșit 
din închisoare își păstră numele adevărat și schimbă și 
numele fetiţei. 

Avocatul dădu din cap. 

— Tu vrei, ca eu... 

— Autentifică testamentul și încearcă s-o găsești pe 
Oliva Predeaux. În realitate o fată cu numele ăsta nu 
există. Dar tu cunoşti numele fetei și eu ţi-am spus unde 
locuiește. Ai să vezi că nu există nimeni care s-o cunoască 
pe Oliva Predeaux. Tatăl ei a dispărut de mult, fetița putea 
să fi avut șase ani, probabil că e mort. A fost crescută de 
mama ei vitregă, fără ca aceasta să fi știut că fata îmi este 
rudă. Apoi a murit și mama vitregă, iar fata muncește de la 
vârsta de cincisprezece ani, ca să-și câștige existenţa. 

— Şi nu trebuie să fie găsită acum? 

— Nu. Abia după ce se va mărita. Nu o pierde din 

vedere, Jim. Cheltuiește cât vrei. Dar, te rog, nu o influenţa 
afară numai dacă vei vedea, că e gata să cadă în mâinile 
unui escroc... 

Vocea bolnavului, care-și recăpătase în timpul povestirii 
ceva din vechea-i forță, se rupse brusc. Bolnavul căzu greu 
în perne. 

Kitson se sculă de pe scaun și se duse la ușa care ducea 
într-o încăpere spațioasă, prin ale cărei ferestre mari, 
deschise, se putea vedea departe spre Sussex Weald. 

La fereastră ședea un bărbat de vreo treizeci de ani, 
care purta barbișon. Își sprijinise bărbia în palme și se uita 
în zare pe câmpia întinsă. Auzindu-l pe avocat că intră în 
cameră, se sculă și se apropie de el. 

— Ce se aude? 

— Mi se pare că a leșinat. Nu vrei să intri la el, Doctore? 

Tânărul se apropie în grabă și fără zgomot de patul 
bolnavului pe care-l examină iute. Luă de pe o etajeră, care 
se afla la capătul bolnavului, o seringă, pe care o umplu cu 
un lichid dintr-o fiolă. Dezveli pe bolnav, și-i făcu o injectie. 
După ce mai privi o clipă bolnavul, părăsi camera și reveni 
în salonul, în care-l aștepta Jim Kitson. 

— Ei bine? 

Medicul clătină din cap. 

— E greu să pot spune ceva precis. Inima e slabă. Cine e 
medicul său de casă? 

— Nu cred să aibă un medic de casă. Nu-i plăceau 
doctorii și nici n-a fost vreodată bolnav în viaţa lui. Mă 
miră că te-a lăsat să-l vezi. 

Doctorul van Heerden surâse. 

— N-a putut să se opună. S-a îmbolnăvit în tren, în drum 
spre casă. Şi eu eram în tren. M-a rugat să-l aduc aici și 
așa am rămas aici. Curios, că un bărbat atât de bogat ca D- 
1 Millinborn n-avea nici un servitor cu el și că trăiește ca și 
singur în casa asta, care nu e, de altfel, altceva, decât o 
casă ţărănească. 

Jim Kitson surâse, cu toată grija ce o avea. 


— John urăște fastul. Mă îndoiesc dacă a cheltuit pentru 
el personal, mai mult de o mie de lire pe an, toată viaţa lui. 
Crezi că-l poţi lăsa singur? 

Medicul ridică din umeri. 

— Nu pot face nimic. M-a oprit să trimit să chem un 
specialist și eu sunt de părere, că are dreptate. Nu mai 
putem face nimic. Totuși... 

Se înapoie la patul bolnavului, urmat de avocat. John 
Millinborn părea agitat. După ce-l examină din nou, 
medicul și cu avocatul părăsiră din nou camera. 

— Iritarea l-a cam prăpădit. Presupun că și-a făcut 
testamentul? 

— Da, răspunse Kitson, scurt. 

— Mi-am închipuit asta, când aţi chemat pe grădinar și 
pe bucătăreasă ca să iscălească și ei documentul, spuse 
doctorul van Heerden. 

Cu degetele mâinii drepte lovea în dinţi, o caracteristică 
nervoasă a lui. 

— Dacă aș avea ceva stricnină aici, se exprimă el subit. 
Trebuie să am puţin din medicamentul acesta, pentru orice 
eventualitate. 

— Nu poţi trimite pe unul din servitori, sau mă duc eu 
să-i aduc, răspunse Kitson. Crezi că găsesc stricnină în 
sat? 

— Da, răspunse medicul, dar n-aș dori să te duci D-ta. 
Am trimis mașina la Eastbourne, ca să-mi aducă câteva 
lucruri, pe care nu le găsesc aici. Până în sat, e un drum 
cam lung. De altminteri nu cred ca farmacistul să 
încredințeze cantitatea de care am eu nevoie, unui 
servitor. Eu sunt străin aici, adăugă el surâzând. 

— Mă duc cu plăcere, doctore, plimbarea o să-mi facă 
bine, spuse avocatul energic. Dacă putem face ceva care ar 
prelungi viaţa prietenului meu... 

Medicul se așeză la masă, scrise reţeta, o înmână 
avocatului scuzându-se. 

Hill Lodge, casa lui John Millinborn era clădită pe o 

colină. Drumul spre sat era lung și anevoios. Orășelul - 
Alfonston - se afla cam la vreo milă depărtare. La 
jumătatea drumului se aflau plantate o serie de pomi care 
formau un fel de pădurice, în care John crescuse pe 
timpuri fazani. Ajungând în pădurice, Kitson auzi un 
zgomot, ca și când cineva s-ar fi ascuns în tufiș. Zgomotul 
fusese prea tare, ca să fi fost provocat de un iepure care 
căuta să se ascundă, sau de vreo pasare speriată. Kitson se 
uită de aceea scrutător împrejur. Cum era cam miop, nu 
putu descoperi imediat cauza zgomotului. Deodată auzi o 
voce răgușită spunând: 

— Cred că fac un delict, nu? și zări, în același timp, un 
individ venind spre el. 

Străinul părea vesel. Şi avea dreptate să facă așa, ca și 
cum ar fi fost bine dispus. Căci numai așa putea șterge 
impresia rea pe care o făcea exteriorul său respingător. 
Individul acela putea să aibă șaizeci de ani, tot atât de 
bine, cum putea să fie numai de cincizeci. Îmbrăcămintea 
sa, care trăda mâna unui croitor bun, era murdară și ruptă. 
Cămașa de pe el, era nespus de murdară, un guler rupt era 
prins de ea și în cravata soioasă era înfipt un ac cu o 
camee! Ș 

Pe Kitson îl interesă însă numai mutra străinului. În faţa 
aceea buhăită cu ochii sticloși, care clipeau sub 
sprâncenele stufoase, grele și negre, zăcea ceva, care nu 
părea să fie decât răutate, răutate evidentă. Buzele groase 
se schimonosiră într-un surâs, văzând cum avocatul se 
dădu un pas înapoi, ca să nu se lovească de intrusul acela 
neplăcut. 

— Mie nu-mi e permis să trec p-aici, D-zeule?! Mie! - e 
ciudat! 

Individul râse răgușit și se porni apoi pe o serie de 
înjurături din cele mai murdare, cum nu le mai auzise 
alocatul acela oţelit în necazuri. 

— Iertaţi-mă, iertaţi-mă! spuse el subit, oprindu-se din 
vorbă. 


După o tăcere de câteva clipe, continuă: 

— Dv. sunteţi un om de lume, nu-i așa? Veţi înţelege 
deci, când un gentleman are necazuri... 

Se căuta prin buzunare, găsi un monoclu pe care și-l 
înfipse în ochi. In aparenţa acestei epave omenești zăcea 
atâta scârboșenie, încât avocatul simţi că-i vine rău. 

— Trecerea oprită! Dumnezeule! repetă străinul, 
înecându-se de răutate. 

— Dumnezeule! Dacă ar fi după mine, aş tăia gâtul la 
mulți oameni. Sigur că aș face-o! Le-aș băga ace în ochi! 
ace înroșite! I-aș băga în cazane și i-aș lăsa să fiarbă de 
voie! 

Avocatul nu scosese încă nici o vorbă. Dar acum repulsia 
ce-o simţea învinse nepăsarea. 

— Ce cauţi aici? întrebă el aspru. Te găsești aici pe o 
proprietate particulară. Șterge-o cât mai curând! 

Străinul se uită la ei și râse. 

— Trecerea oprită! Oprită! Foarte bine! Am onoarea, 
Domnule! 

Scoase pălăria din cap, (avocatul zări, cu ocazia asta că 
e chel) se întoarse și se îndepărtă mândru pe drumul, pe 
care venise. Drumul acesta nu ducea însă spre ieșire. 
Kitson se gândi o clipă dacă să se ia după el ca să vadă 
dacă părăsește proprietatea. Își aminti însă de importanța 
medicamentului, ce trebuia să-l aducă din sat și-și continuă 
drumul. La înapoiere se uită în toate părțile, dar străinul 
nu se mai zărea nicăieri. Se cam mira el cine poate să fie 
individul acela. Vreo epavă, care nu mai poseda nimic, 
decât amintirea unor timpuri mai bune și care trăia cu ura 
contra celorlalți oameni mai fericiţi. 

De când plecase din casa prietenului său și până se 
înapoiase, trecuse mai bine de o oră. Doctorul ședea la 
fereastră. Kitson îl întreba în treacăt: 

— Cum îi merge? 

— Tot așa. A mai avut un acces. Ai adus stricnina? Nu vă 

pot spune, ce recunoscător vă sunt. 

Luă pacheţelul din mâinile avocatului și-l puse pe 
fereastră. 

— Spune-mi adevărul, doctore. Crezi că mai are vreo 
șansă să scape? 

Doctorul ridică din umeri. 

— Cinstit vorbind, nu cred ca să-și mai recapete 
cunoștința. 

— Pentru Dumnezeu! 

Avocatul era turburat. Neînduplecarea subită a soartei îl 
înspăimânta. Crezuse că vor trece zile, dacă nu chiar 
săptămâni, până să se sfârșească. 

— Să nu-și recapete măcar cunoștința? - repetă el în 
șoaptă. 

Intră apoi în camera unde zăcea prietenul său. Medicul 
îl urma. 

John Millinborn era culcat pe spate. Ochii-i erau închiși. 
Faţa palidă ca a unui mort. Mâinile mari apucaseră gâtul 
ca într-un spasm. Cămașa desfăcută la piept. Ambele 
ferestre, câte una de fiecare parte a camerei erau larg 
deschise. Perdelele se mișcau ușor în adierea vântului. 
Avocatul se opri cu ochii lăcrămând în faţa patului și puse 
mâna pe fruntea fierbinte a muribundului. 

— John, John, murmură el și se întoarse cu ochii plini de 
lacrimi. 

Își șterse obrazul cu o batistă, se apropie de fereastră și 
se uită la priveliștea de frumuseţe liniștită ce-i oferea 
împrejurimile. 

În timp ce stătea acolo pe gânduri, își aminti din nou de 
individul pe care-l întâlnise în pădurice și era cât p-aci să 
povestească medicului cele întâmplate. Dar nu era dispus. 
Neliniștit se plimbă prin cameră. Bolnavul nu se mișcase. 
Avocatul părăsi din nou odaia. Se gândea acum la fata, al 
cărei nume și legătură de rubedenie cu John Millinborn nu- 
i erau cunoscute decât lui. Ce întrebuințare o să dea ea 
banilor, pe care-i va moșteni în curând? 

— Jim! Jim! 

Avocatul sări înapoi. 

— lute, vino... 

Medicul se repezise deja în odaie, lângă bolnav. 

Millinborn stătea acum drept și avocatul, care intrase 
după doctor, zări ochii zgâiţi ai bolnavului... 

— Jim, el a... dar nu putu să continue. Capul îi căzu pe 
piept... medicul îl așeza din nou întins. 

— Ce sa întâmplat, John? Vorbește, dragul meu... 

— Mă tem, că nu mai e nimic ele făcut, spuse medicul. 

— A murit? murmură Kitson. 

— Nu... însă, și-i făcu semn să-l urmeze în cealaltă 
cameră. 

— Ceva neobișnuit... cine poate să fie? și arată prin 
fereastra deschisă pe un individ care o gonea nebunește 
spre pădurice. 

Kitson îl recunoscu imediat. Era intrusul, pe care-l 
întâlnise adineauri. Însă ceva în goana speriată a acelui 
bărbat, expresia de spaima în atitudinea sa, îl făcură pe 
Kitson să uite de împrejurările tragice.. 

— Unde să fi fost tipul ăsta? 

— Dar cine e? întrebă medicul. 

Și doctorul se schimbase la faţă și era speriat, ca și când 
ar fi bănuit și el ceva sinistru în dosul acestei goane. 

Kitson se înapoie în odaia bolnavului. În pragul ușii 
rămase înlemnit! 

Medicul, care-l urmase, îi urmări privirea. De pe pat 
picura un lichid pe podea. Ceva roșu și groaznic. Kitson 
strânse din dinţi, se apropie de pat și trase cuvertura la o 
parte. 

Se dădu înapoi cu un strigăt, căci zări înfipt în pieptul lui 
John Millinborn un cuţit, al cărui mâner de fildeș ieșea 
afară... 

CAPITOLUL II 
BEALE - BEŢIVUL 


Cabinetul chirurgical al doctorului van Heerden se afla 
într-una din cele patru prăvălii din parterul casei Krooman 
Chambers. Clădirea aceasta fusese construită pe timpuri 
de către un filantrop bogat, pentru ca liberii profesioniști, 
care aveau nevoie de un vad bun (casa era în apropiere de 
Oxford Street) să aibă locuinţe model pe un preţ modest. 
Ca mulţi alţi filantropi, și acesta se sătură în curând de 
pasiunea sa și vânduse blocul de case unui sindicat ale 
cărei metode comerciale dăduseră deseori poliţiei ocazia 
unor cercetări mai amănunțite. 

Clădirea trecuse apoi în mâinile unei femei inteligente, 
care expedie pe toţi chiriașii indezirabili, apoi mobilă 
locuinţele simplu, însă comod și le închirie la persoane, 
care puteau fi considerate nu numai ca buni platnici, dar și 
cinstiți. Clădirea se reabilită încetul cu încetul.. Dr. van 
Heerden își instalase de șase ani cabinetul său în clădirea 
aceea și-și câștigase o clientelă numeroasă. El poseda 
locuința cea mai mare din toată clădirea. O cameră și-o 
instalase ca laborator, căci avea o mare pasiune pentru 
cercetări științifice. Asasinatul misterios a lui John 
Millinborn îi făcuse o oarecare reclamă și-i adusese folos. 
Faptul, că el tratase pe celebrul milionar, îi atrăsese mulţi 
clienţi. 

Deoarece poliția găsise urme de pașii în faţa ferestrei, 
teoria că ucigașul a intrat prin fereastra deschisă, în timp 
ce cei doi bărbaţi se găseau în camera învecinată, fu 
considerată în general ca acceptabilă. Urmele de pași 

arătau drumul pe care-l luase ucigașul. Pe individul acela 
prost îmbrăcat, pe care-l întâlnise Kitson în pădurice, nu-l 
mai văzuse nimeni. Omul acela dispăruse tot atât de 
misterios, cum apăruse. 

Cam trei luni după moartea milionarului, Doctorul stătea 
pe scara ce ducea la holul de la intrare și se uita pe stradă, 
la mulţimea, care forfotea de colo până colo, compusă în 
cea mai mare parte din lucrători și vânzătoare de prăvălie, 
în drum spre casă, căci era ora șase seara. Fuma o ţigaretă 
și interesul lui pentru trecători era mai mult aparent de cât 
real. 

Terminase  consultaţiile. Ușa „prăvăliei” sale era 
închisă. 

Privirea îi era îndreptată în zare, spre Oxford Street..., 
deodată tresări însă. O fată tânără se apropie de el. Fata 
mergea în mijlocul străzii, pe care la ora aceea nu prea 
treceau multe vehicule. Un costum din stofă albastră de 
croială severă, o îmbrăca pe tânăra fată totuși de minune. 
O pălăriuţă mică îi acoperea, dar nu-i ascundea părul 
bogat, care în bătaia razelor soarelui, făcea impresia unei 
aureole în jurul capului. Ochii fetei erau de coloare închisă 
și aveau expresia gravă, ca ai oamenilor care au suferit 
mult sau care au văzut multe suferințe. Nasul era drept, 
buzele roșii și pline. 

Pe Oliva Cresswell puteai s-o descrii în amănunt, fără să 
ajungi însă să explici în mod satisfăcător farmecul ei. 
Partea atrăgătoare a ființei ei nu zăcea nici în tenul ei 
palid, nici în statura ei mândră și zveltă, nici în felul cum 
ţinea capul, sau în surâsul ei. Nu se distingea, prin nici o 
calitate specială, mai de grabă concordanța armonioasă a 
tuturor acestor calităţi, îi dedea acel farmec, care atrage și 
provoacă bărbaţii. 

Ridicând mâna, îl salută pe Doctor cu un gest liber, 
neafectat. 

— Ah, Domnișoară Cresswell, nu te-am văzut de mult. 

— De două zile, răspunse fata, devenind serioasă. Am 

crezut până acum, că doctorii, care cunosc toate secretele 
naturii, posedă un medicament, care le ajută să treacă ușor 
peste asemenea încercări ale soartei. 

— Nu vorbi așa de meseria mea, râse doctorul, și mai 
ales, nu fii ironică. Apropos, nu te-am întrebat dacă ţi s-a 
schimbat locuinţa. 

Fata clătina din cap în semn de negare. 

— D-ra Millit spune ca n-are nimic liber pentru mine. 

— Foarte rău, răspunse el și i se vedea pe față că știrea 
asta-l indispuse. 

— Nu i-ai povestit despre Beale? 

— Ba da. l-am spus: Domnișoară Millit, nu știi, că 
domnul acela, care locuiește în apartamentul din fața mea, 
a fost beat timp de două luni, de când s-a mutat în casa 
asta? 

— Te deranjează? m-a întrebat ea. Oamenii beţi mă 
deranjează totdeauna, i-am răspuns eu. D-l Beale vine în 
fiecare seară acasă, într-un hal, pe care nu-l pot descrie 
decât ca deplorabil. 

— Şi ce ţi-a răspuns D-ra Millit la asta? 

Fata se strâmbă puţin și deveni serioasă. 

— Mi-a spus, că atâta timp cât Beale nu-mi vorbește, nu 
mă deranjează și nu mă sperie, nu e treaba mea, sau ceva 
similar. 

Și după un surâs sfios. 

— Drept vorbind, locuința e atât de bună și de ieftină, 
încât nici nu-mi pot permite să mă mut. Nici nu știi cât de 
recunoscătoare îţi sunt, că am căpătat locuinţa. D-ra Millit 
nu e prea binevoitoare față de fete nemăritate. 

Fata râdea acum din nou. 

— De ce râzi? o întrebă doctorul. 

— Mi-am adus aminte de felul curios cum ne-am 
cunoscut amândoi. 

Într-adevăr, împrejurările, în care au făcut cunoștință 
erau ciudate. 

D-ra Cresswell era casieriță într-un mare magazin din 

Westend. Doctorul cumpărase ceva de acolo și plătise cele 
cumpărate cu o bancnotă de cinci lire, care se dovedise 
apoi că era falsă. 

Pentru fată a fost un moment neplăcut, căci ea trebuia 
să suporte paguba din buzunarul ei propriu și asta nu era 
lucru puţin. Și apoi se produse miracolul. Doctorul 
revenise, se scuză și explică chestiunea. Bancnota o 
păstrase de curiozitate; o primise odată în plată. Imitaţia 
era atât de perfectă, că avea intenţia s-o pună într-o ramă. 
Din întâmplare ajunsese printre ceilalți bani ai lui și o 
dăduse din greșeală la casă, în plată. 

— Încăpuseși ca răutăciosul din piesa de teatru și ai 
terminat ca salvatorul meu, spunea fata. Fără D-ta, n-aș fi 
aflat niciodată, că aici e o locuinţa goală de închiriat și nici 
venerabila Domnișoară Millit nu m-ar fi luat de chiriașă 
fără recomandaţi a D-tale. 

li pusese mâna ușor pe umăr, într-un gest camaraderesc 
și se pregătea tocmai să meargă mai departe, când fu 
reţinută de o exclamaţie supărată. 

— Ce este? Ah! Numărul patru! 

Se dădu iar lângă doctor și se uită la persoana care se 
apropia, cu ochii pe jumătate închiși. 

— Pentru ce face asta? Pentru ce? Cum poate un bărbat 
să fie atât de slab, atât de mizerabil! Nu există nimic, ce ar 
putea justifica purtarea asta! 

Pe bordura trotuarului de peste drum, un bărbat încerca 
să se balanseze ca pe o sârmă. Afară de oarecare 
neglijenţă în îmbrăcăminte, de cravată, care-i atârna afară 
și de pălăria murdară, aparenţa lui era destul de 
cumsecade. În condițiuni mai bune, ar fi arătat chiar bine. 
Dar așa, cu părul blond răvășit pe frunte și cu pălăria dată 
pe ceafa, arăta ca un pungaș sau ca un vagabond. Oricui, 
mai puţin impresionabil decât Oliva, i-ar fi apărut foarte 
comică cazna sa de a-și menţine echilibrul cu ajutorul unui 
bastonaș, pe bordura lată de șase țoli. 

Alunecă, își recăpătă echilibrul - cu care ocazie scoase 

un țipăt ușor - alunecă din nou, până ce renunţă la aceste 
exhibiţii și trecu strada, pentru a se duce la locuinţa sa. 

Recunoscând pe doctor, îl salută cu pălăria. 

— O vreme splendidă.. Escu... Escu.. Esculapius, spuse 
el cu o voce spartă, pe când în ochi i se vedea un surâs 
vesel, - splendid, pur și simplu, pentru bacteria 
trypanosomes... bine exprimat... și pentru toţi drăguţii de 
microbi. 

Surâse blajin, trecu cu vederea privirea semnificativă, pe 
care o aruncase medicul spre fată, care se retrăsese, ca să 
nu fie amestecată în conversaţie. 

— Te părăsesc acum, doctore, continuă vagabondul. Mă 
sui la etajul cel mai de sus, departe de mirosul stricat al 
științei și departe de blestemul fatal al frumuseţii. Etajul 
cel mai de sus, foarte greu de urcat, mai ales când ești cam 
beat, - per arduis ad astra - prin muncă la stele. Motto al 
aviatorilor - motto al meu. Noapte bună! 

Salută din nou cu pălăria, se poticni pe scara de piatră și 
dispăru în dosul unei cotituri. Ceva mai târziu auziră 
trântindu-se ușa încăperilor sale. 

— Groaznic, și totuși... 

— Şi totuși? repetă doctorul. 

— Mi s-a părut glumeţ. Imi venea să râd. Dar ce 
groaznic! Ce tânăr e și desigur că a fost bine crescut! 

Oliva clătină cu tristeţe din cap. Apoi se despărţi de 
doctor și urcă scara. Pe același coridor se aflau trei uși: 
numerele 4, 6 și 9. 

Oliva se uită în trecere, cu sfială, la ușa No 4. De 
vagabond nici urmă. Nu se auzi și nu se vedea nimic. Oliva 
intră pe ușa No 6 și o închise în urma sa. Locuinţa se 
compunea dintr-un dormitor și o cameră de locuit, o odaie 
de baie și o bucătărie minusculă. Chiria era extrem de 
mică. Aproape un sfert din salariul ei. Oliva putea deci trăi 
fără grijă. 

Aprinzându-și mașina de gătit, se pregăti să-și prepare 
un ceai și puse masa. În cămară avea câteva provizii de 

conserve, pâine, lapte și câteva pătlăgele roșii. Luă ceaiul 
cu mare mulțumire. Se gândea la doctor și era fericită că 
are un prieten atât de bun. Omul acesta era atât de 
cuminte, nu făcea nici un fel de „mofturi”. Nu încerca nici 
odată să o ţină de mână, cum făceau idioţii aceia de clienţi 
și nici nu încerca s-o sărute, cum îndrăznise odată unul din 
șefii ei. 

Doctorul era cu totul altfel. Nu și-l putea imagina șezând 
în autobuz lângă o fată, presându-i piciorul sau acostând o 
fată întrebând-o: 

— Nu ne-am mai întâlnit undeva? 

Mânca încet, citindu-și ziarul și visând așa pentru sine... 
Între timp se făcuse întuneric și Oliva aprinse lumina. 
Conducta era legata de un automat, montat în odaia de 
baie. Automatul acela era plin de capricii. Câte odată-i 
ajungea un șiling ca să aibă lumină electrică o săptămână, 
câte odată însă se stingeau luminile după două zile. 

Oliva își aminti că n-a mai pus de mult nimic în automat 
și căută în portofel o monedă de un șiling, ca să o arunce 
în aparat. Găsi fiorini, piese de șase pence, dar nici un 
șiling. Asta e situația naturală a tuturor posesorilor de 
aparate automate. Oliva cunoștea starea asta din 
experienţă, așa că nu-și făcu inimă rea. Se gândea numai: 
să se ducă jos și să schimbe bani potriviţi sau s-o lase în 
voia soartei? 

— Dacă nu mă duc eu, o să te duci tu, se adresă ea 
luminii care tremura amenințătoare. 

Deschise ușa spre coridor. În aceeași secundă se stinse 
lumina în spatele ei. Pe scară ardea un bec, care n-avea 
nimic de a face cu automatele... Încuie ușa apartamentului 
său și se îndreptă spre scară. Trecând pe la No 4 și 
observând că ușa e numai sprijinită, se opri și se înapoie 
apoi, căci nu voia să se întâlnească cu beţivanul acela. 

Se gândi apoi la doctor, care locuia la No. 9. De obicei, 
când era acasă, un bec ardea în coridor. Azi însă era 
întuneric beznă. Văzu o carte de vizită prinsă de ușă, se 

apropie și o descifră la lumina slabă a becului de pe 
coridor: 


„Mă înapoiez la 12. Așteptaţi”. 


Doctorul ieșise deci și aștepta o vizită. D-rei Oliva nu-i 
rămânea așa dar nimic altceva de făcut, decât să riște să 
se întâlnească cu impertinentul de Beale. 

Zbură aproape, pe scară în jos și abia în stradă se simţi 
ușurată. 

Negustorul din colț, la care schimbă moneda o tinu 
câtva timp cu vorba. La aproape jumătatea drumului spre 
casă, zări, la intrare, stând un bărbat. Inima începu să-i 
bată cu putere. 

— Matildo, ești stupidă! își spuse ea singură. Pe eanua 
chema „Matilda”, dar își zicea așa, atunci când voia să se 
dojenească singură. 

Își făcu curaj și intră pe poartă. Se uită cu coada 
ochiului la tipul, care stătea acolo, dar nu-l recunoscu. Dar 
nici el nu punea preţ pe faptul de a fi văzut. Fata avea 
impresia, că individul era de statură mică și gras. Precis nu 
o putea spune însă. Scara o sui în goană. Ajunsă în coridor, 
se îndreptă spre ușa No. 6, a locuinţei ei. Văzu că ușa No 4 
e încă întredeschisă, dar - și asta era mult mai important - 
și ușa apartamentului ei! Nu exista nici o îndoială. Intre 
ușă și pervaz era o despărţitură de cel puţin doi țoli. Ea-și 
aducea însă perfect aminte, nu numai că încuiase ușa, dar 
că apăsase și clanţa, ca să vadă dacă ușa e închisă. Ce să 
facă? Spre necazul ei simţea că o trece nădușeala și că-i 
tremură mâna. 

„Dacă cel puţin lumina ar fi fost aprinsă, aș risca să intru 
înăuntru” se gândea ea. Lumina nu ardea însă și ea ar fi 
trebuit să treacă prin cele două încăperi întunecoase, ca să 
ajungă în camera de baie, unde era instalat automatul și se 
știe că odăile de baie sunt mai ales potrivite pentru crime. 

— Nu fi proastă, Matildo, se adresă ei singură, du-te 

înăuntru, fricoasă ce ești, ai uitat pur și simplu să încui 
ușa! Asta-i totul și basta! 

Împinse ușa mai larg și intră ezitând în locuinţă. 

Se opri, însă când auzi un zgomot. Era un zgomot 
hârșiitor, ca acela pe care-l face un câine, când se freacă 
de un scaun. 

— Cine e? întrebă ea cu voce fermă. 

Nu-i răspunse nimeni. 

— Cine e acolo? 

Făcu un pas înainte. Dar subit o mână greoaie îi apucă 
mâneca bluzei și auzi pe cineva răsuflând adânc. 

Își mușcă buzele ca să înăbușe un țipăt, se smulse cu 
putere, lăsând o parte din mânecă în mâna intrusului, și se 
repezi afară, trântind ușa cu putere în urma ei. În doi pași 
ajunse la ușa cu No 4 și începu să bată cu amândoi pumnii 
în ea. 

— Beat sau treaz, e cel puţin un bărbat, murmură ea. 

Abia lovise de două ori în ușă, când aceasta se deschise 
și D-l Beale apăru în pragul ei. 

— Ce s-a întâmplat? 

Fata nu băgă în seamă tonul vocii lui. 

— Un bărbat, un bărbat în locuinţa mea! exclamă ea, 
arătând spre mâneca ruptă a bluzei. Un bărbat...! 

Beale o dădu la o parte și se îndreptă spre ușa ei. 

— Cheia? întrebă el în grabă. 

Cu degetele tremurânde, fata i-o dădu. 

— Un moment! 

Dispăru în locuința sa, reveni însă imediat cu o lampă 
electrică în mână, descuie ușa și spre surprinderea ei, 
scoase un revolver din buzunar. 

Împinse ușa cu piciorul și fata-l văzu dispărând în 
întunericul locuinţei ei. 

Deodată se auzi vocea lui aspră: „sus mâinile!” și o altă 
voce scoțând câteva exclamaţii iritate și apoi iar Beale: 

— Ce-i cu lumina D-tale? Poţi intra. L-am prins în camera 
de locuit. 

Oliva intră în camera de baie, aruncă un șiling în aparat, 
învârti șurubul și lumina se aprinse iar... 

Într-un colţ al camerei stătea un individ de aparenţă 
bolnăvicioasă, cu fața albă ca varul, cu un cap prea mare 
pentru statura sa. Mâinile le ţinea în sus. Buza inferioară îi 
tremura de frică. D-l Beale era ocupat cu percheziţionarea 
lui. 

— N-ai armă? Nimic? Bine! Poţi lăsa mâinile în jos 
întoarce-ți acum buzunarele! 

Individul spuse ceva într-o limbă pe care fata n-o 
înţelese. D-l Beale îi răspunse în aceeași limbă. Conţinutul 
buzunarelor individului le puse Beale pe masă, în văzul 
fetei, care se uita cu ochii holbaţi. 

— Halo, ce-i asta? 

Beale ridică o hârtie de jos. Pe ea era scrisă o cifră, care 
putea fi tot așa de bine un șase, ca și un opt. 

— Înţeleg acum, spuse Beale. Nu înţelegi englezește, 
prietenie? Scoate ce ai în buzunarul din 'năuntru. 

Individul ascultă posac și scoase un portofel pe care 
Beale îl desfăcu. În portofel se găsea un pacheţel mic, 
asemuitor prafului de Seidlitz. Beale spuse ceva acum într- 
o limbă, care părea fetei că e nemţește. Suna cu „nu e 
bine”. 

— Trebuie să te las singură câteva clipe. Prietenul 
acesta și cu mine mergem împreună - viu numai decât 
înapoi. 

Ambii părăsiră locuinţa. Individul acela mic cu capul 
mare, se opunea, dar ea îi auzi coborând scara. Beale 
reveni curând. Abia acum văzu Oliva că era complet treaz. 

Ochii săi aveau privirea limpede, buzele strânse. Parul 
blond, pieptănat. Se uită atât de serios la ea, că o trecu un 
fior de jenă. 

— Domnișoară Crosswell, îi spuse el liniștit, trebuie să te 
rog să-mi faci un mare serviciu. 

— Cu plăcere, dacă pot. 

— N-am să te rog ceva imposibil. Vreau numai să te rog 

să nu spui nimănui, cele ce s-au întâmplat azi aici. 

— Nimănui? Dar Doctorul... 

— Nici măcar doctorului! Mai ales lui! Dă-mi cuvântul de 
onoare! 

Fata se gândi o clipă. 

— Îţi promit să nu spui nimănui de individul acela, de 
care m-ai scăpat în mod atât de amabil. 

Beale ridică capul. 

— Trebuie să înţelegi un lucru, Domnișoară Crosswell. 
Nu trebuie să iei greșit chestia cu nenorocitul acela, care 
tremura de frică și care cu siguranţă că nu fi ar fi făcut 
nimic. L-am așteptat toată seara. 

— L-ai așteptat? 

— Da. 

— Unde? 

— În locuinţa doctorului. Trebuie s-o știi că doctorul și 
cu mine suntem dușmani de moarte. Suntem concurenţi pe 
teren științific. Pe tipul acela, l-am așteptat amândoi și eu 
voiam s-o iau înaintea doctorului. 

— Dar... cum ai putut intra? 

— Păi am cheia! Nu uita că ai promis pe cuvânt de 
onoare! Omul ăla nu știa dacă trebuie să-l întâlnească pe 
medic la No 9, care e locuinţa doctorului, sau la No. 6, căci 
la ambele uși se potrivește aceeași cheie. 

Îi demonstra acest lucru pe loc. 

— Asta era ce am așteptat! 

Cu aceste cuvinte desfăcu pacheţelul, pe care-l găsise în 
portofelul individului, și-l puse cu mare băgare de seamă 
pe masă. Pacheţelul conţinea cam vreo lingură de ceai 
dintr-un praf verde. 

— Ce este asta? - întrebă fata cu teama. 

— Asta? răspunse Beale alegând cu îngrijire cuvintele, e 
o imitație reușită a „Prăpădului verde!” sau cum îi zic eu, a 
„Leroarei verzi”. 

— Prăpădul verde? Dar ce e prăpădul verde? Ce se face 

ca el? întrebă fata uluită. 
— Sper să nu o aflăm niciodată, răspunse el serios, și în 
ochii săi limpezi se citea o urmă de teroare. 

CAPITOLUL III i 
PUNSONBY CONCEDIAZA O 
FUNCTIONARA 


Oliva Cresswell se deșteptă pe dată ce deșteptătorul ei 
începu să sune și se sculă odată cu ultimul zăngănit 
disperat al lui, biruind ispita aproape irezistibilă de a 
închide din nou ochii. Prima impresie, era că n-a închis 
ochii toata noaptea. Își amintea că s-a băgat în pat la unu 
și că s-a zvârcolit până la trei de colo până colo. Își mai 
amintea, că se decisese să se scoale, să-și gătească ceva de 
mâncare, să aștepte răsăritul soarelui și apoi, până ce să 
se decidă dacă ceea ce voia ea să facă era romantic sau 
numai... copilăresc, adormise buștean. În tot cazul, patru 
ceasuri de somn sunt cam puţin pentru o fată tânără și o 
costă o încordare enormă, ca să-și ducă picioarele, care 
erau băgate în pantalonii pijamalei, pe marginea patului. 
Pierdu apoi cinci minute admirându-și piciorușele albe și 
fine. După aceea se duse leneșă în odaia de baie, dădu 
drumul la apă și pregăti de ceai. După o jumătate de ceas 
era gata îmbrăcată și se simțea împrospătată, dar fără 
entuziasm. 

Revenindu-și complect în fire - ce-i drept abia în drum 
spre magazinul unde lucra - văzu că avea griji. Devenise, 
fără să vrea, părtașă la un secret - și beţivanul acela de 
Beale, îi impusese aceasta confidenţă. Dar - și ideea asta îi 
veni atât de subit, încât ridică capul, ceea ce-l făcu pe 
conducătorul autobuzului să creadă că vrea să coboare - D- 
l Beale fusese treaz și poruncitor! 

Să-i povestească ea oare doctorului cele petrecute? Dr. 

van Heerden îi fusese totdeauna un prieten bun. I se părea 
că-l trădează, că nu-i loial dacă-i ascundea că Beale fusese 
noaptea trecută în camera lui. Să fi fost oare numai o 
întâmplare, că aceeași cheie deschidea ușa ei și a 
doctorului? Dacă da, atunci era o coincidenţă neplăcută. 
Oliva voia să-și schimbe numai decât broasca. 

Cobori din autobuz la colţul străzii unde se afla blocul 
marilor magazine ale lui Punsonby. Firma aceasta era una 
din cele mai mari și din cele mai pline de succes din 
Londra și pentru Oliva fusese un mare noroc, să obţină 
slujba ei actuală, căci un angajament la Punsonby era cam 
ca o slujbă la stat, numai că era mai bine plătită. 

Ajungând pe trotuar, se uită la ceas. Era încă devreme. 
Oliva voia tocmai să intre prin ușa de care se serveau 
funcționarii, când se simţi apucată ușor de braţ. 

Se întoarse mirată și se găsi în fața D-lui Beale, care era 
extrem de elegant îmbrăcat cu un costum cenușiu, cu o 
pălărie moale și cu buchet de violete la butonieră. 

— Scuză-mă, te rog, Domnișoară Cresswell. Pot să-ţi 
vorbesc o clipă? 

Oliva se uită la el cu îndoială. 

— Mi-ar fi fost mai plăcut, dacă ai fi ales alt loc și alt 
timp, D-le Beale, îi răspunse ea sincer. 

Beale dădu din cap afirmativ. 

— Ştiu că am ales rău și timpul și locul. Din nefericire, 
nu-mi pot lăsa afacerea. Sunt om de afaceri - surâse - cu 
tot felul meu dubios de a trăi. 

Oliva se uită foarte atent la el, căci i se părea că există 
un fel de ironie în vorbele lui. Dar Beale devenise iar 
serios. _ 

— N-am să te rețin mai mult de două minute. In aceste 
două minute am însă multe de spus. N-am să te incomodez, 
ce-i drept, cu povestea vieţii mele. 

De data asta Oliva zări gluma în ochii lui și trebui să 
surâdă fără să vrea, căci în fond nu-i prea venea să râdă și 
nu era de loc dispusă. 

— Am o afacere în City, continuă Beale, și în privinţa 
asta te rog sa păstrezi discreţie. Sunt expert în cereale. 

— Expert în cereale? întrebă Oliva încreţind din frunte. 

— O meserie ciudată, nu-i așa? Dar, ce să fac? Asta mi-e 
meseria. Caut pe cineva pentru un post de încredere. Am 
un birou frumos. Slujba e bine remunerată. Orele de lucru 
sunt puţine, și munca e ușoară. Vreau să te întreb dacă ai 
fi dispusă să accepti postul acesta. 

Oliva clătina din cap, se uită cu interes, dar și bănuitor 
la el. 

— Foarte amabil din partea D-tale, D-le Leale. Mă obligi 
și mai mult. Dar n-am dorința să-mi părăsesc slujba 
actuală. Munca la Punsonby îmi place și deși sunt convinsă 
că chestiunile mele particulare nu te interesează (Beale i- 
ar fi putut răspunde contrariul, dar făcu.) pot să-ţi spun, că 
am o leafă bună și că n-am nici dorinţă și nici intenţia să 
plec d aici. 

Beale clipi din ochi. 

— Neșansa mea! Acum n-am să-ți spun decât două 
lucruri: întâi, că dacă ai lucra pentru mine, nu ai fi 
niciodată deranjată de oarecari apucături pe care poate le- 
ai observat la mine, al doilea, te rog să-mi promiţi, că dacă 
vei părăsi vreodată Punsonby, să-mi dai mie mai întâi 
ocazia, să-mi asigur serviciile dumitale. 

Oliva râse. 

— Te găsesc foarte curios, D-le Beale, dar sunt convinsă, 
că ceea ce spui, e serios și că D-ta vei muta micile D-tale 
apucături în afara biroului. În ceea ce privește Punsonby, 
îți promit, că dacă voi pleca de aici, am să-ţi dau D-tale 
prima șansă de a mă angaja. Acum trebuie să plec. [ţi 
mulțumesc încă odată pentru ceea ce ai făcut aseară 
pentru mine. 

Beale i se uită de-a dreptul în ochi. 

— Nu-mi amintesc să se fi întâmplat ceva aseară și aș fi 
mulțumit dacă și memoria D-tale ar avea același lapsus. 

Beale îi strânse mâna, se descoperi salutând-o și plecă în 


25 


grabă. Oliva se uită după el, până ce orologiul îi aminti că 
șeful casei Punsonby ţinea foarte mult ca personalul său să 
fie exact. Oliva se duse la garderobă, unde-și lăsă pălăria și 
mantoul. Îndreptându-se spre oglindă, pentru a-și aranja 
părul, se văzu în fața unei fete serioase, înaltă, care o 
privea de câtva timp. 

— Bună dimineaţa! spuse Oliva. 

În tonul vocii ei se auzea mai mult politeţe decât 
prietenie, căci cu toate că ambele fete lucrau de mai bine 
de un an în același birou, între ele exista acea răceală, care 
nu putea fi înlăturată, oricât de lung ar fi fost timpul 
petrecut împreună. 

Hilda Glaum era de origine elveţiană și cam misterioasă. 
Era o fată frumoasă. Insă puţin cam rezervată și 
posomorâtă. În afară de faptul că e frumoasă, nu știa 
nimeni ce să mai spună de ea. Căci nu dăruia nimănui 
încredere și nu cerea încredere de la alţii. Tocmai asta-i 
convenea Olivei. Dar, contrari Olivei, Hilda nu lega 
prietenii și sta retrasă de petrecerile colective ale celorlalţi 
funcționari, indiferent dacă era vorba vara de o plimbare 
pe Tamisa, sau iarna, de un bal. Hilda nu primea vizite și 
nici nu era invitată. 

— neata, îi răspunse ea Olivei. Ai fost sus? 

— Nu. De ce? 

— Nimic. 

Oliva urcă scara spre biroul ei. Ea și cu Hilda se ocupau 
cu scrisorile recomandate și trebuiau să controleze banii 
care veneau de la clienţi, prin poștă. După aceea trebuia să 
împartă comenzile secţiilor respective. Pe masa ei de lucru 
se aflau trei saci plumbuiţi. Un curier al secţiei poștale o 
aștepta ca să-i dea sacii în primire contra chitanţă iscălită 
de ea. Oliva îi scrise chitanţa, după ce controlă cifrele de 
pe plombe cu acelea notate în registrul curierului. Hilda nu 
venise încă din anumite motive. Oliva deșertase tocmai 
primul sac, când se pomeni cu directorul firmei. Domnul 
acesta era un bărbat mare, gras, cu o mutră serioasă. 

Capul îl avea chel, în schimb purta barbă. Avea un fel de a 
se purta, plin de demnitate, precum și obiceiul de a înclina 
capul la o parte când vorbea sau când întreba ceva, ca și 
când ar fi vrut să evite lovitura ce i-ar fi dat-o un răspuns. 
O chemă afară. 

— Ah, Domnișoară Cresswell eu - ah - îmi pare rău, că nu 
te-am văzut, înainte de a-ţi fi scos paltonul și pălăria. Vino 
te rog, la mine în birou. 

— Cu plăcere, d-le White - răspunse fata, gândindu-se 
care ar putea să fie cauza chemării. 

D-l White păștea majestos în faţa ei, jucându-se cu firul, 
de care atârnau ochelarii săi, tocmai așa cum ar ţine un om 
bine simţit, un șoarece de coadă. O conduse în cabinetul 
sau, ai cărui pereţi erau tapisaţi cu plăci din lemn de 
trandafir. 

— Ia loc, ia loc, te rog, Domnișoară Cresswell, o pofti el. 

Așezându-se apoi la birou, lipi degetele arătătoare unul 
de altul și se uită în tavan, ca unul care căuta ajutor. 

— Mi-e frică. Domnișoară, că am o însărcinare 
neplăcută. 

— O însărcinare neplăcută? - întrebă Oliva, căreia îi se 
puse un nod în gât. 

— Trebuie să-ți spun că firma Punsonby renunţă la 
serviciile Dumitale. 

Oliva se sculă și se uită cu gura deschisă la el, plină de 
spaimă și mirare. 

__—Să renunțe la serviciile mele? întrebă ea încet. 
Înseamnă că sunt concediată? 

— Da. In locul preavizului primeşti un cec, adică 
contravaloarea salariului pe o lună, afară de suma, care ţi 
se cuvine pentru săptămâna asta. 

— Dar de ce mă concediaţi? De ce? De ce? 

D-l White, care holbase ochii, ca să vadă acţiunea 
fulgerătoare a vorbelor lui asupra fetei, îi închise din nou. 

— Nu se obișnuiește la noi să indicăm motivele când 
concediem funcţionarii - spuse el ca un oracol. Trebuie să- 

ți fie destul, când îţi spun că am fost până acum mulțumiți 
de serviciile D-tale, în toate privinţele, dar, din cauze 
despre care nu vreau să discut suntem siliți a renunţa pe 
viitor la serviciile D-tale. 

Pe Oliva o apucă ameţeala. Nu putea înţelege ce s-a 
întâmplat. De cinci ani lucra deja, în condiţii excelente, la 
firma aceasta. Toată lumea se purta bine cu ea și munca îi 
plăcea. Nu se gândise niciodată să caute alt post. Se 
socotise ca una din funcţionarele greu de înlocuit. 

— Nu știu dacă înţeleg bine? Trebuie să plec imediat? 

D-l White dădu din cap în sens afirmativ. li întinse cecul 
peste masă, pe care fata îl luă și-l îndoi, fără să știe ce 
face. 

— Nu voiţi să-mi spuneţi cauza concedierii? 

D-l White clătină din cap. 

— Punsonby nu face nimic fără motiv, spuse el solemn, 
căci simţea că trebuie să pară că Punsonby are dreptate. 

Oricare ar fi fost cauza acestui incident nenorocit, nu 
putea fi blamat Punsonby, căci Punsonby era o casă demnă 
de stimă care plătea cu regularitate dividende de 14 la 
sută pe an. 

— Ne lipsesc informaţii mai ample, ca să cercetam mai 
departe afacerea asta. Ni s-au promis, informaţii precise, 
dar de fapt nu le avem. Totul e foarte neplăcut, foarte 
neplăcut și clătină din cap. 

Oliva se înclina scurt, părăsi iute camera, se duse de-și 
luă paltonul, puse pălăria pe cap și părăsi firma Punsonby 
pentru totdeauna. 

Ajungând în stradă își aminti deodată de d-l Beale și de 
vorbele lui și se opri în loc. Să fi știut el ceva? De ce 
apăruse el în dimineaţa aceea cu multe ceasuri înainte de 
timpul când era de obicei vizibil (dacă tot ce se vorbea prin 
casa Kroomanm, merita crezare)? Și apoi, ca și când ar fi 
fost să pună capac la toate, îl văzu în persoană în faţa ei. 
Beale stătea la colțul străzii, se rezumase de baston, fuma 
o ţigaretă lungă băgată într-un port-ţigaret și mai lung și 

părea absorbit complect de prezenţa unui lucrător, care 
repara sus de tot un fir telefonic. 

Olivia făcu un pas în direcţia lui, se opri însă imediat. 
Beale era atât de adâncit în urmărirea acrobaţiilor 
lucrătorului, că nici n-o putuse vedea. Oliva se întoarse 
încet și o șterse în partea opusă. Dar abia făcuse câţiva 
pași, că el o și ajunse. 

— Pleci cam de vreme azi acasă Domnișoară Cresswell, 
îi surâse el. 

Oliva se întoarse spre el. 

— Ştii de ce? 

— Nu știu, afară de... 

— Afara de? 

— Afară de cazul că te-au concediat - răspunse el rece. 

Oliva încreţi din frunte. 

— Ce știi D-ta despre concedierea mea? 

— Așa ceva se întâmplă câte odată. 

— Ai știut că am să fiu concediată? 

— Da. Nu știam precis că te vor concedia azi, dar aveam 
presimţirea, că ai să zbori ocazional. De aceea ţi-am și 
făcut oferta mea. 

— Pe care, bine înţeles, nu o accept, se răsti Oliva la el. 

— Pe care, bine înţeles, ai acceptat-o, spuse Beale 
liniștit. Crede-mă, eu știu numai un lucru și anume, ca 
Punsonby a fost influenţat să te concedieze. Nu știu din ce 
cauză. 

— Dar de ce ai crezut D-ta că va face asta? 

Beale deveni deodată foarte serios. 

— Așa mi-am închipuit. Nu vreau să fac pe misteriosul și 
nu pot spune altceva, decât că am avut motive puternice să 
presupun ca așa ceva se va întâmpla. 

Oliva ridică obosită din umeri. 

— Totul e și așa destul de misterios, spuse ea. Vrei 
serios ca să lucrez pentru D-ta? 

— Da. 

— Dar nu mi-ai dat adresa biroului D-tale în City. 

— Păi de aceea m-am înapoiat. 

— Atunci ai știut că am să plec curând d-acolo? 

— Ştiam că ai să pleci cândva, azi. 

Oliva holbă ochii la el. 

— Doar nu vrei să spui că ai fi așteptat toată ziua? 

El râse. 

— Ba vreau să spun că aș fi așteptat toata ziua. 

Și acum râse și ea. 

— Adresa mea este: 342, Lothbury. 342. Poţi începe 
chiar azi după masă. Şi... el ezită. 

— Şi... 

— Şi aș considera-o ca, foarte inteligent, dacă nu vei 
comunica prietenului D-tale, doctorului, că eu te-am 
angajat. 

În timp ce vorbea, Beale își examina cu atenţie unghiile 
și evita să se uite la ea. 

— Pentru rugămintea mea am câteva motive: Mai întâi 
nota mea la purtare este, în caisa Krooman foarte proastă, 
și asta ar putea să-ţi strice. 

— La asta trebuia să te gândești înainte de a mă fi rugat 
să viu la D-ta. 

— M-am gândit chiar foarte mult la asta, răspunse el 
liniștit. 

Oliva recunoscu, că era just ceea ce îi spunea și se 
supără pe ea singură, că acceptase atât de grabnic oferta 
lui. Întâmplările din noaptea trecută însă, dăduseră aceluia 
care stătea acum în faţa ei o importanţă pe care n-ar fi 
acordat-o niciodată beţivanului de Beale. 

— Misterul întregii chestiuni m-a zăpăcit puţin, așa că aș 
dori să încep mai bine serviciul mâine dimineaţă. La cât să 
vin? 

— La zece. Am să fiu acolo, ca să-ţi explic ce ai de făcut. 
Primeşti un salariu de cinci lire pe săptămână. D-ta vei fi 
conducătoarea biroului. Munca D-tale va consta mai ales 
să colaționezi statistica recoltelor de grâu din toată lumea 
în ultimii cincizeci de ani. 

— Trebuie să fie foarte interesant, spuse ea, cu o licărire 
în ochi. 

— E mult mai interesant de cum crezi. 

Oliva ajunse acasă, tocmai în clipa în care Doctorul ieșea 
din casa și se uită mirat la ea. 

— Eşti devreme acasă! 

Să-i spună? De fapt, nu exista nici un motiv, de ce nu i-ar 
spune. Doctorul a fost totdeauna un prieten bun și Oliva 
era sigură de compătimirea lui. Şi tocmai în momentul 
acela îi trecu prin minte, că Beale nu-i arătase nici un pic 
de compătimire și nici nu exprimase măcar o vorbă de 
regret. 

— Da! Sunt concediată! 

— Concediată? Imposibil! 

— Şi totuși e așa! spuse ea bine dispusă. 

— Dar draga mea, asta e nemaipomenit! Pentru ce 
motiv? 

— Nici un motiv. 

Olivia vorbea cu o ușurință, care nu lăsă să se întrevadă 
furia, ce-i zbuciuma sufletul. 

— Nici nu ţi-au dat vreun motiv? 

— Nu! Mi-au plătit salariul pe o lună și mi-au spus pur și 
simplu să plec și pentru că sunt o funcţionară ascultătoare, 
am plecat. 

— Dar asta e ne mai pomenit! spuse el iritat. Am să mă 
duc la Punsonby și am să vorbesc cu ei. Cunosc pe unul din 
directori, adică e clientul meu. 

— N-ai să te duci și n-ai să vorbești! îi spuse Oliva cu 
tărie. Mi-e absolut indiferent. 

— Dar ce ai sa te faci? Dumnezeule! O idee splendidă! 
Am nevoie de o secretară la mine în clinică. 

Comicul situaţiei o făcu să râdă. 

— De ce râzi? 

— Îmi pare tare rău, doctore, și nu trebuie să crezi că 
sunt nerecunoscătoare. Dar dacă lucrurile merg așa 
mereu, o să mă cred funcţionara cea mai căutată din 

Londra. 

— Ai deja o altă slujbă? 

— Am acceptat una, chiar adineauri. 

Decepţia lui era atât de mare, încât Oliva ar fi putut-o 
lua drept tristeţe, dacă ar fi fost ceva mai închipuită. 

— Iute merge la D-ta. Ce fel de slujbă e aia? 

— Într-un birou din City. 

— O să te plictisești. Dar dacă te-ai decis, bine înţeles că 
nu mai insist. Aș fi cu plăcere dispus să-ţi plătesc cinci, 
șase lire pe săptămână și munca ar fi foarte ușoară. 

Oliva îi întinse mâna surâzând. 

— Londra e plină cu oameni care n-au altă dorință mai 
vie, decât să-mi plătească mie cinci lire pe săptămână 
pentru o muncă ușoară. Îţi mulțumesc din suflet, doctore! 

Suind scara, spre locuinţa sa, se simţea mult mai 
mulțumită, decât și-ar fi închipuit că ar putea să fie față de 
împrejurările date. 

Afacerea cu Punsonby îi apăru acum, cu toată înjosirea 
suferită, fără importanţă. Odată și odată o să afle ea ce i-a 
făcut pe zeii de la Punsonby s-o concedieze așa brusc. 

Deschise ușa apartamentului său și intră înăuntru, nu 
fără ca să arunce mai întâi o privire șugubeaţă asupra 
celorlalte două uși - a noului său stăpân și a doctorului, 
care voise să-i devină stăpân. 

— Sara, tu ai noroc!, spus ea, închizând ușa. 

„Sara” era contrariul „Matildei”. 

— Dacă beţivul îți dă drumul, te așteaptă cu siguranţă 
un înger păzitor la ușă care să-ţi ofere douăzeci de lire pe 
săptămână, numai pentru munca de a-l chema odată pe zi 
la telefon. 

Îi veni în minte, că ar fi bine să se plângă de concedierea 
asta bruscă și se apropie de mica măsuţă de scris, care era 
montată în raftul cu cărți, ca să scrie scrisoarea, până ce 
nu s-ar răzgândi. Masa de scris era una din acele mobile 
moderne, care economisesc loc, și nu era decât un capac, 
care se ridică în sus. Oliva trase afară suporţii capacului, 

băgă cheia în broască, dar cheia nu voia să se învârtească 
din simplul motiv că era descuiat. Ea își aminti însă precis 
că-l încuiase chiar în dimineaţa aceea, după ce pusese 
înăuntru o factură sosită cu primul curier poștal. 

Oliva trase capacul în jos și ne uită uluită la puţinele 
lucruri care erau ascunse în dosul lui. După toate 
aparențele fiecare despărţitură fusese percheziţionată, 
căci totul era răvășit. Ambele sertare minuscule, în care 
Oliva păstra mărci poștale și peniţe, erau trase afară și 
goale. 

CAPITOLUL IV 5 
SCRISORILE CARE NU SE GASEAU 


Oliva cercetă în grabă hârtiile, care se aflau acolo. N- 
aveau nici o importanță și constau în cea mai mare parte 
din scrisori pe care le primise de la putinele prietene, de 
care se alipise în timpul cât a servit la Punsonby. Apoi 
programe de teatre, rețele de bucătărie, pe care și le 
copiase din reviste, - și o mulțime de fotografii, pe care le 
scoase ea singură în ultima ei excursie. Oliva aranjă 
lucrurile din nou la loc și trecu apoi în dormitor. Și aici 
găsi urme, care lăsau să vadă, că cineva percheziţionase 
odaia. Sertarul de la dulap era deschis și cu toate că nu se 
vedea că conţinutul fusese răvășit, totuși era evident, că și 
sertarul fusese percheziționat. Mai făcu și o descoperire, 
fereastra era deschisă jos. De obicei jumătatea de jos era 
semiînchisă și înțepenită cu o broască patent. Măsura 
aceasta de prevedere era necesară, căci fereastra dedea 
pe un balconaș îngust, care împrejmuia clădirea și ducea 
spre scara de incendiu. Oliva se uită în afară. Cu siguranţă 
că hoțul intrase și ieșise pe fereastră. 

Probabil că fusese deranjat de sosirea ei, căci nu era de 
presupus că ar fi șters-o atât de grăbit, ca să fi lăsat 
hârtiile de pe birou în halul în care le găsise. Oliva cercetă 
acum toate sertarele, dar atât cât putu constata, nu-i lipsea 
nimic. Se înapoie la măsuţa de scris, aranjă mecanic 
hârtiile, se așeză apoi, își sprijini bărbia în mâini și căută 
să-și readucă în memorie toate cele întâmplate în 
dimineaţa aceea. 

Cine-i percheziționase masa de scris? 

Ce sperau să găsească acolo? Era convinsă, că asta nu 
era fapta unui hoț ordinar. 

In spatele acestei chestiuni stătea altceva, ceva sobru și 
îngrijorător. Ce legătură exista între percheziţia asta și 
concedierea ei subită? Ce voia să spună îngâmfatul de 
White, când bolborosea despre dovezi anumite? Dovezi? 
Pentru ce? Oliva nu-i putu da de cap. Renunţă să găsească 
soluţia și ridică din umeri. Nu era atât de speriată, cât 
contrariată. Nu-i convenea devierea asta de la viaţa ei 
obișnuită, și netedă pe care o trăise până acum. Nu-i 
convenea după cum nu-i convenea nici apariția lui Beale, 
care era când beat, când treaz, care întreținea un birou în 
City, pe care nu-l vizita și care arăta atâta interes pentru 
situaţia ei. 

Toate astea îi plăceau cu atât mai puţin, cu cât reușise 
să-i zdruncine încrederea, nu încrederea, asta ar fi 
însemnat prea mult ci, romantismul blând, care învăluia 
prietenia ei cu Doctorul van Heerden. Se sculă de la masă, 
începu să se plimbe prin cameră și reflecta, cum să-și 
întrebuinţeze ziua. lIntenţiona să ia prânzul într-un 
restaurant oarecare și să-și permită o reprezentaţie 
matineu într-un teatru. Poate că să se ducă să cineze în 
oraș și să revină mai târziu acasă - uitându-se însă prin 
cameră, se cutremură. Gândul că o să-și petreacă singură 
seara în camera ei, nu o înveselea de loc. 

— Matildo, devii suprasensibilă - își spuse ea singură. 

Trecu apoi în dormitor, își scoase o rochie și și-o întinse 
pe pat. 

În clipa aceea auzi o bătaie la ușă. Lăsă peria de haine, 
pe care o ţinea tocmai în mână, trecu în hol, deschise ușa 
și se dădu un pas înapoi! Pe coridor stăteau trei bărbaţi. Pe 
doi nu-i cunoștea, aveau însă aspectul neîndoielnic al 
persoanelor oficiale, pe care nu-l pot ascunde niciodată 
agenţii poliţiei secrete. Cel de al treilea era D-l White, 
demn și serios, mai rău ca altădată. 

— D-ra Cresswell?, o întrebă unul din cei doi străini. 

— Da. 

— Putem intra? Aș dori să-ţi vorbesc. 

Oliva îi conduse în camera de locuit. D-l White intrase și 
el. 

— D-ta te numești Oliva Cresswell? Până acum ai fost 
funcționară la Punsonby? 

— Exact. răspuns Oliva și așteptă mirată, ce va urma. 

— S-au dat unele informaţii contra D-tale care au avut ca 
urmare concedierea D-tale azi dimineaţă?, continuă 
străinul. 

Oliva era pe cât de surprinsă pe atât de indignată. 

— Informaţii contra mea?, întrebă ea mândră. Ce 
înseamnă, asta? 

— Asta 'nseamnă că ești acuzată, că ai delapidat bani 
aparținând firmei, întrebuințându-i pentru D-ta. Asta era 
acuzaţia, nu-i așa? 

Străinul se adresase cu întrebarea asta D-lui White, care 
aprobă dând din cap., 

— Minciună! Minciună nerușinată! strigă fata, uitându- 
se furioasă la buhăitul de director. 

— D-ta știi că e o minciună. Prin mâinile mele au trecut 
mii de lire și niciodată n-am... dar asta e îngrozitor! 

— Dacă ai vrea să te liniștești numai o clipă, Domnișoară 
dragă, spuse străinul, obicinuit cu asemenea explozii, am 
să-ți explic, că în momentul concedierii D-tale nu exista 
încă dovada vinovăţiei. 

— Nu existau dovezi palpabile pentru fapta D-tale, 
murmură pentru sine D-l White. 

— Ei și? întrebă fata. 

— Acum suntem informaţi, că trei scrisori recomandate, 
care conţineau în total șaizeci și trei de lire... 

— Patrusprezece șilingi, șapte pence, murmură D-l 
White. 

— Ceva mai mult de șaizeci și trei de lire, îl întrerupse 
detectivul, pe care i-ai luat ieri, se găsesc ascunse în 

locuinţa asta. 

— In sertarul de jos al dulapului, murmură iar D-l White. 
Așa suntem informaţi din sursa cea mai demnă de 
încredere. Păcat... păcat! 

Fata se uita perplexă de la unul la altul. 

— Trei scrisori recomandate? întrebă ea neîncrezătoare, 
locuinţa asta? 

— În sertarul de jos al dulapului, murmură imperturbabil 
D-l White, care stătea tot timpul convorbirii cu ochii 
închiși, cu mâinile împreunate pe burtă, ca un om, care 
îndeplinește o datorie dureroasă. 

— Am un ordin... începu detectivul. 

— N-am nevoie de asta, spuse fata liniștită. Ai libertatea 
să percheziţionezi locuinţa. Poţi chema chiar o femeie, 
care să-mi facă percheziţia corporală, n-am nimic aici, de 
care mi-ar fi rușine. 

Detectivul se adresă însoţitorului său. 

— Fred, spuse el, percheziționează biroul de colo. E 
încuiat? 

El singur se duse în camera alăturată și fata-l auzi cum 
trage sertarele. Ea nu se mișcă din loc și stătea în fața 
șefului ei, care-și păstra poza de nepăsare somnolentă. 

— D-le White, îi spuse fata liniștită, am dreptul să aflu 
cine m-a acuzat de furt. 

El nu-i răspunse. 

— Chiar și un criminal are dreptul acesta. Presupun că 
de mult vă lipsește bani. După ziarele de duminică 
totdeauna dispar lucruri, de mult timp fără să se pună 
mâna pe hoţ. 

— Nu citesc ziarele, care se tipăresc în ziua Domnului, 
spuse D-l White cu reproș. Apoi nici nu cunosc obiceiurile 
diferiților hoţi. Dar, e așa cum spui D-ta și mă tem că 
trebuie să comunic ceea ce mi-ai spus acum oamenilor 
legii. Din serviciul D-tale lipsește de mult sume de bani. In 
ceea ce privește pe acuzatorii D-tale, nu pot, în calitatea 
mea de bun cetăţean să divulg numele lui sau al lor. 

Oliva se uită atentă la el și în ochii ei clari se vedea ceva 
ca un surâs. 

In clipa aceea se auzi niște pași repezi pe coridor și 
Oliva își aminti că ușa rămăsese deschisă. Se uită în spre 
ușă și-l zări pe Dr. van Heerden stând în prag 

— Ce aud? întrebă Doctorul furios și i se adresă lui 
White. D-ta îndrăznești să acuzi pe D-ra Cresswell de furt? 

— Dragă doctore... începu White. 

— E extraordinar! Nerușinat! E o infamie, D-le White. 
Garantez cu viaţa mea pentru D-ra Cresswell! 

Fata-l întrerupse râzând. 

— Te rog, nu deveni tragic! E pur și simplu o eroare 
stupidă. Nici nu știam că-l cunoști pe D-l White. 

— E o eroare, neapărat. N-am cuvinte să-mi exprim 
mirarea, D-le White. 

D-l White n-ar fi putut să închidă ochii mai tare, de cum 
îi ţinea. Ridicând ușor din umeri, se degajă de răspundere, 
trecând-o asupra soartei necruțătoare. 

— Foarte am abil din partea D-tale că te amesteci, se 
adresă fata către doctor, întinzându-i mâna. Nici nu m-aș fi 
așteptat la altceva. 

— Pot face ceva pentru D-ta?, o întrebă el serios. Poţi 
conta pe mine și poţi dispune de mine până la ultima 
centimă, dacă ţi se vor crea neplăceri din afacerea asta. 

— Nu o să am neplăceri. D-l White susține că am furat 
bani și că am ascuns acești bani, aici în locuinţă... Dar, 
cine ţi-a spus D-tale că eu sunt acuzată de furt? 

O secundă, doctorul se fâstâci, apoi: 

— Am văzut cum polițiștii intrau în locuinţa D-tale. I-am 
recunoscut pentru că erau însoţiţi de D-l White, și din 
faptul că D-ta ai fost concediată azi dimineaţă, am tras 
singur concluzia. 

In clipa aceea detectivul, care percheziționa dormitorul, 
reveni d-acolo. 

— Nimic! spuse el. 

D-l White holbă ochii. 

— În sertarul de jos al dulapului? întrebă el 
neîncrezător. 

— Nici în cel de jos, nici în cel de sus. D-ta ai găsit ceva, 
Fred? 

— Nimic. 

— Să ne uităm și în dosul tablourilor. 

Intoarseră covoarele, percheziţionară minuscula 
bibliotecă, se uitară sub mese - o procedură superfluă și 
greoaie, - spunea fata, - până ce detectivul îi explică - cu 
acel aer de bonomie pe care-l au toţi polițiștii faţă de 
persoane bănuite, dar pe care ei nu-i bănuiesc - că unii hoţi 
înţepenesc bancnote de picioarele meselor. 

— Ei bine, Domnișoară, spuse acum detectivul surâzând, 
sper că nu te-am deranjat prea mult. Ce ai de gând să faci 
acum, Domnule? 

Asta îl întrebase pe White. 

— Ai căutat în sertarul de jos al dulapului? 

— Am cercetat sertarul de jos, sertarul de sus și pe cel 
din mijloc. Am căutat în spatele dulapului, m-am uitat prin 
cutiile, care sunt sus pe dulap, am căutat peste tot. 

— Şi n-ai găsit nimic? întrebă din nou D-l White, ca și 
când nu-i venea să creadă. 

— Nimic. Cu ce motivare acuzi D-ta pe tânăra 
Domnișoară? Dacă acuzi, atunci preiei bine înţeles și toată 
răspunderea și dacă justiția n-o condamnă, atunci D-ta ești 
pasibil de pedeapsă. 

— Știu toate astea. Le știu foarte bine, izbucni D-l White 
cu o asprime neobișnuită la un om atât de ponderat. Nu. 
Eu nu o acuz. Regret că ai fost deranjată, Domnișoară! 

Și întinzându-i mâna, gest pe care fatal nu-l luă în 
seamă: 

— Sper că n-ai să te superi. 

D-l White părăsi gemând camera. 

— Scuză-mă te rog, o clipă, spuse Doctorul către fată. 
Trebuie să vorbesc ceva cu White. 

— Te rog, nu face scandal, îi răspunse Oliva. Ai prefera 

ca afacerea să fie discutată și încheiată acum. 

Doctorul dădu din cap și se lua după directorul de la 
Punsonby. 

Doctorul, cu White și cei doi detectivi formau acum o 
grupă. 

— Pot să-ţi vorbesc o clipă în locuinţa mea, D-le White? 

— Sigur, răspunse acesta prietenos. 

— Mai ai nevoie de noi? întrebă unul din detectivi. 

— Nu, răspunse D-l White, și apoi: Ești sigur că ai 
percheziţionat bine dulapul? 

— Sigur, răspunse detectivul devenit nerăbdător. N-ai să 
crezi că după douăzeci de ani de practică în meseria asta și 
mai ales când ni se spune unde trebuie să găsim lucrul ce-l 
căutăm, n-am să caut cum se cade? 

Pe D-l White îl scuti apariţia D-lui Beale să dea un 
răspuns potrivit. Pălăria îi stătea oblic pe cap și numai 
graţie pervazului ușii îi era posibil să-și păstreze echilibrul. 
Observă grupul de oameni din coridor cu un surâs blând. 

— Ia uită-te! spuse el vesel. Iubitul nostru doctor și dacă 
ochii mei nu mă înșeală e și iubitul și bătrânul nostru 
episcop de faţă! 

D-l White tresări. Că era cunoscut sub numele de 
„episcop” într-un cerc intim, îi procura o oarecare plăcere. 
Dar ca un străin și încă beat turtă să-i spună numele ăsta 
drăgăstos, nume ce era permis să-l întrebuinţeze numai 
câţiva favorizați, îl atinse neplăcut. 

— Ah - spuse individul din ușă, clătinându-se și privind 
prin semi-întunericul ce domnea, ăsta-i doar comisarul 
Peterson și vagmistrul Fairbanks? Fiţi bine veniţi în casa 
asta a virtuţii! 

Comisarul râse, dar nu spuse nimic. Doctorul se juca 
nervos cu mustața. D-l White încercă însă să treacă mai 
departe. D-l Beale era însă mai iute decât el. Se poticni și 
se apucă de reverul hainei lui White. 

— Dragă puiule! Dragul meu Whitișor! 

— Nu te cunosc, domnule! urlă White. Dă-mi imediat 

drumul! 

— Nu mă cunoşti? Se poate? se miră Beale punând 
brațul drăgăstos pe umerii lui White. Nu-l cunoşti pe 
amicul Beale? 

— Nu te-am văzut nici odată până acum, răspuns White, 
încercând să scape din îmbrăţișarea lui. 

— Oh, oh, spuse D-l Beale și se retrase ofensat. 

— Vă rog să fiţi martori, amabile comisar Petersen și D- 
ta vagmistre Fairbanks, de asemenea și D-ta savantule 
doctor van Heerden, că nu vrea să mă recunoască. Atât de 
departe am ajuns, spuse el plin de amărăciune și 
sprijinindu-și capul de pervazul ușii, începu să urle ca un 
câine. 

— Termină odată cu prostiile astea, spuse doctorul 
furios. Aici s-a întâmplat ceva foarte serios și ţi-aș fi 
recunoscător, dacă nu te-ai amesteca. 

D-l Beale își șterse lacrimile de crocodil ce-i curgeau din 
ochi, apucă de mână pe D-l White, care încercă în zadar să 
scape, i-o strânse cu efuziune, se poticni din nou în 
locuinţa sa și trânti ușa după el. 

— Îl cunoşti pe individul ăsta? întrebă doctorul, 
adresându-se către detectiv. 

— Mi se pare că-l cunosc, răspunse Sergentul. Să 
mergem, Fred. Bună ziua, domnilor. 

Doctorul și White așteptară până ce polițiștii dispărură, 
apoi van Heerden se adresă lui White pe un ton cu totul 
deosebit de cel cu care-i vorbise până atunci. 

— Vino te rog, o clipă la mine, D-le White. 

Și acesta îl urmă ascultător, închiseră ușa de la intrare 
și trecură în camera de lucru a doctorului, care era plină 
de cărţi. În mijlocul camerei se afla o masă acoperită cu 
aparate și ustensile necesare experimentelor chimice. 

— Ei bine? spuse White tolănindu-se într-un fotoliu. Ce s- 
a petrecut? 

— Şi eu aș dori s-o știu, răspunse doctorul. 

Își luă o ţigaretă dintr-o cutie de pe masă, o aprinse și se 


41 


uită la White, în tăcere. 

— Crezi că fata a avut scrisorile și le-a ascuns? 

— Exclus, răspunse medicul scurt. 

White bombăni, scoase o ţigară dintr-o tabacheră, îi 
mușcă furios vârful și o aprinse. 

— Multe planuri bine chibzuite au căzut în apă, șopti el 
ca pentru sine. 

— Tacă-ţi gura! strigă doctorul furios, și începu să umble 
prin odaie. 

Se opri apoi la un capăt al odăii și se uită indispus pe 
fereastră. 

— Aș vrea să știu ce s-a întâmplat, spuse el încă odată. 
Dar pentru asta mai avem timp. Spune-mi acum exact cum 
stă afacerea D-tale la Punsonby. 

— Am toate cifrele la mine, spuse D-l White și băgă 
mâna în buzunarul interior al hainei. Pot să dispun de 
patruzeci de mii de lire din dividende, dar ce e asta? 

Scoase din buzunar un pacheţel legat cu o bandă de 
cauciuc. Îndepărtă bentiţa și căscă gura ca un pește pe 
uscat. Ținea în mână trei scrisori recomandate, adresate 
firmei Punsonby și toate trei scrisorile erau deschise. 

CAPITOLUL V 
OMUL CU CAPUL MARE 


Numărul 342 Lothbury e un bloc de apartamente în care 
se aflau numai birouri. Pe din afară arăta fără însemnătate. 
În interior însă e foarte mare şi adânc. 

Oliva Cresswell rămase un timp oarecare în holul de la 
intrare, citind numele proprietarilor birourilor, notate pe 
două table mari de porțelan, așezate pe pereţii 
vestibulului. 

După o căutare mai îndelungată, găsi sub „etajul IV” 
numele „Agenția Beale”. 

Cu ascensorul ajunse curând la etajul al patrulea și găsi 
biroul la capătul unui coridor interminabil. Biroul D-lui 
Beale se compunea din două camere care comunicau între 
ele. Camera din faţă avea numai o masă și două scaune și 
era despărțită în două print-un grilaj de lemn. La masă 
şedea un băieţaș, ocupat să înveţe să scrie la mașina de 
scris. Deocamdată se servea numai de un deget. 

Sări în sus, când o văzu intrând. 

— Domnișoara Cresswell? întrebă el. D-l Beale vă 
așteaptă. 

Deschise ușa despărțiturii și o conduse spre o altă ușă, 
pe care era scris: „PRIVAT”. 

D-l Beale îi deschise singur ușa. 

— Poftim înăuntru, Domnișoară Cresswell. Te aşteptam 
abia peste o jumătate de ceas. 

— Voiam să încep cu bine! răspunse ea zâmbind. 

Oliva petrecuse o noapte agitată și se frământase toată 
dimineaţa, ca să se lămurească dacă e bine să fie angajată 


43 


de un individ a cărui purtare cunoscută în tot cartierul, îl 
discredita cu totul. Dar, o promisiune făcută, rămânea 
promisiune și-și spunea că promisiunea era ţinută, chiar 
dacă nu ar fi rămas la el mai mult de o săptămână. 

— Aici e masa D-tale de lucru, și-i arătă un birou mare, 
așezat în mijlocul camerei. Şi aici e biblioteca mea. Vei 
vedea că se compune mai mult din rapoarte economice. 
Ştii franţuzește? 

— Da. 

— Admirabil! Dar spaniolește? Sau asta ar fi să cer prea 
mult? 

— Citesc și vorbesc curent spaniolește. Ca fetiță mică 
locuiam când la Paris, când la Lyon, când în Barcelona. 
Prima mea slujbă - plătită - a fost într-un birou telegrafic 
anglo-spaniol. 

— Dar asta-i splendid, spuse Beale vădit ușurat, cu toate 
că ţi-aș fi explicat și D-ta ai fi învăţat ușor, cele câteva 
cuvinte spaniole, de care vei avea nevoie ca să înţelegi 
rapoartele argentiniene. Pe ceea ce pun eu mai mult preţ - 
acolo pe regal? vei găsi două-trei sute de manuale 
explicative a tuturor localităţilor, care manuale îţi vor servi 
mult - este ca D-ta să-mi găsești poziția tuturor 
localităţilor, care au recolte mari de grâu, să-mi notezi câte 
hectare au fost cultivate în timpuri normale, cum sunt 
separate terenurile între ele - ziduri, drumuri, etc. - 
mărimea aproximativă a terenurilor, și dacă se poate, 
lățimea drumurilor care trec printre ele. 

— Pentru Dumnezeu! - strigă ea speriată. 

— Sună mult, ai dreptate. Eu cred însă că ţi se va părea 
totul foarte simplu. Ministerul Agriculturii Statelor Unite 
tratează de ex. chestiunile astea în rapoartele sale 
statistice. În unele regiuni fermierii sunt obligaţi să lase 
între terenuri un spaţiu anumit, așa că în caz de incendiu, 
regiunea periclitată să poată fi izolată. În Canada, 
Argentina și Australia sunt alte metode. 

— Mai e ceva? întrebă ea apoi. 

— Da. Să-mi notezi numele orașelor din regiunile 
producătoare de grâu și să-mi faci o listă de hotelurile din 
acele orașe. Toate informaţiile le găsești în indicatoarele 
de colo. Mai ales îmi trebuiesc numele hotelurilor care au 
automobile de închiriat, adresa băncii principale din acele 
orașe, numele directorilor hotelurilor și dacă e posibil, 
numele șerifului sau al șefului poliţiei din fiecare sector. 

Oliva se uită la el. 

— Vorbești serios? Bine înţeles că am să fac, ce-mi ceri, 
dar asta îmi aduce aminte de o poveste pe care am citit-o. 

— Cunosc povestea aia. Se intitulează: „Cazul omului cu 
părul roşu”? de Connan Doyle. Povestea vorbește despre 
un bărbat, care era ocupat cu munca inutilă de a copia 
Enciclopedia Britanică, cu scopul de a-l împiedica să iasă 
din casă și de a se duce într-un anumit local. Nu, 
Domnișoară, ce vreau de la D-ta, e muncă serioasă, muncă 
asupra căreia trebuie păstrată tăcere. 

Beale se așezase pe marginea mesei și se uita la ea. 
Ochii lui surâdeau, dar asta era expresia lor naturală. Oliva 
nu se uitase odată în ochii lui, fără ca să aibă impresia că 
surâd. 

Instinctul ei îi spunea însă, că acum era foarte grav și că 
ceea ce îi cerea era foarte serios. 

— Apucă-te întâi de hoteluri și așa mai departe. Ai să 
găsești că e mai interesant ca un roman. Cărţuliile astea 
mici - și arătă spre etajera supraîncărcată de la fereastră, - 
te vor duce prin toată lumea, prin moșii și ferme. Ai să 
vizitezi Manitoba, ai să străbaţi Statele Unite din Noua 
Anglie, până și California. Ai să cunoști Sidney-ul și 
Melbourne și regiunile agricole d-acolo Ai să stai în căsuțe 
răcoroase și ai să bei o băutură răcoritoare ca Don 
Perfecto de Cuba, care a venit tocmai acum de la moșia sa 
ca să afle preţul cerealelor, sau poate vei călări comod pe 
un elefant prin Indii, vei dormi în bungalouri și vei asculta 

mugetul tigrului și zbârnâitul ţânţarilor. 

— Acum știu că-ţi baţi joc de mine, surâse fata. 

— Nu tocmai, răspunse Beale liniștit. Apoi continuă: Mai 
ai ceva să mă întrebi? Cheia biroului o găsești în sertarul 
din dreapta. Du-te la masă când vrei și rămâi cât vrei. 
Vineri dimineaţa capeţi cecul. 

— Dar unde... întrebă Oliva uitându-se prin cameră, 
unde lucrezi D-ta? 

— Eu nu lucrez. D-ta faci lucrul și eu recoltez gloria. 
Când am să vin p-aici, mă așez pe colţul mesei D-tale, ceea 
ce nu-i frumos, dar foarte comod. Da, voiam să te mai 
întreb ceva. Ai fost angajată într-un birou telegrafic - ai 
printre calităţile D-tale și înţelegere pentru alfabetul 
Morse? 

— Da. 

— Văd acum că-mi vei fi de mare folos. Dacă vei avea 
nevoie de mine - și arătă cu capul spre un telefon așezat pe 
o măsuţă lăturalnică - cheamă-mă la „Gerrard 8761”. 

— Unde e asta? 

— Dacă n-aş ști, că ești o fată tânără și inteligentă, ţi-aș 
spune că e numărul bodegii mele preferate. Dar n-am să 
încerc să te păcălesc. 

Oliva observă iar surâsul ștrengăresc din ochii lui. 

— Eşti un om ciudat. In tot cazul nu vreau să mă fac 
ridicolă, căutând să-ţi vorbesc pentru binele D-tale. 

Oliva auzi cum Beale râse pe înfundate, când închise ușa 
după el. Oliva începu să lucreze. Și curios, munca aceasta 
îi plăcu din primul moment. Căci se dovedi mult mai 
interesantă chiar, de cum se așteptase, după descrierea 
fantastică ce i-o făcuse Beale. Incerca să găsească la ce 
servesc toate datele acelea pe care trebuia să le culeagă. 
Să fi fost D-l Beale într-adevăr comerciant și se ocupa cu 
vânzarea de mașini agricole? Pentru ce voia el să știe că 
Ionas Scobbs era proprietarul hotelului Scobbs și al 
hotelului „Emporum” din orașul Calul Roșu în Alberta, și 
ce însemnătate putea să aibă pentru el faptul că Scobbs 

avea un automobil de închiriat și o trăsură cu cai care se 
ducea în fiecare miercuri în orașul Regina? 

Începu apoi să se gândească la personalitatea și 
caracterul unui om, care purta numele neverosimili de 
Scobbs. i-l închipuia a fi un bărbat mai în vârstă cu 
barbișon, care purta mereu pantalonii în cizme. Și cum de 
ajunsese orașul Calul Roșu la numele asta comic? Numele 
acelea necunoscute de orașe și oameni, deșteptau în ea 
gânduri și imagini noi, care se strecurau în conștiința ei 
prin zgomotul circulaţiei din stradă și animau pereţii sobri 
ai camerei în care ședea și lucra, cu luminile și umbrele 
albastre ale visurilor sale... 

Când se uită la ceas, un sentiment subit și puternic de 
foame o silise la asta, rămase surprinsă, văzând că e deja 
ora trei. 

Se sculă în grabă de pe scaun și trecu în camera din față 
ca să-l caute pe băieţașul de serviciu care-i se adresase cu 
puţin în urmă cu o rugăminte, de care nu-și mai amintea 
decât foarte vag, și pe care i-o acordase, fără să știe clar 
despre ce e vorba. Rugămintea băieţașului trebuie să fi 
avut o legătură cu sentimentul acela chinuitor, care apare 
la orice om sănătos pe la unu la prânz. 

Voia tocmai să se înapoieze în biroul ei, nedecisă dacă 
să-l aștepte pe băiat sau dacă să închidă biroul, când auzi 
niște pași târșind. 

Camera din față era despărțită de ușa de intrare printr- 
un perete. La capătul acestui perete se afla o despărțitură 
închisă cu un fel de paravan din lemn și sticlă mată. 
Zgomotul venea din această despărțitură și Oliva își aminti 
că văzuse acolo un scaun, - ăsta era probabil locul unde 
ședeau vizitatorii. 

— Cine e acolo? întrebă Oliva. 

Scaunul scârțăi și vizitatorul apăru. 

— Scuzaţi, signora, auzi ea o voce răgușită, eu vin să 
caut pe D-l Beale, nu-i așa? 

Individul târșâi spre ea și Oliva se putu uita la un bărbat 

mic cu un cap palid ca de mort și enorm de mare. 

Oliva își pierdu graiul și trebui să se uite mereu la el, 
căci individul acela era „hoţul” pe care-l găsise în camera 
ei în seara din ajunul zilei în care fusese concediată. Omul 
care avusese „Prăpădul verde” la el. 

Era însă evident, că el nu o recunoscuse. 

— D-l Beale mie spus, eu trebuie chem pe el telefon, dar 
numărul plecat din cap - și se uită clipind la fată. 

— Nu intra. Nu intra, spuse Oliva speriată. Il chem eu pe 
D-l Beale, ia loc, ia loc, te rog 

— Si, signora, răspunse el ascultător. Spune-i că 
profesorul a venit. 

Oliva ceru numărul pe care i-l dăduse Beale. Vocea îi 
tremura. Beale răspunse imediat. 

— E un individ aici, un - este acela, care a fost în 
locuinţa mea - profesorul. 

Auzi o exclamaţie necăjită. 

— Îmi pare rău, și Oliva simţi că e sincer. În zece minute 
sunt acolo, nu te teme, e într-adevăr un bătrâior 
nepericulos. 

— Grăbește-te, te rog. 

Oliva auzi cum el închise telefonul și depuse și ea, cu 
oarecare ezitare, receptorul aparatului ei. Nici nu se mai 
duse în biroul din față ci rămase lângă ușă, înăuntrul 
biroului ei. Se gândi din nou la noaptea aceea, la spaima ce 
o avusese, și se cutremură. Apoi apăruse Beale - treaz - și 
el și cu „hoţul'' plecaseră împreună. 

Ce-i unea pe acești doi, pe Beale și pe „profesor?” Auzi 
deschizându-se ușa din faţă și apoi vocea lui Beale. Acesta 
vorbea iute și într-o limbă străină. Oliva nu înţelese boabă. 

Auzi apoi târșâitul pașilor profesorului, cum ușa de afară 
se închise și apoi Beale intră în camera ei. Pe faţă i se citea 
îngrijorarea. 

— Nici nu-ţi pot spune, ce rău îmi pare, că domnul 
acesta bătrân a venit. Am uitat cu totul că trebuia să vină. 

Oliva se sprijini de masă. Mâinile le ţinea la spate. 

— D-le Beale, vrei să-mi răspunzi cinstit la câteva 
întrebări? 

— Dacă pot, de ce nu? 

— Profesorul acesta ţi-e prieten? 

— Nu. Îl cunosc și într-un fel mi-e milă de el. E un 
neamt, care pretinde că e rus. E nespus de sărac și nespus 
de urât, însă un chimist foarte talentat. Dacă ar fi după 
știința lui, ar trebui să aibă o situaţie foarte bună. Mi-a 
spus-o singur, că numai pacostea aceea a urâţeniei sale, l-a 
nenorocit. 

Pe Oliva o apucară fiori de milă. 

— Dacă e adevărat... începu ea și văzu cum Beale ridică 
țanţoș capul. lartă-mă, știu că e adevărat. Trist, foarte 
trist. Dar spune-mi l-ai cunoscut înainte de a-l fi întâlnit în 
camera mea? 

Beale ezită. 

— Îl cunoșteam după renume și din vedere. Cunoșteam 
și lucrarea, cu care se ocupa și știam de ce a fost angajat. 
Dar nu vorbisem încă niciodată cu el. 

— Mulţumesc. Şi acum a doua întrebare. Nu trebuie să- 
mi răspunzi, dacă nu vrei. 

— Nici n-am s-o fac! 

— Vezi, asta e cel puţin o vorbă cinstită! Spune-mi, te 
rog, D-le Beale, ce e cu afacerea asta misterioasă? Ce e 
Prăpădul verde? De ce apari ca un beţivan, când de fapt nu 
ești? 

Avea nevoie de oarecare îndrăzneală, ca să spună aceste 
cuvinte, de aceea se înroși. 

— Din ce motive apari totdeauna ca un înger salvator, 
când este nevoie de D-ta - și aici surâse Oliva (dulce i se 
păru lui) - de ce n-ai fost ieri de faţă, când am fost cât p-aci 
să fiu arestată sub învinuirea de furt? 

Beale ședea și acum pe colţul biroului - probabil locul lui 
de predilecție - și numără pe degete întrebările ei. 

— Întrebarea numărul unu: nu se poate răspunde. 
Întrebarea numărul doi: De ce par beţiv? - și-i imită, 

obraznic, tonul: - Există, zău, și alte lucruri care pot îmbăta 
pe un bărbat, afară de dragoste și bere, Domnișoară 
Cresswell! 

— Ce vulgar! Ce fel de lucruri sunt acelea? 

— Munca, vânătoarea, știința și mirosul liliacului în 
primăvară, spuse el cu seriozitate. În ceea ce privește 
întrebarea a treia: de ce n-am fost de faţă când erai cât p- 
aci să fii arestată? Ei bine, am fost de față. Am fost în 
locuinţa D-tale când D-ta ai intrat înăuntru și am șters-o pe 
scara de rezervă. 

— D-le Beale! atunci D-ta ai fost acela... D-ta ești 
detectiv! 

— Eu am răvășit biroul și dulapul D-tale. Da, eu, spuse el 
fără rușine, făcându-se că nu aude ultima parte ai frazei ei. 
Am căutat ceva. 

— Ai căutat ceva? Ce ai căutat? 

— Trei scrisori recomandate, care au fost introduse ieri 
dimineaţa în locuinţa D-tale, și le-am găsit. 

Oliva se apucă uluită de cap. 

— Atunci D-ta.. 

— Te-am scutit de o celulă rece. Ai luat deja dejunul? 
Trebuie că mori de foame! 

— Dar... 

— Trebuie să capeţi acum pâine și unt, - spuse Beale, ca 
om practic, - cu o bucată de pui bine friptă și tot felul de 
legume. 

Şi o sili să părăsească biroul. 

CAPITOLUL VI 
DOMNUL SCOBBS DIN VALEA CALUL 
ROȘU 


D-l White, Director conducător al firmei Punsonby, era 
un om cu obiceiuri modeste. Avea o repulsie pentru risipă 
și-și făcea o glorie, ca să nu se plimbe niciodată într-o 
mașină, pe care o plătise altul. Din Bayswater Road, 
cartierul unde-și petrecea așa numita „viață particulară” 
venea numai cu omnibusul în oraș. Masa de prânz o lua la 
cantina firmei și plătea cu exactitate ceea ce consuma. 
Masa de seară o lua acasă, singur singurel, căci n-avea nici 
nevastă, nici copil și nici vreo rudă, care să locuiască cu el. 
Odată, e mult de atunci, locuise la el o soră mai în vârstă 
de-a lui. Sărmana! murise de foame, dacă vrem să credem 
poveștile vecinilor. În tot cazul, D-l White era un om care 
se mulțumea cu puțin. 

Pare că soarta tuturor oamenilor, care par a fi bogaţi și 
care se mulțumesc cu foarte puţin, este să lase la moartea 
lor, toată averea statului, ca moștenire, or dispar, încă în 
viaţă fiind, lăsând în urma lor datorii uriașe. 

Cea din urmă categorie de oameni, n-are nici un fel de 
păcat! Chiar și cel mai aprig expert contabil, care caută să 
descurce „moștenirea” nu poate descoperi niciodată unde 
au dispărut milioanele sau sutele de mii, lipsă la apel. 
Banul a dispărut pur și simplu. Și chiar dacă detectivii plini 
de spirit reușesc să readucă pe fugar, din mijlocul viţii 
plăcute, pe care orașele sud-americane o oferă rentierilor 
bogaţi, totuși modul cum a dispărut banul rămâne o 
enigmă. D-l Lassimus White era director și conducător al 

afaceri Punsonby. Se presupunea, că el e posesorul unei 
treimi din acţiuni, pe care le moștenise de la unchiul sau 
John Punsonby, întemeietorul firmei. D-l White ridica un 
salariu princiar și un dividend important și conta ca om 
bogat. 

Dar D-l White nu era bogat. Banii și dividendele sale 
erau înghiţite de o întreprindere misterioasă care se 
numea „The Union Jack Investment and Mortgage 
Corporation”, întreprinderea aceasta plătea primele 
asigurărilor pe viaţă ale D-lui White și încasa tot sau 
aproape tot venitul lui. Secretul, păzit atât de strașnic, 
care învăluia viața D-lui White, nu trebuie să fie un secret 
pentru cititor. 

D-l White, care nu atingea o carte de joc, și pe care-l 
putea apuca damblaua din cauza faptului rușinos și 
dezastruos de a juca la curse, era totuși un jucător 
pasionat. Pasiunea sa pentru „Sindicatul ridicării și 
scoaterii lingourilor de aur din interiorul vapoarelor 
scufundate ale flotei spaniole” nu cunoșteau nici o limită. 
Societăţi, care aveau de scop să pună în serviciul omenirii 
forțele motrice ale valurilor mării; optimişti; societăţi care 
voiau să producă radiu în Ural. Orice ar fi, dacă promitea 
300% pe an, avea o atracţie irezistibilă pentru White care 
își spunea că speranţele sale se vor realiza odată și odată 
și el va fi în stare să astupe găurile, cauzate de pierderile 
suferite. 

Deocamdată căzuse în ghearele lui Moss Ibramowitch, 
care făcea afaceri în numele sus numitei „corporaţii” și 
care era trecut în registrul comerțului, ca împrumutător de 
bani. Şi a fi în mâinile acestui domn, era mai puţin 
îmbucurător și mult mai costisitor, decât în mâinile 
judecătorului sindic. În seara zilei în care Oliva Cresswell 
începuse noua ei slujbă, D-l White părăsea casa sa sobră. 
Plecarea sa fu salutată de cele două femei obișnuite, care îi 
făceau menajul, cu mare plăcere. D-l White mergea 
mândru, cu pieptul în afară, capul plecat înainte și agitând 

umbrela. Ochii îi ţinea pe jumătate închiși. Își dăduse puţin 
cilindrul pe ceafă, iar ochelarii, pe care îi avea totdeauna 
cu el, dar de care nu se servea decât rar, atârnau de 
șnurul, pe care-l învârtea între degete, ca și când ar fi fost 
coada unui șoarece mort. O atitudine a tuturor oamenilor 
care se cred importanţi. Pe D-l White îl credeau mulţi, că e 
un învăţat, așa de profesorală și rezervată era ţinuta sa. Și 
numai probleme de filosofie nu-i treceau acum prin cap! 

Doctorul van Heerden apăruse în viaţa lui White într-un 
moment de mare jenă. In felul de a fi al doctorului era ceva 
care inspira încredere și stimă. Se întâlniseră, din 
întâmplare, la o ședință, în care s-a decis lichidarea 
concernului „Shining Strand Gold Mining Corporation”, un 
concern, care voia să aducă la iveală, cu promisiuni 
fantastice, averi descoperite de un filantrop american pe 
una din insulele din Oceanul Pacific. Filantropul acela, 
preferase între timp, să negocieze imobile, prin 
corespondentă. 

Van Heerden nu era acţionar, dar se interesa enorm de 
oamenii care investesc averea lor în mine de aur, existente 
numai în ţara visurilor. D-l White luase parte incognito la 
acea ședință. Acţiunile sale erau înscrise pe numele 
avocatului său, care se gândea serios, dacă n-ar trebui să- 
și mărească biroul, ca să aibă loc suficient unde să 
păstreze hârtiile fără valoare ale clientului său. D-l White 
se bucurase că a găsit un suflet asemănător, care credea, 
ca și el, în asemenea speculaţiuni. 7 

Acum White se îndrepta spre Doctor. Il întâlni la 
intrarea principală și-l însoţi în locuința sa. Prin fereastra 
opacă de la ușa D-rei Oliva se vedea lumină. D-ra Oliva era 
deci acasă. Își adusese de lucru. Locuinţa D-lui Beale zăcea 
în întuneric. Lucrul acesta fu observat de Doctor în 
trecere. 

— Ei bine, White, te-ai decis? îl întrebă van Heerden pe 
Directorul casei Punsonby, fără altă introducere 

— Eu, ă.. da, şi, ă.. nu, - răspunse prevăzătorul 

aventurier. Patruzeci de mii e o sumă frumoasă, poţi chiar 
spune, o avere, da, o avere. 

— Îi ai disponibili? 

D-I White își exprimă nemulțumirea faţa de aceasta 
întrebare directă, printr-un mormăit. 

— Bancherul meu a realizat dividendele..., eu sunt 
datornicul său, și era necesar, ca să am în prealabili 
acordul lui și... da banii sunt depuși la bancă. 

White se uita binevoitor la doctor, ca cineva care, 
arătând cuiva încredere, îi face o favoare. 

— Mai întâi de toate, dragă Doctore, iartă-mă dacă 
procedez cam prea prevăzător, mai întâi, deci, este 
necesar ea să știu mai multe asupra planului D-tale 
miraculos, căci sunt convins, că e miraculos. 

Doctorul prepară un whisky cu sifon și-l oferi musafirului 
său, care-l refuză însă. 

— Alcoolul este înșelător. Peste buzele mele n-a trecut 
nimic mai tare decât cidrul. Nu te supăra, te rog. 

— Şi totuși, mi se pare că ai acţiuni ale societăţii 
„Distileria Nordică” spuse doctorul strâmbând ironic din 
nas. 

— Asta a fost - îl întrerupse pripit White, - o chestiune de 
negustorie curată. Trebuie să uzezi, în afaceri, de pasiunile 
și slăbiciunile altora. 

— În ce privește planul meu, - răspunse doctorul, 
schimbând subiectul conversaţiei, - n-am ce face, decât să 
te rog să investești banii pe ceva ascuns, necunoscut. [ţi 
promit însă că-ţi vei recăpăta capitalul însutit. Știu foarte 
bine că ai mai auzit asta de multe ori și că propunerea mea 
seamănă foarte mult cu o capcană, cu atât mai mult, cu cât 
eu nu-ţi pot prezenta nici o garanţie. Se poate să am 
nevoie de banii D-tale. - nu o cred, dar se poate; dar dacă 
ar putea să-mi folosească, trebuie să-i am cât mai curând 
în mână, - cel mai târziu până mâine. 

Dr. van Heerden se plimba nervos prin odaie și arunca 
vorbele acum în obrazul lui White, peste umăr. 

— Atâta lucru pot să-ţi spun - continuă el, - planul meu - 
din punctul de vedere strict al legii - e nelegal. Te rog să 
nu mă înţelegi greșit. Pentru D-ta nu există pericol, dacă 
investești capital într-o întreprindere. Răspunderea 
întreagă o port numai eu. D-ta poți să intri în combinaţie, 
sau să rămâi afară. Cum vrei. Dar daca iei parte activă, 
atunci nu trebuie să pomenești nici unei ființe viețuitoare 
de numele întreprinderii. 

— Sindicatul Prăpădului Verde? şopti D-l White speriat. 
Ce este cu Prăpădul Verde? 

— Am oferit planul guvernului meu - unui guvern. Dar îi 
e frică să se atingă de el. Germaniei frică! Și era un timp 
când lumea tremura la zângănitul sabiei prusace. Când cel 
mai mic cuvânt spus la Potsdam făcea să tremure 
ministerele din Petrograd și Londra. Mi-ai spus odată că în 
timpul războiului erai pacifist și că ţi-era milă de Prusia 
umilită. Eu sunt prusac, de ce aș ascunde? Eu glorific 
religia forței. Cred că e mai bine să se revină la vechea 
civilizație decât ca cultura prusacă să fie distrusă de 
Francezi imorali, Englezi mercenari și de Americani 
vânători de Dolari. 

Cu mare greutate se stăpâni. 

— Războiul s-a terminat și s-a isprăvit cu el. După cum 
ţi-am spus, am oferit guvernului meu secretul. L-au găsit 
bun, dar nu poate să-l întrebuinţeze. Le e frică să nu afle 
Liga Naţiunilor ceva. Dar mă vor ajuta în alt mod. Dacă 
planul meu reușește, atunci voi avea la dispoziție sume 
incalculabile. 

D-l White se sculă de pe scaun, își lua pălăria și-și drese 
vocea. 

— Doctore, - ă - poţi să contezi că-ţi voi respecta 
încrederea. Dar să uităm că mi-ai dat oarecari detalii 
asupra planului D-tale, - mai ales în ceea ce privește 
legalitatea sau nelegalitatea sa. 

D-l White băgă două degete între nasturii hainei, un gest 
- după el - foarte diplomatic. 

— Să uităm totul, afară de faptul că mi-ai propus să 
investesc patruzeci mii lire într-un sindicat, - ă - într-un 
sindicat, care - ă.. - și-a propus să clădească case model 
pentru lucrători și că sunt dispus să subscriu. Ca dovadă a 
acestei dispoziţii, îţi voi trimite încă astă seară un cec 
asupra sumei în chestiune. Noapte bună, doctore. 

Îi strânse mâna, își puse pălăria pe cap, deschise ușa și... 
se găsi în faţa unui individ, care tocmai voia să sune. Ambii 
se speriară. 

— Scuzaţi, vă rog, murmură White, și se repezi în jos pe 
scară. 

Dr. van Heerden se uită furios la vizitatorul său. De furie 
se făcuse alb la faţă. 

— Intră idiotule! - izbucni el, trăgându-l în cameră. 

— De ce ai plecat din Scoţia? 

— Mi-e groază de Scoţia! Să nu trimiţi pe nimeni în 
munţii aceia sălbateci, nu poate să iasă bine! 

— Când ai venit? întrebă Doctorul în grabă. 

— Azi după amiază la șapte. Am călătorit în clasa treia! 
Eu! Nu e situaţia cea mai absurdă ca un om ca mine să 
voiajeze clasa treia cu oameni de rând laolaltă. Imi vine să- 
i rup pe toţi în bucăţi! 

Doctorul se uită la figura aceea grosolană și buhăită de 
beţiv, la gura aceea slabă și trebui să zâmbească de 
vanitatea lui de a mai purta și un monoclu. li făcu apoi 
semn spre sticla cu whisky și îi spuse: 

— Ai făcut rău că ai venit. Am aranjat plecarea ta în 
Canada pe săptămâna viitoare. 

— Nu plec, răspunse beţivul, trăgând o dușcă pe gât și 
ștergându-și apoi buzele cu o batistă destul de murdară. La 
naiba van Heerden, de ce trebuie să fug și să mă ascund ca 
un, ca un... 

— Ca unul, care a evadat din pușcărie, complectă 
doctorul, sau ca unul care e căutat de poliţia a trei ţări 
pentru o serie de delicte, începând cu incendiere și 
terminând cu omor. 

Individul se cutremură. 

— Toate au fost lupte cinstite, stimate - o luă el acum 
ceva mai domol, - dacă n-aş fi un lăudăros și un betiv, și pe 
deasupra idiot, n-ai fi aflat niciodată de asta - niciodată - 
luate-ar dracu! Am fost nebun! Te aveam doar în mână! 

Și ameninţându-l cu pumnul sub nas, continuă: 

— Am văzut totul, absolut totul; am văzut cum l-ai 
chinuit pe nenorocitul acela, ca să-i smulgi secretul. Am 
văzut, cum l-ai înjunghiat... 

— Taci din gură! - șuieră van Heerden - nebunule! Prin 
pereţii ăștia se aude ori ce vorbă! 

— Dar ferestre prin care să poţi vedea din afară, nu 
sunt! spuse individul răutăcios. Și eu am văzut! Se 
deșteptase din comă ca să te mai acuze! Te-am auzit 
țţipând, te-am văzut alergând la el și l-ai înjunghiat. Tu l-ai 
ucis, ca să nu mai poată vorbi, drăguţul meu doctor. 

Doctorul se făcuse verde la față, dar degetul pe care-l 
duse la buze nu tremura! 

— Norocul tău că mai găsit pe mine în seara aceea, 
scumpule, continuă beţivul, căci aveam intenţia să te 
denunţ. 

— N-ai nici un motiv să regreţi, că te-am găsit, Jackson, 
spuse acum doctorul. Presupun că-ţi mai aduci aminte de 
acest nume. 

— Da, răspunse celălalt prompt, Jack-son, fiul lui Jack. 
Nume frumos, nu-i așa? Da, tu m-ai găsit și te-ai ocupat de 
mine, din păcate! Aș vrea să fi fost altfel. 

— Idiot  nerecunoscător, ce ești! îl apostrofă van 
Heerden. Ti-am salvat probabil viaţa, când te-am ţinut 
ascuns în Eastbourne și te-am adus la Londra, în timp ce 
erai căutat de poliţie. 

— M-a căutat pe mine? mormăi cellalt. Ce îndrăzneala! 
Ce îndrăzneală nemaiauzită. Dumnezeule! 

— Nu fi prost! Pe cine l-ar fi crezut, pe tine sau pe mine? 
Acum să vorbim puţin. Joia viitoare te îmbarci pentru 
Quebeck... - și-i dădu instrucţiuni amănunțite, iar individul, 

cu numele de Jackson, devenit mai conciliant prin diverse 
atacuri asupra sticlei cu whisky, ascultă atent și acceptă la 
urmă. Pe partea cealaltă a coridorului, Oliva Cresswell 
şedea la masa de lucru, acoperită cu cărţi și lucra de zor. 
Avea interes să transcrie pe curat „lista hotelurilor” cum o 
botezase ea azi după masă, vorbind cu Beale, pentru ca să- 
i arate D-lui Beale chiar a doua zi, cum știe să lucreze. 

— Ce nume curioase - îi spuse ea cu acea ocazie. E unul 
pe care-l cheamă Scobbs și locuiește în Valea Calul Roșu! 
Scobbs! 

Beale râse, când Oliva îi aminti la birou de acest nume 
și-i răspunse: 

— Din întâmplare îl cunosc pe D-l Scobbs, care, acolo, în 
lumea lui e un om bogat. Scobbs e posesorul unui mare 
număr de hoteluri în vestul Canadei. Pe ăsta nu trebuie să- 
l uiţi. 

Numele nu-l putea trece cu vederea, căci Jonas Scobbs 
era proprietarul „hotelului Scobbs” din orășelul Steaua 
Căzătoare, al hotelului „Bellevue” din orașul Mele și al 
„Palace-hotelului” din Portage. 

Încetul cu încetul, numele acesta își pierdu atracţia 
noutăţii. Oliva considera descoperirea unor averi de 
necrezut la D-l Scobbs, ca ceva de la sine înţeles. 

Termină de scris, adună hârtiile și le prinse cu un ac. 

Căscă când se sculă de pe scaun și-și aminti că dormise 
foarte puţin noaptea trecută. 

Când începu să se dezbrace, îi trecu prin gând, dacă va 
visa pe D-l Scobbs, - dar nu - în nici un caz nu voia să 
viseze oameni cu capul mare și obraji palizi, și la gândul 
acesta îi veni în minte, să cerceteze, dacă a închis ușa de la 
intrare. Se duse prin coridor, la ușă, trase zăvorul și auzi, 
cu ocazia asta, voci afară. Sunetul intra prin deschizătura 
ventilatorului. 

Oliva auzea vocea doctorului și a unui individ, pe care 
nu-l cunoștea. 

— N-avea grijă... am o memorie extraordinară... Pe 

Dumnezeu! 

Oliva nu înţelese ce mormăi doctorul, ca răspuns, dar... 

— Da, da,... hotelul Scobbs în Calul Roșu.. îl cunosc, ei, 
noapte bună, dragul meu, scumpul meu... 

Se auzi zgomotul unei uși, care se închidea. Pași 
șovăitori coborau scara, și Oliva stătea locului și căuta să- 
și revină din surpriza ce o avusese. 

CAPITOLUL VII 
DOMNUL BEALE VORBESTE DESCHIS 


Oliva Cresswell nu mai avea poftă să se culce. Cel puţin 
așa observă ea în momentul de a se băga în pat. În halul 
acesta să se culce, ar fi însemnat să petreacă o noapte de 
insomnie. De aceea se îmbrăcă cu un kimono, găsi o carte 
și se așeză într-un fotoliu, ca să mai citească o jumătate de 
ceas, până ce i se va face somn. Cartea ce-o găsise, i-ar fi 
țintuit atenţia. În orice altă împrejurare, acum însă, Oliva 
văzu cum gândurile ei deviază. De partea cealaltă a 
peretelui locuia tânărul acela, care-i se băgase în suflet 
într-un mod atât de ciudat. O fi acasă? Cum și-o fi 
petrecând el serile? Desigur că nu aparţinea acelei 
categorii de tineri, care își petrec nopţile prin cabareturi 
sau la masa de joc. 

Deodată auzi o bătaie seacă în peretele dintre camera ei 
și a tânărului de care tocmai îi erau ocupate gândurile. 

D-l Beale era deci acasă, lovea un scaun de perete sau 
bătea cuie la ora asta târzie. Bum-bum-bum, pauză, - bum, 
bum, bum, bum. 

Bătaia seaca părea că vine de la lovituri cu degetul. 

Procedura se repetă. 

Deodată, Oliva sări de pe scaun râzând. Beale îi dădea 
semnale și lovise tocmai „O. C.” inițialele ei. 

Acum bătu Oliva de trei ori cu degetul, odată cu podul 
palmei și iar cu degetul. „Am înţeles” semnalase ea. 

Și acum începu Beale să telegrafieze. Oliva copie vorbele 
cu creionul pe marginea cărții, în care citise. 

— Foarte important! Nu întrebuința săpunul. Adu-l la 

birou! 

Oliva surâse. Se așteptase la ceva mai spiritual. Totuși 
răspunse: 

— Am înţeles! și se culcă. 

— Matildo, Matildo, fetiță nevinovată! - își spuse ea, 
învelindu-se în plapumă. Nu e nici cumsecade și nici semn 
de bună creștere să schimbi la miezul nopţii semnale cu un 
vecin. 

Cu toată libertatea, ce i-o acordase Beale în privinţa 
orelor de birou. Oliva se hotărâse să fie punct la ora zece 
în birou. Asta însemna, că trebuia să se scoale cel mai 
târziu la opt, căci înainte de a pleca de acasă, trebuia să-și 
vadă de micul sau menaj. 

Poștașul, care bătea la opt și jumătate ca un nebun în 
ușă, o deșteptă din somn, și Oliva îmbrăcată sumar într-un 
capot, se duse să-i deschidă. 

— Un pachet, D-ra, - și îi puse în mâna întinsă prin mica 
deschizătură a ușii o scrisoare și un pacheţel. 

Oliva le aduse în odaia de locuit și trase storurile. 
Scrisoarea, scrisă la mașină pe hârtia uneia din magazinele 
mari de parfumerie era adresată D-rei Oliva Cresswell și 
avea următorul conţinut: 


„Stimată Domnișoară! 

Avem onoare a vă trimite aci alăturat o probă a 
săpunului nostru de toaletă și sperăm că vă va 
satisface.” 


— Ce plăcut! - spuse Oliva și se miră de unde până unde 
ajunsese ea la aceasta distincţie. 

Deschise pachetul. O bucată de săpun, din care se 
împrăștia un miros plăcut, era înfășurată în hârtie de 
mătase, așezată în cutia de carton. 

— Ce plăcut! - repetă Oliva, depunând cadoul în camera 
de baie. 

Ziua începea bine. Nu era cine știe ce motiv de fericire 

și totuși, orice femeie o știe, lucrurile mici aduc mulțumiri. 
Câteva floricele, - date în moment prielnic, - sunt mai 
importante, decât un șirag de perle. 

În baie, întinse mâna și luă săpunul, dar îl depuse 
imediat. 

— Nu întrebuința săpunul. Adu-l la birou cu D-ta. 

Își aminti subit de cuvintele lui Beale. Ştia deci că 
trebuie să primească un pachet. Așa că nici cuvintele sale: 
„foarte important!” nu erau o glumă. 

Se îmbrăcă în grabă, dejună în pripă și ajunse la birou 
cu zece minute mai de vreme decât trebuia. 

D-l Beale o aștepta. Ședea, ca de obicei la marginea 
mesei și o salută din cap cu un gest. Fără alte introduceri, 
o întrebă: 

— Săpunul? 

Oliva deschise poșeta. 

— Foarte bine. Excelent că ai adus și ambalajul. Și asta 
e, mi se pare, scrisoarea, care a venit cu - cum să-i zic? - 
da, cu cadoul? Nu te atinge de el cu mâna goală! adăugă 
el. 

Din buzunarul hainei, Beale scoase o pereche de mănuși 
și după ce le trase pe mâini, apucă bucăţica de săpun, o 
duse la lumină, o mirosi și o înveli din nou în hârtie. 

— Arată-mi acum scrisoarea. 

Oliva i-o dădu și el citi: 

— De la Brandon? Na, ăștia n-au nici un amestec în 
afacerea asta. Dar ne putem convinge. 

Se duse la telefon, chemă un număr și Oliva-l auzi 
vorbind încet cu cineva. Apoi închise telefonul și băgă 
mâinile în buzunar. 

— Firma nu știe nimic de fapta asta mărinimoasă. 

Oliva se așezase la biroul ei, după ce își dezbrăcase 
pălăria și mantoul. Braţele și le sprijinise de masă și bărbia 
de podul palmelor. Șezând așa, se uită lung la el. 

— Cred că nu e nobil, să mai ţii ascunse de mine unele 
lucruri spuse ea. În ultimul timp s-au petrecut prea multe 

lucruri misterioase și deoarece se referă la mine personal, 
cred că am dreptul la o explicaţie. 

— Cum vrei, răspunse D-l Beale clipind din ochi. Dar nu 
sunt încă dispus să-ţi explic totul. Numai atâta vreau să-ţi 
spun: dacă ai fi întrebuințat azi dimineaţă săpunul, ai fi 
căpătat o eczemă teribilă pe tot corpul. 

Oliva respiră accelerat. 

— Dar cine a îndrăznit să-mi trimită așa ceva? 

Beale ridică din umeri. 

— Cine știe? Permite-mi să te întreb ceva. Domnișoară 
Cresswell. Să presupunem, că uitându-te astă-seară în 
oglindă, ai fi descoperit că fața dumitale e acoperită cu 
pete roșii și că cercetând mai departe, ai fi văzut că tot 
corpul are pe el o spuzeală, ce ai fi făcut? 

Oliva se gândi o clipă. 

— Aș fi trimis bine înţeles, după un medic. 

— După care? 

— După Dr. van Heerden, - ah - și se uită cu reproș la el. 
Doar nu vrei să spui, că doctorul van Heerden mi-a trimis 
asta? 

— Nu vreau să spun nimic, răspunse D-l Beale, în afară 
de aceea că D-ta ai fi trimis după un medic și că acel medic 
ar fi fost Dr. van Heerden. Mai departe spun, că doctorul 
ar fi venit să te vadă, că ar fi fost foarte blajin și că ti-ar fi 
prescris să stai 4-5 zile în pat. Mai departe, continuă Beale, 
uitându-se în tavan, ca și când ar fi vrut să-și imagineze 
toate urmările, cred că ti-ar fi prescris o doctorie gustoasă. 

— Ce vrei să insinuezi? 

Beale nu-i răspunse imediat: 

— Dacă ai vrea să-ţi scoţi din cap că am vreo animozitate 
personală contra doctorului van Heerden, sau că-l consider 
ca pe un rival al meu, să zicem ca un rival în afaceri, sau 
că duc o luptă ascunsă contra lui; și dacă ai voi ca în locul 
acestei bănuieli, să crezi că servesc unei cauze mult mai 
mari, decât o poţi bănui măcar, atunci am putea, vorbi 
chiar și despre Dr. van Heerden, fără ca acea convorbire 

să te ofenseze! 

Fata râse. 

— Dar nu sunt de loc ofensată. Îmi pare numai rău. Vezi, 
van Heerden a fost totdeauna bun faţă de mine. 

Beale dădu din cap. 

— Ţi-a procurat locuinţa - răspunse el liniștit. Era dispus 
să-ți dea de lucru în momentul în care soarta te-a făcut să 
fii concediată de Punsonby. Nu ţi se pare, Domnișoară 
Cresswell, că bunătatea doctorului van Heerden are ca 
scop să te apropie de el, vreau să zic să facă o legătura mai 
strânsă între el și D-ta? Nu ţi se pare, că toate lucrurile ce 
ţi s-au întâmplat în ultimul timp, n-au avut, la urma urmei, 
decât scopul să te facă să fii din ce în ce mai mult 
dependentă de Dr. van Heerden? Spre exemplu să fi intrat 
în serviciul lui, cum ar fi vroit el? 

— Totul plănuit dinainte! șopti ea. 

Faţa lui Beale exprima acum o mare seriozitate și în 
ochii săi nu se mai vedea surâsul lui obișnuit. 

— Plănuit, da! Ai fost concediată de la Punsonby în urma 
intervenţiei doctorului van Heerden. 

— Asta n-o voi crede niciodată. 

— Asta nu schimbă nimic din faptul precis că ai fost 
concediată în urma intervenţiei lui. Cât păci să fii arestată 
- iar în urma intervenţiei doctorului van Heerden. Te 
așteptase, când ai venit acasă și căuta să-ţi ofere o slujbă. 
Văzând că te-ai angajat în alta parte, i-a telefonat lui White 
dându-i instrucţiuni cum să facă să fii arestată, astfel ca să 
fii dezonorată, și să vii la el, la singurul D-tale prieten loial. 

Oliva îl ascultă fără să poată scoate o vorbă. Putea 
numai să holbeze ochii la el și nu era în stare să-l 
întrerupă, căci instinctul ei sănătos de femeie, îi spunea, că 
chiar sentimentul ei de loialitate nu putea să înlăture 
îndoiala ce se năștea în spiritul ei și ca, chiar dacă nu tot 
ce spunea Beale era adevărat, dar era totuși posibil. 

— Vreau să-ţi spun chiar mai mult - continuă Beale. 
Vreau, să spun că Dr. van Heerden are dorinţa, pentru un 

scop oarecare, să capete ascendenţa mintală, psihică și 
morală asupra D-tale. Cu alte cuvinte, vrea să te subjuge 
voinţei sale. 

Oliva izbucni acum într-un râs cu hohote. 

— Zău, D-le Beale, ești prea caraghios. 

— Nu-i așa? parcă ar fi un roman de aventuri. 

— Dar pentru ce să vrea el să capete ascendență asupra 
mea? Vrei să spui... și se înroși. 

— Nu vreau să spun nimic, spuse Beale, alunecând de pe 
marginea mesei. Vreau numai să stabilesc unele fapte. Nu 
cred să aibă intenţii - cum se zice? - oneroase. Cred din 
contră că vrea să se căsătorească cu D-ta - ce zici la asta? 

Oliva își recăpătase cumpătul, iar caracterul său îi ajută 
să treacă peste o situaţie, care altfel i-ar fi fost penibilă. 

— Trebuie să spun - răspunse ea, - că nu l-am privit pe 
Dr van Heerden nici odată ca pretendent la mâna mea. 
Dacă ceea ce spui D-ta e adevărat, atunci trebuie să mă 
simt foarte măgulită. Imi dai însă voie să-ţi atrag atenţia 
asupra faptului că mai există și alte căi ca să câștigi 
iubirea unei femei, decât aceea de a o îmbolnăvi de 
urticare. 

Acum râdeau amândoi. 

— Ei bine, spuse Beale, luându-și pălăria, lucrează mai 
departe la tabelele alea și notează hotelurile D-lui Scobbs. 

Oliva-și aminti acum de noaptea trecută. 

— Ştii D-ta... 

Beale, care era deja la ușă, se întoarse auzind-o vorbind. 

— Mă îngrozesc când aud numele de Scobbs. 

— Dar de ce? 

— Spune-mi, te rog, pentru ce eu, care n-am auzit până 
ieri numele asta, trebuie să-l aud pronunţat de un străin? 

Surâsul de pe faţa lui Beale dispăru subit. 

— Cine l-a pomenit? Nu, nu te întreb de curiozitate, 
spuse el în fața degetului ei ridicat ironic în sus. Te întreb 
cu toată seriozitatea. Cine a pronunţat numele ăsta? 

— Un vizitator al doctorului van Heerden Am auzit prin 

ventilatorul de deasupra ușii de la intrare în locuinţa mea, 
tocmai când voiam să pun zăvorul. 

— Un vizitator al doctorului van Heerden și acesta a 
pronunţat numele D-lui Scobbs din Calul Roșu? murmură 
pentru sine D-l Beale. L-ai văzut pe omul acela? 

— Nu. L-am auzit numai! 

— S-au mai pomenit și alte nume? 

— Nu. E ceva important? 

— Cam. Trebuie să procedăm iute, și cu observaţia asta 
sibilică părăsi camera. 

Ziua îi trecu fetei tot atât de iute ca și în ajun. Tabelele, 
pe care le alcătuia, sporeau și seara, un pachet cu 
însemnări zăcea închis în dulap. Ar fi lucrat poate mai 
mult, dacă n-ar fi fost împiedecată cu căutarea unui raport, 
de care avea absolută nevoie. Raportul acesta nu se găsea 
printre celelalte de pe etajeră și Oliva voia să înceteze cu 
căutatul, până ce-l va putea întreba pe Beale, când 
descoperi printre etajere un mic dulăpior cu acte. Nefiind 
încuiat, îl deschise și-l găsi plin cu cărți și printre cărti, 
documentul ce căuta. 

In dorinţa de a fi și aici la curent cu toate, Oliva cercetă 
dulăpiorul mai de aproape și luă un volumaș mic, pe a 
cărui copertă era scris: „uciderea lui John Millinborn”. 
Numele autorului nu era însemnat. Cărțulia conţinea 
materialul unei descrieri judiciare foarte exacte a cazului, 
cu planuri și desene pe care erau însemnate cu roșu locul 
unde s-au găsit cei prezenţi la acea tragedie. 

Oliva citi prima pagină fără să-și dea prea multă 
osteneală să fie atentă, dar pe la jumătatea paginii a doua 
dădu peste un nume cunoscut - Dr. Heerden. Acum 
descrierea o pasiona. Se aștepta să vadă și numele D-lui 
Beale apărând. Multe nume erau scrise acolo și toate îi 
erau necunoscute. Numele, care apărea cel mai des era 
James Kitson. D-l Beale n-avea nici un amestec în toată 
afacerea asta. Oliva citi toată cărticica și o încuie din nou 
în dulăpior. Se gândi apoi cu ce scop păstrase Beale acel 

referat și dacă dușmănia lui contra doctorului van Heerden 
era în legătură cu această crimă. La început, Oliva credea 
că-l poate identifica cu individul care apăruse în pădurice 
înaintea crimei, o privire însă asupra descrierii acestui 
străin îi împrăștie gândul acesta. Căci cu tot renumele 
prost de care se bucura, Beale n-avusese nici odată un 
obraz buhăit și ochi injectaţi de sânge. Afară de asta nu 
era nici chel! 

Se necăjise că a fost nevoită să-și întrerupă lucrul și ca 
să se pedepsească singură, se hotări să lucreze până la 
șase, în loc de cinci, cum avusese intenţia. Afară de asta se 
aștepta ca D-l Beale să mai revină și constată cu 
surprindere că era neliniștită, că n-a venit. 

La șase dădu drumul băiețașului, încuie biroul și ieși în 
strada animată. Spre mirarea ei se auzi strigată pe nume și 
întorcându-se, îl zări pe dr. van Heerden. 

— Te aștept de un ceas - îi spuse el cu un ton amabil. 

— În timpul ăsta îţi vor fi murit pacienţii ca musștele, 
glumi ea. 

Avea de gând să se despartă curând de Doctor și să se 
ducă singură acasă. Curiozitatea învinse însă intenţia asta 
și așteptă să afle scopul acestei întâlniri neprevăzute. 

— Dar de unde știi unde lucrez? întrebă ea, venindu-i 
deodată în minte amănuntul acesta. 

Van Heerden râse. 

— Foarte simplu. Eram în drum spre un pacient și te-am 
văzut ieșind la prânz d-aici. Şi deoarece am fost acum un 
ceas iar p-aici, mi-am zis că aș putea să te aștept și să te 
conduc acasă. Faci o mare prostie, adăugă el la urmă. 

— Ce vrei să spui cu asta? Pentru că stau aici și vorbesc 
cu D-ta în loc să mă duc acasă și să-mi fac un ceai? N 

— Nu. Pentru că lucrezi pentru un om ca Beale. li 
cunoşti doar renumele! Am rămas pur și simplu trăsnit, 
când am aflat cine e șeful D-tale! 

— Nu e nevoie să-ţi faci griji din cauza mea, D-le Doctor, 
îi răspunse ea calmă. D-l Beale e un om foarte plăcut, în 

timpul când e treaz, și râse. 

Nu era neloială fața de stăpânul ei. Dacă îi plăcea să fie 
în gura tuturor din cauza felului său de trai, n-avea decât 
să tragă consecinţele. 

— Dar un beţiv, br! - doctorul, simţitor, se cutremură. 
Am încercat să-ţi fiu prieten, Domnișoară Cresswell. Sper 
că-mi vei permite să-ţi rămân și mai departe prieten. Ca 
prieten te sfătuiesc să pleci de la D-l Beale. 

— Ce prostie! N-am nici un motiv pentru așa ceva. D-l 
Beale mă tratează cu cea mai mare condescendenţă. 

— Dar cu ce se ocupă el? 

— Șeful unei agenţii. Dar nu cred că D-ta vrei să vorbești 
cu mine despre afacerile D-lui Beale. Și acum trebuie să 
mă duc, dragă Doctore, vrei să mă scuzi? 

— Un moment, o rugă el. Am o mașină aici. Nu vrei să 
mergem undeva să bem ceai? 

— Unde e acel „undeva”? 

— Grand Alliance, propuse el. 

— Fie. 

CAPITOLUL VIII 
O CRIMA LA „GRAND ALLIANCE” 


Hotelul și cafeneaua „Grand Alliance” era locul de 
întâlnire cel mai nou și mai monden al lumii elegante. 
Incăperea mare, împodobită cu palmieri, era plină la ora 
ceaiului și dacă ar fi ameninţat-o vreun pericol din partea 
D-lui van Heerden, așa cum misteriosul de Beale voise s-o 
facă să creadă, într-un asemenea local, nu i s-ar fi putut 
întâmpla nimic. 

Oliva n-avea frică. Știa însă că trebuie să fie foarte 
prevăzătoare. Era cam târziu, mesele erau aproape toate 
ocupate. Dr. van Heerden își rezervase însă - pare-se - o 
masă, căci un chelner îl conduse surâzător la un colț și-i 
aranja un scaun. Oliva se uită în jurul său, în timp ce-și 
scotea mănușile. Cunoștea localul, fusese deja acolo, în 
cazurile rare când finanţele îi permiteau o asemenea 
recreaţie. Fusese bucuroasă să șadă pe un scaun și să-și 
soarbă ceaiul în sunetul armonios al viorilor, să observe în 
liniște mulţimea de oameni bine dispuși și să prindă și 
pentru ea ceva din buna lor dispoziţie. 

Sala palmierilor era o sală mare din marmură, prin a 
cărei cupolă de sticlă lumina cădea în raze molatece pe 
podea. 

— Ştii, Doctore, că am citit azi o mulțime de lucruri 
despre D-ta? 

Van Heerden se uita întrebător la ea. 

— Despre mine? 

Oliva dădu din cap și surâse șiret. 

— Nici nu știam ca ești un om atât de celebru. Am citit 

astăzi despre omorârea lui Millinborn. 

— Ai citit despre omorârea lui Millinborn? o întrebă Dr. 
van Heerden, cu mult calm, uitându-i-se în ochi. Un caz 
neplăcut. Aș vrea să-l uit! 

— Eu l-am găsit nemaipomenit de interesant. L-am citit 
ca pe un roman detectiv, numai sfârșitul nu e mulţumitor. 

Van Heerden râse. 

— Un subiect sinistru pentru o convorbire la un ceai, 
spuse el și-l chemă pe chelner. 

— Ne faci să așteptăm, Jacques! 

— Numai câteva minute, D-le Doctor, răspunse acesta, și 
adăugă încet, însă nu atât de încet, ca fata să nu fi putut 
înţelege cuvintele. Am avut de furcă azi după masă cu 
prietenul D-tale. 

— Cu prietenul meu? De cine vorbești? 

— D-l Jackson. 

— Jackson? întrebă doctorul mirat. Credeam că a plecat. 

— Era vorba să plece azi dimineaţă cu trenul de zece. A 
avut însă un acces a leșinat. L-am reînviat noi cu coniac, 
dar azi după masa a avut un nou acces. 

— Unde e acum? întrebă van Heerden după o pauză 
scurtă. 

— În camera sa. Astă noapte vrea să plece în Irlanda - 
așa mi-a spus - ca să prindă vaporul pentru Queenstown. 

— Vezi să nu știe că sunt aici, spuse van Heerden, și 
adresându-se fetei, adăugă: Un prieten de-al meu decăzut, 
pe care-l trimit în colonii. 

— Nu vrei mai bine să te duci să-l vezi ce face? Trebuie 
să fie foarte bolnav, dacă leșină într-una. 

— Nu e nevoie. Accesele acestea nu sunt periculoase. A 
avut și la mine un asemenea acces, acum de curând. 
Accesele astea sunt numai urmarea beţiei lui. Șase luni de 
ședere în Canada o să facă din el un om nou. 

Fata nu răspunse. Numai cu greutate își înăbuși un 
strigăt. Jackson a fost desigur individul, care voia să plece 
la Calul Roșu. I-ar fi făcut plăcere să spună numele D-lui 

Scobbs - acela care poseda atâtea hoteluri și să uimească 
cu multiplele ei cunoștințe asupra Canadei. Dar se stăpâni. 

Dimpotrivă, încercă să readucă convorbirea, acolo unde 
fusese întreruptă. 

— Îl cunoști pe D-l Kitson? 

— Kitson? Avocatul? Da. Îl cunosc. Mă tem însă că nu 
știu mai mult despre el. Și acum vreau să-ţi spun ceva, 
Domnișoară Cresswell - se aplecă peste masă și vorbea 
foarte încet. Ceea ce n-am spus încă nimănui. Sunt de 
părere, că avocatul Kitson știe mai multe asupra omorârii 
lui Millinborn, decât altcineva pe lume... afară poate de... 
Beale! 

— Beale? întrebă Oliva neîncrezătoare. 

— Beale, repetă el. D-ta cunoști doar povestea omorului. 
Spui că ai citit-o. Millinborn era pe moarte. Kitson și cu 
mine părăsiserăm odaia. Cineva a intrat prin fereastră și l- 
a înjunghiat. Am motive să cred că omorul a fost observat 
de individul pe care-l trimit acum în Canada. El susţine că 
n-a văzut nimic. Mai târziu se poate că o să cânte alt 
cântec. 

Oliva începu să înţeleagă. 

— Așa dar, ăsta e individul pe clare l-a văzut D-l Kitson 
în pădurice? 

— Just. 

— Dar nu înţeleg un lucru. Poliţia nu-l caută pe Jackson? 

— Eu cred că nu stă în interesul justiţiei, ca poliţia să-l 
găsească. Eu am încredere în el. Îl trimit la o fermă în 
Ontario, unde un doctor, prieten al meu, și-a făcut o 
specialitate din vindecarea alcoolicilor, și se uită ţintă la 
fată. 

— Dr. van Heerden, spuse Oliva încet. D-ta trimiţi pe D-l 
Jackson la Calul Roșu? 

Van Heerden tresări, ca și când l-ar fi pălmuit și rămase 
o clipă tăcut. 

— Ce... ce știi D-ta? întrebă el perplex. 

Se îngălbenise la față ca un mort și ochii i se holbară de 

frică. 

Oliva se sperie de acţiunea pe care o avusese cuvintele 
ei și voia să șteargă cât mai curând impresia rea. 

— Știu numai atât, că am auzit pe d-l Jackson cum îţi 
spunea, noapte bună și cu ocazia aia amintise și de Calul 
Roșu. 

Van Heerden răsuflă adânc și-și recăpătase stăpânirea 
de sine, dar tot mai era palid la faţă. 

— Așa?! Totul e numai un basm, cu care-l liniștesc. 
Jackson știe despre institutul acela din Ontario și am 
trebuit să-i spun că pleacă în altă parte. Nu o să ajungă 
mai departe, decât până la... 

— Să fiu al dracului dacă ăsta nu e doctorul! 

Ambii se uitară în direcţia de unde venea sunetul vocii - 
acelea răgușite. Individul, care-și zicea Jackson, vorbise 
din mijlocul sălii. Era bine îmbrăcat, dar nici un croitor n- 
ar fi putut slăbi impresia pe care o făcea fața aceea 
umflată și schimonosită, ochii aceia răutăcioși, care se 
uitau în lume prin două mici deschizături ale pleoapelor... 
Purta un costum cu pătrăţele mari. Pălăria o ţinea în mână, 
chelia îi lucea! 

— Asta - e afurisit de amabil din partea ta, doctorașule! 

La fată nu se uită, ci rânjea numai liniștit la însoţitorul 
furios al acesteia. 

— lată-mă! - și împrăștie braţele într-o poză teatrală. 
Aici sunt în momentul de a părăsi ţara aceasta și nimeni nu 
este, care să-mi spună: - pleacă du bine. - Eu sunt - D-ta, 
van Heerden, știi ce am fost eu. Lumea și oamenii m-au 
stricat. Pe Dumnezeul meu! Aș dori să vin înapoi ca 
milionar și să ruinez pe toţi. Ași dori să tai gâtlejul la toţi 
oamenii și să-i rup în bucăţi... Aș dori... 

— Taci din gură - se răsti van Heerden înfuriat al el. Nu 
mai ai deloc rușine? Nu vezi că sunt în societatea unei 
doamne? 

— Cer iertare! 

Individul care-și zicea Jackson sări de pe scaunul în care 

se tolănise și se înclină adânc în faţa tinerei fete. 

— Nu-ţi pot vedea faţa din cauza pălăriei, doamna mea, 
spuse el galant, sunt însă convins că prietenul meu van 
Heerden, al cărui gust... 

— Nu vrei să taci? îl întrerupse Doctorul. Du-te înapoi în 
camera ta. Viu îndată la tine. 

— Să mă duc în camera mea? ironiză celălalt. Pe 
Dumnezeu! Asta ţi-ar conveni! Cum se face că un măcelar 
de doctor îmi poruncește mie pur și simplu să mă retrag în 
camera mea?! După tot ce am fost eu! După situaţia pe 
care am avut-o eu în societate! In fata ușii casei mele 
stăteau trăsurile tuturor legaţiilor, dragul meu, ba chiar 
ale prinților de sânge regesc... și acum îndrăznește un 
fleac de om să-mi ordone să mă retrag! Ca pe un copil rău 
crescut! Nu. Asta nu se poate. Asta depășește orice limită! 

— Atunci poartă-te omenește sau așteaptă cel puţin, 
până ce voi fi liber, în loc să te porţi ca un hamal. 

Individul nu se arătă însă de loc dispus să plece. 
Observaţia asta îl făcu din contră și mai vorbăreţ. 

— Nu te deranja, doamnă! Nu-ţi cunosc numele, sunt 
însă convins că e un nume nobil! Ai înaintea D-tale pe un 
om care pe timpul său a fost un mare Don Juan, pe 
Dumnezeul meu! Nici nu-mi amintesc câte! Trebuie să fi 
fost mii și mii... și numai una din ele merita o centimă. Da. 
Numai una singură. Pe Dumnezeul meu! Celelalte erau... 
fleacuri! N-aș mai da un ban pentru toate! 

Fără să vrea, Oliva asculta în tăcere. 

— Jackson! - vocea lui van Heerden tremura de furie. 
Dacă nu pleci, te voi sili... 

Jackson se sculă râzând. 

— Se pare că nu sunt dorit. 

Doctorul se făcu că nu-i vede mâna. 

— Rămâi cu bine, Mademoiselle, și-i întinse mâna de așa 
manieră, că Oliva n-o putea trece cu vederea. 

Oliva îi luă mâna rece și moale, care o făcu să-i treacă 
un fior prin tot corpul și ridică pentru prima dată, capul 

spre el. 

Jackson lăsă să-i cadă mâna și se uită la ea cu gura 
căscată și ochii zgâiţi. 

— Tu! ţipă el. 

Oliva se retrase spre fundul ușii unde șezuse la ceai, dar 
Jackson nu se mișcă. Oliva simțea teama și durerea 
vibrând în vocea lui. 

— Tu? Mary! 

— La naiba! Pleacă d-aici! urlă van Heerden acum, 
împingându-l spre ușă. 

Cu toate că Jackson se clătina sub lovitura primită, 
privirea ochilor săi nu o părăsiră pe fată. Iar fata stătea ca 
hipnotizată de expresia de rugăminte de pe faţa acestei 
ruine omenești și nu-și putea îndepărta privirea... 

— Mary! șoptea el. Cum îţi mai zice? 

— Nu mă cheamă Mary. Mă numesc Oliva Cresswell. 

— Oliva Cresswell! repetă el. 

Făcu o mișcare spre ea, dar van Heerden îl împiedecă. 
Oliva auzi cum Jackson spuse ceva cu vocea înăbușită și 
cum Doctorul îi răspunse: 

— Ce face? după care urmă o discuţie aprinsă. 

Atenţia  musafirilor din cafenea fusese atrasă de 
ciocnirea dintre cei doi bărbaţi. 

— Ia loc! Ia loc, idiotule! Șezi colo. Viu numaidecât. Poţi 
să juri, că ceea ce spui e adevărat? 

Jackson dădu din cap. Tremura din cap până-n picioare, 
ca un pește. 

— Numele meu e Predeaux. Asta e fiica mea - m-am 
însurat sub numele de Cresswell. Fiica mea! repetă el. Ce 
splendid! 

— Ce ai de gând să faci acum? întrebă van Heerden și-l 
târi mai mult spre un scaun lângă stâlpi. 

— Vreau să i-o spun, murmură ruina. Ce faci tu lângă 
ea? întrebă el furios. 

— Asta nu e treaba ta! răspunse Doctorul aspru. 

— Nu e treaba mea? Am să-ţi arăt eu, dacă nu e treaba 

mea. Am să-i spun tot ce știu despre tine. Știu că am fost 
un nemernic, ba și ceva mai rău... 

Ușurinţa cu care trata de obicei toate lucrurile, 
dispăruse. Vocea lui răsuna acum decisivă. 

— Tot drumul vieţii mele este presărat cu suflete 
omenești, spuse el eu amărăciune, și cei mai mulţi pe care 
i-am nenorocit, au fost femei. Am zdrobit inima celei mai 
bune femei din lume, dar am să îngrijesc eu, ca tu să nu 
distrugi inima fetei mele! 

— Nu vrei să taci din gură?! se răsti van Heerden la el. 
Mă duc să-i spun să plece și vin înapoi la tine. 

Jackson nu-i răspunse. 

Zăcea îngrămădit pe un scaun și mormăind de unul 
singur. 

Van Heerden se înapoie cu pași grăbiţi spre fată. 

— Îmi pare rău, dar trebuie să pleci singură. Are iar un 
acces. Mi se pare că e un acces de Delirium tremens... 

— Nu crezi că ar fi bine să chemăm un... voia să spună: 
„Medic” dar își aminti de caraghioslâcul unei asemenea 
rugămințţi. 

— E mai bine dacă pleci acum, îi spuse el în grabă, 
aruncând o privire asupra individului, care se căznea să se 
scoale. Nu-ţi pot spune, ce rău îmi pare, că a trebuit să 
vezi scena asta. 

— Stai pe loc! 

Era vocea lui Jackson. 

Jackson stătea la jumătatea drumului între scaun și ușa 
unde șezuse Doctorul cu Oliva și arăta cu degetul 
tremurând spre cei doi. Vorbea acum cu o voce 
poruncitoare: 

— Stai! Am să-ţi spun ceva! Știu precis... vrea să te 
silească să-i plătești pentru Prăpădul Verde... 

Spunând aceste vorbe se poticni și se prăbuși la pământ. 
Van Heerden se repezi la el, îl ridică de jos și-l purtă pe 
scaun. Luă pardesiul lui Jackson și-l acoperi. 

— A leșinat numai. N-are nimic. Nu vă speriaţi, spuse el 

spre cei câţiva oameni, care se adunaseră în jurul lor. 

— Jacques! strigă van Heerden chelnerului, adu ceva 
coniac! 

— Să nu telefonez după ambulanţă? 

— Nu e nevoie. O să-și revină în câteva minute. Lăsaţi-l 
în pace. 

— Cine e individul acesta? întrebă Oliva, cu vocea 
tremurândă.. 

— Unul pe care l-am cunoscut în timpurile lui mai bune. 
Dar acum trebuie să pleci. 

— Vreau însă să rămân să văd dacă-și revine, spuse ea 
încăpățânată. 

— Vreau să pleci, susținu van Heerden, îmi faci un 
serviciu, dacă-mi îndeplinești dorinţa. 

— Uite că vine și chelnerul, îl întrerupse ea, aduce 
coniacul. Nu vrei să-i dai să bea? 

Medicul lăsă să se topească o tabletă, în văzul tuturor, 
și-i turnă lichidul pe gat. 

Jackson, sau Predeaux, se scutură în timp ce bău, se 
scutură de câteva ori și deveni moale de tot. 

Medicul se aplecă pe el și ridică pleoapa. 

— Mă tem că e mort! 

— Mort! 

Fata se uită speriată la el. 

— Nu se poate! Mort? 

Van Heerden dădu din cap. 

— Anevrism! 

— Același fel de anevrism, care la ucis și pe John 
Millinborn, se auzi o voce în spatele lui. Prețul Prăpădului 
Verde se urca mereu, doctore. 

Fata se întoarse în grabă. Lângă ea aproape de tot 
stătea D-l Beale. Privirea o avea însă aţintită asupra lui van 
Heerden. 

CAPITOLUL IX 
O CRIMA CONTRA OMENIRII 


— Ce vrei să spui? întrebă Dr. van Heerden. 

— Repet numai vorbele omului mort, răspunse Beale, 
anevrism! 

Puse mâna pe cutiuța de piele pe care medicul o scosese 
din buzunar. În ea erau patru tuburi mici cu tablete, din 
care unul destupat. 

— Digitală, citi el. De fapt, n-ar fi trebuit să moară din 
asta. 

Se uită gânditor la van Heerden, apoi ridică iar tubul și 
îl privi de aproape. Pe tub era imprimat numele unei 
cunoscute firme de preparate farmaceutice. 

— Ai telefonat poliţiei? întrebă Beale pe Director. 

— Oui, Monsieur. Cred că vin acum. 

Beale trecu în hol să întâmpine pe cei trei domni civili, 
care tocmai intrau pe ușă. Ceva din felul de a se purta al 
lui van Heerden îi păru suspect lui Beale. Acesta rămăsese 
exact pe același loc, unde stătuse înainte, când detectivul îi 
vorbea. Se părea că era lipit acolo. Nu se mișcă din loc nici 
chiar când cadavrul fu transportat și nici când poliţia 
începu să cerceteze împrejurările morţii. Chiar când Beale, 
care o conducea pe Oliva într-o cameră a hotelului, ca să 
se odihnească, se uită înapoi, van Heerden stătea pe 
același loc, cu capul puţin plecat înainte, mângâindu-și 
barba. 

— A fost groaznic! spunea fata cutremurându-se. N-am 
văzut încă pe cineva murind. A fost groaznic! 

Beale aprobă. Gândurile sale se concentraseră asupra 

doctorului. Ce să însemne împietrirea aceea? Doctorul nu 
aparținea doar acelui fel de oameni pe care un fenomen 
atât de comun, ca moartea unui om să-l uluiască atât. 
Afară de asta era medic și o asemenea priveliște trebuia să 
fie pentru el ceva obicinuit. Care să fi fost cauza acelei 
paralizii curioase, care-l pironise pe locul acela, chiar și 
după ce cadavrul a fost luat de acolo? 

Fata vorbea într-una, dar Beale nu o ascultă. Simţea 
instinctiv, că în spatele acestei atitudini ciudate a lui van 
Heerden se găsea soluţia morţii enigmatice a lui Predeaux. 

— Iartă-mă, te rog, o clipă, spuse Beale și părăsi repede 
camera înapoindu-se în hol. 

Van Heerden plecase. 

Explicaţia întregii întâmplări îi veni deodată în minte și 
Beale alergă la locul unde stătuse pironit doctorul. Pe 
podeaua de mozaic se afla un loc, ceva mai mare ca o 
farfurie, care fusese abia de curând spălat. 

Beale chemă pe director. 

— Cine a curăţat pătrăţelul asta? 

Directorul ridică din umeri. 

— D-l Doctor. Foarte curios! El a cerut apă, a muiat 
batista, a ridicat piciorul și a spălat pe jos! De necrezut! 

— Idiot! Idiot! 

— Domnule! spuse Directorul speriat. 

— În regulă, D-le Barri, surâse Beale. Am vorbit cu mine 
însumi, mi-am spus ce idiot am fost! 

În genunche și examină pardoseala. 

— Am nevoie de pietricica asta, D-le Barri. Nimeni n-are 
voie să se atingă de ea! 

Bine înţeles, van Heerden rămăsese pe loc, căci stătea 
cu piciorul pe una din tabletele cu digitală, pe care o 
scosese din fiolă și în locul căreia el aruncase în coniac o 
altă tabletă mult mai periculoasă. Dacă s-ar fi mișcat, s-ar 
fi văzut tableta de sub piciorul lui. Chestiunea era simplă. 
Extrem de simplă. 

Beale se înapoie la Oliva. 

Fetei îi păru ceea ce urmă, ca un vis. Era ca ameţită de 
tragedia ce se petrecuse în prezenţa ei și nu putea să dea 
nici un fel de informaţie care ar fi putut servi poliţiei în 
cercetările de mai târziu. Cazul era descris în toate ziarele. 
Cea mai bună descriere o publicase „Post Record”: 

„Tragedia, care s-a petrecut ieri în sala palmierilor din 
cafeneaua „Grand Alliance”, trebuie adăugată la lunga 
listă a misterelor nerezolvate din Londra. Decedatul, un 
individ cu numele de Jackson, locuia de o săptămână în 
hotel și se pregătea tocmai să se îmbarce pentru Canada. 
În ultimul moment, Dr. van Heerden care dădu 
nenorocitului ajutorul său medical, văzu că Jackson era 
individul acela care era căutat în legătură cu omorul comis 
contra lui John Millinborn. Mai toţi cititorii noștri își vor 
aminti desigur de acea crimă senzaţională. Dr. van 
Heerden a comunicat reprezentantului nostru, că Jackson 
i-ar fi spus că a fost prieten bun al decedatului John 
Millinborn și că dorește să plece acum în Canada. Jackson 
prezentă referințe foarte bune și de aceea van Heerden 
dintr-un larg spirit de generozitate, se oferi să-l ajute. In 
ultimul moment însă îl frapă asemănarea cu acela pe care-l 
căuta poliţia în legătură cu omorul lui John Millinborn și 
era pe punctul să telegrafieze poliţiei din Liverpool, când 
constată că Jackson pierduse trenul. 

Actuala tragedie arată a sinucidere. Trebuie reamintit că 
individul căzu în leșin și Dr. van Heerden îi dădu primul 
ajutor, administrându-i un medicament inofensiv. Autopsia 
cadavrului a dovedit însă prezenţa unei cantități 
importante de ciancaliu. Poliţia presupune, că Jackson s-a 
otrăvit înainte de a fi leșinat. În buzunarul hainei sale s-au 
găsit mai multe tablete de ciancaliu. 

„Sunt convins - declară Dr. van Heerden reporterului 
nostru - că Jackson plănuise de mult fapta asta și când i-am 
spus în faţă ceea ce bănuiesc, și-a pus planul în aplicare. 
Faptul că c-au găsit la el tablete de ciancaliu - una din cele 
mai sigure și puternice otrăvi - dovedește cu prisosinţă că 


79 


fapta a fost premeditată. Eu n-am observat când a luat 
otrava, altfel l-aș fi împiedicat, bine înţeles”. 

Oliva Cresswell citi raportul acesta două zile după 
comiterea crimei. Oarecari impreciziuni o frapară, mai ales 
dacă ceea ce-i povestise Dr. van Heerden corespundea 
adevărului. 

Și D-l Beale citi raportul și râse, adresându-se 
Inspectorului de la Departamentul  Investigațţiilor 
Criminale. 

— Cum îţi place coţcăria asta? 

— Am citit-o și eu. După mine unul, avem destule dovezi 
la mână ca să-l arestăm pe van Heerden. Pătratul de 
mozaic de pe podea conţine urme de digitală. 

Beale clătină însă din cap. 

— Acuzarea n-ar putea fi menţinută. Ce fel de dovezi ai 
de fapt? Ar fi putut să-i cadă din întâmplare o tabletă de 
digitală. Singurul fapt care ar putea duce la condamnarea 
lui van Heerden, ar fi, dacă am putea dovedi că a avut la el 
tabletele de ciancaliu, pe care le-a băgat apoi în buzunarul 
hainei lui Predeaux. Nu, nu, nu putem să-i dovedim nimic. 

— Care-i teoria D-tale relativ la crimă? 

— Am multe teorii - răspunse Beale sculându-se de pe 
scaun și începând să se plimbe prin cameră. Afară de asta 
mai am și o certitudine. Sunt convins că Millinborn a fost 
omorât de van Heerden. A fost ucis, pentru că medicul a 
sustras muribundului, în timp ce Kitson era dus în oraș, 
după medicamente, un secret, pe care acesta îl păzise cu 
sfințenie. Kitson, la înapoierea sa, îl găsi pe Millinborn 
aproape mort, așa credea el și Dr. van Heerden credea că 
John nu va mai fi în stare să vorbească. Millinborn începu 
însă să vorbească, spre marea spaimă a Doctorului, și 
acesta, care se temea că muribundul îl va destăinui și că 
deci fapta sa infamantă va ieși la lumina zilei, l-a 
înjunghiat, în timp ce-l ajuta să se culce din nou. 

— Cu totul altceva s-a petrecut în „Grand Alliance”. 
Acolo un individ a căzut leșinat. Doctorul l-a ridicat imediat 

și i-a administrat un medicament inofensiv, mai bine zis 
inofensiv în doze mici. La autopsie se constată că a fost 
otrăvit - în buzunarele hainei lui s-a găsit ciancaliu. Și cine 
e acel individ? Bine înţeles că acea persoană care a văzut 
cum John Millinborn a fost ucis și pe care o căutăm d- 
atunci. 

— A treia oară n-o să mai scape van Heerden. Prezenta 
sa la o crimă o să însemne ceva mai mult decât o simplă 
coincidentă, spuse inspectorul. 

Beale râse. 

— Nu o să mai existe o a treia oară. Van Heerden nu e 
prost. 

— Ai vreo idee cam ce a vrut să afle de la bătrânul 
Millinborn? 

— Da. Știu. Și mai târziu ai s-o afli și D-ta. 

Detectivul reciti încă odată articolul din ziar. 

— După cum văd, comisia judiciară a pus 
concluzia: „sinucidere în stare de demenţă”. Cazul acesta 
o să-i strice lui van Heerden. 

— Te înșeli, - răspunse Beale. Van Heerden a prelucrat 
în așa fel presa, că o să iasă cu un renume și mai splendid 
din toată afacerea. Probabil că și revistele ilustrate vor 
publica articole despre el și vor vorbi despre părerile lui 
asupra vânzării nepermise a otrăvurilor. Van Heerden o să- 
și pună o cunună de sfânt pe cap. Cabinetul său medical o 
să fie plin de noi admiratori. 

— Ciudate afaceri, spuse inspectorul sculându-se de pe 
scaun. Nu te supăra, Beale, D-ta ești însă unul din cei mai 
ciudați oameni, care au de-a face cu chestiunea asta. Pe D- 
ta nu te prea înţeleg. D-ta nu ești poliţist și totuși avem 
dispoziţii precise de la Ministerul de Externe să-ți acordăm 
orice ajutor. Despre ce e vorba? 

— Despre cea mai mare chestiune, ce s-a ivit până acum. 
Dacă reușește, atunci se nenorocesc mii și mii de oameni. 
Intreprinderi uriașe se vor da peste cap, iar D-ta, copiii D- 
tale și copiii copiilor D-ta le vor trebui să muncească sute 

de ani ca să plătească o nouă datorie naţională. 

— Omule, vorbeşti serios? 

— Da. N-am fost nici odată în viața mea mai serios ca 
acum. De aceea nu doresc ca poliţia să devină prea asiduă 
și prea curioasă în ceea ce privește moartea lui Jackson, 
care se numea numai așa și al cărui nume adevărat era, 
cum ţi-am spus, Predeaux. Pot să-ţi spun numai un lucru, 
Domnule Inspector. În fața ochilor D-tale se desfășoară 
complotul cel mai nemernic, care a putut fi conceput 
vreodată de creierul unui criminal genial. În momentul de 
faţă inventatorul unuia din cel mai infernale planuri care 
au fost concepute vreodată, se găsește într-o situaţie foarte 
neplăcută. li lipsește capitalul necesar că să poată înainta. 
Are intenţia să-și procure capitalul. Și pentru îndeplinirea 
acestei intenţii sunt mai multe căi: de la White din firma 
Punsonby și-a procurat de acum patruzeci mii de lire. 

Inspectorul McNorton șuieră printre dinţi. 

— Mai există și alte posibilităţi. Poate să le încerce pe 
toate afară de una. În ziua în care pune mâna pe o avere 
anumită, în ziua aceea îl împușc ca pe un câine. 

— Ce spui!? strigă McNorton surprins. 

— Ce auzi! 

Se auzi o bătaie în ușă. McNorton se sculă să plece. 

— Te rog nu pleca. Aşi dori să te prezint domnului, care 
vine. 

Deschise ușa. Un domn cu părul cărunt și cu faţa de 
ascet, intră în cameră. D-l Beale închise ușa în urma lui și-l 
conduse în sufragerie. 

— D-le Kitson îmi dai voie să-ţi prezint pe D-l Inspector 
McNorton? 

Ambii își strânseră mâinile. 

— Ei bine - spuse Kitson, - prietenul nostru medicul, 
pare că și-a ajuns scopul. 

Luă loc și bătu nervos cu degetele pe placa mesei. 

— D-l Inspector știe toate? 

— Aproape tot. 

— Aproape tot, repetă Inspectorul zâmbind, afară de 
chestiunea aia mare a Prăpădului Verde. În direcţia asta, 
trebuie s-o recunosc, sunt însă cam zăpăcit. 

— Despre asta nici eu nu știu nimic, zise Kitson uitându- 
se curios la Beale. Sper că într-una din zilele astea o să ne- 
o povestești. Este o descoperire pe care o făcuse D-l Beale 
pe când era ocupat cu paza D-șoarei - avocatul se uită la 
Beale, care dădu din cap. 

— D-șoarei Cresswell. 

— D-ra care fusese de faţă când Jackson a fost ucis? 

— N-avem motiv de ce nu ţi-am acorda încredere, D-le 
Inspector. Cu atât mai mult cu cât necesitatea de a mai 
ţine lucrurile în secret dispare repede. D-ra Oliva 
Cresswell e nepoata lui John Millinborn. Mama ei fusese 
măritată cu un mizerabil, care-și zicea Cresswell. În 
realitate însă se chema Predeaux. Mai întâi a cheltuit toţi 
banii și apoi a părăsit-o, lăsând-o singură cu fetiţa. 

— Predeaux? strigă McNorton. D-ta, Beale, mi-ai spus că 
ăsta era numele lui Jackson. 

— Jackson sau Predeaux a fost tatăl D-rei Cresswell - 
continuă Kitson. Se credea că e mort. După moartea lui 
John Millinborn am întreprins cercetări și am aflat ca își 
ispășea o condamnare la muncă silnică pe viaţă în 
Cayenne, dar grațiat de restul pedepsei cu ocazia amnistiei 
generale a guvernului francez la sfârșitul războiului. 
Jackson era se vede, în drum spre casa nenorocitului meu 
prieten John. În ziua când acesta fusese omorât și accesul 
de leșin, care l-a apucat în sala palmierilor din cafeneaua 
Grand Alliance a fost cauzată desigur de iritarea revederii 
cu fiica sa. 

— Dar cum și-a putut recunoaște fiica? O văzuse 
vreodată? 

Drept răspuns, Kitson scoase din buzunar un portofel de 
piele, în care se aflau două fotografii. 

Una din fotografii reprezenta o femeie frumoasă. 
Îmbrăcată după moda de acum douăzeci și cinci de ani: 

cealaltă o fotografie, ă la minut a unei fete îmbrăcate 
modern, și în care McNorton recunoscu fără greutate pe 
D-șoara Oliva Cresswell. 

— Da, da, poate să fie aceeași persoană. 

— Asemănarea este extraordinară. Când Jackson a zărit 
fata, a strigat „Mary” - ăsta era numele soţiei sale, 
Millinborn a lăsat toată averea sa domnișoarei Cresswell și 
m-a silit să-i promit, că nu va putea nici beneficia și nici să 
afle ceva de această avere până după căsătoria ei. 
Millinborn avea frică, să nu cadă pe mâini rele. Asta a fost 
secretul pe care l-a stors - probabil cu forţa - din gura 
sărmanului John, care zăcea în ultimele clipe. De atunci se 
căznește să se însoare cu fata. Și ca să spun adevărul, 
câinele ăsta nu urmărește altceva decât banii ei. 
Cunoștinţa sa cu White, care stă la marginea ruinei, i-a dat 
posibilitatea s-o cunoască pe Oliva. El a convins-o să se 
mute aici și i-a făcut chiar rost de locuinţa asta. In parte, 
pentru că blocul acesta de apartamente - adăugă sec 
avocatul - îi aparţine fetei și pentru că femeia care 
figurează ca proprietară a fost angajată de mine. 

— Probabil că tot în această legătură avem și explicaţia 
prezenţei D-lui Beale, râse inspectorul, 

— Da. Ai dreptate. Asta explică și pe D-l Beale, pe care l- 
am adus special din New-York, ca să observe pe van 
Heerden și să aibă grijă de fată. D-l Beale a dat de altă 
afacere, ale cărei amănunte nu le cunosc, încheie avocatul. 

Pauză. 

— De ce nu vrei să iniţiezi fata? întrebă Inspectorul. 

Kitson clătină din cap. 

— M-am gândit la asta. Dar dacă spun fetei totul, atunci 
îmi calc cuvântul dat lui John. Nu, trebuie să am numai 
grijă de ea. Primul lucru ce trebuie să facem, e s-o ducem 
d-aici. Nu-ţi poţi muta biroul la New York? zise el 
îndreptându-se spre Beale. 

Beale clatină din cap. 

— Pot și nu pot. lartă-mă dacă-ţi spun, dar chestiunea e 


84 


mult mai importantă decât siguranța persoanei D-rei 
Cresswell. 

James Kitson încreţi din frunte. 

— Nu-mi place asta, Beale. 

— Nici n-o spun cu plăcere. Vreau să mă explic. Cred că 
dacă rămân aici, îi pot da o pază și un ajutor mai eficace și 
totdeodată să împiedec punerea în aplicare a planului lui 
van Heerden. 

Kitson se strâmbă puţin. 

— Poate că ai dreptate. Vreau s-o văd pe D-ra Cresswell, 
de aceea am venit. N-o să am greutăţi? 

— De loc. Vreau să-i povestesc că te interesează lucrul 
ei. Aș putea să te prezint chiar ca D-l Scobbs din Calul 
Roșu, proprietarul unui mare număr de hoteluri în vestul 
Canadei și după părerea mea un om de afaceri simplu și 
cumsecade. D-ra Cresswell se interesează mult de el - și 
râse, - îi găsise numele în ghiduri canadiene și fu frapată 
de originalitatea lui. 

— Scobbs? întrebă avocatul gânditor, mi se pare că am 
mai auzit numele ăsta. 

— Cu atât mai bine, căci te voi prezenta ca D-l Scobbs. 

— Dar eu nu vă stau în cale? - întrebă Inspectorul. 

— Nu. Rămâi, te rog. Doresc chiar s-o vezi. Se poate ca 
să avem într-o zi nevoie de ajutorul D-tale oficial, ca s-o 
scoatem din încurcătură. 


D-l Beale părăsi locuinţa sa și sună la ușa alăturată. 
Nimeni nu-i răspunse. Sună din nou și se dădu înapoi ca să 
se uite la fereastra de sus a ușii. Nu se vedea lumină. Se 
uită la ceas. Era nouă. Pe fată n-o văzuse toată ziua, căci 
fusese la Tribunal, ca să asiste la cercetarea cazului 
Jackson. Dar auzise acum vreo două ore închizându-se ușa 
de la intrare în locuinţa ei. Neprimind niciun răspuns se 
înapoie în locuinţa lui. 

— Nu e acasă. Nu înţeleg. Am rugat-o aseară special să 
nu iasă seara. 

Trecu în dormitor și se uită afară. Deși mai era puţină 
lumină, își luă totuși o lampă electrică cu el și o porni pe 
balconul cel mic care unea toate locuinţele cu seara de 
incendiu. Cu toate că fereastra de la dormitorul fetei era 
închisă, Beale o deschise cu măiestria unui spărgător de 
meserie și intră în cameră. 

Camera zăcea în întuneric. Aprinse lumina și se uită în 
jurul său. Mantaua și pălăria Olivei se aflau pe pat. 
Deschise dulapul și văzu că-i lipsește nici una din rochii, 
sau din pălării, pe care Beale le cunoștea pe toate, cum era 
și de datoria sa. Toate sertarele erau închise și nicăieri nu 
se vedea urmă de dezordine, cum se așteptase el și cum ar 
fi fost, dacă Oliva s-ar fi schimbat de haine și ar fi ieșit din 
nou în oraș. Beale trecu în camera cealaltă și lumină cu 
lampa sa de buzunar drumul spre comutator. In momentul 
când se făcu lumină îţi dădu seama numai decât, că se 
întâmplase ceva. Nu era nici un fel de dezordine în 
cameră, dar odaia lăsa totuși impresia unui act violenţă. 
Un obiect, care zăcea pe jos, îi atrase imediat atenţia. Era 
un pantof, a cărui cataramă era ruptă. Se uită la pantof, 
după ce-l ridicase de jos, îl băgă în buzunar și trecu în 
grabă în odaia cealaltă; acolo în baie și în bucătărioara 
minusculă, examinând peste tot cu atenţie pereţii și 
pardoseala. Covorul de șters picioarele stătea oblic, iar de 
partea cealaltă a peretelui se vedeau două zgârieturi lungi. 
In aer se simţea un miros dulceag foarte slab. 

— Eter - își spuse Beale. 

Se înapoie în cameră. Măsuţa de scris era deschisă, iar 
pe ea se afla o scrisoare începută. Scrisoarea era adresată 
lui: 


„Dragă D-le Beale, 
Imprejurări care sunt în afara posibilității mele de 
control mă silesc să plec la Liverpool.” 


Nimic altceva. 

Scrisoarea nu fusese terminată. O luă la el, o împături cu 
băgare seamă și o băgă în buzunar. Se înapoie în vestibul, 
deschise ușa și ieși pe coridor afară. 

După ce explică lui Kitson și lui McNorton pe scurt cele 
întâmplate, trecu la locuinţa doctorului și sună. 

CAPITOLUL X 
O CERCETARE FĂRĂ REZULTAT 


Doctorul, în papuci și halat, îi deschise. Nu se arătă nici 
surprins, nici necăjit. De altfel, Beale nici nu-i lăsă răgaz să 
exprime vreun sentiment. 

— Vreau să-ţi vorbesc ceva. 

— Mă rog. Poftim înăuntru. 

Beale intrase deja pe ușă, mai înainte ca Doctorul să-l fi 
poftit și-l urmă în dormitor. 

— Eşti singur? . 

— Singur. Nu primesc decât foarte rar musafiri. Intr- 
adevăr, ultimul meu vizitator a fost nenorocitul acela de 
Jackson. 

— Când ai văzut pe D-șoara Cresswell pentru ultima 
dată? 

Doctorul ridică din sprâncene 

— Cu ce drept?... începu el. 

— Să lăsăm asta, - îi răspunde Beale aspru. Când ai 
văzut ultima dată pe D-ra Cresswell? 

— Azi n-am văzut-o deloc. N-am ieşit din casă, de când 
m-am înapoiat de la tribunal. 

— Aş dori să-ți percheziționez locuinţa. 

— Eşti poliţist, ai? Bine înțeles că poți, dacă ai un permis 
de percheziție. 

— N-am așa ceva și totuși am s-o percheziționez. 

Faţa doctorului se făcu roșie ca focul. 

— Ştii, cred, că te faci pasibil de pedeapsă? 

— Sunt complect orientat asupra acestui lucru. Dar dacă 
n-ai nimic de ascuns, Doctor van Heerden, nu văd de ce te- 

ai opune. 

— Nici nu mă opun - mârâi doctorul. Caută cât vrei. De 
unde vrei să începi? Aici ?- și arătă spre cele trei lăzi mari, 
care stăteau lângă ușă. 

— Acolo n-ai să găsești nimic plăcut și atrăgător. Sunt 
modele anatomice, pe care le-am primit azi din Berlin. 
Lăzile sunt încă închise, dar am o șurubelniţă. 

Beale ezită. 

— Mai am numai o odaie. Dormitorul meu, dar n-o s-o 
găsești acolo. 

Beale se uită la el. 

— N-o s-o găsesc? Dar cine a vorbit de ea? 

— Presupun că o cauţi pe D-ra Cresswell, răspunse 
doctorul rece. În tot cazul cauţi ceva și m-ai întrebat când 
am văzut pe D-ra ultima dată. Oare pe cine altcineva? 

— Foarte just - răspunse Beale liniștit. 

— Dă-mi voie să-ţi arat drumul. 

Doctorul o luă înainte și aprinse lumina în dormitor. 

Camera era încăpătoare, mobilată simplu cu un pat de 
alamă, un dulap și o laviță. De partea cealaltă a ușii de la 
intrare se afla camera de baie. 

Beale se pregătea tocmai să cerceteze superficial 
camera, când auzi ușa camerei de dormit închizându-se. Se 
întoarse, sări la ușă. Învârti de mâner și încercă în zadar să 
deschidă ușa. I se părea că aude voci pe coridor. 

— Deschide ușa! strigă el și bătu cu pumnii în ușă. 

Niciun răspuns. Apoi: 

— D-le Beale! 

Sângele îi îngheţă în vine, căci vocea care scosese acel 
țipăt de ajutor - era vocea D-rei Oliva Cresswell. Și sunetul 
venea din camera pe care tocmai o părăsise. 

Beale lovi cu putere în ușă, dar ușa era de stejar și 
rezistă. Tinea revolverul în mână cu ţeava spre ușă, când 
zări clanţa lăsându-se în jos. Ușa fu deschisă. 

— Te-ai încuiat? surâse Doctorul și se uită la faţa palidă 
a celuilalt. 

— Unde e fata? Unde e D-ra Cresswell? se răsti Beale la 
el. I-am auzit vocea. 

— Ai înnebunit? 

— Unde e D-ra Cresswell? - și-i puse o mână pe umăr cu 
atâta forță, că Doctorul se îndoi din genunchi. Cu o 
înjurătură, doctorul scutură mâna lui Beale de pe umăr. 

— Ce dracu! Ai înnebunit cu totul! De unde vrei s-o știu 
eu. 

— l-am auzit vocea! 

— Ţi s-a părut numai. Ţi-ași fi deschis ușa mai iute, dar 
ieșisem pe coridor și m-am dus să sun la ușa D-rei 
Cresswell. Am găsit ușa deschisă. Probabil că D-ta ai fost 
acolo, înainte de a veni aici. Am tras numai ușa și am venit 
imediat înapoi aici. 

Beale îl dădu la o parte, fără a scoate o vorbă. Dar abia 
făcuse un pas spre ușă, când se opri. În loc de trei lăzi, cât 
fuseseră la început acolo, se aflau acum numai doua. Una 
dispăruse. Beale nici nu aștepta să-l întrebe pe medic, ci se 
repezi în jos pe scară. În stradă nu zări nici un fel de 
vehicul, numai câţiva pietoni. 

La colțul străzii stătea un poliţist, care nu văzuse nimic 
extraordinar. Şi mai puţin vreun transport al unei lăzi. 

Revenit la intrarea în clădire, ceva îl făcu pe Beale să se 
uite în sus și zări pe van Heerden stând la fereastră: cu o 
țigară în gură. 

— Ai găsit-o? îl întrebă el ironic. 

Beale nu-i răspunse. 

Urcă scara, și intră de-a dreptul prin ușa deschisă în 
camera în care van Heerden ședea liniștit la masă cu o 
țigară în gură, zâmbind vesel. 

— Ei bine, ai găsit-o? 

— N-am găsit-o. Sunt, însă convins, că D-ta ai s-o 
găsești. 

Van Heerden nu clipi măcar din ochi. 

— Încep să cred, Beale, că un exces de stimulante 
alcoolice, au influenţat funcțiunile D-tale cerebrale. D-ta vii 

în locuința mea, mă întrebi cu un gest eroic unde am 
ascuns o tânără și frumoasă Domnișoară, și anume o 
Domnișoară de a cărei bună sănătate am eu cel puţin 
același drept ca și D-ta să mă interesez, căci D-ra aceea 
este logodnica mea; și va fi în curând soţia mea. 

Pauză. 

— Va deveni soția D-tale? Da? Adevărat? - atunci trebuie 
să felicit, chiar dacă nu pot s-o felicit pe dânsa! Şi când se 
va da publicităţii interesanta logodnă? 

— E deja publică. D-ra e în drum spre Liverpool, unde va 
locui la o mătușă. Nu-ţi face osteneala să mă rogi să-ți dau 
adresa. Căci nu ţi-o dau. 

— Înţeleg. 

— D-ta intri pur și simplu aici, - o repet - mă întrebi cu 
gesturile și vocea unui erou de teatru unde se află 
logodnica mea - ultimele cuvinte le exprimă van Heerden 
cu o mulţumire deosebită. Mă rogi să-ţi dau voie să-mi 
cercetezi locuinţa, eu îţi permit lucrul acesta. Din cauza 
nebăgării de seamă proprii te încui singur în odaie. Eu te 
eliberez și D-ta stai cu un revolver în mână și te comporțţi 
mai mult ca oricând ca un erou dintr-un roman senzaţional. 
Știu ce vrei să spui... 

— Atunci ești un om foarte deștept. Căci eu singur nu 
știu. 

— D-ta vrei să spui sau te gândești, că am vreo intenţie 
oarecare și de aceea am ascuns pe D-ra Cresswell. Ei bine 
ca să reiau firul poveștii mele și ca să-ţi arăt ce rost are 
purtarea D-tale din punctul meu e vedere continui: abia că- 
ţi deschid ușa camerei în care te-ai încuiat că te repezi ca 
un nebun la lăzile mele anatomice și alergi apoi îi stradă, 
ca să revii plin de ameninţări în voce și atitudine. Pentru 
ce toate astea? 

— Doctore, când am intrat prima dată în locuinţa D-tale, 
aici în colţ se aflau trei lăzi; când am ieșit numai două. Ce 
s-a întâmplat cu a treia în timp ce eu am stat închis în 
cameră? 

Doctorul clătină din milă din cap. 

— Mă tem, mă tem rău, că nu ești în minţile D-tale, 
spuse el și se uită în direcţia unde se afla lăzile. 

Beale îi urmă privirea și... respiraţia i se opri. În colţ se 
aflau trei lăzi! 

— Admit că te-am indus în eroare, când am spus că 
conţin modele anatomice. În realitate sunt goale. Poţi să te 
uiţi în ele. Poate că vei găsi un punct de reper... 

Beale n-avea nevoie de provocarea asta. Se îndreptă 
spre lăzi și sondă una după alta. Capacele păreau să fie 
înșurubate. Șuruburile erau însă niște încuietori. La fiecare 
ladă se afla în capac câte-o gaură. 

Scoase briceagul, împinse tăișul prin gaura și capacul 
sări în sus cu un „clic” răsunător. Lada era goală. Şi a doua 
lada era goală. Nici la a treia nu găsi altceva. Lumină cu 
lampa sa fundul lăzii dar nu găsi nici o urmă. 

— Eşti mulţumit? 

— Din contră, răspunse Beale, ieșind din cameră fără să 
mai adauge un cuvânt și cobori scara. 

Pe la jumătatea scării zări un obiect pe una din trepte și- 
l ridică. Era un pantof. Perechea aceluia pe care-l avea în 
buzunar. Pantoful nu se afla acolo, când coborâse el prima 
dată scara. 


* 


Oliva Cresswell citise articolul cu descrierea crimei în 
„Post Record”. Împături cu scârbă și frică ziarul și se așeză 
la măsuţa sa de scris, când auzi o bătaie în ușă. Era Doctor 
van Heerden. 

— Pot să intru o clipă? 

Oliva ezită. 

— N-o să te mănânc. Dar sunt atât de nenorocit din 
cauza celor întâmplate, că am sentimentul că îţi sunt dator 
o explicaţie 

— Eu una nu m-aș necăji atâta. Dar dacă vrei, poftim. 

Oliva închise ușa după el, lăsă aprinsă lumina în coridor 
și așteptă, fără să-l poftească să ia loc. 

— Ai citit articolul din „Post Record”? 

— Da. 

— Şi ai văzut desigur, că e o deosebire între aceea ce ti- 
am spus D-tale și ce am spus reporterilor. Am avut un 
motiv deosebit să-l apăr pe acel individ. 

— Nu mă îndoiesc de asta. 

— Domnișoară Cresswell, trebuie să ai răbdare și să fii 
drăguță cu mine. Am pierdut mult timp și am riscat multe 
pericole, ca să te salvez. 

— Pe mine? 

— Domnișoară Cresswell, l-ai cunoscut vreodată pe tatăl 
D-tale? 

Oliva clătină din cap, prinsă de seriozitatea vocii lui și 
nu întrerupse conversaţia, cum intenţionase la început. 

— Nu, răspunse fata. Eram copilă, când a murit. Nu știu 
nimic despre el. Nici măcar rudele sale, care-l crescuseră, 
nu vorbeau niciodată de el. 

— Ești convinsă că e mort? 

— Convinsă? Nu m-am îndoit niciodată de asta. Dar de 
ce mă întrebi? Trăiește? 

— Da. Ceea ce trebuie să-ţi spun acum, are să-ţi producă 
durere. Tatăl D-tale a fost un escroc cunoscut. 

Se opri din vorbă, dar fata tăcu mai departe. Auzise 
până atunci destule lucruri, care nu făceau cinste tatălui 
ei. Întenţionat însă nu întreprinsese nimic, ca să afle 
adevărul. 

— Tatăl D-tale a fugit de curând din Cayenne. El a fost 
cetăţean francez, de aceea te va surprinde, desigur. De un 
an e căutat de toate poliţiile, inclusiv de D-l Beale. 

— Nu e adevărat! Cum îndrăznești să... 

— Îţi spun numai fapte precise, Domnișoară Cresswell. 
D-ta poţi judeca apoi singură. Tatăl D-tale a organizat în 
Franța spargerea unei Bănci și și-a ascuns banii furaţi în 
Anglia. Deoarece există convingerea că mai curând sau 

mai târziu va trimite după D-ta, poliţia te-a supravegheat zi 
și noapte. Tatăl D-tale se găsește acum în Liverpool. Am 
primit azi dimineaţă o scrisoare de la el. E pe moarte și te 
roagă să vii la el. 

Fata stătea împietrită locului. Povestea asta era 
verosimilă. Primul ei impuls a fost să se consulte cu Beale. 
Văzu însă imediat, că asta ar fi fost o greșeală, dacă cele 
ce-i spusese doctorul era adevărat. 

— De unde vrei să știu, că D-ta spui adevărul? 

— Asta ai s-o vezi, după ce-l vei fi văzut pe tatăl D-tale. 
Foarte simplu. _ 

Scoase din buzunar un plic. Îl puse pe masă spunându-i: 

— Aici e adresa - 67 Hope Street. Te sfătuiesc să-ţi 
memorezi adresa și să distrugi plicul. La urma urmei, ce 
interes aș avea eu să pleci la Liverpool? 

— Când pleacă trenul? 

— Peste o oră din gara Euston. 

Oliva reflectă o clipă. 

— Plec, spuse ea apoi decisă. 

Se îndreptă spre dormitor, ca să-și ia mantila, când van 
Heerden o rechemă. 

— Nu există nici un motiv, ca să nu-i scrii lui Beale 
câteva vorbe, prin care să-i spui unde pleci. Poţi să-mi dai 
mie scrisoarea. Am să mă îngrijesc eu s-o primească! 

Oliva ezită, se așeză apoi la birou și scrise iute câteva 
rânduri. Acelea pe care le găsise mai târziu Beale. Apoi se 
uită zăpăcită la Doctor. 

— Nu pricep nimic. Dacă D-l Beale e pe urma tatălui 
meu, atunci va afla din scrisoarea asta, că m-am dus acolo. 

— Lasă-mă să văd, ce ai scris, spuse van Heerden rece, 
uitându-se peste umărul ei. Da, spuse el apoi. E suficient. 

— Suficient? 

— Da, suficient, ca să-l ducă pe Beale în eroare 

— Nu înţeleg. Pe coridor vine cineva - spuse fata subit și 
se duse spre ușa de la intrare. 

Van Heerden i se puse în cale. 

— Domnișoară Cresswell, cred că o să mă înţelegi când 
îţi voi spune că tatăl D-tale e mort și că povestea ce ţi-am 
spus despre Beale, care ar fi pe urmele lui, e o minciună, 
dar că pentru o cauză pe care n-am s-o divulg, trebuie să 
devii soția mea. 

Oliva sări în sus, palidă ca un mort. Ştia că se află într- 
un mare pericol. Fiori reci îi treceau prin tot corpul. 

— Soţia D-tale? Ai înnebunit, doctore? 

— Din contră. Sunt în toate minţile. Te-aș fi întrebat de 
mult. Ştiam însă că ai să mă refuzi. Dacă amicul nostru 
Beale nu s-ar fi băgat la mijloc atunci povestea dragostei 
noastre - van Heerden surâse - ar fi fost mai simplă și mai 
verosimilă. Și acum, vreau să vorbesc pe față cu D-ta. E 
necesar ca să mă căsătoresc cu D-ta și dacă accepti, atunci 
te duc la un loc sigur. Am să mă cunun cu D-ta la ofiţerul 
stării civile și am să mă despart de D-ta imediat după 
ceremonie. Îţi voi plăti o rentă ele trei mii de lire anual și-ţi 
promit că nu mă voi amesteca niciodată în treburile D-tale 
particulare și nici nu voi căuta societatea D-tale. 

În timp ce el îi descria viitorul, Oliva își recăpătase puţin 
curajul. 

— Aștepţi să-ţi cad de gât și să mă topesc în mulţumiri 
pentru cele trei mii de lire pe an, inclusiv despărțirea după 
ceremonie? Nu, Doctore, dacă nu ești nebun, atunci ești 
sau un mare prost sau un și mai mare păcătos. Nu-mi trece 
prin gând să mă mărit cu D-ta sub niciun motiv și acum 
cred că e mai bine să pleci d-aici! 

De data asta, van Heerden nu o opri să se ducă la ușă și 
s-o deschidă. Oliva scoase însă un țipăt, când deschise ușa, 
căci se văzu în faţa a doi bărbaţi străini... 

— Ce... 

Mai mult nu putu pronunţa, căci doctorul o strânse în 
braţe și îi astupă gura cu mâna. Unul din bărbaţii de la ușă 
ținea în mână bucată de cauciuc, care avea la capăt un fel 
de pâlnie. Oliva se zbătea din răsputeri, dar doctorul o 
ţinea strâns. Fu apoi întinsă pe jos. Pâlnia îi fu pusă pe 

obraz. Oliva simţi un miros dulceag și... pierdu cunoștința. 
— Cred că e dusă! spuse doctorul, ridicându-i o pleoapă. 
Gregory, vezi dacă drumul e liber și deschide ușa la mine. 
Văzând-o că se mișcă încă, o ridică, trecu coridorul cu ea 
în braţe, intră în locuinţa sa strigând: 
— Închide ușa! 

CAPITOLUL XI 
CASA DE LANGA STAINES 


Oliva Cresswell nu-și putea aminti de nimic. Nu-și 
aducea minte cum a fost băgată în lada aceea îngustă, nici 
că auzise vocea lui Beale, nici cum se închisese ușa de la 
dormitorul lui van Heerden, împiedicând astfel pe păzitorul 
ei s-o ajute. Nu și-ar fi putut aminti dacă a tipat, chiar de 
ar fi făcut-o. 

— Treceţi cu lada în locuinţa fetei. Ușa e deschisă - șopti 
van Heerden celor doi inși, care se strecurară în cele două 
lăzi cum auziră pe Beale, că bate în ușă. 

— Ce să facem acolo? 

— Să așteptați până ce viu și eu. Iute. 

Cei doi indivizi ieșiră în grabă din lăzile lor, apucară lada 
în care se afla fata, trecură prin coridor și intrară în 
locuinţa fetei. Dr. van Heerden închise ușa, în urma lor și 
se duse repede să-i dea drumul lui Beale din odaia sa de 
dormit unde-l închisese. 

Văzându-l apoi cum se repede jos pe scară, van Heerden 
trecu repede în locuinţa fetei. În mai puţin de zece secunde 
o scoaseră pe Oliva afară din ladă și o întinseră pe pat. 
Lada fu transportată goală înapoi în locuinţa Doctorului, 
iar cei doi tipi se înapoiară în locuinţa D-rei Cresswell. 

Van Heerden aprinsese lumina în dormitor și observă 
abia acum că Oliva pierduse un pantof. I-l scoase și pe 
cellalt. 

— Așteptaţi aici până ce-l auziţi pe Beale revenind. Apoi 
ștergeţi-o. În drum lăsaţi pantoful să cadă pe scară. Asta o 
să-l ducă pe Beale pe o urmă greșită. 

O jumătate de ceas după ce Beale găsise pantoful pe 
scară însoţit de inspectorul de poliţie și de Kitson părăsi 
clădirea. 

Doctorul îi observă cum dispar în întunericul nopţii și 
intră apoi în locuinţa fetei, care zăcea încă pe pat, cu 
amețeli și greţuri. 

— Cum îi merge prietenei mele? o întrebă van Heerden 
în batjocură. 

Oliva nu-i răspunse. 

— Zău, nu trebuie să fii supărată, îi spuse Doctorul cu 
tonul cu care se dojenește un copil. Şi trebuie să te 
obișnuiești să fii politicoasă faţă de mine, pentru că ai să fii 
de acum încolo foarte mult împreună cu mine. Și acum 
scoală-te, te rog și pune-ţi paltonul. 

Văzându-l cum se apropie cu o sticlă cu medicamente în 
mână, se dădu înapoi. 

— Haide, bea. Doar nu vei crede că vreau să te otrăvesc! 
Nici măcar să te ameţesc nu vreau, altfel ţi-aș fi dat mai 
mult eter. Bea. O să-ţi treacă ameteala. 

Oliva luă paharul și bău. Lichidul avea un gust amar și-i 
ardea gâtlejul. Acţiunea fu însă miraculoasă. În trei minute 
îi trecu ameteala și greaţa, capul îi era limpede, și putea să 
se ţină pe picioare. 

— Acum îmbracă-ți paltonul, pune-ţi pălăria în cap, 
împachetează-ţi ceva rufe, de care vei avea nevoie și vino 
cu mine. 

— N-am să fac nimic din toate astea și te sfătuiesc să 
pleci de aici înainte de a anunţa poliţia de fapta D-tale 
infamantă. 

— Pune-ţi pălăria și mantila, răspunse van Heerden 
liniștit. Nu vorbi prostii. Doar nu vei crede, că am riscat 
toate astea ca să te las să pleci în ultimul moment? 

— Doctor van Heerden, dacă mai ai un pic de cinste în 
D-ta, mă vei părăsi acum. 

— Acum vorbești ca eroinele din romanele de aventuri! 
D-șoară Cresswell, orice rugăminte îmi adresezi, nu e 

decât pierdere de energie și de timp. N-am să ezit o 
singură clipă să întrebuințez forma cea mai neplăcută de 
forță, dacă nu te supui. 

Vocea lui van Heerden suna calmă, dar vorbea foarte 
serios și Oliva nu se îndoia de loc, că își va pune în aplicare 
ameninţarea. 

— Unde ai să mă duci? 

— Undeva unde vei fi în siguranţă. Dacă zic siguranţă, 
înţeleg pentru mine în siguranţă. N-ai să te temi de nimic, 
atâta timp cât n-ai să faci pe nebuna. Contrariu însă vei 
avea să te temi de orice și de totul. Scoate-ţi din cap, 
Domnișoară Cresswell că sunt amorezat de D-ta sau că 
ceva, o părticică din atrăgătoarea D-tale persoană m-ar 
putea împiedeca să te omor, dacă siguranța mea o va cere. 
Eu nu sunt o bestie. Am să te tratez bine; așa cum se 
cuvine unei doamne, dacă vei asculta de ordinele mele. Te 
previn însă că dacă vei striga după ajutor pe stradă, sau 
vei încerca să fugi, atunci nimeni nu va afla vreodată ce ai 
devenit. 

Oliva stătea la capătul patului și-și mușca buzele până la 
sânge. 

— Nu-ţi mușca buzele, căci nu-ţi ajută la gândit. Ţi-o 
spun ca medic. Şi mai pot să-ţi spun, că nu e acum 
momentul să reflectezi cum să mă tragi pe sfoară. Hai. 
Imbracă-te. 

Vocea lui era hotărâtă și ea ascultă. În câteva clipe era 
gata. Van Heerden o conduse ţinând-o de braţ. Ajunși în 
stradă, Doctorul ocoli brusc la stânga, fata la pas cu el. 
Pentru observatorul ocazional și aceștia foarte puţini în 
strada aceea prost luminată - putea să fie o pereche 
îndrăgostită. Braţul care o ţinea însă pe Oliva era braţul 
unui paznic de pușcărie. Trebuind să aștepte semnalul de 
trecere al străzii în apropiere de Oxford Circus, Oliva zări 
la câţiva pași de ea un gardian. Încercă să-și retragă braţul 
din al Doctorului, trebui să constate însă, că o ţinea strâns 
ca într-o cătușă. 

În colţul pieţei Portland cu strada Marylebone aștepta 
un automobil. Doctorul deschise ușa, o împinse înăuntru și 
o urmă imediat. 

— A trebuit să ţin mașina, la o oarecare distanţă de casa 
Krooman, altfel ar fi descoperit-o Beale - spuse van 
Heerden ca și când ar fi avut o conversaţie obișnuită cu 
Oliva. 

— Unde mă duci? g 

— Într-o casă frumoasă la malul Tamisei. În zilele, când 
credeam că pot să-ți fac curte, mă gândeam că acolo o să 
putem petrece splendid luna noastră de miere. Van 
Heerden simți cum fata se dădu înapoi. Nu-ţi face griji de 
pomană. În fond mă bucur că întâmplările au luat 
întorsătura asta. Pe mine nu mă interesează femeile și m- 
ar fi plictisit desigur enorm de mult, dacă aș fi trebuit să 
joc teatru, ca să crezi că sunt amorezat de D-ta. 

— Ce-ai de gând? Doar nu crezi în serios că o să scapi de 
D-l Beale El are să mă găsească. 

Doctorul râse. 

— D-l Beale are de sigur calități admirabile de copoi, dar 
nu-mi tulbură somnul. Am presupus totdeauna că e 
detectiv și bine înţeles, el a fost acela care a băgat plicurile 
recomandate în buzunarul sărmanului White. Aici a fost 
foarte abil, n-am ce zice. Dar știu - și te rog să mă ierți 
dacă te supără - că ești puţin amorezată de Beale... 

Oliva simţi cum se înroșește. 

— Ce-ţi permiţi... 

— Nu fii proastă. Cum stăm azi, nu există nimic ce nu 
mi-aș putea permite. Dacă renunţ la D-ta, mă simt totuși 
îndreptăţit să te sâcâi. Nu, cred că ai face mai bine să nu-i 
acorzi prea multă încredere D-lui Beale, care pare să nu 
aparţină poliţiei regulate. Presupun că e unul din acei 
detectivi amatori, care joacă un rol important în procese 
de divorţ. 

Oliva nu-i răspunse. În sinea ei fierbea de furie. Se 
sperie, de altfel, constatând că ceea ce o înfuriase mai 


100 


mult, n-a fost ofensa ce i-o adusese ei ci batjocorirea lui 
Beale. 

Automobilul în care se aflau acum părăsise orașul. 

— Nu vrei să fii atât de amabil, și să-mi spui ce ai de 
gând să faci cu mine? 

Van Heerden căzuse pe gânduri, gânduri plăcute, căci 
revenea numai cu greu la realitate. 

— Ce am de gând cu D-ta? Ei bine, am să te iau de 
nevastă. 

— Şi dacă mă opun? 

— N-ai să te opui. Eu îţi ofer soluţia cea mai ușoară din 
tot complexul ăsta de chestiuni. Pe dată ce ești cununată 
cu mine, ai scăpat de pericol. Până atunci însă, viaţa D-tale 
nu prea e sigură. 

— Dar de ce? întrebă Oliva uluită. Dacă nu mă iubești, 
de ce vrei să te însori cu mine? Sunt destule femei, care ar 
fi mulţumite să capete așa un bărbat ca D-ta. De ce vrei să 
te căsătorești cu o fată fără poziţie socială, o vânzătoare de 
prăvălie fără avere? 

— Un gust de-al meu - spuse van Heerden în treacăt. Și 
anume un gust pe care intenţionez să mi-l satisfac. 

— Şi dacă mă voi opune până la capăt? 

— Atunci ai s-o regreti. Îţi spun că n-are să ţi se întâmple 
nimic, dacă ai să fii cuminte. Dacă nu ești însă cuminte,... 
atunci închipuiește-ți lucrul cel mai rău ce ţi s-ar putea 
întâmpla, care totuși va fi mult înapoia realităţii. Am să te 
tratez așa, că nu vei fi în stare să te gândești măcar la 
aventura asta, cu atât mai puţin să vorbești despre ea. 

În vocea lui zăcea o răutate atât de rece, că Oliva se 
sperie. Însă numai o clipă se lăsă abătută de situaţia 
nenorocită în care se afla. Apoi își recâștigă sângele rece. 
Şi dacă van Heerden se așteptase, ca ea să ţipe sau să se 
înfurie sau să cadă într-un atac isteric, atunci se înșelase. 
Oliva se stăpâni bine și nu lasă să i se vadă nimic din 
tulburarea internă. 

— Presupun că ești unul din acei criminali deștepţi 

despre care citim în romane, că sunt pregătiți pentru toate 
relele și care au atâta încredere în ei înșiși că-și bat joc de 
toţi ceilalți pe care nu-i cred capabili de a le dejuca 
planurile. 

— Cam așa ceva. E o formă de egoism. Am citit odată o 
carte despre criminali, scrisă de un italian, care zicea că 
superioritatea ce-și închipuie criminalii că o posedă, e una 
din caracteristicile principale ale lor 

— Superioritate? Dar ei fac totdeodată tot atât de multe 
lucruri deștepte, ca și proaste și cele mai frumoase planuri 
de ale lor conţin totdeauna o mulţime de greșeli, exact ca 
și planurile D-tale. 

— Exact ca și planurile mele, o ironiză el. 

— Ca și ale D-tale, repetă Oliva. D-ta ești atât de 
închipuit, pentru că ești educat, un om de știință, și de 
aceea crezi că ești mai deștept decât tot restul omenirii. 

— Continuă, zise el. Imi place să te aud vorbind. Analiza 
D-tale e aproape perfectă și e mult adevăr în ceea ce spui 
D-ta. 

Oliva își stăpâni nervii și-și păstră calmul. Mai curând 
sau mai târziu o să găsească ea partea lui slabă. 

— Presupun, că ai pregătit totul? 

— Oamenii mei lucrează totdeauna bine. Totul e 
pregătit. Licenţa de căsătorie, preotul, până și locul unde-ţi 
vei petrece singură luna de miere, după ce vei fi iscălit 
câteva documente. 

Oliva întoarse încet capul spre el. Capul lui se desena ca 
o siluetă palidă pe fereastra limuzinei și-i putea imagina 
surâsul diabolic ce-i zăcea acum pe faţă. 

— Așa? Trebuie să iscălesc documente care să justifice 
că te-am luat benevol? 

— Nu, Domnișoară. Împrejurările sub care te vei mărita 
cu mine nu cer justificare. Asta nu mă neliniștește de loc. 

— Atunci ce fel de documente am să iscălesc? 

— Ai s-o afli la timpul său. Aici e de altfel casa, dacă nu 
mă înșel. 

Mașina părăsi șoseaua principală și părea că intră 
intrăm boschet. Așa i se păru fetei poarta prin care 
trecură. Opriră în fața unei clădiri mari. Van Heerden sări 
afară din mașină și-i ajută să coboare. 

— Intră înăuntru - și o împinse în casa care zăcea în 
întunerec. 

Încăperea în care intrase era un vestibul de modă veche. 
Pereţii erau acoperiţi cu placaje de stejar. În bărbatul care 
le deschisese ușa, Oliva recunoscu pe unul din cei doi pe 
care îi văzuse în seara aceea în locuinţa ei. Individul era 
palid ca un mort. Avea pomeţii ieșiți afară, păr negru și o 
mustăcioară mică. 

— N-am să te prezint, dar poţi să-i zici Gregory. Nu-l 
cheamă așa, dar nu face nimic. 

Individul surâse și se uită pe ascuns la Oliva, luă 
lumânarea și o conduse într-o cameră situată la capătul 
extrem al vestibulului. 

— Aici e sufrageria, explică van Heerden. Interesul 
principal pentru încăperea asta stă în faptul, că aici se va 
face cununia. Camera D-tale este exact peste drum. Îmi 
pare rău că n-am angajat o cameristă, dar nu-mi pot 
permite luxul de a mă ţine de obligaţiuni sociale, ca să-ţi 
apăr bunul renume, afară de asta nici nu cunosc vreo 
femeie, căreia să-i fi putut încredința serviciul acesta. Prin 
urmare trebuie să te îngrijești singură. 

O conduse apoi în camera ei, ale cărei ferestre erau 
prevăzute cu gratii de fer. 

— Ferestrele au gratii. Odaia asta pare să fi fost odaia 
copiilor. Se potrivește de minune pentru scopurile mele. Îţi 
mai pot spune că imobilul e foarte vechi și că la fiecare pas 
trosnesc podelele și deoarece eu îmi petrec cea mai mare 
parte din timp jos în sufragerie, o să-ţi fie greu să evadezi, 
fără ca eu să bag de seamă. : 

Camera era mobilată confortabil. In sobă ardea focul. Pe 
masă se afla o tavă cu sandviciuri, un termos și o 
bombonieră. Lângă pat se afla o ușă. 

— Poţi să-mi mulţumești, că ţi-am dat singura odaie din 
toată casa, care are baie lângă ea, adăugă van Heerden. 

După aceea se întoarse și părăsi iute odaia, încuind-o și 
zăvorând-o. 

CAPITOLUL XII 
PREOTUL HOMO 


Părăsind casa Krooman împreună cu cei doi însoțitori ai 
săi, Beale nu știa unde să înceapă mai întâi cu cercetările. 
E posibil ca interesul personal, ce-l simţea pentru clienta 
sa, interes de care-și dădu seama abia prin spaima ce-l 
apucase la dispariţia ei, să-i fi paralizat întrucâtva 
agerimea spiritului său. 

Fu apucat de un sentiment de neliniște și rămase 
nedecis în colțul străzii. Era posibil ca Oliva să mai fie 
undeva ascunsă în clădire. Dar mai mare era șansa ca să 
salveze încă fata, dacă ar urma unul din cele trei planuri, 
ce-i încolțeau acum în creier. 

— Eşti sigur că ai auzit vocea ei? 

— Absolut sigur. Tot așa de sigur, cum știu că am mirosit 
eterul. 

— Se poate să fi întrebuințat eterul în alt scop. Femeile 
au întrebuinţări ciudate pentru asemenea lucruri. De ex. la 
curăţatul mănușilor și... 

— Posibil îl întrerupse Beale, dar nu m-am înșelat în 
ceea ce privește vocea. Eu nu sufăr de halucinaţii. 

Fluieră. 

Un bărbat, care era ascuns în umbra casei de peste 
drum, se apropie de ei. 

— Fenson, îi spuse Beale, observă cu atenţie imobilul 
acesta. Dacă vezi un automobil oprind în faţa casei, pune- 
te în ușă, nu lăsa pe nimeni să se suie în mașină sau să 
ducă un pachet, până ce nu te vei fi convins că D-ra 
Cresswell nu se află nici în interiorul și nici în exteriorul 

pachetului. Dacă va fi necesar, poţi face uz de armă de foc, 
știi că asta nu se uzitează în Londra, se adresă el surâzând 
inspectorului McNorton, sper însă că ai să-mi treci cu 
vederea câteva ilegalităţi. 

— Câte vrei! 

— Bine. O cunoști pe D-ra Cresswell, Fenson? 

— Desigur, răspunse acesta și dispăru iar în umbră. 

— Unde mergem acum? întrebă Kitson 

— Caut un tip, care-mi va da probabil destule informaţii 
asupra celorlalte locuinţe ale lui van Heerden. 

— Dar ce, are multe locuinţe? 

— Da. De trei luni închiriază clădiri și case într-un mod 
atât de discret, că nu e posibil să pui mâna pe unul din 
chiriași. Contractele de închiriere le iscălesc avocaţii săi. 
Totul se face sub pseudonime. 

— Cunoști casele acelea? 

— Nici una. Nu v-am spus că e tare șiret? Am dat de 
urma a două case, dar nu erau decât tratative. Încheierea 
nu s-a făcut. 

— De ce are nevoie de acele case? 

— Asta o s-o aflăm noi într-o bună zi. Vreau să vă mai 
spun ceva. Ce-i drept, e mai mult o presupunere decât 
certitudine. Nu există nici un om de știință în Anglia, 
America sau Franţa, care să fi părăsit drumul drept fie din 
cauza beţiei, fie prin crimă, și care să nu lucreze pentru el. 
Şi adune o să mă scuzati... 

— Nu vrei vreun ajutor? întrebă Inspectorul. 

— Deocamdată nu. Cu profesorul isprăvesc eu singur. 

Intre cartierul Waterloo și Blackfriars Road, pe partea 
de sud a Tamisei, se află un cartier suprapopulat. Casele 
de acolo sunt vechi, pitorești; alături de ele, case noi 
moderne, la care confortul înlocuiește frumuseţea. 
Locuinţele acestea moderne, au un avantaj dublu: chiria e 
ieftină și totuși locuinţa se află în centrul Londrei. Numai 
foarte puţine din aceste case au ca locatari o singură 
familie. Ba sunt rare cazurile, când o familie închiriază un 

etaj pentru ea singură. 

In subsolul uneia din casele acelea ședeau doi bărbaţi, 
care nu-și semănau de loc. Şi încăperea era nespus de 
tristă, mobilată cât se poate de sumar. Un pat de campanie 
era așezat lângă fereastră, așa că acela care era culcat pe 
pat, putea vedea picioarele celor care treceau pe trotuar. 

O perdea de pânză ascundea o cămăruţă mică în care 
dormea cel de al doilea bărbat. Acum stăteau la masă. O 
lampă cu gaz lumina suficient ca fiecare din ei să poată 
executa lucrarea, cu care era ocupat. Cel mai bătrân lucra 
la un microscop. Din când în când se întrerupea din lucru 
și scria notițe asupra celor văzute prin lentila 
microscopului. Oliva l-ar fi recunoscut pe profesorul 
Heyler, după craniul său mare, după corpul său îndesat și 
mâinile sale lungi. 

Tipul care îi ședea în faţă, de partea cealaltă a mesei, 
era croit din altă stofă. Era înalt, slab, simpatic. Faţa lui 
rasă, nasul și bărbia regulată dovedeau un grad de cultură, 
care era și mai mult scos în evidenţă prin hainele jerpelite 
și cămașa fără guler ce o purta. 

Din când în când ridica privirea de pe cartea în care 
citea, se uita câtva timp la profesorul adâncit în lucru și 
apoi continua să citească. 

Petrecuseră așa aproape un ceas în tăcere când bălaia în 
ușă a lui Beale, îl deranja pe cititor. 

— Aștepţi o vizită, profesore? întrebă el în nemţește. 

— Nein, nein. Cine să mă viziteze? Ah da. Îmi aduc 
aminte, signorina voise să vină. 

Se sculă de pe scaun, se târi până la ușă, trase zăvorul, 
deschise ușa, și se uită decepţionat la Beale. Individul, 
care rămăsese la masă, se sculă și el de pe scaun. 

— Sper că nu vă deranjez, spuse Beale. Credeam că 
locuiești singur. 

Beale vorbea în limba pe care o cunoștea profesorul mai 
bine. 

— Un prieten al meu, zise bătrânul Heyler jenat. Locuim 


107 


împreună. Nu știam că-mi cunoști adresa. 

— Recomandă-mă, zise rece individul, care şedea la 
masă. 

Bătrânul profesor se uita îndoielnic de la unul la altul. 

— Prietenul meu, D-l Homo. 

— D-l Homo? întrebă Beale, întinzându-i mâna. Eu sunt 
Beale. 

Homo îi aruncă o privire scrutătoare. Un Split! sau 
instinctul mă înșeală? 

— Split? repetă Beale 

— Ah, D-ta ești american? la loc, te rog. „Split” e un 
cuvânt italian, mai bine zis o poreclă pentru polițiștii civili 
sau detectivi, care în America se numesc „copoi zburători”. 

— O! detectiv! zâmbi Beale. Nu în sensul cum crezi D-ta. 
Afară de asta n-am venit pentru afaceri. 

— Presupun așa ceva. Altfel n-ai fi venit singur, ci ai fi 
adus cel puţin o jumătate de duzină de sticleţi cu D-ta. 
Ilartă-mi jargonul, te rog. Şi ca să evităm neînţelegerii. D-le 
Beale trebuie să-ţi atrag atenţia că eu sunt un reprezentant 
al clasei criminale, fapt pe care învățatul nostru prieten - și 
făcu un gest cu capul în direcţia nenorocitului de profesor - 
îl deplânge continuu. Şi surâse prietenos. 

Acum vorbeau englezește. Profesorul se așeză din nou la 
lucru, după ce așteptase ca vizitatorul să-i spună scopul 
vizitei. 

— Eu sunt preotul Homo și aici e locuinţa mea. Noi, 
criminalii de meserie trebuie să avem o locuinţă pentru 
timpul cât nu suntem la dugheană, mă înţelegi? 

Vocea preotului, era aceea a unui om cult. Felul de a se 
exprima, siguranţa și prestanţa lăsau să se vadă că Homo 
era un om care a studiat la Universitate. 

— Şi ca să nu te sperii - de descoperiri eventuale, vreau 
să-ți spun că am ieșit acum din închisoare. Sunt hoţ de 
meserie. 

— Eu nu mă speri așa cu una cu două - spuse Beale, 
aruncând o privire asupra profesorului. 

— Văd că sunt de prisos - spuse preotul Homo, dar din 
nefericire nu pot ieși în stradă, fără să risc a fi arestat. În 
țara aceasta există, ceea ce știi de sigur, o lege pentru 
împiedecarea crimelor, care dau dreptul polițiștilor 
neocupaţi, să aresteze criminali cunoscuţi, chiar numai 
pentru o umbră de suspiciune. Și deoarece toate 
împrejurările sunt suspecte pentru sticleţi și scatii, am să 
mă retrag în dormitorul meu și o să-mi astup urechile cu 
vată. 

— Nu e nevoie. Profesorul n-are desigur secrete faţă de 
D-ta. 

— Ghicește mai departe, șiretule! Secretele mele le 
divulg cu plăcere, dar adio! 

Homo făcu semn cu mâna, trecu prin perdea și abia 
acum ridică și bătrânul privirea de pe microscop. 

— Analizez cadavrul unui om mort de boala somnului. 
Profesorul de la Institutul de boli tropicale, a fost atât de 
amabil să-mi dea să analizez sângele. 

— Profesore, zise Beale, care se așezase pe scaunul 
unde șezuse preotul, mai lucrezi pentru van Heerden? 

Bătrânul clătină din cap jenat. 

— Nu pot vorbi despre învățatul doctor. Faţă de mine s-a 
purtat foarte amabil. Gândește-te, D-le Beale, aș fi murit de 
foame în ţara asta, unde nemţii sunt priviţi cu ură, și toată 
lumea m-ar fi privit ca pe un nebun și ca pe un diavol urât 
și bătrân. Nimeni nu mi-a ajutat până ce nu m-a găsit 
savantul doctor. Sunt neamt, da totuși sunt fără 
naționalitate fiind absorbit de confrăția oamenilor de 
știință. În ceea ce mă privește, mi-e indiferent dacă 
socialiștii sau Kaiserul guvernează la Potsdam, dar sunt 
credincios, Herr Beale, tuturor acelora care mă ajută. Şi D- 
tale adaogă el repede, căci ai fost bun cu mine, și odată, 
când m-am dus din prostie într-o cameră, unde nu trebuia 
să mă duc, m-ai salvat de poliţie. 

Și ridicând din umeri continuă: 

— Sunt recunoscător. Și nu trebuie să fiu recunoscător 

și doctorului? 

— Spune-mi un lucru, profesore, unde-l pot găsi pe 
doctorul acum? 

— La laboratorul său, unde alt undeva? 

— Dar în altă parte unde? 

— N-am voie să spun. Domnul doctor se ocupă cu un 
mare experiment, care îi va aduce o avere. Dacă divulg 
secretul, va fi poale ruinat. Asta ar fi nerecunoștință, D-le 
Beale! 

Urmă o pauză, în timpul căreia profesorul se uită 
neliniștit la Beale. 

— Şi dacă-ţi spun că doctorul e amestecat într-un 
complot oribil și că și D-ta te afli în mare pericol, dacă-l 
ajuţi, atunci ce ai să zici? 

Bătrânul se uită disperat la mâinile sale mari. 

— Doctorul are mulţi dușmani. Eu nu pot spune nimic, 
D-le Beale. 

— Numai un lucru spune-mi. Cunoști din întâmplare un 
loc, unde doctorul ar fi putut duce pe o tânără fată, pe 
tânăra în a cărei cameră ai fost D-ta? 

— O tânără fată? 

Bătrânul rămase cu adevărat surprins. 

— Nu, nu, Herr Beale, nu este nicăieri vreun loc în care 
să poată fi închisă o tânără fată. Sigur nu. No, no! 

— Ei bine, spuse Beale după o scurtă pauză, probabil că 
nu mai pot afla nimic de la D-ta. Nu vreau să te mai 
deranjez. D-le Homo, adăugă el privind spre perdea. 

Aceasta fu dată la o parte și faţa de ascet a preotului 
apăru, cu un surâs pe buze. 

— Mă tem că vizita și rezultatul ei te-au decepţionat și 
că tocmai vrei să mă întrebi pe mine, dacă-ţi pot ajuta. Am 
să te scutesc de osteneala de a-mi pune această întrebare: 
nu pot. 

Beale râse. 

— D-ta ești un rău cititor de gânduri, n-am avut intenţia 
asta. 

Făcu bătrânului un semn amical cu capul, de asemenea 
și tovarășului acestuia și se pregătea să plece, când se auzi 
o bătaie la ușă. Beale observă cum Homo schimbă o privire 
cu profesorul și cum mutra acestuia devenise speriată. 

Bătaia în ușa se repetă, nerăbdătoare. 

— Daţi-mi voie, spuse Beale, mergând la ușă. 

— Așteaptă, așteaptă, bâlbâi profesorul, permite-mi, D-le 
Beale, și voi să meargă și el la ușă. Dar Beale apăsase deja 
pe clanţă și deschisese ușa. La intrare stătea o fată, pe 
care Beale o recunoscu imediat ca pe fosta colegă a Olivei 
Cresswell, Hilda Glaum. 

Beale stătea cu spatele în lumină, așa că fata nu-l 
recunoscu. 

— De ce n-ai deschis mai repede? întrebă ea târând un 
geamantan mare după ea. Credeam că o să mă prindă 
vreun agent. Aici e geamantanul. Mâine vine să-l ia. 

Abia acum îl observă pe Beale și se roși ca racul. 

— Cine - cine ești D-ta? Ah, da, te cunosc. D-ta ești doar 
beţivanul acela - te cheamă Beale. 

De la Beale privirea-i trecu la geamantanul, care-i zăcea 
la picioare și apoi iar la el. Şi apoi, mai înainte ca Beale să 
fi ghicit ce vrea să facă, se aplecase și apucase geanta de 
mâner. Imediat atenţia lui Beale fu ţintuită de geantă și 
secretul ce l-ar fi conţinut. Întinse mâna și i-o apucă de 
braţ, dar ea se smulse. Puterea mișcării făcu ca geanta să-i 
cadă din mână și să se lovească de perete. Beale auzi un 
zgomot, ca și când s-ar fi spart deodată o sută de sticle 
mici. 

Dar mai înainte ca Beale să fi putut pune mâna din nou 
pe geantă, Hilda o și apucase, sărise afară pe ușa rămasă 
deschisă și trânti ușa după ea. Beale pusese deja mâna pe 
clanţă când... 

— Sus mâinile, D-le Beale! Sus mâinile! strigă cineva în 
spatele lui. Sus de tot, deasupra capului, ca să le vedem. 

Beale se întoarse încet și ridică automat mâinile Preotul 
Homo, care stătea încă la masă, depusese cartea, dar ţinea 

un revolver în mână cu ţeava îndreptată asupra lui Beale. 
— Neplăcut, nu-i așa? întrebă Homo amabil. 
Beale respirase un miros mucegăit și știa că mirosul 
venea din geanta pe care fata i-o smulsese din mână. Era 
mirosul neplăcut al Prăpădului Verde! 

CAPITOLUL XIII 
LA DEANS FOLLY 


Sprijinită cu coatele pe pervazul ferestrei și cu faţa 
rezemată de gratiile reci ale acesteia, Oliva Cresswell se 
uita cum soarele împrăștia ceața dimineţii. Noaptea și-o 
petrecuse dormitând pe un scaun, făcuse o baie dimineaţa 
și se îmbrăcase din nou. Oliva se pregătise pentru orice 
eventualitate. Nu auzise nici un zgomot în timpul nopții și 
presupunea că van Heerden se înapoiase la Londra. 

Odaia, în care era închisă era la etajul întâi cu privirea 
spre grădină. De la fereastră nu vedea decât foarte puţin, 
căci în faţa ferestrei se aflau două boschete cu liliac. 

Casa era clădită pe creasta unei coline și de la fereastra 
etajului întâi se putea merge direct pe o pajiște frumoasă 
din dosul casei, dar două obstacole importante stăteau în 
drum: întâi gratiile, care apărau fereastra, apoi un șanț 
betonat adânc și lat, că nu se putea sări peste el. 

Oliva putea însă vedea că terenul era foarte întins. Zidul 
înalt care separa grădina de șosea, era situat cam la o 
distanţa de vreo sută de metri. 

Oliva era convinsă, că în spatele zidului se afla șoseaua, 
căci putea zări printre boschetele, care se clătinau în 
bătaia vântului o poartă mică. Oliva, obosită, se întoarse de 
la fereastră și se așeză pe pat. Nu-i era frică. Iritată ar fi 
fost poate un cuvânt mai bine ales ca să descrie 
sentimentul ce o stăpânea. Oliva era zăpăcită, ceea ce îi 
spori iritaţia. 

Să fi vrut chiar van Heerden, care spunea că nu o 
iubește, să se însoare cu ea? Şi dacă voia s-o ia în 

căsătorie, de ce a răpit-o? 

Mai era o chestiune care-i trecuse noaptea prin cap: de 
ce se simţise jenată când Doctorul amintise de detectivul 
american? 

Deodată auzi o bătaie în ușă și o voce aspră strigă: 
„Dejunul!” 

Oliva trase zăvorul și deschise ușa. Pe prag stătea 
individul, numit Gregory, și care arăta cu degetul spre 
odaia de peste drum. 

— Poţi să te servești de ambele camere, jos n-ai însă voie 
să te duci. Ti-am pus acolo dejunul. 

Oliva se duse spre locul arătat și se găsi într-o cameră 
simplu mobilată. Pe masă se afla un dejun bogat. Se așeză 
să mănânce și atât timp cât mâncă, nu se interesă de ceea 
ce o înconjura. 

O jumătate de oră mai târziu. Gregory veni să strângă 
masa. 

— Ai să fii atât de amabil să-mi spui unde mă aflu? îl 
întrebă Oliva. 

— N-am să-ţi spun nimic. 

— Presupun dă știi ce crimă comiţi că mă ţii închisă aici? 

— Povestește asta doctorului, râse Gregory. 

Oliva îl urmă până la scară. Voia să vadă cum e păzită și 
ce posibilităţi de evadare ar avea. Acum îi era ușor să facă 
o recunoaștere, chiar sub ochii lui Gregory, ceea ce nu 
putuse să facă noaptea. 

Dar nu-l urmări prea departe. Pe treapta superioară, 
Gregory se opri, depuse tava cu serviciul de dejun. Întinse 
mâinile și trase două uși, ascunse în perete, care se 
închiseră cu un clic, lăsând-o să înţeleagă că p-aci ar fi 
imposibil orice tentativă de evadare. 

Ușile alunecaseră fără zgomot pe niște șine și formau 
acum un fel de antreu mic. Oliva înţelese că van Heerden 
dispusese montarea lor. 

Oliva începu să cerceteze acum cealaltă cameră, căci în 
dormitorul ei percheziționase totul. Şi aici erau ferestrele 

prevăzute cu zăbrele. O etajeră plină cu cărţi teologice se 
afla acolo. Oliva se uită gânditoare la ele. 

— Dacă aș fi atât de deşteaptă ca D-l Beale, atunci, aș 
putea trage o sumedenie de concluzii din camera asta. 

Din depărtare se auzi sunet de clopot și cu mirare își 
aminti Oliva că e duminică. Se uită la ceas și văzu că e 
aproape unsprezece. Dormise mai mult decât crezuse. 

Nici fereastra camerei celeilalte nu-i oferea o priveliște 
mai bună decât aceea a dormitorului său, numai că portița 
aceea mică se putea vedea mai bine, precum și o părticică 
a unei clădiri lipite de zid. Oliva își suci gâtul la dreapta și 
la stânga, dar nu putea să vadă nimic, căci tufișul fusese în 
așa fel plantat, că închidea priveliștea din toate părţile. 

Oliva începu să percheziţioneze apoi din nou odaia. Intr- 
un birou de modă veche, găsi câteva coli de hârtie, un toc 
și o sticlă pe jumătate plină cu cerneală groasă. Se mai 
aflau acolo două formulare de telegrame, care îi sugerară o 
idee. Se înapoie la masă și începu să memoreze 
aranjamentul apartamentului. 

— Încerc să mă comport ca Beale - se îndemnă singură. 

Putea să admită chiar, că se silea să nu se gândească la 
situaţia periculoasă în care se afla și că deși nu-i era încă 
frică, totuși se temea de frica ce putea să-i vină. 

— O etajeră plină cu cărţi bune, dar plicticoase. Asta 
înseamnă că cel care a locuit în camera asta era un om 
serios. 

Se duse la etajeră, se uită la titlurile unor cărți și se uită 
și pe coperte. Pe toate era scris numele: „L. T. B. 
Stringer”. Oliva scoase un țipăt de mirare. Exista desigur o 
listă a preoţilor în Anglia. Era acum convinsă că aici 
locuise odată un preot, căci nimeni altul nu și-ar fi alcătuit 
o astfel de bibliotecă. 

După câtva timp de căutare, găsi cartea dorită: Lista 
preoţilor de Crocker - din anul 1879. Căută și găsi - 
Stringer, Lawrence, Thomas, Benjamin, preot al parohiei 
din Upper Staines, domiciliat în „Deans Folly” satul Upper 

Reach lângă Staines. 

Ochii Olivei străluceau. Ştia instinctiv că descoperise 
locul unde se află închisă. Van Heerden închiriase desigur 
casa mobilată de la preot, sau de la văduva acestuia. Oliva 
începu acum să caute cu febrilitate. In apropierea ferestrei 
se afla un dulap în perete pe care-l deschise și văzu că în el 
se află un ascensor pentru bucate. Ascensorul ducea 
desigur în bucătărie. Într-un colt al odăii se afla un scaun 
pentru bolnavi, pe roate. 

Oliva se așeză la masă și căută să-și imagineze firea 
fostului locatar. Il vedea bolnav, locuind numai în partea 
aceasta a clădirii. Îl purtau probabil dintr-o odaie în alta cu 
scaunul pe roate. În încăperea asta tristă își petrecuse 
probabil preotul ultimii ani ai vieţii sale... Oliva luă un 
formular de telegrame și începu să scrie: 

— Beale, casa Krooman. 

Dar șterse titlul acesta, căci își amintise, că Beale are 
adresă telegrafică și scrise din nou: 

— Belocity, Londra. Sunt închisă la Deans Folly în Upper 
Reach lângă Staines. Oliva. 

Şi pentru că semnătura nu-i plăcu, mai adăugă: 
„Cresswell”. 

Scoase din buzunar o monedă de trei șilingi și o înfășură 
în formularul de telegramă. Nu prea vedea lămurit cum o 
să ajungă știrea asta la poștă. Afară de asta era duminică 
și oficiul poștal era probabil închis. Apoi nu știa cum să-și 
facă rost de un curier. Se gândea că trebuiau să vină 
furnizori p-acolo și că bucătăria se afla sub ferestrele ei. 
Dar nici furnizorii nu vin duminica. Ezita cu bileţelul în 
mână. Azi încă trebuia să găsească o ocazie. Mâine, luni, 
vor veni desigur oameni p-acolo. 

Cu ideea asta, puse telegrama și moneda în bluză. Nu 
mai avea gust să continue cu examinarea odăii. Se 
întoarse, se uită prin odaie și din întâmplare trase în jos un 
aparat mic agăţat de un cui în perete. Era un electrofon 
legat de o priză în perete cu un șnur verde. 

Oliva recunoscu avantajul ce prezenta acest aparat: un 
om silit să stea în casă putea să asculte opera, o piesă de 
teatru sau o predică.. Bine înţeles, aparatul era în legătură 
cu biserica. Nu era ceva neobișnuit. Preotul Stringer 
găsise desigur de multe ori consolare cu ajutorul acestei 
invenţii. 

Șterse casca de praf, și o puse la ureche. Nu auzi însă 
nimic, Dedesubtul contactului se afla un comutator mic. Il 
învârti puţin și imediat auzi un zgomot înăbușit, 
asemănător zgomotului unei plăci proaste de gramofon. 

Probabil că era muzică bisericească executată de corul 
comunei. Sunetul se opri după câtva timp, apoi Oliva auzi 
tușind pe cineva, atât de clar că se sperie, crezând că 
persoana care tușise, e lângă ea. Receptorul era lângă 
altar. O voce se auzi apoi limpede și deslușit, monotonă ca 
a tuturor predicatorilor din toată lumea. Surâse, când 
înţelese primele cuvinte: 

„Fac prin aceasta cunoscut cererea în căsătorie între 
Henry Colebrook cu Jane Maria Smith, ambii domiciliaţi în 
această eparhie. Asta e a doua strigare. De asemenea între 
Henry Victor Vanden și Oliva Cresswell Predeaux, 
domiciliaţi în această comună. Aceasta e a treia strigare. 
Dacă cineva are opoziție de făcut contra acestor legăminte 
sfinte, să o facă cunoscut.” 

Oliva scăpă instrumentul din mână. Auzise propria-i 
strigare! 

— Vanden era van Heerden. - Oliva Cresswell-Predeaux - 
era ea! Ciudăţenia numelor nu însemna nimic. Oliva își 
dădu seama că numele fals nu era nici o piedică la 
încheierea căsătoriei. Trebuia să scape d-acolo. Pentru 
prima dată înţelese în ce cursă căzuse și timp de câteva 
secunde trebuia să-și fi pierdut capul. Zgâlţâi gratiile de la 
fereastră, alergă ca o nebună de colo până colo și bătu cu 
pumnii în ușă. Apoi deveni din nou rezonabilă. Auzi 
tropăitul pașilor greoi ai lui Gregory pe scară, și până ce 
acesta trase zăvorul și deschise ușa, Oliva se liniștise. 

— Ce vrei? o întreba el. 

— Vreau să plec d-aici. 

— Alt ceva nimic? îi răspunse el ironic. 

Și pentru a doua oară îi trânti ușa în nas. 

Oliva așteptă până ce nu-i mai auzi pașii. Apoi se 
întoarse în odaia de locuit, deschise ușa ascensorului și 
încercă funiile. Erau două funii, una care ţinea ascensorul 
și cealaltă care servea la suitul și coborâtul ascensorului. 
Oliva presupunea că ambele funii, împreună cu ascensorul 
formau un lanţ continuu. 

Apucă ambele funii cu mâna, se vâri în micul 
compartiment și se lăsă la bucătărie. Trecu printr-o 
deschizătură mică în bucătăria goală. În sobă ardea focul. 
Tava cu serviciul ei de dejun, nespălat încă, stătea pe un 
bufet lângă resturi de mâncare. Oliva se strecură în vârful 
picioarelor la ușă. Aceasta era zăvorâtă și încuiată. Din 
fericire cheia se găsea în broască și după două minute se 
afla afară într-o curticică mică, care era mai joasă ca 
grădina. 

Ca să ajungă la capătul curţii ar fi trebuit să treacă pe 
lângă o fereastră. Dar asta nu îndrăznea Oliva să riște. La 
dreapta se aflau mai multe trepte de piatră, care duceau în 
jos și care îi dădeau mai multă siguranţă. Se găsea apoi 
într-un mic parc plin cu boscheţi de rododendroni și se 
strecură de la un boschet la altul, silindu-se să rămână 
departe de vederea casei. În mână ţinea telegrama și banii. 
În primul rând trebuia să caute, ca aceste două lucruri să 
ajungă afară. Abia după douăzeci de minute ajunse la 
peretele de zid. Zidul era prea înalt ca să poată trece peste 
el, fără scară și nu se vedea așa ceva nicăieri. Singurul 
drum îl oferea o portiță mică, pe care o văzuse de la 
fereastra dormitorului ei și se strecură prevăzătoare din 
boschet în boschet înapoi până la locul de unde putea 
vedea poarta și clădirea de lângă ea. 

Coliba cea joasă, pe care o zărise ea, era mult mai lungă 
de cum se așteptase și fusese clădită de curând. Partea din 

faţă avea din loc în loc ferestre pătrate. O ușă lângă poarta 
din gradină era singura intrare pe care o putu descoperi. 
Se uită fără multa speranţă, să vadă dacă nu găsește o 
cheie. Se gândi și se decise să riște totul și o porni la fugă 
spre poarta care o despărțea de libertate. 

Cu mâinile tremurânde trase zăvorul și apăsă clanţa. 
Inima-i bătu cu putere când simţi că ușa se mișcă. Nu o 
putu însă deschide, căci sub ea se acumulase o grămadă de 
pietricele. Începu să le dea o parte cu piciorul, apăsă iar 
clanța, când auzi o voce în dosul ei. Se întoarse și scoase 
un țipăt de spaimă. În pragul ușii colibei stătea o apariţie 
înspăimântătoare. Figura aceea era învelită într-un halat, 
care odată fusese alb, acum însă era plin cu pete verzi. 
Capul era băgat într-un capișon de cauciuc, din care doi 
ochi verzi se uitau la ea. 

Oliva pricepu că era un bărbat ai cărui obraz era învăluit 
de o mască și sări iar la poartă, dar o mână o apucă de braţ 
și o trase înapoi. Pe stradă se auzi un fluierat vesel și 
amintindu-și de pacheţelul pe care-l ţinea în mână, îl 
aruncă peste zid. Auzi zgomotul izbiturii de pământ și 
fluieratul încetă. 

Apoi figura aceea groaznică o luă în braţe, o mână 
mirosind a mucegai i se puse pe gură și leșină. 

CAPITOLUL XIV : 
DOMNUL BEALE SUGEREAZA 
CASATORIA 


— Te-a ţinut un tip cu un revolver în mână? întrebă 
James Kitson. De necrezut! Ce vrei să spui cu asta? 

— Într-adevăr, sună neverosimil - surâse Beale. Mai ales 
după cele ce ne-a spus McNorton abia acum câteva zile, 
anume că în Anglia nu mai există criminali înarmaţi. Îţi 
amintești de conferința lui asupra criminalilor loiali din 
țara aceasta? 

— Dar cu revolverul? protestă Kitson. Dar, spune-mi, ai 
dejunat? 

— Încă de acum câteva ceasuri. Dar nu te deranja. 

D-l Kitson se așeză la masă și-și desfăcu servieta. Era 
cam pe la aceeași oră, când și Oliva Cresswell făcea același 
lucru. 

— Nu mă deranjezi de loc. Continuă, te rog. 

Beale se uită trist în jos pe Piccadilly, din apartamentul 
luxos ce ocupa D-l Kitson la hotelul Ritz-Carlton. 

— Cum? întrebă el distrat. Ah, da, omul cu revolverul, 
da, da, exact, și-i povesti în câteva cuvinte cele petrecute 
noaptea precedentă. 

— Popa acela aparţine desigur bandei, opină Kitson. 

— Nu cred, răspunse Beale. Poate că e unul din 
ambasadorii lui van Heerden. 

— Ambasadorul lui van Heerden? 

— Într-o zi am să explic eu planul doctorului și o să mă 
înţelegi. Homo n-a fost decât numai un cavaler, care a sărit 
în ajutorul zăpăcitei aceleia de fată. Nu pot spune dacă 

gestul acesta a fost făcut din dragoste pentru fată sau din 
respect pentru profesor, sau dintr-o repulsie generală 
contra detectivilor. În tot cazul m-a ţinut atâta timp, până 
ce D-ra Glaum dispăruse. Apoi n-a mai fost necesar să plec 
d-acolo. M-am așezat, am discutat cu el și trebuie s-o spun, 
că nu am găsit încă până acum un om mai amabil și mai 
distins ca el. 

Kitson se uită printre gene la el. 

— Nu-ţi seamănă de loc, Beale. Credeam că ardeai să dai 
de urma domnișoarei Oliva, nu să-ţi permiţi luxul să pierzi 
timpul. 

— Așa și este - spuse Beale, întorcându-se subit spre 
Kitson. 

— D-le Kitson, trebuie neapărat să știu mai mult asupra 
testamentului lui John Millinborn decât știu până acum. 

Avocatul ridică privirea. Își potrivi ochelarii și se uită 
întristat la el. 

— Îmi pare rău, că-ţi cad așa dintr-o dată în casă, dar nu 
mai știu ce să fac. Știu foarte bine, că-i aici. În Londra nu 
te poţi căsători așa ușor, ca la noi în America. Mai înainte 
de toate, e sigur ca nicăieri nu te poţi căsători cu o fată 
contra voinţei ei și bine înţeles, o asemenea căsătorie e 
nelegală. 

Beale se așeză pe marginea canapelei și clătină pălăria 
încoace și încolo. 

— lacă, șed aici și-ți povestesc eu ceea ce de fapt aș dori 
să aflu de la D-ta. 

— Bea un ceai, îi propuse Kitson zâmbind. În situaţii 
grele se bea la noi în Anglia un ceai și sper, că și D-ta te 
vei converti la obiceiul ăsta. _ 

Beale clătină însă din cap. În sens negativ. 

— Ai dreptate, în ceea ce privește cununia, continuă 
Kitson. Totuși am să-ți comunic exact dispoziţiile legale. O 
cununie poate avea loc numai când acei care se căsătoresc 
au fost strigaţi trei săptămâni de-a rândul, în comuna în 

care locuiesc. 

— Alt drum nu există. 

— Ba da. Dacă plătești o taxă specială și indici un motiv 
suficient arhiepiscopul de Canterbury sau locţiitorul său, 
se poate elibera un permis pentru o cununie fără strigări. 
Asta se numește licență specială și o cununie în baza unei 
licenţe speciale poate fi făcută în câteva ceasuri, indiferent 
unde. 

— Există o listă a celor care fac cererile? 

— Şi eu în am gândit la asta. Dar asta e foarte greu 
pentru că funcţionarii bisericești nu te ajută cu atâta 
dragoste, ca cei lumești. Părerea mea este că van Heerden 
se va cununa în mod obișnuit, adică cu strigări. Ca să 
obțină o licenţă specială ar trebui să indice adevăratul său 
nume și să aducă garanţii. În mod obișnuit n-are nevoie să- 
și spună numele adevărat ceea ce și va face, probabil. 

— O căsătorie încheiată pe un nume fals este legală? 

— Bine înţeles. Ar fi o contravenţie față de legea 
engleză, dar căsătoria ar fi absolut legală. 

Standford Beale studia modelul covorului. 

— Există posibilitatea ca să se fi eliberat sau să se 
elibereze două licenţe pentru căsătoria uneia și aceleiași 
fete? 

— Exclus. Dar ce te face să mă întrebi asta? 

Beale tăcu o clipă. 

— Ceva, ce mi-a spus Homo ieri, când i-am spus pe faţă 
că o caut pe D-șoara Cresswell. - Ah, îmi spuse el - asta-i 
fata pe care doctorul vrea s-o ia în căsătorie. - Mai mult n- 
am putut afla de la el, dar prin asta am ajuns la ideea că 
van Heerden n-a cerut o licenţă specială. Eu vreau singur 
să cer o asemenea licenţă. 

Avocatul se holbă la el. 

— Fără să te însori cu fata? 

Beale râse puţin cam ironic. 

— Nu te irita, D-le Kitson! Eu mă gândesc într-adevăr 
numai la D-șoara Cresswell. O licență specială pe numele 

meu, i-ar închide lui van Heerden cel puţin drumul de a 
pune ușor mâna pe bani. Te rog spune-mi, - și ăsta e 
motivul de ce am venit aici -, bărbatul Olivei, capătă 
conform testamentului lui John Millinborn, direct avantaj 
prin căsătorie, sau depinde de ceea ce-i va da nevasta? 

— Are avantaje directe. După cununie capătă exact 
jumătate din avere. Asta a fost ideea lui Millinborn, care 
zicea că vrea ca soţul să fie independent și să nu fie nevoit 
să trăiască din mila nevestei. Asta, face ca o căsnicie să fie 
fericită. 

— Înţeleg. Şi van Heerden știe asta, bine înţeles. Trebuie 
să arate numai actul de căsătorie ca să pună mâna pe două 
milioane jumătate de dolari. Aici avem cheia întregului 
secret. Are imediată nevoie de bani și după condiţiunile 
testamentului... 

— li și primește, - spuse Kitson, - dacă vine mâine la 
mine și-mi arată dovada căsătoriei. Chiar dacă știu că a 
silit-o pe fată să se mărite cu el, trebuie să-i dau banii. Van 
Heerden a smuls totul de la prietenul meu! 

Obrazul i se împietrise: 

— Zău, aș da și ultima centimă, ca să-l aduc pe diavolul 
ăsta la spânzurătoare! 

Vocea îi tremura și după ce făcu câţiva pași prin cameră 
se adresă iar brusc lui Beale. 

— Găsesc că ideea D-tale are ceva bun în ea. Procură-ţi o 
licenţă specială. 

— Am să mi-o procur și am să mă însor cu ea! 

— Să te însori cu ea? murmură el. Dar nu prea înţeleg. 

Pentru prima dată în vocea lui se vedea bănuiala. 

— D-le Kitson vreau să-mi dau acum cărţile pe faţă. Ia, te 
rog loc o clipă. Sunt câteva fapte anumite, peste care nu 
putem trece. Prima e că Oliva Cresswell se află în mâinile 
unui om care e lipsit de orice scrupule și care nu are altă 
ţintă, decât s-o ia în căsătorie. Frumuseţea, farmecul, 
calităţile atrăgătoare ale fetei, care ar influenţa pe oameni 
ca și pe bestii nu influențează de loc pe van Heerden; 

pentru el nu e decât o chestie de bani. Dacă nu poate s-o ia 
de soţie, tot interesul lui pentru dânsa, dispare dintr-o 
dată. 

— Asta o știu și eu, dar... 

— Așteaptă, te rog. Dacă am ști unde se află D-ra 
Cresswell, am putea împiedica cununia și trage pe van 
Heerden la răspundere. Mă tem însă că o vom găsi abia 
după ce va fi prea târziu. Doar nu pot merge cu o ceată de 
polițiști ca la vânătoare. Dacă o găsesc, trebuie să am 
posibilitatea de a mă căsători cu ea, fără o clipă de ezitare. 

— Vrei să spui, că vrei s-o iei în căsătorie, ca să distrugi 
planul lui van Heerden și să declari apoi căsătoria ca nulă? 
întrebă Kitson, clătinând din cap. Asta nu-mi place. D-ta 
ești un om bun și eu toată încrederea în D-ta, dar dacă aș 
consimţi, cu toate că sunt convins că D-ta vrei să duci un 
joc cinstit - asta o știu - totuși aș avea impresia că înșel 
încrederea lui John Millinborn. Nu e vorba de D-ta 
personal, dragul meu, chiar de ai fi arhanghelul Gavril, tot 
aș avea oarecari resentimente contra acestui plan. E greu 
să ieși dintr-o căsătorie, când ai intrat odată în horă, mai 
ales în ţara noastră. 

Beale nu-l întrerupse de loc. 

— Așa e. Şi acum, daca-i terminat, o să-ți expun eu 
planul meu. După câte văd, nu există decât o urmă de 
posibilitate, ca să salvăm fata de căsătorie. Am făcut tot ce 
mi-a stat în putinţă și noi - Mc. Norton și cu mine - am 
supus azi dimineaţă toată chestiunea unui judecător. Am 
obţinut o audienţă specială, ca să cerem un mandat de 
arestare contra lui van Heerden, dar dovezile noastre nu 
sunt suficiente. Nu-l putem pune în legătură cu dispariția 
D-rei Cresswell și chiar dacă van Heerden admite că știe 
unde se găsește fata, judecătorul mi-a atras atenţia asupra 
faptului, că nu există nici o lege, care să silească pe cineva 
să spună cuiva - care ar putea să-i fie și rival - adresa 
logodnicei sale. Fata e majoră și poate să facă ce vrea și 
dacă înţeleg eu lucrurile bine, D-ta nici nu ești - după lege - 

tutorele ei. 

— Exact. Asta e partea noastră slabă. Eu sunt numai 
administratorul averii ei. De fapt eu nici nu trebuie să știu 
că Oliva Cresswell e identică cu Oliva Predeaux, 
moștenitoarea. 

— Prin asta ne sunt mâinile legate. Acum vezi, că planul 
meu e singura posibilitate, ah, dar nu ţi-am spus încă, cum 
e planul meu. Am pe cineva, un criminal, anume preotul 
Homo, care ne poate ajuta. Sunt mulțumit că nu știe unde 
se află fata; dar dacă-i plătim, ne va ajuta. Din întâmplare e 
acum în bucluc. Îl vei vedea azi după masă. 

— Pe omul cu revolverul? Cum îţi poate ajuta el? 

— Am să-ți spun cum Prietenul meu de ieri, e cunoscut 
la poliție, cum ţi-am spus, sub numele de preotul Homo. 
Probabil că e răspopit, un om decăzut, dar mai are încă 
aparenţa unui gentleman. 

Beale vorbea rar și cumpănit. 

— Îmbrăcat bine ar arata ca un pastor adevărat. Propun 
ca el să celebreze căsătoria mea cu D-ra Cresswell. 
Cununia va fi numai ceva fictiv, dar nici fata și nici van 
Heerden n-au să știe. Dacă nu mă înșel. Doctorul se va 
dezinteresa de fată, îndată, ce va afla că e măritată, afară 
de cazul că va căuta s-o facă văduvă. Mai curând sau mai 
târziu punem noi mâna pe el și atunci putem spune D-rei 
Cresswell adevărul. 

— Cu alte cuvinte, D-ta vrei să faci ceva nelegal? Kitson 
clătină din cap. La așa ceva un pot să iau parte. Afară de 
asta se poate ca fata să se opună la o căsătorie cu D-ta. 

— Pericolul ăsta îl văd și eu. Van Heerden e un tip foarte 
șiret și se poate să fie căsătorit înainte ca să le dau de 
urmă. 

— D-ta spui că Homo nu știe despre fată, dar ce știe? 

— A auzit de la van Heerden câte ceva. Apoi trebuie să fi 
aflat prin Hilda Glaum, că van Heerden intenţionează ca se 
însoare. Lumea interlopă nu află știri prin ediţii speciale - 
mai știe probabil, că van Heerden e amestecat într-o 

escrocherie, care nu intră în sfera activităţii sale. 

— Are să te ajute? 

— Desigur. Tipul e fără un ban și disperat. Politia îl 
supraveghează ca pisica pe șoarece și odată o să pună 
mâna pe el. Asta mi-a spus-o McNorton. Eu i-am oferit un 
bilet de vapor pentru Australia și cinci sute de lire și e 
dispus să facă totul pentru mine. 

— I-ai explicat planul? 

—A trebuit. Nu avem timp de pierdut. Spre 
surprinderea mea, am văzut că afacerea nu-i place. Se 
pare că chiar cei mai de jos criminali au scrupule și 
afacerea nu i-a plăcut nici după ce i-am explicat-o 
complect. Dar la urma a admis. S-a dus acum la 
Whitechapel, ca să-și cumpere haine noi. Locuiește la 
mine. Se poate ca tot planul să nu fie necesar. Mie mi se 
pare însă necesar. 

Kitson făcu un gest disperat. 

— Trebuie să dau aprobarea mea. Toată afacerea e 
greșită, de la început. Am încredere în D-ta. Standford - și 
uitându-i-se în ochi. D-ta nu ai pentru fată alte sentimente 
decât interesul meseriei? 

Beale se uită în jos. 

— Aș minţi, daca a-și spune-o. Am un mare interes 
pentru D-ra Cresswell, dar asta nu face nici o deosebire în 
procedeul meu. Oliva n-are s-o afle nici odată. 

Scurt după aceea pleacă de la Kitson și se duse la 
locuinţa sa. La patru veni la el preotul Homo, proaspăt ras, 
îmbrăcat cu un anteriu și făcea impresia unui preot 
adevărat. 

— Te potrivești de minune pentru rolul acesta. 

— Cred și eu! răspunse el scurt. Ce am de făcut mai 
întâi? 

— Vei sta aici. Ti-am pregătit un pat în biroul meu. 

— Aș dori să cunosc mai multe detalii înainte de a 
continua, aceasta afacere zise Homo. Am motivele mele 
pentru care aș dori să fiu informat. 

— Ti-am povestit doar totul. Și-ţi spun limpede că n-am 
intenţia să-ţi spun mai mult. Fă D-ta ce-am convenit și eu 
îți voi plăti, cum ne-am înţeles. Nimeni nu va fi păgubit 
prin înșelăciunea D-tale! Îţi promit. 

— Asta mi-e indiferent, zise Homo rece, dar... 

Se auzi o bătaie în ușă. Beale deschise imediat. 
McNorton stătea în pragul ușii și Homo se retrase, din 
obișnuinţă în fundul camerei. 

— Bine, bine, părinte. Ştiam că ești aici. Cum înţelegi 
asta? se adresă lui Beale și-i arătă o bucată de hârtie, 
mototolită. După ce o desfăcu, se văzu că e partea de sus a 
unui formular de telegrame. Partea de jos lipsea. 

— Belocity, Londra. 

Beale citi tare. 

— Ăsta ești D-ta, îl întrerupse McNorton și celălalt 
confirmă din cap. 

— Belocity. Londra. Sunt închisă la Deans... 

Restul comunicării era rupt... 

CAPITOLUL XV 
BUNUL DOMN SIARDI 


— Unde e restul? întrebă Beale. 

— Asta-i tot, răspunse furios McNorton. E singura 
informaţie ce vei putea obţine din această sursă, timp de 
douăzeci și patru de ore. 

— Dar nu înţeleg! Fără îndoială că e scrisul D-rei 
Cresswell. 

— Şi „Belocity” e tot fără îndoială, adresa D-tale 
telegrafică. Bucata asta de hârtie a fost găsită la un 
vagabond beat. 

— Unde? 

— La Kingston-pe-Tamisa. Individul a fost găsit complet 
beat pe șosea și dus la politie, a căpătat un atac de 
delirium tremens. Probabil că a chefuit toată săptămână și 
beţia de azi l-a dat gata. Șeful, secţiei a găsit hârtia asta în 
buzunarul lui și a făcut legătură cu dispariţia D-rei 
Cresswell, căci azi dimineaţa trimisesem o circulară nouă 
tuturor comisariatelor de la ţară. Mi-a trimis hârtia cu un 
sergent. 

— Hm - spuse Beale, mușcându-și gânditor buzele. 
Probabil că D-ra Cresswell i-a dat telegrama și l-a rugat să 
mi-o expedieze mie. I-o fi dat probabil și bani, ceea ce 
explică starea de beţie în care se găsește. 

— Nu cred să fi fost așa. In timpul interogatoriului 
beţivul a avut un moment lucid și când a fost întrebat să 
spună de unde are bani, a răspuns că i-a găsit înfășuraţi 
într-o bucată de hârtie. Asta se poate. D-ra Cresswell a 
aruncat hârtia și banii, fie dintr-o mașina, fie din casă. 

— Și individul acela e greu bolnav? 

— Cam. Până mâine dimineaţă n-o să aflăm nimic de la 
el. Medicii au fost nevoiţi să-i facă injecții și o să dureze 
cam mult, până ce o să-și revină. 

McNorton se uita acum la celălalt personaj din camera. 

— Ei bine, părintele, D-ta vrei să-i ajuţi lui Beale, dacă 
nu mă înșel! 

Homo se îndreptă putin. 

— Da. 

— Revii la fosta D-tale ocupaţie? 

— Dacă ai ceva contra mea, mă poţi aresta, răspunse el 
insolent. Asta-i meseria D-tale. Și în ceea ce privește fosta 
mea profesie, ce exercitam înainte de a începe cariera asta 
de hoţ care m-a adus în contact cu acei pe care îi numim 
prostește apărătorii legii, asta e treaba mea. 

— Nu-ţi ieși din fire! zi se celălalt bine dispus. Se pare că 
ţi-ai pierdut gustul pentru glume. 

— Te înșeli. Am pierdut numai simţul bunei cuviinţe. 

McNorton se adresă acum lui Beale. 

— Ce vrei să faci acum? 

— Sunt închisă în Deans..., repetă Beale. Câţi Deans 
aveţi prin împrejurimi? 

— Cu duzinile. Avem Deans Gate în Manchester. Deans 
în Perth, Deansboro, Deane Abbey - o sumedenie! 

— Dar în apropiere de Kingston există vreun Deans? 

— Nici unul. 

— Atunci fără îndoiala e numele unei case... Am văzut că 
în Anglia există obiceiul să se dea nume caselor, în loc de 
numere, mai ales la periferie. Dar D-ta nu ne poţi ajuta? 

Homo clătină din cap. 

— Dacă aș fi un hoţ ordinar, poate că v-aș putea ajuta. 
Activitatea mea nu mă aduce însă nici odată pe la periferii, 

— O să ne procurăm o carte de adrese din Kingston și o 
s-o cercetam. Avem una la Scotland Yard. Dacă... 

Beale ridică mâna, făcându-i semn să tacă. Auzise pe 
scară un pas cunoscut. 

— Ăsta e van Heerden, spuse el în șoaptă. A fost plecat 
toată dimineaţa. 

— A fost urmărit? 

— Omul meu i-a pierdut urma. 

Se duse în vârful picioarelor până-n vestibul și trase cu 
urechea prin ușa de la intrare. Auzind cum ușa de la 
locuinţa doctorului se închide, reveni, 

— Am trimis pe cel mai bun copoi al poliţiei americane 
pe urmele lui și van Heerden i-a scăpat totuși din gheare. 

— În tot cazul, telegrama asta pune capăt prezumpţiei, 
că Oliva a plecat la Liverpool. Mai răspunde și la 
întrebarea, dacă s-a dus de bună voie. Dacă în telegrama 
asta ar fi stat scris numele Doctorului, atunci aș fi luat 
riscul asupra mea și l-aș fi arestat. 

— Am să-ţi dau ceva mai important la mână, ca să-l poţi 
aresta, pe dată ce voi ști pe D-ra Cresswell în siguranţă. 

— „Prăpădul Verde”? surâse șeful poliţiei? 

— „Prăpădul Verde”! Dar Beale nu zâmbea. Asta-i planul 
cel mare al lui van Heerden. Răpirea D-rei Cresswell nu-i 
decât un mijloc în atingerea scopului. Doctorul are nevoie 
de bani și probabil mare nevoie. Cu cât are mai mare 
nevoie, cu atât mai repede se va cununa cu fata. 

— Dar n-au să găsească nici un pastor care să-i cunune. 

Homo îl întrerupse. 

— Asemenea lucruri se petrec numai în romane. Dacă 
femeia refuză acceptarea cununiei, atunci aceasta nu 
poate avea loc. Și cum văd eu lucrurile, nu va fi ușor s-o 
silească. 

— Şi totuși mă tem, D-ra Cresswell e desigur foarte 
curajoasă... 

Se opri din vorbă, căci auzise din nou închizându-se ușa 
de la locuinţa doctorului. Zbură aproape de coridor și-l 
ajunse pe van Heerden pe scară. 

D-rul van Heerden, impecabil îmbrăcat, își punea tocmai 
mănușile. Surâdea văzându-și rivalul. 

— Ei bine. Ai știri de la D-ra Cresswell? 

— Dacă aș avea ceva știri de la D-ra Cresswell, n-ai sta 
aici. 

— Ce interesant! Şi unde aș fi fost? 

— La dugheană, amice! 

Doctorul râse. 

— Ce îndrăgostit! Cât îl doare că a fost respins! Poate că 
te vei liniști când îţi voi spune, că D-ra Cresswell care - 
sper - va fi în curând D-na van Heerden, e foarte fericită. 
Numai încăpățânarea D-tale o mâhnește. Am primit azi 
dimineaţă o telegramă de la ea, prin care mă ruga să vin 
cât mai curând la Liverpool. 

— Asta-i o minciună grosolană. Dar ce importanţă are o 
minciună mai mult sau mai puţin? 

— Ce imoral punct de vedere! Dar, văd că n-are nici un 
sens să discut cu D-ta. Numai ceva, vreau să te rog - și 
cum Beale tăcea, Doctorul continuă - anume, să-l retragi 
pe domnul care mă urmărește. La început m-a amuzat 
urmărirea asta, dar încetul cu încetul a început să mă 
plictisească. Câţiva clienţi mi s-au plâns că individul acela 
stă tot timpul și le observă casele. 

— D-ta nici n-ai vizitat azi vreun client. Şi ai face mai 
bine dacă te-ai obicinui cu urmărirea. Doar nu e prima 
experienţă de natura asta, ce o faci. 

Doctorul se uită la el pe sub gene și surâse. 

— Aș putea să-l scutesc băiatului D-tale o sumedenie de 
muncă și mie, sforțări inutile, dacă ţi-aș da pur și simplu 
lista locurilor pe care le voi vizita. 

— O să afle și el singur unde te duci. 

— Ei bine, îţi doresc mai mult noroc ca până acum - 
spuse van Heerden coborând treptele. 

Beale se înapoie în locuinţa sa trecu în dormitor și se 
uită pe stradă. Făcu un semn omului care stătea după colţ 
și primi din partea lui un semn aproape imperceptibil. 
Beale se înapoie apoi la ceilalţi. 

— Doctorul ăsta e foarte șiret și mi-e teamă că Londra 
cu metropolitanele și cu taximetrele sale este un teren 

foarte greu de prelucrat pentru noi. 

— Omul D-tale l-o fi pierdut într-un metropolitan. Poţi 
intra acolo pe două drumuri - ascensor și scară - și e greu 
să urmărești un om, când nu știi ce o să întrebuinţeze. 

— Ai fost întrerupt tocmai într-un moment interesant. Ce 
voiai să spui despre „Prăpădul Verde?” 

— Nu-ţi pot spune decât un singur lucru, și anume că 
„Prăpădul Verde” este cel mai mare complot ce s-a 
imaginat vreodată contra civilizaţiei noastre. 

Se uită la Homo. 

— Nu e nevoie să te uiţi așa la mine, spuse preotul. Eu 
nu știu nimic, sau, este poate secretul bătrânului Heyler? 

— Şi el e amestecat răspunse Beale scurt. 

— E vreo pungășie? întrebă Homo curios. N-aveam 
impresia că Heyler ar fi un așa om. 

— Nu e pungășie, în ceea ce-l privește pe Heyler. E ceva 
mult mai mare. 

Se auzi telefonul sunând. Beale luă receptorul și ascultă. 
Răspunse cu câteva vorbe. 

— E cum mi-am închipuit: van Heerden a șters-o. În 
Oxford Street l-a așteptat o mașină. Omul meu n-a găsit un 
taxi și l-a pierdut. 

— Şi-a notat cel puţin numărul? 

— N-are să ne ajute nimic, căci avea probabil două sau 
trei numere cu el. 

Beale se uită la ceas. 

— Mă duc acum la Kingston. 

— Nu pot merge cu D-ta - spuse McNorton - trebuie să 
fiu la cinci la Comisariat. 

— Înainte de pleci iscălește, te rog, Certificatul ăsta de 
bună purtare. 

— Ce-i asta? întrebă surprins McNorton. O cerere 
pentru o licenţă specială.... Dar ce, ai intenţia să te însori? 

— Sper, răspunse Beale prevăzător. 

— Îmi pare ca nu prea ești încântat. Ceri să-ţi certific 
urgenţa cazului. Probabil că comit acum un sperjur. Când 

capeţi licenţa și pentru ce graba asta? 

— Capăt licenţa mâine. 

— Şi numele fetei? 

— Cred că l-ai citit? zise el, împăturind iute hârtia. 

— Doar nu D-ra Cresswell? 

— Ba da, D-ra Cresswell! 

— Credeam că... 

— Oarecari împrejurări ţi se vor mai comunica și pe cale 
oficială. Deocamdată trebuie să le ţin secret. 

— Au ceva de-a face cu Prăpădul Verde? 

— Foarte mult. 

— Acum trebuie să plec, spuse McNorton. Am să 
telefonez poliţiei din Kingston, să te ajute cât poate. Mă 
tem însă, că vei afla abia mâine dimineaţă ceva de la 
beţivanul acela și poate nici atunci. 

După puţin timp plecă. 

— Şi acum, se adresă Beale lui Homo, chestiunea stă în 
mâinile noastre. Fă-te comod și așteaptă-mă. 

— Un moment, spuse Homo. Înainte de pleci, vreau să 
știi că fac cu D-ta afacerea asta, pentru că îmi dă o șansă, 
cum n-am mai avut-o până acum. 

— Te înţeleg foarte bine. 

— Se poate să-ţi fac o poznă foarte rea. 

— lau asupra mea riscul acesta. 

— Bine. Pe răspunderea D-tale proprie! zise Homo 
surâzând. 

Automobilul lui Beale aștepta, dar plecarea sa fu 
întârziată de o împrejurare ciudată. Pe când cobora 
treptele, zări pe un străin stând la ușă și citind numele 
locatarilor pe tăbliţa de acolo. Era ceva în apariţia 
străinului, care-i atrase atenţia. 

— Pot să te ajut? Cauţi pe cineva? 

— Foarte amabil. Credeam că aici locuiește un Doctor 
van Heerden. 

— Locuiește aici, dar nu e acasă. 

Beale crezu o clipă, că străinul e un pacient. 

— Nu e acasă? străinul păru dezamăgit. 

— Asta e neșansa mea! Nu poţi să-mi spui unde-l pot 
găsi. Chestiunea mea e urgentă, și vin de departe. 

Din Germania, se gândi Beale. 

— Sunt prieten cu Dr. van Heerden și pot să te ajut. 
Afacerea e importantă? Are de-a face... cu Prăpădul Verde? 

Individul tresari și se uită bănuitor la el. 

— E o afacere de mare importanţă... de o importantă 
vitală, vorbea nemţește. 

— Şi are de-a face cu Prăpădul Verde? întrebă Beale în 
aceeași limbă. 

— Nu știu nimic de Prăpădul Verde. Aduc numai o știre 
de foarte mare importanţă, 

— Dacă-mi dai mie scrisoarea o să am grijă să i-o trimit, 
spuse Beale și întinse mâna cu o siguranţă ca și când ar fi 
împărţit de ani de zile secretele cu van Heerden. 

Mâna străinului se mișcă spre buzunarul hainei, dar nu 
scoase scrisoarea. 

— Nu. Trebuie să i-o dau lui personal. Nu știe că vin. Am 
să-l aștept. 

Beale reflectă. 

— Poate vii la mine să-l aștepți acolo, spuse el prietenos 
și-l conduse în locuinţa sa. 

Străinul, văzându-l pe Homo acolo se mai liniști puţin. 

— Vrei un ceai? 

— Nu. 

— Cafea? 

— Nu. 

— Un pahar cu vin? 

— Nu. Nimic. 

„Dragul meu - se gândea desperatul Beale - ori te 
cloroformizez, ori îţi dau una în cap, dar trebuie să văd 
scrisoarea”. 

Și ca și când străinul ar fi ghicit gândurile, spuse: 

— Aș accepta cu plăcere propunerea D-tale ca să-i dai lui 
Heerden scrisoarea mea, dar la ce-ar ajuta, dacă 

scrisoarea nu e decât o recomandaţie a mea? 

— Așa? spuse Beale decepţionat. 

— Da. Nimic altceva. Afară doar de mesajul ce am să-l 
spun verbal. Mă numesc Stardt. Poate a-i auzit vorbindu-se 
de mine. Suntem în oarecare corespondenţă. 

— Da. Îmi aduc aminte, minţi Beale. 

— Comunicarea verbală e numai pentru el singur și asta 
o vei înțelege. Și dacă ţi-aș spune-o, n-ai înţelege-o căci nu 
constă decât dintr-un cuvânt. 

— Un cuvânt? exclamă Beale. Ah! Un cod. La naiba! 

CAPITOLUL XVI 
BILETUL DE AMANET 


Oliva Cresswell își veni în fire când fu transportată sus 
pe scară, în casă. Înainte de a-și fi pierdut cu totul 
cunoștința, trebuie să mai fi avut un moment lucid, căci îi 
rămăsese o impresie bizară, că fusese întinsă pe iarbă și că 
cineva mormăise că e mai grea de cum își închipuise el. 

Își mai amintea pe departe și de prezenţa doctorului van 
Heerden. care, îmbrăcat într-o manta lungă, cenușie, se 
aplecase asupra ei. 

Când individul, care o purta pe braţe, deschise ușa cu 
piciorul și intră în camera ei, Oliva se eliberă din braţele 
lui și se sprijini de pat. 

— Nu am nimic! spuse ea. A fost ridicol din partea mea 
să leșin. D-ta m-ai speriat! 

Individul rânjea și voia tocmai să spună ceva, când fu 
chemat de sunetul unei voci aspre, în coridor. leși afară 
din cameră, trântind ușa după el. 

Oliva intră în camera de baie, se spălă pe obraz cu apă 
rece. Se simţi a mai bine acum, deși mai avea puţină 
ameţeală. Se așeză pe un scaun și începu să reflecteze 
asupra situaţiei ei. Două imagini de persoane îi treceau 
prin minte: van Heerden și Beale. Oliva era o fată serioasă. 
Ca copil începuse să capete o creștere foarte bună, care fu 
însă întreruptă prin moartea mamei sale vitrege. Mai avea 
avantajul, pe care nu-l au toate fetele mai ales acelea care 
nu sunt obligate să muncească, ca să-și fi câștigat o 
experienţă și de a avea un instinct precis pentru oameni și 
întâmplări. Avantajul acesta îl căpătase prin contactul cu 

greutăţile vieţii. 

Problemele grele ale vieţii o atinseseră în toată 
goliciunea lor. Oliva își păstrase însă totdeauna judecata 
limpede și prezenţa de spirit. Işi putea explica multe 
atitudini ale unui bărbat față de o femeie, - dar ca un 
bărbat, care susţinea că nu o iubește, care cerea imperios, 
ca să se despartă de soţia sa imediat după ceremonia 
cununiei - ca tocmai un asemenea bărbat să vrea s-o ia de 
nevastă, - asta nu mai înțelegea. 

Singur gândul la căsătoria asta îi tăia respiraţia. Totul 
era atât de ciudat! Gândurile ei treceau acum peste cele 
întâmplate în dimineaţa aceea, încercarea ei sălbatecă de a 
fugi, lupta cu individul acela groaznic, precum și la cele 
petrecute puţin înainte și reveneau mereu la noaptea 
trecută. 

Simţea, ce-i drept, că van Heerden îi spusese adevărul și 
că purtarea lui faţă de ea avea o alta semnificaţie, decât 
cum înțelegea ea. Se gândi și la ceea ce Doctorul spusese 
despre Beale și se sperie. 

— Ce proasta ești, Matildo! își zise ea singura 
întrebuinţând numele acesta, pe care și-l rezervase pentru 
momente de nemulţumire, - e vorba de un bărbat tânăr, cu 
care te-ai întâlnit abia de vreo șase ori, care e, poate, un 
polițist gentil, însurat și cu copii și pe tine te trec 
nădușelile și te apucă năbădăile, dacă cineva îndrăznește 
să spună, că te-ai amorezat de el. Oliva clătină zâmbind din 
cap. 

Și totuși, gândurile ei se concentrau asupra lui Beale. Și 
indiferent unde îi zburau gândurile, tot la el reveneau; 
Oliva știa prea bine, că starea ei sufletească de acum, care- 
i dădea suport moral și îndepărta gândurile de spaimă era 
datorită încrederii pe oare o avea în acest om, pe care-l 
considerase abia acum câteva săptămâni, ca pe un beţiv 
incorijibil. 

Avea timp să reflecteze și fără voia ei se gândea la el. Cu 
ce se ocupa de fapt Beale? De ce o întrebuința pe ea să 

copieze statistici americane și canadiene? Pentru ce voia el 
să ştie sumedenia aceea de hoteluri cu numele 
proprietarilor, numele șefilor de poliţie din orașele 
respective și altele? Ar fi dorit să aibă la ea volumele și 
documentele. Ca să poată continua cu întocmirea listelor. 

Dar van Heerden ce va face acum? Şi-a schimbat 
planurile din cauza încercării ei de a fugi? Cum o să treacă 
el peste greutatea de a se căsători cu o fată, care cu 
siguranţă că o să-l acuze în fața unui martor atât de serios 
cum era preotul? Mai bine moartea, decât căsătoria cu el, 
își spuse Oliva. 

Nu-și putea găsi liniștea. Umbla de colo până colo prin 
odaie, se uita la tablourile din pereţi, citea titlurile cărților. 

Și subit, se gândi iar la Beale. Ar fi vrut ca Beale s-o 
simpatizeze, ar fi vrut să-l vadă înfuriat. 

Oliva râse în sinea ei și în lipsa unei alte ocupaţii se duse 
la scrin și cercetă sertarele. In cele descuiate, nu găsi 
nimic. Pe cel încuiat încercă să-l deschidă cu una din cheile 
sale. 

— Acum comit o obrăznicie - șopti ea simțind, cum 
broasca cedează la prima încercare. 

Trase sertarul afară și văzu că conţine câteva obiecte de 
toaletă și un portofel din piele neagră. Puse portofelul pe 
masă și-l desfăcu. Portofelul era plin cu foi volante, din 
care pe prima era scris de mână cuvântul: „Argentina”. 
Scrisul i se părea cunoscut. Era fără îndoială scrisul unei 
femei, 

— Unde am mai văzut eu scrisul ăsta? - se întrebă ea. 

Intoarse apoi foaia și citi: 

— Alsigar Hotel, Tournos, proprietar Miquel Porcomane. 
Index 2. 

De mirare căsca gura mare. Se uită la o alta foaie, 
intitulată „Canada”. Oliva cunoștea lucrul acesta. Era la fel 
ca acela, pe care-l făcea ea pentru Beale. Era lista 
hotelurilor, a proprietarilor, a posibilităţilor de circulaţie. 
Lipseau numai numele autorităţilor și a poliţiilor și de-o 

dată înţelese totul! Dintr-o descriere mai lungă capătă o 
imagine mai plastică a scrisului, pe care-l recunoscu în 
fine. 

— Hilda Glaum! Ce înseamnă asta? 

Se uită încă odată în sertar, se uita iar la obiectele care 
se aflau acolo - batiste, gulere și altele. Dacă Hilda Glaum 
venea deseori la Deans Folly și locuia în camera asta, 
atunci se explică de unde veneau lucrurile acelea. Dacă 
acesta era biroul ei se explică și prezenta cutiei cu peniţe 
și a celorlalte lucruri de birou. 

Dar o miră foarte mult caseta de oţel, pe care o 
descoperi în fundul sertarului. Construcţia casetei lăsă să 
se înţeleagă că a fost făcută ca să apere conţinutul de foc. 

Capacul se putea deschide printr-o apăsare pe un buton 
și se potrivea atât de exact, că închidea caseta perfect. 
Fără greutate, Oliva putu deschide capacul. Interiorul 
casetei era căptușit cu un material care la prima vedere 
făcea impresia că e carton, dar care se dovedi că e asbest. 
Deschisese caseta nerăbdătoare, în speranţa că va găsi 
cine știe ce. Se văzu însă înșelată în așteptările ei. Afară de 
un plic pătrat de culoare cenușie, nu se găsea nimic 
înăuntru! În momentul acela înţelese că caseta fusese 
special făcută pentru plicul acela. Plicul nu era închis. 

Băgă degetul înăuntru și scoase un bilet de amanet! 

Îi venea să râdă! Cercetă curioasă biletul. Pe el era 
certificat faptul că Fraţii Rosenblaum, Commercial Road, 
Londra, au împrumutat zece șilingi pe un ceas de nichel 
bărbătesc. Biletul de amanet era emis pe numele de van 
Heerden. Oliva se uită uluită și nu înţelegea, căci Doctorul 
nu era omul, care să aibă nevoie să se împrumute cu zece 
șilingi sau zece dolari sau cu zece lire. Ce să-l fi făcut să-și 
pună amanet ceasul și mai ales să păstreze recipisa cu 
atâta prevedere? 

Oliva ezită o clipă. Apoi se decise și puse plicul gol 
înapoi în caseta pe care o încuie. Căută și găsi un locșor 
sigur unde puse recipisa, și aranjă caseta și hârtia de scris 

iar în sertarul dulapului, pe care-l încuie din nou. Auzind 
bătând în ușă, scoase cheia sertarului și o băgă la loc în 
poșeta ei. 

— Intră, spuse ea. 

Bărbatul, care stătea acum în pragul ușii, era acela, care 
o adusese sus. Oliva îl recunoscu imediat. Ceva deosebit în 
atitudinea individului o înfricoșă. Părea ca e beat. 

— Fii liniștită, îi șopti el. Dacă Gregory mă aude, mă ia 
dracul! 

Oliva văzu că cheia se afla în partea din afară a broaștei. 
Individul închise încet ușa, fără să se atingă de cheie. 

— Numele meu e Bridgers, bâlbâi el. Van Heerden ţi-a 
povestit de sigur de mine, Horace Bridgers. 

Din buzunar scoase o tabacheră mică de fildeș, al cărei 
capac îl deschise cu o lovitură a degetului mijlociu. 
Tabachera era plină cu un praf alb, cristalin. 

— la și D-ta o priză și ai să vezi cum îţi dispar toate 
grijile... îi spuse el fetei. 

— Mulţumesc, nu... îi răspunse ea uitându-se 
întrebătoare la el, nu știu ce e... 

— E teroarea albă, răspunse el râzând pe înfundate. 
Mult mai plăcută, decât cea verde. Nici nu miroase atât de 
Tău, ca cea verde, așa-i? 

— Nu am nici un fel de dispoziţie, pentru nici un fel de 
teroare, răspunse fata cu un surâs amar. 

De fapt, se mira de ce venise el și sperase o clipă, că 
Bridgers nu cunoștea caracterul adevărat al lui van 
Heerden. 

— Fie și așa, spuse Bridgers, băgând tabachera iar în 
buzunar. D-ta ești cea păcălită. Niciodată n-ai să te mai 
întâlnești cu cerul pe pământ! 

Oliva aștepta, ce va urma. 

Bridgers era atent tot timpul cât vorbi cu ea, și se temea 
parcă să nu fie întrerupt. În mijlocul unei fraze se oprise și 
ascultă spre ușă. Fetei îi părea bine, că nici nu încercase 
măcar să înainteze în cameră. Era evident că Bridgers se 

afla sub influenţa unui stupefiant oarecare. Ochii îi luceau 
nenatural și erau neobișnuit de mari; mâinile albe, cam 
murdare, se mișcau nervoase de colo până acolo. 

— Numele meu e Bridgers, începu el din nou. Sunt cel 
mai bun om al lui van Heerden, asta înseamnă că am căzut 
jos de tot, eu, care am fost cel mai bun chimist analitic, din 
câţi au fost vreodată! 

Se apropie de ușă, o deschise și trase cu urechea afară, 
apoi se apropie în vârful picioarelor de Oliva. 

— D-ta trebuie să știi, nu-i așa? șopti el. D-ta care ești 
iubita lui van Heerden, ce se petrece, despre ce e vorba? 

— Ce...? gângăvi, Oliva. 

— Despre ce e vorba? Am încercat s-o aflu de la Gregory 
și Milsom, dar ăștia fac pe misterioșii. Ce se petrece? 
Pentru ce se trimit oameni în America, în Canada, 
Australia, America de sud, Africa și în Indii? Fii drăguță și 
povestește-mi și mie. Am văzut biroul. Înţeleg totul. Mii de 
plicuri cu bilete de vapor și bani, mii de telegrame cu 
adresele scrise. Pe mine nu mă poate păcăli nimeni! 

Îi șuieră aproape ultimele vorbe în obraz. 

— În ce scop angajează el pleava științei? Oameni ca 
Perrilli, Maxon, Boyd, Heyler și pe mine? De ce nu-și aduce 
tineri, care ies acum din universitate? 

Oliva clatină din cap, căci în clipa aceea destăinuirile 
detracatului acela o interesau mai puţin, decât propria-i 
viață. Atitudinea lui devenise încetul cu încetul 
amenințătoare... Deodată îi veni o idee superbă. Era cert 
că omul acela nu știa nimic de împrejurările care o aduse 
pe ea în casa aceea. Pentru el, ea era o ajutoare voluntară 
a doctorului, care trebuia să stea închisă în casă dintr-un 
motiv oarecare. 

— Îţi spun totul, dacă mă duci înapoi acasă la mine. Aici 
nu-ți pot arăta dovezile. 

În ochii lui licări bănuiala. Apoi bufni de râs. 

— Așa cum vrei D-ta, nu merge. Ştii doar foarte bine. Eu 
nu pot pleca d-aici. Apoi, mi-ai spus ultima dată, că nu-i 

nimic. Te-am observat doar deseori, când lucrai noaptea 
aici, continuă el spre marea surprindere a fetei. Ceasuri 
întregi mă uitam cum scriai, și scriai și scriai. 

Oliva înțelese acum. Hilda Glaum îi semăna la statură și 
zăpăcitul acesta, care n-o văzuse pe Hilda nici odată la 
faţă, credea că e ea. 

— De ce vrei să fugi d-aici? o întrebă el subit. 

Cu tărie și fermitate, fata reuși însă să-l readucă la 
discuţia pe care o începuse. 

— Dar ce să-ţi povestesc!? întrebă ea. D-ta știi tot atât 
de mult ea și mine. 

— Nu știu decât frânturi, răspunse el insistent. Nu știu 
unde vrea să ajungă van Heerden. Știu de ce se 
căsătorește cu fata cealaltă. Asta o știu toţi. Când e nunta? 

— Care fată? 

— Cresswell sau Predeaux sau cum o cheamă, spuse 
Bridgers ușurință. Fata era o vânzătoare, în realitate însă... 

Fata se silea să apară liniștită. 

— De ce crezi că vrea să se însoare cu ea? 

Bridgers râse 

— Nu face pe naiva. Pe mine nu mă poti prosti. O știe 
toată lumea, că fata e milionară. 

— Milionară? 

— Milionară, plescăi el din buze și scoase tabachera din 
buzunarul soios al vestei. la o priză, atunci o să știi ce 
înseamnă să fii moștenitoarea lui Millinborn. 

Din holul de jos se auzi un zgomot. Bridgers tresări 
speriat și se întoarse spre ușă. (Oliva credea că joacă puţin 
teatru. Nu putea ști că orice zgomot producea durere 
nervilor otrăviţi ai lui Bridgers). 

Deschise ușa, se tupilă afară, și nu închise ușa în urma 
sa. 

Oliva se luă încet după el și când ajunse la scară îl văzu 
dispărând la o cotitură a scării. O spaimă teribilă o apucă. 
Ar fi putut tipa, însă, deodată observă, că ușile stăteau pe 
jumătate deschise - individul nu se oprise să le deschidă - 

și se strecură printre ele și cobori scara. Bridgers 
dispăruse și holul de jos era gol. Sala asta era mare și 
pardosită cu pietre. Între ea și poartă nu se afla decât o 
ușa de sticlă. Oliva se repezi pe scară în jos, deschise ușa 
și... alergă de-a dreptul în braţele lui van Heerden. 

CAPITOLUL XVII 
EVREUL DIN CRACOVIA 


Dacă s-ar săvârși vreodată, în Londra, cea mai mare 
crimă a secolului, o crimă atât de oribilă, încât numele 
criminalului să fie pe buzele tuturor bărbaţilor, femeilor și 
copiilor, în stare să vorbească, totuși, într-una din 
secțiunile Scotland Yardului nu se va găsi nici un singur 
funcţionar, pe care întâmplările astea să-l intereseze cât de 
cât, sau care să fi auzit măcar ceva, afară numai în mod 
întâmplător. Secţia asta, căreia i se zice în idiomul casei 
„secţia Parlez-vous” s-au pe scurt „P.V.” se ocupă numai cu 
întâmplările din afara imperiului britanic. Deși biroul 
principal al acestei secţiuni se află pe malul Tamisei, 
sufletul său însă se află la Central Office din Londra sau la 
Surete din Paris, sau chiar la Yamenul poliției din Peking. 
În secțiunea aceasta domnește o neștiință sublimă asupra 
criminalilor, care lucrează în umbra Scotland Yardului; 
însă ţi se poate spune acolo, fără multă șovăială și fără a fi 
nevoie de cercetări, numele gangsterilor celebri din New 
York, precum și din cine se compune fiecare din 
organizațiile secrete din China. 

Pe străzile orașului Cracovia se certase odată un polonez 
cu un evreu, și anume pentru singurul lucru, pentru care 
se putea certa cineva în partea aceea a Poloniei: bani. 
Suma în discuţie era relativ mică, 260 zloți, dar când 
evreul fu transportat în stare muribundă la spital, făcu o 
declaraţie atât de ciudată, că prefectul de poliţie din 
Cracovia găsi nimerit să o transmită la Viena, de unde fu 
comunicată la Berna. In Berna polițiștii se scărpinară mai 

întâi în bărbie, trimiseră apoi știrea la Paris, de unde 
ajunse la Rio de Janeiro, New-York și Londra. 

Unul din inspectorii secţiei P Y. ieși din biroul său și se 
duse, în aparenţă, fără nici un scop, în biroul incomod al d- 
lui McNorton. 

— Din Cracovia ne-a sosit acum o știre curioasă. Poate 
că-l interesează pe prietenul D-tale Beale. 

— Ce știre? spuse McNorton, care găsea că poveștile 
secţiei P. V. sunt totdeauna foarte amuzante dar fără 
profit. 

— Un individ a fost ucis - începu Inspectorul de la P. A., 
cu un ton degajat, ca și când partea aceasta a poveștii ar fi 
fost cea mai puţin importantă. Dar înainte de a muri a 
făcut un testament, prin care a lăsat ca moștenire tot ce 
poseda, fiului său, cu menţiunea ca nici unul din depozitele 
sale, tipul negocia mai ales cu grâu, să nu fie vândut la 
bursa internaţională de cereale sub una mie zlotys per 
baniţă. Asta înseamnă vreo treizeci lire. 

— Grâu cu treizeci lire per baniță? întrebă McNorton. 
Individul trebuie să fi avut febră mare de tot! 

— De loc. Tipul era bine cunoscut în Cracovia, un 
oarecare Zibowsky, care a fost în timpul războiului unul 
din principalii cumpărători oficiali de cereale al guvernului 
german. Prefectul poliției din Cracovia l-a întrebat dacă nu 
suferă de halucinaţii, dar el a răspuns că guvernul German 
are o opţiune la un preţ mic asupra întregii producţii de 
cereale din Galiţia, Ungaria și Ucraina. Zihowsky voia să 
aibă condițiuni mai avantajoase și se crede că el lucra de 
conivenţă cu un membru al guvernului german, care a 
făcut o avere considerabilă în timpul războiului cu furnituri 
militare. Înainte de a muri a admis aproape acest lucru, iar 
în ultimele sale clipe a bâlbâit ceva despre o invenţie 
extraordinară, numită Prăpădul Verde. 

McNorton șuieră printre dinţi. 

— Altceva nimic? 

— Nimic, răspunse omul P. V.-ului. Mi-aduc aminte că 

Beale a făcut oarecari destăinuiri misterioase asupra 
acestui Prăpăd Verde. Unde e el acum? 

— A plecat aseară din Londra, 

— Nu poţi pune mâna pe el? 

McNorton clătină din cap. 

— Presupun că ai să raportezi ministerului. Chestiunea 
pare să fie serioasă. Orice ar fi, un lucru e precis, planul se 
elaborează în Londra și van Heerden e șeful organizaţiei. 

Își luă pălăria și se duse să-l caute pe Kitson. Îl găsi în 
holul hotelului. James Kitson îl întâmpină grăbit. 

— Ai ceva știri de la Beale? 

— A fost azi dimineaţă în Kingston cu preotul Homo, dar 
a plecat iar. Am vorbit la telefon cu inspectorul din 
Kingston, care nu știa. Însă prea multe și nu mi-a putut 
spune nimic precis, mai ales dacă Beale a găsit vreo urmă. 
Beale a vorbit azi dimineaţă cu vagabondul. Dar se pare că 
n-a aflat nimic preţios de la el. De fapt am venit să te 
întreb, dacă s-a pus el în legătură cu D-ta. 

Kitson clătină din Cap 

— Aș vrea să vorbesc eu el despre afacerea asta a 
Prăpădului Verde, Beale lucrează singur în direcția asta, și 
e timpul ca să nu mai lucreze singur! 

— Afacerea e atât de serioasă? 

— Pare a fi o chestiune internaţională, răspunse 
McNorton cu seriozitate. Tot ce știu deocamdată este că se 
lucrează la un plan fantastic de dezorganizare a alimentării 
cu cereale a lumii întregi. Şi capul mișcării e van Heerden. 
Beale știe despre afacerea asta mai mult ca oricare altul, 
se mulțumește însă a ne spune numai indicii și amănunte 
vagi. Am citit fișa personală a lui van Heerden, fără însă a 
găsi ceva împovărător. Pare să fi fost un tip oarecare, un 
om cinstit, cu toate că acei cu care era în legătură nu erau 
tocmai dintre cei mai buni. Se știe că lucrează acum cu cel 
puţin trei oameni, care cu toţii au un trecut urât. Milsom, 
un medic, care a fost condamnat pe la 1890 pentru omor, 
Bridgers, un chimist american, care a fost condamnat în 

Manchester pentru contrabandă de zaharină. Mai e apoi o 
fată, Hilda Glaum, o străină care a fost condamnată în 
timpul războiului pentru că nu s-a înscris la Oficiul 
Străinilor. 

— Dar despre van Heerden, ce știi? 

— Nimic. A fost timp îndelungat în America de sud, a 
trăit mult timp pe continent și acum câţiva ani în Spania. 
Legătura lui cu uciderea lui Millinborn o cunoști. 

— Da. Asta o cunosc, răspunse Kitson eu amărăciune 

— Beale trebuie să părăsească mutismul. Trebuie să ne 
comunice. Şi noi putem să-i spunem ceva ce el poate nu 
știe încă. Anume că van Heerden corespondează asiduu 
prin cablograme în toată lumea. De altfel, în Cracovia s-a 
petrecut de curând ceva, care confirmă toate 
presupunerile lui Beale. 

li povesti pe scurt, ceea ce aflase și el în dimineaţa 
aceea. 

— De necrezut, exclamă Kitson. Ar fi imposibil ca să se 
poată cumpăra cereale la acest preţ. Toată chestiunea nu e 
de crezut. Din întâmplare sunt sindicul unei asociaţii de 
morari și știu că sunt cereale destule pe piaţă și că recolta 
mondială este anul acesta peste media obișnuită. Îmi vine 
să cred ca evreul polonez a vorbit în delir. 

McNorton surâse. 

— Să sperăm că ai dreptate. Mai sper că toată povestea 
asta este o exagerare și că informaţiile poliţiei sunt 
eronate. În tot cazul, precis e faptul că van Heerden 
telegrafiază asiduu în toată lumea, și acum vreau să-l 
găsesc pe Beale. 

Dar Beale nu era de găsit. O vizită în locuinţa sa fu 
zadarnică. Străinul, care voise să-l viziteze pe van Heerden 
cu o zi mai înainte, fusese din nou dimineaţa, dar și el 
dispăruse și nu putea fi găsit. 

McNorton schimbă direcţia cercetărilor sale și intră în 
imobilul splendid al Firmei Punsonby. Trecu pe lângă masa 
unde lucrase Oliva Cresswell și văzu că acum lucra o altă 

fată lângă tăcuta Hilda Glaum. 

D-l White, domnul acela pompos îl salută cam ciudat. 
Când polițistul intră în biroul d-lui White acesta se sculă de 
pe scaun, palid ca un mort și nu putu scoate o vorbă. 
McNorton recunoscu simptomele criminalului prins asupra 
faptului și se întrebă cât de amestecat era omul acesta în 
planul infernal. 

— Ah... ah... D-l McNorton! bâlbâi White tremurând ca 
varga. 

— Luaţi loc vă rog. Cărui fapt datorez onoarea vizitei 
Dvs.? 

— Voiam numai să vă văd, răspunse acesta amabil. N-aţi 
mai pierdut în ultimul timp, scrisori recomandate? 

— Da..., da, adică nu..., nu nu... foarte amabil din partea 
Dvs. că veniţi să mă vedeţi, D-le Inspector... 

— Inspector general, îl corectă McNorton, bine dispus. 

— Vă cer iertare, D-le Inspector general. spuse White în 
grabă. Nu mi s-a mai întâmplat așa ceva, și se uită mai cu 
teamă, mai cu îndoială, la poliţist. 

— Ce mai face prietenul D-tale van Heerden? 

D-l White se mișcă jenat pe scaun și iar se părea că-ie 
frică. 

— D-le... McNorton, van Heerden nu e prieten cu mine. 
E numai o cunoștință. Afaceri comune... 

White acela, pe care-l cunoștea McNorton nu era White 
de azi. Ăsta îmbătrânise, trăsăturile fetei erau supte, ochii 
încercuiți de cearcăne negre. 

— Pare să fie un băiat șiret, opină Norton. Așa e că ești 
cointeresat la unele din întreprinderile sale? 

— Numai la una, răspunse White aspru, și pe Dumnezeu, 
aș dori... dar se opri din vorbă. 

— Ca să nu fii, așa-i? 

Şi iar se suci White pe scaun. 

— Dr. van Heerden e un om foarte deștept. Are planuri 
mari și eu sunt cointeresat... cu bani. Nimic altceva. Am 
băgat bani în sindicatul lui, fără să știu ce fel de afaceri 

face. Asta vreau s-o stabilesc. 

— Ai atâta încredere? 

— În chestiuni de finanţe sunt ca un copil mic, admise D- 
l White, dar adăugă numai decât: afară, bine înţeles, de 
chestiile financiare ale casei Punsonby. Noi suntem una din 
cele mai sănătoase case de comerț din Londra și bilanțul 
nostru servește ca model. 

— Am mai auzit asta, răspunse McNorton sec. Dar, ce fel 
de plan are Dr. van Heerden? 

D-l White ridică din umeri. 

— N-am idee, spuse el cu un surâs melancolic. Probabil 
că e prostie din partea mea, dar am atâta încredere în el și 
în geniul său, că atunci când a venit la mine și mi-a spus: - 
Dragă White, aș dori ca să învestești câteva mii în 
sindicatul meu - eu i-am răspuns pur și simplu: - Dragă 
Doctore, uite cecul și te rog să nu mă deranjezi cu 
amănunte. Trimite-mi numai regulat dividendele. Ha, ha, 
ha! 

Râsul său suna însă fals și n-ar fi dus în eroare nici 
măcar pe un copilaș de zece ani. 

— D-ta ai băgat în sindicatul acela patruzeci de mii de 
lire! începu McNorton. 

— Patruzeci de mii! Dar de unde știți asta, și se 
îngălbeni și mai mult. 

— Lucrurile astea se află Dar voiam să spun: D-ta 
investești patru zeci mii de lire fără să-ţi dai măcar 
osteneala să afli ce este afacerea în care ai băgat banii. Nu 
vorbesc acum în calitate da poliţist, D-le White, continuă el 
și văzu cum White răsuflă ușurat, ci ca un vechi cunoscut 
al D-tale. 

— Poţi să zici liniștit „prieten” îl întrerupse White 
pasionat. Eu v-am considerat totdeauna ca un prieten, D-le 
McNorton. De când ne cunoaștem noi? Cred că ne-am 
văzut pentru prima dată în 1903 când ne-au prădat hoţii. 

— E cam mult de atunci. Dar să rămânem la chestiunea 
investiţiilor D-tale bănești, care pe mine, ca prietenul D- 

tale, mă interesează foarte mult. D-ta ai dat Doctorului van 
Heerden banii, fără ca să te convingi, dacă întreprinderea 
e legală. Nn vreau, bine înţeles, să spun că nu e legală, 
spuse McNorton, văzând că White deschide gura ca să 
protesteze. Dar mi se pare ciudat, că D-ta nu ţi-ai dat 
măcar osteneala să te convingi. 

— Bine înţeles, ca m-am interesat, D-le McNorton. Este 
vorba de un procedeu chimic. Dar eu nu înţeleg nimic din 
chimie. Recunosc cu plăcere - și cobori vocea, deși nu era 
nevoie, - că regret investiția făcută. Noi, oamenii de 
afaceri, suntem, supra încărcaţi Nu ne putem permite să 
investim bani pe timp îndelungat. Și se întâmplă, - hm - ca 
chiar acum să-mi fie foarte plăcut, să pot lichida această 
investiţie. 

McNorton dădu din cap. El știa mult mai mult asupra 
situaţiei financiare încurcate a lui White, decât acesta 
credea. McNorton știa, de pildă, că veneratul Director al 
firmei Punsonby căzuse pe mâna unor cămătari feroce, 
care îi storceau sângele. McNorton bănuia că chiar la 
Punsonby nu era totul în regulă și în City circulau zvonuri 
curioase că acţiunile Punsonby lasă mult de dorit. 

— Cunoștința mea cu Dr. van Heerden, spuse D-l White 
subit, vine d-acolo că m-a tratat în ultimul timp, când am 
fost bolnav. Îi sunt foarte obligat. 

D-l McNorton știa că asta nu-i adevărat. 

— Cred că știi, încheie McNorton discuţia, sculându-se 
să plece, că toţi acţionarii sindicatului lui van Heerden 
sunt și ei responsabili de modul cum se întrebuinţează 
banii. Înainte de toate însă, sper că-ţi vei recăpăta banii! 

— Credeţi că există vreo îndoială? întrebă White 
consternat. 

— Bănuieli există totdeauna, când e vorba să-ţi recapeţi 
bani de la un sindicat, răspunse McNorton diplomatic. 

— Nu plecaţi, încă vă rog. 

D-l White se mișcă în jurul biroului său cu agilitate 
nebănuită și-l opri pe detectiv să plece, luându-i aproape 

clanţa ușii din mână. 

— Sunt înspăimântat D-le  McNorton, spuse «el, 
conducându-l din nou spre scaun. Nici nu încerc să ascund 
asta. Sunt, serios vorbind, speriat de cele auzite. Nu atât 
din cauza banilor. Zău că nu, căci Punsonby ar putea 
suporta pierderea unui fleac de patru zeci mii de lire fără 
să fie ruinat. E vorba de indicaţia ascunsă, care zace în 
vorbele Dv., D-le Inspec... pardon, vreau să spun D-le 
Inspector general. E oare posibil, și spunând aceste vorbe 
se înfipse în faţa lui McNorton, cu mâinile în șolduri și cu 
capul dat înapoi, ca și când ar îi vrut să se păzească de o 
ciocnire cu cele ce intenţiona să spună. E posibil, ca să îi 
contribuit, fără să știu, la finanțarea unui plan, care este 
întrucâtva... ilegal, imoral, lipsit de etică și contra 
intereselor... omenirii? și clătină din cap ca și când nu 
credea în propriile sale vorbe. 

— În lumea financiară, totul e posibil, răspunse 
detectivul zâmbind. Nu vreau să spun că în sindicatul 
doctorului van Heerden e ceva criminal. Nici n-am citit 
măcar și nici n-am văzut statutele societăţii. Poate că-mi 
poţi face D-ta un serviciu în direcţia asta? 

— Nici eu nu le am. Sindicatul nu e înregistrat, ci era, ca 
să zic așa, o afacere particulară. 

— Dar exploatarea  „Prăpădului Verde” încercă 
McNorton și văzu cum și ultima picătură de sânge dispare 
de pe faţa celuilalt. 

— „Prăpădul Verde” bâlbâi White. Am auzit numele ăsta, 
dar nu știu nimic. 

— Nu știi nimic. Dar presupui ce e mai rău. Acum o să-ţi 
vorbesc deschis. Motivul pentru care D-ta nu știi nimic 
despre sindicatul lui van Heerden, e că D-ta singur bănuiai 
că a fost fondat în scopuri ilegale, te rog nu mă întrerupe. 
Nu știi nimic pentru că nu vrei să știi. Ai întrezărit o 
ocazie, ca să câștigi mulţi bani, domnule White și banul e 
ceva care te-a atras totdeauna. Nici un plan, care promitea 
câștiguri enorme, n-a fost conceput în ultimul timp în 

colțurile cele mai abjecte ale Londrei, fără ca D-ta să nu fi 
aruncat bani și aici ai văzut o ocazie care arăta a fi mult 
mai promițătoare ca toate celelalte. 

— Vă jur... începu White. 

— N-a venit încă timpul să juri ceva, zise McNorton 
aspru. Există un singur loc unde un om trebuie să depună 
jurământul. Înaintea judecătorului. Un lucru vreau să-ţi 
mai spun. Și noi dibuim prin întuneric, ca și D-ta. Un 
singur om cunoaște secretele Prăpădului Verde, sau le 
bănuiește și ăsta e Beale! 

— Beale! 

— Ai făcut deja cunoștința lui, mi se pare. Sper în 
interesul D-tale, că nu vei fi nevoit să te mai întâlneşti cu 
el. Se poate ca Prăpădul Verde să n-aibă mare importanță; 
poate că nu Înseamnă altceva decât că D-ta ai să pierzi 
banii și asta ar fi cel mai mic lucru, ce ți s-ar putea 
întâmpla. Pe de altă parte, D-le White, nu vreau să-ți 
ascund că lucrul acesta poate să însemne moartea D-tale. 

White scoase un gemăt și trebui să se sprijine de birou. 

— Informaţiile mele sunt imprecise, dar simt întrucâtva - 
şi McNorton încreţi fruntea - că în dosul afacerii e ceva rău 
de tot, afurisit de rău. 

Își luă pălăria și se îndreptă spre ușă. 

— Nu știu dacă să-ţi spun „la revedere” sau „adio” - 
spuse el cu ironie usturătoare. 

— Adio... e un cuvânt ieșit din modă! răspunse White, 
făcând un efort eroic să pară că e bine dispus. 

CAPITOLUL XVIII 
BRIDGERS INTRECE MARGINEA 


Dr. van Heerden ședea lângă patul cu baldachin pe care 
zăcea fata. În privirea rece a ochilor săi albaștrii se simţea 
o urmă de veselie. 

— Arâţi foarte caraghioasă. 

Oliva întoarse capul spre perete, ca să nu-l mai vadă. 
Mai mult nici nu putea face, căci mâinile și picioarele îi 
erau legate, iar pe pernă, lângă capul ei, se afla un tulpan 
ud, care fusese întrebuințat să înăbușe strigătele 
sănătoase, ce anunțau recăpătarea cunoștinței. 

— Arăţi ciudat de tot, continuă doctorul, mestecând 
capătul ţigării, dar nu mai ciudat de cum ai arătat până 
acum. Bridgers ţi-a dat drumul? Băiat de treabă, Bridgers 
ăsta. Ce ţi-a povestit? 

Oliva întoarse acum capul spre el și se uită în ochii lui o 
clipă, își îndreptă apoi privirea spre rănile, pe care i le 
făcuse curelele la mâini. 

— Te porţi ca un Hun. 

— N-o să mă faci să-mi pierd din nou cumpătul, își bătu 
ei joc de ea. Poţi să mă numești cum vrei: Hun sau Heinz 
sau Fritz, nimic nu o să mă supere. Mâine vom fi bărbat și 
soţie. 

— Exclus, protestă ea cu scârbă. Nu poţi sili o femeie să 
se mărite contra voinţei ei. Ne aflăm doar... 

— Într-un stat civilizat, știu asta, o întrerupse el amabil. 
Chiar în ţări civilizate se petrec lucruri ciudate, și D-ta ai 
să te măriţi cu mine, ai să răspunzi pastorului un „da”, 
când te va întreba dacă vrei să te măriţi cu acest bărbat, 

dacă vrei să-l iubești și să-l stimezi, și așa mai departe. Ai 
să spui „da”! 

— Am să spun „nu” susţinu Oliva cu tărie. 

— Ai să spui „da”. Sperasem să-ţi pot lăsa atâta timp de 
cugetare, până ce vei fi devenit singură cuminte. Aș fi 
putut întrebuința argumente, care cred că te-ar fi convins: 
există lucruri mai rele, decât o căsătorie cu mine! 

— Mie nu mi se pare nimic mai rău. 

— Atunci ești foarte naivă. Ti-am descris doar felul cum 
se va încheia căsătoria. Ar fi putut foarte bine ca această 
aventură să se termine cu altceva, decât cu o căsătorie, îi 
răspunse doctorul subînţeles. Pe Oliva o trecură fiori reci. 

Doctorul păstră cinci minute tăcere, mestecă vârful 
țigării și se uită la ea, cu o privire din care nu se putea 
înţelege nimic. 

— E caraghios să te întreb, începu el deodată, dar 
presupun, că D-ta te-ai ocupat foarte puţin până acum cu 
chestiunea pedepsei cu moartea. Văd că am avut dreptate. 
La executarea condamnaților la moarte se petrece ceva, un 
lucru pe care publicul nu-l prea cunoaște, anume, că în 
multe ţări delicventul se ameţește înainte de execuţie cu 
un preparat pe care-l voi numi eu Bromocin. Te 
interesează asta? 

Oliva nu-i răspunse. Dr. van Heerden râse încet. 

— Ar trebui să te intereseze însă. Efectul Bromocinei - 
van Heerden, vorbea acum cu preciziunea unui profesor, 
care ţine o prelegere - e curios. Individul, care a fost tratat 
cu acest preparat, ajunge într-o stare de prostraţie, în care 
totul îi este egal, sau pare să-i fie indiferent. Cu toate că 
este absolut conștient de ce se petrece cu el, se duce supus 
la execuţie, se comportă normal și face exact aceea ce i se 
cere. De fapt, Bromocinul distruge voinţa. 

— Şi pentru ce-mi povestești toate astea? îl întrebă Oliva 
apucată subit de frică. 

Van Heerden se întoarse puţin cu scaunul, întinse mâna 
și luă de pe măsuţa care era lângă fereastră, o cutiuţă 

lunguiaţă neagră. O puse pe pat și o deschise. Oliva se uită 
la el ca fermecată. Din cutiuţă, Doctorul scoase o sticluţă 
mică, plină cu un lichid incolor. Sticluţa o puse cu mare 
băgare de seamă lângă pat. Scoase apoi o seringă și un ac 
de injecție. Destupă sticluţa, băgă seringa înăuntru, o 
umplu cu lichid, puse acul în vârful siringii, apăsa pistonul, 
făcând să iasă prin gaura acului câteva picături de lichid și 
depuse apoi totul cu multă băgare de seamă înapoi în 
cutie. 

— D-ta spui, că n-ai să te măriţi cu mine. Presupun că 
vrei să faci scandal când va veni preotul să ne cunune. 
Sperasem, adaugă el scuzându-se, să-ţi pot pregăti o nuntă 
cum se cuvine, așa cum le place femeilor. Văzând că așa 
ceva nu e posibil, am sperat că ne vom putea căsători în 
liniște în bisericuţa cea mică de colo. 

Şi arătă cu capul spre fereastră. 

— Acum mă tem că voi fi nevoit să rog pe sfinţia sa să 
îndeplinească ceremonia aici, în casă. 

Se sculă de pe scaun, se aplecă asupra ei și-i suflecă cu 
îndemânare mâneca bluzei. Dacă strigi, am să-ţi pun 
călușul ăsta în gură și arătă tulpanul ud de la căpătâiul 
patului. N-are să te doară aproape de loc. După cum îţi 
spuneam, cununia o facem aici, pentru că starea sănătăţii 
D-tale împiedică pentru moment o deplasare. Şi ai să spui 
„da”! 

Oliva tresări, când acul siringii îi intră în piele. 

— N-are să te doară mult timp, spuse Doctorul liniștit. Ai 
să spui, repeta el, pentru că am să-ţi ordon să spui „da”. 

Durerea ascuţită și arzătoare din braţ, dispăru deodată. 
Oliva avea impresia, ca mâna i s-ar umfla cu o pompă de 
aer, ca un cauciuc. Dar sentimentul acela nu era de loc 
neplăcut. Van Heerden scoase acul siringii din braţ și 
apăsă cu degetul rana, făcută de împunsătură. 

— Am sa repet tratamentul astă-seară și nici n-ai să 
simţi. Mâine dimineaţă primeşti ultima injecție și atunci 
totul are să-ţi fie probabil indiferent. Sper că n-are să mai 

fie nevoie să-ţi fac și mâine după masă o injecție. 

— N-am să rămân mereu sub acţiunea otrăvii, scrâșni 
Oliva din dinţi, și are că vină ocazia ca să mă socotesc cu 
D-ta, Dr. van Heerden. 

— Până atunci, răspunse el liniștit, voi comite o crimă 
atât de miraculoasă și de teribilă, încât fapta asta 
neînsemnată, de a fi administrat un stupefiant, așa se zice 
în termeni legali - nici nu mi se va lua în seamă și nici nu 
va atrage atenţia păzitorilor legii. Și acum, cred că-ţi pot 
scoate cătușele. 

Ceea ce și făcu. 

— Scoală-te și plimbă-te puţin, altfel înțepenești cu totul. 
De fapt, mă port foarte cumsecade cu D-ta. Nu vrei să-mi 
dai dreptate, că e așa? Sunt prea mărinimos ca să fin 
răzbunător. De altfel am avut azi după amiază o convorbire 
interesantă cu prietenul D-tale, Beale. D-l acesta e un 
tânăr foarte încăpățânat, care mă urmărește cu 
înverșunare. 

Râse cu poftă. 

— Dacă nu trebuia să mă înapoiez în laborator, ca să-mi 
iau Bromocina, aș fi pierdut ocazia acestei interesante 
discuţii. Tânărul acela e tare amorezat de D-ta - îl amuză 
mult să vadă cum Oliva se roșește ca focul - e foarte 
amorezat - repetă el. Ce păcat! 

— Când începe să acţioneze otrava? 

— Ți-e frică? 

— Nu. Dar aș primi mulțumită orice care m-ar face să uit 
prezenţa D-tale. D-ta nu ești tocmai sociabil, spuse ea cu 
tonul pe care el îl cunoștea atât de bine. 

— Liniștește-te, copila mea, răspunse van Heerden cu 
blândeţe prefăcută, scapi numaidecât de mine. 

— Dar, de ce vrei neapărat să te căsătorești eu mine? 

— Acum pot să-ţi spun, asta, răspunse el, pentru că ești 
o fată foarte bogată și pentru că am nevoie de banii D-tale. 
Jumătate din averea D-tale devine proprietatea mea, pe 
dată ce suntem, căsătoriţi. 

— Atunci individul acela mi-a spus adevărul! 

Oliva se sculă subit în picioare dar încordarea aceasta îi 
produse ameţeală. 

Van Heerden o apuca de umeri și o așeză încet la locul 
ei. 

— Care individ? Idiotul ăla de guraliv? Bridgers? Rămâi 
locului, adăugă el cu liniștea medicului la patul bolnavului. 
Da. D-ta ești moștenitoare unui domn foarte interesant cu 
numele de John Millinborn. 

— John Millinborn? exclamă fata. Acela care a fost ucis? 

— Da, acela care a fost omorât, repetă van Heerden. 
Ucidere este un cuvânt prost și ordinar. Da, draga mea. D- 
ta ești moștenitoarea. Millinborn era unchiul D-tale și ţi-a 
lăsat vreo șase milioane de dolari, mai bine zis sumușoara 
asta frumușică, ne-a lăsat o nouă. 

— Dar nu înţeleg, ce înseamnă asta? 

— Adevăratul D-tale nume e Predeaux. Tatăl D-tale a 
fost nenorocitul... 

— Știu, știu, strigă ea. Omul care a murit atunci în hotel, 
tatăl meu! 

— Așa-i că e interesant? întrebă doctorul calm. Ca într- 
un roman. Da, draga mea, acela a fost tatăl D-tale. Un 
bpătăuș declasat, pe care ai face bine să-l uiţi! Eu auzisem 
cum John Millinborn povestea avocatului său că mama D- 
tale a murit de inimă rea, săracă lipită, victima răutăţii și 
lipsei de scrupule a tatălui D-tale. Cred că așa a fost chiar. 

— Tatăl meu, bolborosea fata, care zăcea eu ochii 
închiși, albă ca varul. 

— John Millinborn a lăsat moștenire o avere și eu cred 
că a sosit momentul ca D-ta să afli adevărul. Averea a fost 
predată unui administrator. D-ta trebuia să afli de 
moștenirea asta, abia după ce te vei fi căsătorit. Căci 
Millinborn se temea, să nu cazi pe mâna unui vânător de 
zestre, care să-ţi distrugă viaţa, așa cum Predeaux a 
distrus-o pe a mamei D-tale. Asta a fost foarte frumos din 
partea lui. In ceea ce mă privește pe mine, eu nu 

intentionez nicidecum să-ţi distrug viaţa. Eu am intenţia 
să-ți las jumătate din averea unchiului D-tale și să-ţi dau, 
afară de asta, posibilitatea să guști din tot ce viaţa poate să 
ofere unei femei tinere... 

— N-o fac, n-o fac, nu vreau! se vaită fata. 

Van Heerden se sculă de pe scaun și se aplecă asupra ei. 

— Prietenă dragă, ești pe cale să adormi, spuse el, ca 
pentru sine. 

Mai așteptă câteva clipe și părăsi camera, închizând ușa 
după el. Doctorul cobori în hol, și trecu prin sufrageria 
care se afla sub camera fetei. Acolo se aflau doi bărbaţi, 
unul gras, cu o chelie enormă și spân complect. li lipseau 
chiar și sprâncenele, celălalt un om tânăr. 

— Halo, Bridgers, strigă van Heerden, către cel din 
urmă. Ai pălăvrăgit! 

— Vai de mine, dar cine nu pălăvrăgește azi? îi răspunse 
tânărul și scoțând tabachera din buzunar, deschise capacul 
și luă cu mare plăcere o priză din conţinutul tabacherei. 

— Otrava asta are să te dea gata într-o zi, spuse 
Doctorul 

— O să-i aducă cel puţin o dispoziţie mai bună, spuse 
acum chelul. N-am nimic contra acelora, care prizează 
cocaină, atâta timp cât prizează. Numai între prizări te 
plictisesc. 

— Doctorul Milsom vorbește ca un artist, spuse acum 
Bridgers înveselit subit. Van Heerden, continuă el, dacă n- 
aș priza, atunci n-aș lucra în afurisita aia de fabrică, ci aș fi 
probabil unul din cei dintâi chimiști ai Americii. Mă duc 
acum să lucrez. Capăt vreo recompensă pentru faptul, că 
am făcut pe drăguţa de logodnică a tale să-și vie iar în fire? 
Milsom îmi spune, că e aici. Eu credeam că e fata cealaltă, 
se poate să nu fiu în toate minţile. 

Van Heerden încreţi din frunte. 

— D-ta te interesezi cam prea mult de afacerile mele 
particulare, îi spuse el aspru. 

— Ah! Cât ești de sensibil! Dacă nu m-aș interesa de 

ceva, aș înnebuni! râse Bridgers. 

Ajunsese în stadiul acela al beţiei albe în care lumea 
este un loc de petrecere foarte plăcut, plin de glume. 

— Locul asta de aici mă irită, continuă el. Nu pot să mă 
înapoiez la Londra? Aici stagnez. O parte din preparatul pe 
care l-am făcut acum de curând, pur și simplu, n-a 
reacţionat. Am dreptate, nu-i așa, Milsom? In gaura asta 
devin atât de obosit, că toţi microbii mi se par egali. 

Van Heerden se uită întrebător la individul pe care 
Bridgers îl numise Milsom. 

— Lasă-l să se ducă. Am să bag eu de seamă de el, 
răspunse Dr. Milsom. 

— Ce face fata? întrebă acum Milsom, pe dată ce rămase 
singur cu van Heerden. 

Acesta făcu o mișcare, la care Milsom răspunse cu un 
semn din cap. 

— Preparat admirabil! L-am administrat înainte vremuri 
la nebuni. În timpurile mele bune. 

Van Heerden nu-l întrebă, ce fel de zile erau acelea. Nici 
nu se prea interesa de trecutul colaboratorilor săi. Dar 
povestea vieţii lui Milsom era cunoscută tuturor. „Șezuse” 
cincisprezece ani pentru o crimă, care iritase toată lumea 
în anul 99. Din închisoare ieșise de vreo patru ani. 

— Şi cum merge, în general? întrebă Milsom. 

Van Heerden ridică din umeri. 

— Pentru prima dată încep să devin nervos. Nu atât frica 
de Beale, care-mi irită nervii, cât pur și simplu chestiunea 
banilor. Cheltuielile sunt enorme și sporesc continuu. 

— Guvernul D-tale - hm - Banca ceea din America de Sud 
nu s-a decis încă? 

Van Heerden clătină din cap. 

— Mai am ce-i drept, mare speranţă în direcţia asta. 
Urmăresc mereu ziarele, mai ales cele agricole, și dacă nu 
mă înșel, există o mișcare evidentă care lasă să se 
înţeleagă dorința de a mă ajuta. Dar nu mă pot baza pe 
asta. Căsătoria trebuie să aibă loc mâine în orice caz. 


159 


— Și White devine nervos, continuă van Heerden după o 
pauză scurtă. Mă plictisește să-i dau banii înapoi, ce-i 
datorez, adică ce-i datorează sindicatul. White e pe pragul 
falimentului. 

Milsom strâmbă din nas. 

— Atunci are să ne denunțe. Teapa asta de oameni 
procedează totdeauna așa. Trebuie să-l liniștești. Zici că 
nunta se face mâine? 

— Am înștiințat pe preot și i-am spus că logodnica mea e 
prea bolnavă, ca să se ducă la biserică, de aceea 
ceremonia trebuie să aibă loc aici, în casa asta. 

Milsom dădu din cap. Se sculase de la masă și se uita 
afară în gradină. 

— Se întâmplă de multe ori și ceva mai rău, decât să stai 
două-trei săptămâni în locul ăsta. Ia uita-te la verdele ăsta 
frumos! Şi arătă spre iarba clătinată de adierea vântului... 

— Nu m-am interesat nici odată de natură, răspunse van 
Heerden cu dispreţ. 

Milsom mormăi. 

— Asta înseamnă că n-ai stat nici odată în pușcărie, 
observă el tăios. E timp să mai facem o injecție? 

— Abia peste două ore. Să jucăm între timp o partida de 
pichet, spuse van Heerden. 

Abia amestecaseră cărţile de joc și voiau să înceapă, 
când auziră pe cineva venind în grabă prin hol. Un individ 
zbură înăuntru, îmbrăcat cu un halat murdar. Obrazul 
schimonosit de spaimă. 

— Monsieur, monsieur, ţipa el, idiotul acela de 
Bridgers... 

— Dar ce s-a întâmplat? 

Van Heerden sărise în sus de pe scaun. 

— Mi se pare ca a înnebunit. Dansează prin parc, cântă 
și strigă, și are preparatul la el. 

Van Heerden trace o înjurătură și sări pe ușă afară. Dr. 
Milsom după el. Aleseră drumul cel mai scurt, alergară în 
sus pe scara care ducea spre curtea din față, acolo unde 

era fântâna, și trecură prin tufiș: acolo-l zăriră și pe 
Bridgers! 

Nu mai dansa. Stătea cu gura căscată și se uita în jurul 
său. 

— Mi-a căzut din mână. Mi-a căzut din mână! bâlbâi el. 

Van Heerden nu trebuia să întrebe, ce-i căzuse din mână 
căci din pajiștea verde care ațâțase admiraţia lui Milsom, 
nu mai rămăsese urmă! În locul ei nu se afla decât pământ 
care arăta ca și când ar fi fost băgat în cazanul iadului. 
Aerul era greoi și plin de un miros pătrunzător de 
putrefacție. 

CAPITOLUL XIX, 
OLIVA E SUPUSA 


D-rei Oliva i se părea că în faţa ochilor îl atârnă o perdea 
cenușie, presărată cu puncte luminoase, puncte care 
apăreau și dispăreau. Îndată ce-și aţintea privirea pe unul 
din aceste puncte, devenea două sau trei și se înmulțeau la 
infinit. 

I se părea că vede persoane cunoscute, căci jumătate din 
creierul său putea percepe și reflecta asupra situaţiei ei, ca 
și când ar fi fost vorba de altcineva. Se sculase dintr-un fel 
de narcoză... Se putea considera singură, într-un fel cu 
totul impersonal, ciudat și foarte interesant. Totuși, prin 
paravanul acela cu puncte luminoase. Oliva nu putea zări 
nimic și nu auzea decât o voce, care spunea: „hai, scoală- 
te, deșteaptă-te!” De o mie de ori se repetă ordinul acesta 
monoton și apoi paravanul se topi... și dispăru. Oliva se 
găsi zăcând pe pat, cu tâmplele zvâcnind și ochii dureroși, 
iar doi bărbaţi se uitau la ea din care unul era chel. 

— A fost într-adevăr tatăl meu? întrebă ea somnoroasă. 

— M-am gândit eu că doza de aseară o să fie prea mare, 
spunea Milsom. Nu obţii nimic altceva decât o stare de 
somnolenţă și asta nu este ceea ce vrei D-ta. 

— O să-și revină acum, răspunse van Heerden, al cărui 
obraz arăta îngrijorare. Doza a fost prea tare, deși 
organismul ei mi-a părut destul de solid ca să o suporte. 

Milsom clătină din cap. 

— O să-și revină, nu-i vorbă, dar putea să se și ducă! Eu 
nu i-aș mai face nici o injecție. 

— Nici nu mai e nevoie, răspunse van Heerden. 

— Cât e ceasul? întrebă acum fata, care se simţea foarte 
slabă și obosită, dar nu și zăpăcită. 

— Douăsprezece. Ai dormit de ieri seara de la șapte. Să 
vedem dacă poţi sta în picioare. Scoală-te, te rog. 

Oliva se supuse blândă. N-avea nici o altă dorinţă, decât 
să facă ceea ce i se cerea. Starea ei spirituală era plină de 
o dependenţă lipsită de voinţă. Ar fi fost mulțumită s-o lase 
în pace, ca să se poată culca din nou. 

Și totuși există un moment, în care avea dorinţa vie să 
propună canaliei aceleia un plan ca să puie mâna pe bani, 
fără căsătorie. Dorinţa aceasta nu dură decât o clipa după 
care urmă o oboseală mai intensă ca și când încercarea 
aceasta de a gândi depășise puterile ei. Ştia, și se mira de 
știința asta, că stă sub influenţa unui narcotic care era pe 
cale să-i distrugă orice voinţă și totuși nu simţea nici un 
imbold să lupte pentru a-și recâștiga libertatea de acţiune. 
Să-și recapete libertatea de acţiune, repetă Oliva, 
amintindu-și că aceste cuvinte avuseseră în război o 
semnificaţie specială și că puteau fi citite tot mereu prin 
ziare. Așa erau toate gândurile ei, veneau ca o sursă 
ordonată, dar goală, de vorbe, fraze goale în care nu 
lipseau nici măcar virgulele, punctele și semnele de 
exclamaţie. 

— Du-te la fereastra d-acolo, îi porunci van Heerden și 
fata se supuse, deși îi tremurau genunchii. Acum vino 
înapoi, bine, foarte bine. 

Oliva se uită la el și nu tresări, chiar și când îi puse 
mâinile pe umeri. 

— Azi după amiază te măriţi, vrei, nu-i așa? 

— Da. Vreau. 

— Şi ai să spui „da” când ţi se va cere, ai? 

— Da. Așa am să spun. 

Oliva înțelese tot timpul că toate astea erau 
caraghioslâcuri. Ştia foarte bine ca nu dorea să se 
căsătorească cu omul acela. În creierul ei se formau fraze 
frumoase, culese cu greu, ca de pildă: „Rușinea asta nu va 

rămâne nepedepsită,” virgulă, și „D-ta ai să plătești pentru 
fapta asta, virgulă, doctor van Heerden, punct.” 

Munca psihică pe care o depusese ca să formuleze 
protestul acesta în creierul său, o obosise atâta, că nu mai 
era în stare să-i dea glas. Ştia de altfel că vorbele ei erau 
nenaturale și teatralice și o părticică ar creierului ei îi 
șoptea că probabil prelucrează numai ceva ce văzuse într-o 
piesă de teatru. Voia, la urmă, să facă ceea ce era mai ușor 
și să spună „da”. 

— Ai să rămâi aici până ce va veni preotul și n-ai să 
încerci să fugi, nu-i așa? o întrebă van Heerden. 

— N-am să încerc să fug. 

— Culcă-te din nou, și se supuse ascultătoare. 

— Asta ajunge, spuse acum van Heerden mulţumit. Hai 
cu mine jos, Milsom. Trebuie să-ti spun ceva. 

O lăsară pe fată culcată în pat, uitându-se la tapetele de 
pe părete ale cărui model o interesau mai mult decât ceea 
ce ameninţa să i se întâmple. 

— Ce s-a întâmplat? întrebă Milsom, așezându-se la locul 
său obișnuit la masă. 

— Asta, răspunse van Heerden, aruncându-i o scrisoare. 
Am primit-o azi dimineaţă printr-unul din oamenii mei. Ieri 
seară am fost acasă. Nu pot risca să fiu urmărit. 

Milsom desfăcu scrisoarea și citi: 


„Ieri după amiază te-a căutat un individ care a mai 
venit apoi de câteva ori. Beale la văzut și l-a 
interogat. Tipul îsi zice Stardt, pare insă să nu fie 
englez. Locuieste în hotelul Saraband,  Barners 
Street”. 


— Cine e ăsta? întrebă Milsom, 

— Nu îndrăznesc să cred... răspunse van Heerden, 
plimbându-se nervos prin cameră. 

— Şi dacă totuși ai îndrăzni, ce formă ar avea atunci 
speranţa d-tale? 

— Ti-am spus abia de curând, răspunse van Heerden, 
oprindu-se în faţa tovarășului său, că am cerut ajutorul 
Guvernului meu. Până acum a refuzat. Și asta e motivul de 
ce am grăbit atât căsătoria. Am absolută nevoie de bani. 
Încăperile din Paddington mă costă o avere - de altfel 
trebuie să te înapoiezi astă seară acolo. 

Milsom dădu din cap. 

— Ei bine. S-a înduplecat Guvernul? 

— Nu știu. Nu am încă nici o știre directă. Ne-am înţeles 
însă ca în caz afirmativ să-mi trimită un curier. 

— Şi crezi că Stardt e curierul? 

— E posibil! 

— Ce ai întreprins? 

— L-am trimis pe Gregory să-l vadă și dacă e acela, pe 
care-l aştept să-l aducă aici. l-am dat parola de trecere. 

— Ce importanţă mai are? Doar ești pe cale să obţii în 
orice caz o avere considerabilă. 

— Avere? 

Ochii doctorului van Heerden sclipiră și statura lui părea 
că crește numai la gândul celor ce vedea în spiritul său 
exaltat. 

— Nicio avere pe care a posedat-o vreodată un muritor 
nu se poate compara cu aceasta! Mie-mi vor reveni toate 
averile din lume, toate, miliarde și iar miliarde! 

— Așa dar o grămadă de bani, spuse practicul Milsom. 
Știu. Nu prea înţeleg cum vrei să aduci la îndeplinire 
planul ăsta căci nu m-ai iniţiat prea mult. 

— D-ta știi totul! 

Milsom râse pe înfundate. 

— Știu numai că D-ta păstrezi în casa mea de fier o mie 
de plicuri sigilate, adresate tuturor pușlamalelor din lume 
și am o slabă idee de ceea ce plănuiești. Dar cum vrei s-o 
pui în aplicare, asta nu știu. Dar eu ce primesc de fapt? 

Van Heerden își recâștigase sângele rece. 

— D-ta ai profitat până acum, mai mult decât ai fi putut 
spera, răspunse el scurt. 

Urmă o pauză penibilă. După aceea Milsom întrebă din 
nou. 

— Care va fi efectul asupra acestei ţări? 

— Anglia va fi ruinată. Dar și toate celelalte ţări din 
Europa, spuse van Heerden pasionat. 

— Hm... Anglia! zise celălalt și în vocea sa zăcea ceva, 
ce-l făcu pe Doctor să se uite la el. 

— D-ta ai să înlături scrupulele. Gândește-te numai la 
viața frumoasă ce o ai de așteptat de aici încolo. 

— Nici nu mă gândesc la altceva, și totuși... 

Van Heerden începu să citească ziarul ce-l avea cu el și 
Milsom observă că studiază rubrica cotei cerealelor. 

— Când începem? 

— Săptămâna viitoare. Atunci voi lichida fabrica din 
Paddington și voi pleca. 

— Şi unde te duci? 

— Pe Continent. De acolo pot dirija mai sigur 
operaţiunile noastre. Gregory se duce în Canada. Mitchell 
și Samps au organizat deja Australia, iar oamenii noștri din 
Indii au lucrătorii pregătiţi. 

— Dar Statele Unite? 

— Are o organizație aparte. Mă costă o avere. Toţi 
oamenii, afară de D-ta, sunt la post, așteptând dispoziţia 
„Începeţi”. Vei lua cu D-ta și marfa pentru Canada. 

— Să iau și pe Bridgers? 

Van Heerden datină din cap negativ. 

— N-am încredere în nebunul acela. Altfel ar fi un 
tovarăș ideal pentru D-ta. Munca D-tale e foarte simplă. 
Înainte să pleci, îţi dau un plic sigilat, care conţine lista 
tuturor agenţilor noștri din Canada. Ai să mai găsești în 
plic și două expresii cifrate, din care una înseamnă 
„începeţi operaţia”, cea de a doua însă: „retrageţi toate 
instrucţiunile și distrugeţi aparatele”. 

— O să avem nevoie de asta din urmă? 

— Posibil, deși foarte puţin probabil. Eu trebuie însă să 
mă aştept la toate eventualităţile și să fiu pregătit la toate. 

Am organizat totul cât se poate de simplu. În fiecare ţară 
se găsește un agent principal de al meu, și la data când 
acesta primește știrea, o transmite subagenţilor săi care și 
ei posedă fiecare câte o copie a instrucţiunilor cifrate. 

— Pare chiar prea simplu! opină Milsom. Care sunt 
posibilităţile de a fi descoperiţi? 

— Nici una. Singurul pericol este acum individul acela, 
Beale, dar el nu știe nimic precis și atâta timp cât dibuie 
numai în întuneric, nu poate să strice prea mult, de altfel 
nici nu-i rămâne prea mult timp de dibuit. 

— Mie mi se pare totul prea simplu, spuse Milsom, 
clătinând din cap. 

Van Heerden auzise pași apropiindu-se, se duse în grabă 
la ușă și o deschise. 

— Ei bine, Gregory? 

— A venit cu mine, răspunse acesta arătând cu mâna 
spre un individ, care stătea în spatele lui. Şi preotul vine 
pe șosea. 

— Foarte bine. Poftește-l pe domnul înăuntru. 

Individul străin, cu obrajii roșii de vânt, cu mustaţa mică 
și ghetele galbene, intră în cameră și se înclină adânc în 
faţa Doctorului. 

— Am plăcerea de a vorbi cu D-l Dr. van Heerden? 
întrebă el. 

— Da, răspunse acesta surâzând. Ambii vorbeau 
nemţește. 

— Am o scrisoare pentru Excelenţa Voastră. V-am căutat 
ieri și vă caut de multe zile și raportez că s-a încercat să mi 
se răpească scrisoarea. 

Van Heerden luă scrisoarea în primire, rupse plicul și 
citi cele câteva rânduri scrise. 

— Parola e „Breslau”, spuse el apoi în șoaptă. 

Străinul lucea acum pe tot obrazul. 

— Am onoare a va comunica următoarele: și apropiindu- 
și gura de urechea lui van Heerden, îi șopti câteva vorbe, 
la auzul cărora obrazul Doctorului căpătă o expresie de 

încântare. 

— Slavă Domnului! În fine! În fine! Guvernul acceptă să 
mă susţină! Bogdaproste! 

Tânărul, care intrase acum pe ușă, se uită mirat la ei. 

— Preotul! îi atrase Milsom atenţia lui van Heerden. 

— Preotul! Foarte bine! Deși nu mai e nevoie, vom 
celebra totuși ceremonia. În tot cazul! Poftiti înăuntru. 
Părinte. 

Van Heerden devenise vesel ca un băiețaș. Milsom nu-l 
mai văzuse niciodată în dispoziția asta. 

— Poftiţi înăuntru! 

— Îmi pare rău, că logodnica D-tale e bolnavă, spuse 
preotul. 

— Da, da. Însă aceasta n-o să împiedece cununia. Am să 
mă duc la ea, s-o pregătesc. 

Milsom se apropiase de fereastră și-l opri deodată pe 
doctor care voia să iasă pe ușă. 

— Doctore! Vino puţin încoace! 

Van Heerden observă umbra de îngrijorare în vocea și 
atitudinea, lui Milsom. 

— Dar ce s-a întâmplat? 

— N-auzi că sus vorbește cineva? 

Stăteau la fereastră și ascultau atenți. 

— Vino cu mine, spuse doctorul și urcă tiptil scara, 
urmat de însoţitorul său. 

CAPITOLUL XX 
CASATORIA 


Cam pe la vreun sfert de milă departe de Deans Folly 
stătea un automobil pe o colină. De acolo se putea vedea 
casa lui van Heerden așezată în vale. 

— Asta e casa, spuse Beale, care studia o hartă. Și zidul 
ăsta, care merge de-a lungul șoselei este zidul despre care 
vorbise vagabondul. 

— D-ta pare-se că pui mare preţ pe vorbele unui om care 
se află în ultima fază de delirium tremens, zise preotul 
Homo sec. 

— Azi dimineaţă n-a avut delir. Nu l-ai văzut? 

Homo clătină din cap. 

— Am fost în Londra, ca să fac formele căsătoriei D-tale 
spuse el ironic. Ar putea să fie casa, admise Homo. Unde e 
intrarea? 

— La jumătatea drumului d-aici până la pârâu e o stradă 
din care duce o potecă. Poarta e probabil ascunsă acolo în 
dosul tufișurilor. 

Se uită printr-un binoclu și spuse: 

— Da, da. Acolo e poarta. Vezi pe omul acela? 

Homo lua binoclul și se uită și el. 

— Pare să fie un paznic și dacă acolo e într-adevăr 
proprietatea prietenului D-tale, atunci poarta o să fie 
încuiată și zăvorâtă. De ce nu ţi-ai procurat un permis de 
percheziţie? 

— Atunci ar fi aflat și ar fi șters-o. Nu, drumul nostru ne 
duce peste zid. Vagabondul vorbise de o portiță mică. 

Părăsiră automobilul, coborâră colina și ajunseră curând 

la zidul care împrejmuia Deans Folly. 

Beale mergea înaintea lui Homo. 

— Aici e ușa, spuse el, și încercă să o deschidă încetișor, 
dar nu reuși. 

— Poarta e ruginită. Așa n-o putem deschide, spuse 
Homo. Trebuie să escaladăm zidul. 

Beale se uită pe șosea în sus și în jos. Nu se vedea 
nimeni. Sări în sus, se apucă de creștetul zidului cu mâinile 
și se căţără în sus. Din fericire zidul n-avea sus sârmă 
ghimpată. Jos de partea cealaltă, puţin la dreapta, se afla o 
colibă zidită spre perete. 

Făcu semn lui Homo să-l urmeze și se lăsă să alunece de 
cealaltă parte a zidului. După un minut, ambii stăteau 
ascunși în același tufiș în care stătuse și Oliva cu o zi mai 
înainte. 

— Aici a ars ceva, spuse Homo încet și arătă spre pata 
mare neagră în mijlocul pajiștii. 

Beale se uită și el la pată cu prevedere, se strecură prin 
tufiș, până ce ajunse în apropierea petei. Întinse mâna și 
luă puţin din pământul acela negru pe care-l examina atent 
și-l băgă apoi în buzunar. 

— Te interesezi într-un mod cam ciudat de iarba asta 
arsă, spuse Homo resemnat. 

— Da. Mă interesează mult. 

Timp de o oră le trecu cu explorarea parcului. Odată fu 
deschisă ușa de la colibă și doi inși se îndreptară de acolo 
spre casă. Beale și Homo trebuiră să rămână nemișcaţi o 
eternitate, până ce cei doi reveniră și se opriră în mijlocul 
petei negre, discutând. Beale văzu cum unul din ei arată 
spre opera aceea de distrugere. Celălalt clătină din cap. În 
fine, ambii intrară în colibă și traseră ușa după ei. 

— Cineva vine pe drumul principal, șopti Homo. 

Se aflau acum aproape de casă și puteau observa 
intrarea. 

— Un coleg de al meu, spuse Homo. 

— Ce? 

— Un popă... 

— Un popă? 

Beale se uită iar prin binoclu. Un individ în haine 
preoțești mergea grăbit spre casă. Era însoţit de altul, în 
care Beale recunoscu imediat pe portar. Nu mai avea timp 
de pierdut. Dar acum îl apucă pentru prima data, îndoială. 
Planul său măreț părea mai fantastic și greutăţile mai 
reale. Ce ar fi fost mai ușor, decât să sară afară și să-l 
oprească pe preot? Dar ar fi salvat asta pe fată? Ce forțe 
erau în casa aceea? Avea de-a face cu oameni care nu se 
dădeau înapoi de la nimic, și în special cu un om, care - 
după câte știa el - nu se oprea nici în faţa unei crime. 

Simţea cum îi bate inima, mai puţin la gândul 
pericolului, cu toate că știa că e înconjurat de pericol, ci 
din sentimentul că era pe cale să comită o faptă nedemnă. 
Toată teama și toate îndoielile îl părăsiră însă subit. Căci la 
vreo treizeci de metri departe de el stătea, la o fereastră, 
cu mâinile încleștate pe gratiile ferestrei și cu privirea 
ochilor obosiţi dusă în zare.... Oliva Cresswell. 

Fără în ia seamă de pericol se repezi afară din boschet și 
alergă spre ea. 

— Domnișoară Cresswell! strigă el. 

Oliva se uită fără să fie surprinsă și fără vreun interes în 
direcția lui. 

— D-ta? întrebă ea cu o liniște turburătoare. 

Beale stătea la marginea șanțului și ezita. Șanțul era 
prea larg ca să poată sări peste el și Beale își aminti că în 
boschetul de liliac se afla o scândură; o scoase de acolo și 
o întinse peste șanț. 

Trecu în grabă peste scândură, apucă gratiile ferestrei și 
se cățără în sus. Fata rămase locului, uitându-se fără 
interes la el. Beale știa, că ceva nu e în regulă. N-avea însă 
timp ca ghicească. Asta nu era fata pe care o cunoștea el; 
asta era o Oliva Cresswell, în care fusese distrusă orice 
putere de viaţă. 

— Mă cunoști? Eu sunt Beale. 

— Știu că D-ta ești D-l Beale, răspunse Oliva indiferentă. 

— Am venit să te salvez. Vrei să te încredinţezi mie? 
Trebuie să ai încredere în mine, vorbi el foarte serios. 
Trebuie să-ți aduni tot crezul ce-l mai ai pentru oameni și 
să mi-l dăruiești mie. Vrei să faci ce-ţi cer? 

— Da. Vreau să fac asta pentru D-ta, răspunse Oliva, ca 
un copil care rostește o lecţie învățată pe de rost. 

— Trebuie, trebuie să te măriți cu mine! 

După ce a spus vorbele acestea, Beale știa de ce se 
temuse. Ştia că un refuz al ei ca să contracteze o căsătorie 
chiar de formă cu el, l-ar fi descurajat cu totul. 

Deodată i se lămuri cât o iubește. Aștepta cu respiraţia 
oprită, aștepta s-o vadă mirată, surprinsă, ba chiar 
înfuriată! 

Oliva ramase însă impasibilă și nici nu-și ridică măcar 
privirea, când îi răspunse: 

— Trebuie să mă mărit cu D-ta. 

Beale voia să-i spună ceva, nu putu însă scoate decât un 
răgușit: „îţi mulțumesc”. 

Întorcând capul, îl zări pe Homo stând pe marginea 
scândurii și făcu semn să se apropie. 

Homo se apropie, scoase din buzunar o biblie veche și o 
deschise. 


„Iubiti întru Domnul! 

Aţi venit aci ca să intraţi în sfânta căsătorie creștină, 
după ordinea lăsată de Dumnezeu și să primiţi 
binecuvântarea dumnezeiască. Ascultaţi deci smeriţi ce 
spune Domnul despre sfânta ceremonie căsătoriei.” 


Beale ţinea gura strâns închisă. Fata se uita indiferentă 
în sus, pe cer, la un nour alb. 

Homo citea iute cu o dicţiune clară și Beale fu surprins 
la gândul unde o fi slujit omul acesta ultima dată. Homo îi 
puse inevitabila întrebare, la care Beale răspunse. Se 
adresă apoi, după o scurtă ezitare către fată: 

— Te întreb în fața Domnului atotștiutor, vrei să iei pe 
acest bărbat ca soţ din mâna Domnului? Să-l iubești și să-l 
onorezi, să-i fii supusă în Domnul, să nu-l părăsești în 
bucurie și nici în durere, până ce moartea vă va desparți? 
Este asta voinţa și intenţia sufletului tău? Spune, atunci, 
„da”! 

Fata nu răspunse imediat. Pauza era un chin pentru 
ambii bărbaţi, dar pentru fiecare din ei din motive diferite. 
Subit însă Oliva își îndreptă privirea de la cer și se uită de- 
a dreptul în ochii lui Home. 

— Da, spuse ea. 

Întrebarea următoare o trecu Homo cu vederea. Apoi 
împreună mâinile tinerilor și ambii, repetând cuvintele, ce 
le spunea Preotul, depuseră jurământul de credinţă. 
Căsătoria devenise fapt împlinit. 

Homo se aplecă și în vocea lui vibra un ton foarte serios 
când pronunţă: 

— Ce Domnul unește, omul n-are voie să desfacă. 

Beale răsuflă adânc. 

— Foarte frumos, într-adevăr, spuse o voce ironică. 

Detectivul trecu imediat la mijlocul ferestrei, ca să-l ţie 
în șah pe vorbitor cu revolverul. 

— Bagă revolverul liniștit în buzunar, dragă D-le Beale. 

Van Heerden stătea în mijlocul camerei. În spatele său 
se vedea figura greoaie și mare a doctorului Milsom, 
umplând pervazul ușii. 

— Foarte frumos și foarte romantic! repetă van 
Heerden. Nici nu voiam să deranjez ceremonia. Fii așa bun 
și intră acum în casă, D-le Beale. Vreau să-ţi explic numai 
câteva lucruri. Nu trebuie să ai grijă de... soţia D-tale. Nui 
se va întâmpla nimic! 

Beale, ţinând mereu revolverul în mână, trecu la ușă și 
fu lăsat să intre. 

— Vino și D-ta, Homo, îi spuse el acestuia. Trebuie să 
jucăm comedia asta până la sfârșit. 

Van Heerden îl aștepta în hol. 

— Ai toată libertatea să-ţi iei nevasta cu D-ta. Are să-ți 
spună probabil, că a fost cât se poate de bine tratată. Dar 
iat-o că vine. 

Oliva cobora încet și măreț scara. 

— Ar trebui să fiu foarte supărat pe D-ta, continuă van 
Heerden nerușinat. Din fericire nu mai am nevoie să mă 
însor cu D-ra Cresswell. Tocmai explicam domnului acesta, 
și arătă spre preotul, care se ţinea retras, când am auzit 
vocile Dv. Și totuși cred că e bine să-ţi spun că cununia D- 
tale nu e legală, cu toate că presupun că ai o licenţă 
specială. 

— De ce n-ar fi legală? întrebă Beale. 

Și se gândea, dacă-l recunoscuse pe Homo. 

— Mai întâi pentru că lipseau martorii, spuse van 
Heerden. 

Homo pufni în râs. 

— Dar D-ta singur ai luat parte la ceremonie, afară de 
asta a fost de faţă și grăsunul acela, prietenul D-tale. 

Milsom făcu o mutră acră. 

— D-ta mi te-ai pus totdeauna de-a curmezișul, părinte, 
îi spuse el, dar eu pot să-ți dau un motiv, de ce căsătoria 
nu e legală, adăugă el triumfător. Domnilor, ăsta e preotul 
Homo, un criminal ordinar, care a fost relegat acum 
cincisprezece ani. Am lucrat lângă el în închisoarea din 
Portland. 

Homo se schimonosi. 

— Ai dreptate până la un punct, Milsom, dar n-ai 
dreptate într-un punct esențial. Printr-o greșeală 
inexplicabilă n-am fost nici odată degradat și față de lege 
sunt încă preot al bisericii anglicane. 

— Pentru Dumnezeu! exclamă Beale, atunci căsătoria e 
legală? 

— Cât se poate de legală! spuse Homo cu bunătate. 


174 


CAPITOLUL XXI 
BEALE VEDE PE WHITE 


Avocatul Kitson îi spunea lui Beale, care ședea pe un 
scaun, cu capul sprijinit în palme și foarte abătut: 

— Pe deoparte e o tragedie, pe de altă parte o comedie. 
Comedia cea mai fantastică ce-și poate închipui cineva. 

— N-am nimic de obiectat dacă mă dojenești, îi răspunse 
Beale, fără să ridice capul. Nu-mi poţi spune ceva mai rău, 
decât îmi spun eu singur. Am fost un nebun. Un prost! 

Kitson se uită la el prin ochelarii de aur. 

— Nu vreau să-fi repet, că am fost de la început contra 
acelei idei; nu e necesar. Puteam să împiedec executarea 
ei. Am auzit ca ești un bun ţintaș, Standford. De ce n-ai 
intrat în casă să salvezi fata, pe dată ce ai știut unde se 
află? _ 

— N-aveam nici un fel de șansă. Nu caut să mă scuz. [ţi 
spun ce cred. În casa aia erau patru sau cinci bărbaţi toţi 
niște disperaţi, mă îndoiesc dacă aș fi putut obţine ceva 
luptând pe faţă. 

— Crezi că van Heerden s-ar fi însurat cu Oliva? 

— Asta a recunoscut-o chiar el singur. Preotul era deja 
de faţă, când am apărut eu. 

— Ce ai de gând să întreprinzi acum contra lui van 
Heerden? 

— Nu pot să întreprind nimic, până ce D-ra Cresswell nu 
se însănătoșește. 

— D-na Beale, îl corectă Kitson. 

Beale se înroși 

— Te rog. S-o numim și mai departe D-ra Cresswell. Zău, 

D-le Kitson, n-ai nevoie să înrăutăţești lucrurile mai mult 
decât sunt. Nu pot să fac nimic până ce nu va povesti ea 
singură, ce s-a întâmplat. McNorton o să-l aresteze pe dată 
ce vom avea o acuzare precisă. McNorton așteaptă jos, ca 
s-o vadă pe D-ra Cresswell. Ce spune medicul? 

— D-ra doarme acum. 

— Îţi vine să înnebunești, șopti Beale. Și totuși, aș putea 
să râd, dacă n-ar fi atât de groaznic. Ieri am așteptat până 
ce un vagabond apucat de un acces de Delirium tremens 
și-a revenit, și acum aștept ca D-ra Cresswell să-și revină 
din cine știe ce narcoză diabolică. Afacerea asta nu mi-a 
reușit, D-le Kitson. 

— Şi eu mă tem că ai dreptate, spuse Kitson sec. Ce vrei 
să mai faci acum? Cred că ești lămurit asupra faptului că 
tânăra D-ra nici nu știe că e măritată cu D-ta și că abia 
trebuie să-i comunicăm știrea asta dureroasă? Și tocmai 
asta nu-mi place. 

— Fii sigur că nici pentru mine nu e un motiv de veselie, 
scrâșni Beale. E o situaţie cât se poate de păcătoasă. 

— Dar ce ai de gând? întrebă avocatul din nou. 

— Ce ai D-ta de gând? Căci la urma urmei ești doar 
avocatul ei, spuse Beale ieșit din sărite! 

— Şi D-ta soţul ei, accentuă avocatul. Și asta-mi 
amintește... 

Se duse la birou, trase sertarul și scoase afară o bucată 
de hârtie. 

— Am emis aceasta pentru D-ta. E un cec în numerar 
pentru suma de patru sute mii de lire, adică aproape două 
milioane dolari, care sunt obligat a-i preda soțului Olivei în 
ziua căsătoriei ei. 

Beale luă cecul în mână, îl citi atent, îl rupse în bucățele. 
După asta tăcură amândoi. Beale reluă firul conversaţiei 
după câtva timp. 

— Ce trebuie să fac, ca să încep acţiunea de divorţ? 

— După legea engleză, poţi să-ţi părăsești soția și dacă 
nu te mai înapoiezi la ea, atunci soţia poate să se adreseze 

la Curtea supremă de justiţie, care să-ţi ordone, să revii în 
interval de două săptămâni. 

— M-aș înapoia în patrusprezece secunde numai să mă 
vrea! strigă Beale cu pasiune. 

— Dumneata ești pierdut cu desăvârșire! îi răspunse 
Kitson. 

— D-ta mă întrebi doar, cum poţi să divorţezi. Am 
presupus că vrei divorțul. 

— Păi, îl vreau chiar. Vreau să desfac nodul ăsta 
păcătos. Situaţia e caraghioasă și nemulțumitoare. Nu se 
poate face așa, ca D-ra Cresswell să nu afle nimic? 

— Nimic nu se poate face fără știrea ei, îi răspunse 
avocatul, care părea că găsește o deosebită plăcere să-i 
amintească nenorocitului de Beale toată afacerea. g 

— Nu-ţi fac nici un reproș, continuă el și mai serios. Imi 
fac mie însumi reproșuri. Când am promis sărmanului de 
John  Millinborn, nu știam precis ce fac și ce 
responsabilitate iau asupra mea. Cum puteam eu 
presupune, că detectivul, pe care l-am angajat, ca să apere 
fata de vânători de zestre, o să se însoare chiar el cu ea. 
Nu mă plâng de asta, adăugă el în pripă, văzând furia 
crescândă în ochii lui Beale. Totul e ceva regretabil și D-ta 
ești tot așa o victimă a împrejurărilor, ca și mine. Dar din 
nefericire nu noi suntem adevăratele victime. 

— Probabil ca nu, spuse Beale, uitându-se în tavan. Dacă 
aș fi unul din cavalerii din evul mediu, sau unul din 
gentilomii aceia galanţi, de care citim prin romane, mi-aş 
trage un glonte în cap. 

— Asta ar fi o soluţie, spuse Kitson. Dar și atunci ar 
trebui să explic soţiei D-tale că a rămas văduvă. 

— Ei ce să fac atunci? 

— Fumează o ţigară, propuse D-l Kitson și scoțând două 
ţigări din buzunarul vestei întinse una din ele lui Beale. 

În ochi, D-l Kitson avea surâsul său viclean de 
totdeauna. 

— Au trecut mulţi ani de când n-am mai citit romane, așa 

că nu sunt la curent, în ceea ce privește literatura 
modernă: dar după mine unul D-ta trebuie să cauţi să 
câștigi simpatia tinerei femei. 

Beale sări în sus ca fript. 

— Vorbești serios? E caraghioslâc ce spui D-ta! 
caraghioslâc. N-are să mă iubească niciodată. 

— Nici nu văd pentru ce te-ar iubi cineva și mai ales 
soţia D-tale! Situaţia s-ar simplifica însă. 

— Şi apoi? 

— Apoi, apoi ai să te însori încă odată cu ea! răspunse 
Kitson aruncând rotogoale de fum în aer. Contra 
recăsătoririi nu există nici o lege. Te poţi însura ori de câte 
ori vrei, cu condiţia ca să te însori tot mereu cu aceeași 
femeie. 

— Dar să presupunem că ea iubește pe un altul? 

— Asta ar fi foarte neplăcut pentru D-ta. Dar mult mai 
neplăcut pentru Oliva. Este datoria D-tale să ai grijă ca să 
nu iubească pe altul. 

Pe faţa lui Kitson trecu o expresie de oboseală nespusă. 
Luă ochelarii de la ochi și-i puse în cutiuţă. 

— Se poate să fii un detectiv de mâna întâi, dar ca om n- 
ai putea căpăta nici măcar un premiu de graţie. M-ai băgat 
într-o situaţie neplăcută și tot D-ta trebuie să mă scoţi. 
John Millinbormn se interesa numai de un lucru: fericirea 
nepoatei sale. Dacă poţi să faci fericită pe soţia D-tale, D- 
na Standford Beale - Beale scoase un gemăt adânc - dacă 
poţi așadar s-o fericești pe iubita D-tale soţie - continuă 
avocatul, - atunci mi-am îndeplinit datoria. Beale, în D-ta 
zace un miez bun și eu unul nu cred că D-ta alergi după 
banii ei. Se poate că nu sunt în stare să dau sfaturi unui 
bărbat tânăr, asupra celei mai bune metode cum să facă 
curte soției sale, dar mă pricep întrucâtva să cunosc 
oamenii și dacă D-ta nu ești un băiat cumsecade, atunci am 
comis cea mai mare eroare din viaţa mea. Te sfătuiesc, s-o 
lași pe Oliva câteva zile în pace, până ce-și va reveni 
complet. Du-te și isprăvește cu van Heerden, nu însă din 


178 


cauza tratamentului ce l-a aplicat fetei, - numele acesteia 
nici nu trebuie măcar amintit în afacerea asta, căci atunci 
ar ieși la iveală toate cele întâmplate. Dacă crezi că-l poţi 
acuza de o altă crimă, dovedește-o. Individul acela l-a ucis 
pe John Millinborn și eu sunt de părere că D-ta poţi să-l 
bagi la dugheană numai pentru fapta asta. Ai arătat 
însușiri regretabile în calitatea D-tale de înger păzitor al D- 
rei Oliva, pardon D-na Beale. 

Surâsul din ochii avocatului era molipsitor și Standford 
Beale trebui să surâdă și el. 

— În calitatea aceasta nu mai pot face uz de serviciile D- 
tale și te concediez. Te poţi însă considera ca nou angajat 
pentru a isprăvi cu van Heerden. Eu plătesc toate spezele 
vânătorii, dar prinde-l! 

Întinse mâna, pe care Standford Beale o apucă și o 
strânse cu putere. 

— Ești un om extraordinar, Kitson! 

Bătrânul avocat surâse pentru sine. 

— S-ar putea ca și D-ta să fii un detectiv mare. D- 
Lassimus White al D-tale va fi peste vreo cinci minute aici. 
Ai propus doar să trimit după el. Dar cine e acest tip? 

— Directorul firmei Punsonby, prieten bun cu van 
Heerden și mare acţionar al aventurii acestuia. 

În momentul acela se auzi o bătaie în ușă și un curier 
intră aducând o carte de vizită 

— Condu-l pe domnul acela aici. E prietenul nostru. 

— Poate să știe o mulţime de lucruri. 

D-l White intră în cameră mândru ca un păun, balansând 
într-o mână ochelarii, pe când în cealaltă ţinea pălăria sa 
tare. White ţinea totdeauna pălăria ca și când ar fi ţinut o 
armă în mână, gata de descărcare. Se înclină ceremonios 
și trase ușa după el. 

— Domnul - eh - Kitson? spuse el întinzând mâna spre a 
o strânge pe a celuilalt. Am primit scrisoarea Dv. și am 
venit punctual după cum vedeţi. Trebuie să spun că deviza 
mea favorită e: „Punctualitatea este politeţa regilor”. 

— Îl cunoașteţi pe D-l Beale? 

D-l White se înclină cu răceală. 

— L-am întâlnit deja pe D-l Beale. 

— În zilele mele păcătoase. Dar acum sunt complect 
treaz. g 

— Îmi pare bine să aud aşa ceva. Zău. Îmi pare foarte 
bine. _ 

— D-l Kitson v-a rugat să veniţi aici. In realitate 
rugămintea a pornit de la mine, căci eu vreau să vă 
vorbesc. Și ca să fiu sincer vreau să vă spun, că am aflat că 
Dv. vă găsiţi în mari greutăţi financiare. 

— Greutăţi? repetă cellalt, ţeapăn. Eu, eu în greutăţi? 
Șeful firmei Punsonby, a cărei solvabilitate este un model 
pentru toată lumea? Nu, Domnule! 

Beale rămăsese cam perplex. Se bazase pe informaţii din 
surse sigure și spera că-și va putea asigura ajutorul acestui 
îngâmfat. 

— Regret, dar atât pe cât sunt eu informat, aţi convocat 
o adunare a creditorilor firmei, căreia aţi oferit acţiuni ale 
unui anumit sindicat și tocmai aceste acţiuni voiam să vi le 
cumpăr eu. 

D-l White dădu din cap cu grandoare. 

— Ceea ce spuneţi Dvs. corespunde adevărului. E just că 
am rugat pe câţiva angrosiști, să aibă cu mine o convorbire 
asupra situaţiei actuale. Mai este de asemenea adevărat, 
că eu - eh - posed ceva acţiuni care acum nu mă mai 
interesează, căci sunt deja vândute. 

— Vândute? Le-a răscumpărat van Heerden? 

— Da, și adăugă, Doctorul van Heerden e un om ciudat 
și extraordinar. A răscumpărat acţiunile, iar eu am făcut o 
afacere bună cu ocazia aia. 

— Când a fost asta?! 

— Nu vă pot permite să mă chestionaţi în felul acesta, 
tinere, răspunse D-l White cu un ton aspru. Accentul Dvs. 
îmi arată că Dvs. veniţi de partea cealaltă a oceanului și 
totuși nu va pot permite să mă siliți... Siliţi, ăsta e cuvântul 

just. Firma Punsonby... 

— Nu mai spuneţi baliverne, spuse Beale sec. Punsonby 
stă de aproape opt ani la marginea falimentului. Să vorbim 
mai bine pe față. Punsonby e de fapt un singur om și acel 
om ești D-ta. Bilanţul firmei, e falsificat, rezervele nu există 
decât pe hârtie. 

— Domnule... 

— Îţi spun că cunosc chestiunea. Cel mai bun contabil 
din Londra a lucrat la afacerea asta și știu că trăiești de la 
mână la gură și că distanţa dintre afacerea D-tale și 
faliment este tot atât de mică, ca și între D-ta și închisoare. 

White se îngălbeni ca un mort. 

— Asta nu mă privește însă și probabil, că banii pe care 
ţi ia plătit van Heerden azi dimineaţă va mai linişti câtva 
timp pe creditorii D-tale. În tot cazul eu n-am menirea să 
lupt contra metodelor D-tale de afaceri. Eu lupt numai 
contra prietenului D-tale van Heerden. D-ta i-ai finanţat un 
plan care avea de scop să distrugă Europa, Statele Unite 
ale Americii, Canada, India și Australia. 

— Protestez contra unei asemenea acuzări neomenoase. 
În nici un caz nu mai pot rămâne aici, și se ridică să plece. 

— Dacă pleci, te denunț poliţiei. Vorbesc foarte serios. 
Poţi să pleci sau poţi să rămâi, cum vrei. Așa dar, mai întâi 
vreau să știu, sub ce formă ţi-ai reprimit banii. 

— Prin cec. 

— Asupra cărei bănci? 

— Sucursala londoneză a băncii Swedland National 
Bank. 

— O sucursală deghizată a lui Dresdner Bank. 
Interesant. Ţi-a plătit dr. van Heerden și mai înainte ceva 
bani? 

D-l White devenise martorul cel mai supus. Siguranţa îi 
dispăruse cu totul. Răspunsurile sale sunau ca și scuze. 

— Da, D-le Beale. Mi-a mai plătit sume mici. 

— Prin ce bancă? 

— A mea proprie. 

— Ai știut că mai are undeva un cont, de ex. atunci când 
ai avansat suma aceea mare, banii tot prin sucursala lui 
Swedland Naţional Bank s-au dus? 

— Nu, prin banca mea. 

Beale se scarpină pe bărbie. 

— Azi dimineaţă a replătit banii - apoi ușurința cu care a 
suportat pierderea fetei..., asta nu poate să însemne decât 
un singur lucru. Da, da. Spune-mi, D-le White, mai ai ceva? 
Informaţiile pe care mi le-ai dat îmi sunt foarte preţioase. 

— Sper că n-am spus nimic, ce ar putea să strice unui 
om, care m-a tratat, - eh - totdeauna cu cel mai mare 
respect. 

— Nu i-ai stricat mai mult decât și-a stricat el singur. 
Încă o întrebare. D-ta știi că Dr. van Heerden conduce o 
afacere oarecare, în care-ţi băgaseși și D-ta banii. Unde 
sunt fabricile? 

White însă se jură că nu știe nimic și că nu poate da nici 
o informaţie. White își aminti, nu fără bătăi de inimă, de un 
interogatoriu similar pe care-l avusese de suportat din 
partea inspectorului McNorton cu o zi mai înainte. Existau, 
ce e drept, fabrici, chiar van Heerden o spusese, dar nu 
știa unde se aflau. 

— Nu vorbi prostii. D-ta știi foarte bine unde se găsesc. 
Unde te adresai când voiai să vorbești cu van Heerden? 
Acesta nu se afla totdeauna în locuinţa sa și acolo D-ta n-ai 
fost decât de două ori. 

— Vă asigur... începu White speriat de asprimea 
celuilalt. 

— Vă asigur... vă asigur.. urlă Beale. Asta nu-mi ajută cu 
nimic. Unde-l găseai? 

— Pe onoarea mea... 

— Voim să ducem discuţia fără glume... Unde-l găseai? 

— Credeţi-mă, vă rog. Dacă voiam să-i comunic ceva, 
atunci casierița mea, D-ra Glaum, o persoană demnă de 
toată încrederea, îngrijea de cele necesare. 

— Hilda Glaum! 

Beale se lovi cu palma pe frunte. Cum naiba nu se 
gândise el niciodată la fata asta! 

— Cam asta a fost totul ce voiam să știu de la D-ta. D-ta 
ești un om norocos. 

— Norocos? 

White își recăpătase aplombul. 

— Nu pot vedea unde e norocul și nici nu înţeleg ce are 
de a face norocul în chestia asta. 

— D-ta ţi-ai căpătat banii înapoi. Dacă n-ai fi avut nevoie 
de bani și nu l-ai fi presat pe Dr. van Heerden puteai să 
aștepți mult și bine. 

— Vreti să spuneţi cu asta, față de un martor, care e în 
stare să aprecieze grozăvia ofensei mincinoase, că Dr. van 
Heerden e un escroc ordinar? 

— Nu ordinar, ferească Dumnezeu! 

CAPITOLUL XXII 
HILDA GLAUM ARATA DRUMUL 


Beale avu o lungă convorbire cu McNorton la Scotland 
Yard. La înapoiere ceru să i se aducă ceva de mâncare în 
salonul D-lui Kitson. Ședea acolo având în față un morman 
de ziare, pe care le studia cu atenţie. 

Kitson, care rămăsese jos cu un prieten venit la el pe la 
nouă și se uita în tăcere la detectivul care lucra de zor. 

— D-ta îmi faci în cameră un deranj regretabil, Beale. 
Bănuiesc însă că e vorba de ceva misterios și îngrozitor. 
Pot să citesc și eu tăieturile D-tale? 

— Mă rog, cu plăcere. 

Kitson luă una din foi și citi: 

— Fondul de rezervă al băncii agricole Ucrainiene a fost 
sporit cu zece milioane ruble. Prin aceasta s-a domolit 
nemulțumirea țăranilor din Ucraina și Galiţia. 

— Știri senzaţionale! spuse Kitson glumet. Ai de gând să 
scrii o carte despre marea finanţă? 

— Nu. Banca asta e o bancă agricolă care finanţează pe 
agricultori. 

— Ești acţionar la ea? 

— Nu. 

Kitson caută o nouă foaie. Era o telegramă datată din 
Berlin. 

— Spre a scoate în evidenţă situaţia sănătoasă a 
industriei și rapiditatea cu care Guvernul se reface de 
efectele războiului, pot arăta ca s-a comandat la Leipziger 
Spurwagen Gesellschaft 60.000 autocamioane. Comanda a 
fost dată de L. S. G. și prima livrare se va efectua în șase 

săptămâni. 

— Interesant zise Kitson, dar de ce te interesează știrea 
asta? 

Cealaltă tăietură din ziar era de asemenea datată 
„Berlin” şi anunța reînființarea „Comitetului de 
Aprovizionare” din vechile timpuri ale războiului ca o 
„măsura temporară”. 

— Nu se intenţionează, zice comunicatul să se dea 
comitetului toate atribuţiunile sale vechi. Măsura e luată în 
vederea recoltei proaste de cartofi, ca să se raţionalizeze 
distribuţia lor. Despre ce e vorba? întrebă Kitson 
nedumerit. 

— E vorba, că nici nu există de fapt lipsă de cartofi. 
Recolta e mai bună ca niciodată. Sunt la curent cu 
lucrurile astea. 

— Dar ce înseamnă toate astea? 

— Că ziua cea mult așteptată de van Heerden se 
apropie, răspunse Beale foarte serios. 

— Război? 

— Contra lumii întregi dar fără arme și baionete, fără 
bubuitul tunurilor. Un război condus de oameni, care șed 
în birourile lor și trag sforile, care ne vor sugruma pe D-ta, 
pe mine, și pe alţii... D-le Kitson, azi o să caut urma lui van 
Heerden. Se poate să reușesc să-l prind, fără a reuși să 
împiedec planul său infernal, ce cuvânt ciudat „infernal” 
pentru oameni de rând. E însă singurul cuvânt potrivit. 
Mâine, indiferent dacă-l prind sau nu, am să-ţi povestesc 
tot complotul, pe care l-am descoperit din întâmplare. 
Guvernul englez a găsit că sunt pe urma unei descoperiri 
importante. Washington zice la fel. Sper numai să am 
atâtea ajutoare la îndemână de câte am nevoie. 

— O lume ciudată. 

— Poate că o să devie și mai ciudată. Dar, cum îi merge 
soţiei mele? 

— Îţi admir obrăznicia! 

— Credeam că preferi să-i zic așa. Ei bine, ce face D-ra 

Cresswell? 

— Sora de caritate zice că-i merge mai bine. Doarme 
acum. Când s-a deșteptat a cerut de mâncare și era 
aproape normală. De D-ta n-a întrebat. 

Beale se roși și râse. 

— Ultima mea încercare să fiu vesel, spuse el. Sper că 
mâine va fi sănătoasă. 

— Da. Dar nu va fi în stare să primească vizite. 

Kitson era prevăzător. 

— Dacă vei fi cuminte, ai s-o lași în pace acum pe Oliva 
și ai să-ţi concentrezi toată atenţiunea asupra lui van 
Heerden. Nimeni nu poate sluji la doi stăpâni deodată. 

Standford Beale se uită la ceas. 

— E timp, spuse el misterios și se sculă de pe scaun. 

— Unde te duci acum? 

— S-o găsesc pe Hilda Glaum, dacă soarta mă va 
favoriza. Am să încerc s-o prind așa, ca în frica ei, să mă 
ducă în văgăuna leului, în speranţa că van Heerden are să 
mă înghită acolo. Trebui să iau riscul ăsta asupra mea. 
Dacă Hilda este așa cum mi-o închipui are să caute să mă 
atragă în cursă. Eu o să mă fac că nu pricep. În tot cazul o 
să ajung în noaptea asta la van Heerden. 

Kitson îl conduse până la poarta hotelului. 

— Nu te expune unui pericol inutil. Nu uita că ești 
însurat. 

— Asta e ceva ce vreau să uit cu tot dinadinsul, dacă-mi 
dai voie, îi spuse tânărul exasperat. 

Opri un taximetru, care tocmai trecea în fața hotelului și 
o porni la drum spre Piccadilly și d-acolo spre vestul 
Londrei. Opri mașina în faţa unei case triste, într-o stradă 
pustie, spunând șoferului să aștepte. Urcă scara, care 
ducea la intrare și sună. 

Ușa-i fu deschisă de o servitoare tânără. 

— D-ra Glaum e acasă? 

— Da, D-le. Poftiţi vă rog în sufragerie. Ceilalţi chiriași 
au ieșit. Pe cine să anunţ? 

— Spune-i că a venit un domn din casa Krooman, 
răspunse Beale diplomatic. 

Intră în salonul mobilat fără gust, își scoase paltonul și 
pălăria și așteptă. După câtva timp ușa fu deschisă și Hilda 
Glaum intră în cameră. Zărindu-l pe Beale rămase cu gura 
căscată. Uluiala ei se schimbă numai decât în bănuială. 

— Am crezut... 

— Ai crezut că e Doctorul van Heerden? Nu. Nu e el. 

— D-ta ești omul pe care l-am văzut la Heyler? 

— Da. Numele meu e Beale. 

— Ah! am auzit de D-ta. N-ai să afli nimic de la mine 
strigă ea. 

— Ba am să aflu multe de la D-ta. Ia loc Domnișoară 
Glaum. Să ne înţelegem unul cu altul. D-ta ești prietena 
doctorului van Heerden? 

— N-am să răspund la nici o întrebare. 

— Poate că-mi vei răspunde la întrebarea asta: Pentru ce 
ţi-a procurat Dr. van Heerden o slujbă la Punsonby și 
pentru ce ai întrebuințat slujba D-tale ca mijloc să furi trei 
scrisori recomandate pe care le-ai dat apoi D-rului van 
Heerden? 

Hilda Glaum se roși apoi se îngălbeni. 

— Asta e o minciuna! 

— Poţi s-o spui poate judecătorilor și juraţilor. Mă 
îndoiesc însă că au să te creadă. Ei bine, Domnișoară 
Glaum, să vorbim pe faţă. Iti spun că n-am intenţia să te 
dau pe mâna poliţiei pentru fapta aceea. Dar poţi să-mi 
furnizezi anumite informaţii, care îmi vor fi de folos. 

— E o minciună - repetă fata iritată. N-am furat nimic și 
dacă D-ra Cresswell spune așa ceva... 

— D-ra Cresswell nu știe nimic de trădarea D-tale. 
Deoarece ai însă, după cât se pare, intenţia să negi toată 
chestiunea asta atunci o să-mi comunici ce fel de afaceri te 
aduc dis-de-dimineaţă în locuinţa doctorului van Heerden? 

— Vrei să insinuezi? 

— Nu insinuez nimic. Și mai puţin de toate insinuez că ai 

vreo legătură de dragoste cu doctorul, care nu-mi face 
deloc impresia că s-ar ţine după femei. 

Hilda făcu ochii mici și pentru o clipă părea că vanitatea 
o să biruie discreţia. 

— Cine spune că mă duc la Dr. van Heerden? 

— Eu. Căci te-am văzut. Doar nu vei fi uitat că locuiesc 
vis-ă-vis de el? 

— N-am nici urmă de intenţie să vorbesc cu D-ta de 
afacerile mele sau ale doctorului. Şi îmi este absolut 
indiferent cu ce mă ameninţi sau ce vrei să întreprinzi 
contra mea. 

— Am să fac mai mult decât să te ameninţ. Pe mine nu 
mă poţi trage pe sfoară, Domnișoară Glaum și cu cât te vei 
convinge mai curând de asta, cu atât va fi mai bine pentru 
D-ta. Nu există ceva ce n-aș face, dacă nu vrei să răspunzi 
la întrebările mele. Aș putea să-ți comunic, de pildă, că nu 
numai că am să-l arestez la noapte pe Dr. van Heerden, 
dar și pe D-ta, ca ajutoare, dacă convorbirea cu D-ta nu mă 
mulțumește. 

— Nu poţi face asta. Nu poţi, aproape că zbiera 
cuvintele acestea. 

Hilda se schimbase într-o clipă cu totul. Era parcă 
electrizată. 

— Să-l arestezi pe el? Pe omul acesta extraordinar! Şi pe 
mine? Să mă arestezi și ne mine? Asta nu îndrăznești! 

— Am să îndrăznesc alte lucruri și mai mari, dacă nu-mi 
spui ce vreau să știu. 

— Dar ce vrei să știi? întrebă ea provocatoare. 

— Vreau să știu adresa unde se poate găsi mai repede 
prietenul dumitale van Heerden. Domnișoară Glaum, află 
că partida s-a terminat, totul despre Prăpădul Verde. 

— Prăpădul verde..! suflă ea. Ce vrei să spui cu asta? 

— Vreau să spun, că am motive să cred că Dr. van 
Heerden e angajat într-o conspirație, care se îndreaptă 
contra mai multor state și contra acestei ţări. Van Heerden 
a dispărut dar se mai află încă în Londra. Am să-l arestez 

fără scandal. 

Privirea ei era aţintită asupra lui cu o expresie de 
îndoială, furie și puţină teamă. La urmă se decise și începu, 
să vorbească cu voce fermă: 

— Bine, am să te conduc acolo. 

leși din cameră și reveni peste câteva minute cu pălăria 
și mantila. 

— E departe d-aici, spuse ea. 

— Am o mașină la ușă. 

— N-o să mergem tot drumul cu mașina. Spune șoferului 
să ne duca în Baker Street. 

Pe drum tăcură amândoi. 

În Backer Street, coborâră din mașină și o luară pe jos 
printr-un labirint de străzi pe care americanul nu le 
cunoștea. I se părea că trecuse cu un pas din cartierul cel 
mai bun al Londrei în cel mai prost. Cu câteva minute mai 
înainte era înconjurat de vile și palate și acum nu vedea 
decât căscioare păcătoase într-o străduţă murdară. 

— Casa se află la capătul străzii, explică Hilda. 

Ajunseră într-un fel de curte cu grajduri. Fata scoase o 
cheie din buzunar deschise poarta și Beale o urmă. 

În curte se aflau o mulţime de butoiașe. 

Pe ambele părţi ale curţii se găseau clădiri joase care 
serviseră mai înainte drept grajduri. Hilda încuia ușa în 
urma ei, trecu prin curte la colțul uneia din clădiri și 
descuie o a doua ușă. 

— Până jos sunt patrusprezece trepte. Ai o lampă de 
buzunar la D-ta? 

— Da, răspunse Beale scoțând din buzunar lampa sa 
electrică. 

— Dă-mi-o încoace să-ţi luminez drumul 

— Unde sunt aici? întrebă Beale, după ce fata încuiase și 
a doua ușă. 

— Casa asta a aparţinut pe vremuri unui negustor de 
vinuri, răspunse fata scurt. Noi avem pivnițele. 

— Ce fel de pivnițe? 

Fata nu răspunse. La capătul scărilor ducea un mic gang 
către o a treia ușă pe care fata o deschise de asemenea. 
Beale presupuse că fata, are o cheie passpartout, căci 
deschisese toate ușile cu aceeași cheie. Trecură și prin ușa 
aceea, și iar o încuie în urma ei. 

— Mai avem o ușă? întrebă Beale, văzând în raza luminii 
lămpii de buzunar, cam la vreo doisprezece pași distanţă, o 
ușa de oţel. 

— Asta e ultima, răspunse fata și o luă înainte. 

Deodată lumina se stinse..... 

— Lampa D-tale s-a stricat, dar găsesc și așa broasca, o 
auzi Beale spunând. 

Beale auzi un zgomot, ca și când o ușă ar fi fost 
deschisă, dar nu văzuse ușa deschizându-se și nu se 
lămuri, decât când auzi zgomotul închiderii ei. Deodată 
lampa sa de buzunar se aprinse din nou și raza de lumină îl 
lovi drept în ochi.. 

— D-ta nu mă poţi vedea, se auzi vocea ironică a Hildei 
Glaum, eu însă te vad printr-o găuriră mica în ușă. N-ai 
observat gaura aia, D-le Beale? Eu stau de partea cealaltă 
a ușii. 

Și începu sa râdă. 

— Ai să-l mai arestezi azi pe Dr. van Heerden? Ai să mai 
dai de urma secretului Prăpădului Verde? Asta o dorești, 
Domnule Beale, nu-i așa? 

— Draga mea prietenă, ai să fii foarte cuminte și ai să 
deschizi ușa. Doar nu crezi că am venit singur aici? Am 
fost urmăriţi tot drumul. 

— Minţi. De ce crezi că am dat drumul mașinii și am 
venit pe jos? Ce șiret ești, D-le Beale. 

Beale râse, cu toate ca numai a râs nu-i era. 

— Ascultă-mă, Domnișoară. 

Făcu un pas spre ușă și scosese tocmai revolverul din 
buzunar, când auzi capacul găurii din ușă închizându-se cu 
un sunet metalic. De asemenea mai auzi cum se trag 
zăvoarele și știind că nu poate face nimic, băgă revolverul 

iar în buzunar. 

— Așa, asta-i asta! 

Trecu apoi la ușa din faţă și o examină la lumina unui 
chibrit. Ușa era căptușită cu fier. Bătu cu bastonul în 
pereţi, dar nu găsi nimic ce l-ar fi încurajat. Podeaua era 
de piatră, de asemenea și tavanul. Subit se opri în 
cercetările sale, căci auzise deasupra pași. Beale era 
mândru de aptitudinea sa de a nu uita niciodată o voce pe 
care auzise, sau pașii unui om pe care-l cunoștea. 

— Asta-i prietena mea, care se duce în văgăuna lui van 
Heerden, să-l prevină. Am cam un ceas înaintea mea, până 
ce va începe împușcăturile, își spuse el singur. 

_ CAPITOLUL XXIII 
IN APARTAMENTUL DOCTORULUI 


Dr. van Heerden nu se grăbi de loc cu plecatul din casa 
sa din Staines. În dimineaţa zilei după cununia Olivei, van 
Heerden își petrecu timpul în oraș, aranjând oarecari 
afaceri importante, dar nici nu încercă să se ascundă, cu 
toate că știa că e supravegheat. Simţea însă precis că 
fiecare ceas care trecea îl aducea mai aproape de pericol. 
Era însă tot atât de convins (și pe drept) că pericolul care-l 
ameninţa nu stătea în nici o legătură cu sechestrarea D-rei 
Oliva Cresswell. 

— Se poate să mai am un răgaz de graţie, spunea el 
către Milsom, și voi putea, atunci să aranjez totul încă în 
cursul acestei săptămâni. 

Seara și-o petrecu supraveghind demontarea aparatelor 
în șopron și abia marţi pe la zece termină cu această 
lucrare. 

De abia în mașină, în drum spre Kingston, șezând alături 
de Milsom, reveni asupra după amiezii trecute. 

— Crezi că Beale e acum mulțumit? 

— Cum? 

Milsom, care dormita într-un colt al mașinii, se trezi 
deodată. 

— Ce crezi, e Beale mulțumit cu preţul pe care l-a 
căpătat, și cu situaţia sa? întrebă van Heerden. 

— Presupun că da. Lucrarea aceasta mică i-a adus un 
milion, n-o să se mai sinchisească de altele! 

Dar van Heerden clătină din cap. 

— După părerea mea nu vezi lucrul prea clar, Milsom. 


192 


Beale este mai periculos de cum am crezut și știe cam 
multe asupra intenţiilor mele. De altfel a fost cam perplex 
aflând că Homo este preot în toată regula. Rar am văzut o 
jenă atât de evidentă. Beale voia să se căsătorească numai 
ca să mă îndepărteze pe mine de fată. El pricepuse 
manevra mea și știa că mie nu-mi trebuiau decât banii ei și 
că fata nu mă atrăgea de loc El mai credea, și aici a avut 
iar dreptate, că eu n-am nici un interes s-o ţin sechestrată, 
dacă nu mă voi putea însura cu ea, și pentru asta și l-a 
angajat pe Homo, care-l însoțea peste tot, înarmat cu o 
licenţă de căsătorie specială. Toate acestea au fost prea 
exact calculate, ca să-mi placă mie. 

Milsom se întoarse spre el. 

— Ce vrei să zici cu asta? întrebă el. A fost doar numai o 
întâmplare că a putut veni la timp. 

— Nu vreau să spun asta. E vorba de faptul ca Beale știa 
că fiecare secundă era de o importanţă capitală, că bănuia 
cât de mult aveam nevoie să mă căsătoresc în grabă și că 
avea cu dânsul pe acel pseudo-preot (cum credea el) numai 
ca să nu piardă nici un minut. Astea sunt faptele care mă 
neliniștesc. 

— Nu pricep și nu văd de ce. Toţi detectivii ăștia 
americani sunt șperţari. Beale a văzut posibilitatea să pună 
mâna pe ceva gras și a făcut-o. Averea aia de milioane este 
un comision respectabil. 

— Te înșeli. Și eu aș vrea să pot crede același lucru. Dar 
pentru D-zeu, nu vezi, că fiecare din faptele sale arată că 
este documentat asupra Prăpădului Verde? 

— Ce face? se sperie Milsom. Ce te face să spui asta? 

— E destul de clar. Beale bănuiește de mult planul meu. 
A încercat să-l iscodească pe bătrânul Heyler; ba și-a 
procurat chiar și o mostră din preparatul meu. A fost 
numai o probă neterminată, care totuși putea să-i fie 
suficientă. Beale a ghicit că aș întrebuința banii bătrânului 
Millinborn într-un anumit scop și a ghicit de ce mă grăbesc 
atâta ca să ajung în posesia lor. 

Urmă o tăcere de câteva minute. 

— Mai știe cineva, afară de Beale, despre asta? Dacă l- 
am face dispărut? 

— Ar trebui să terminăm cu el astă seară. La asta mă 
gândesc toată ziua. 

Iar tăcere. 

— Ei bine, de ce nu? întrebă Milsom. Mie-mi este tot 
una. Ceea ce intenţionăm, merită riscul acesta 
suplimentar. 

— Trebuie să-l distrugem înainte de a găsi fabrica din 
Paddington. Ăsta e pericolul care mă îngrijorează. 

Van Heerden era neliniștit și vorba lui pierduse acum 
siguranţa obicinuită. 

— În fabrica aia este destul material doveditor, ca să ne 
dea peste cap. 

— Exact. A fost o nebunie să continuăm atâta cu 
producţia. Ai doar atâta cantitate din acel material, cât îţi 
trebuie. Puteai închide fabrica de acum opt zile. 

— A trebuit să am pentru orice eventualitate o marjă 
oarecare, și apoi, cum aș fi putut face altfel? Eram aproape 
de faliment și orice semn de încetare a activităţii mi-ar fi 
adus pe toţi lucrătorii la casa Krooman. 

— Şi asta e exact. Eu am încercat tot timpul să-i ţin sub 
diferite motive, nu știam însă că situaţia D-tale era atât de 
tristă. Mie mi s-a părut numai ca o dorință naturală a D- 
tale să nu te separi de bani buni. 

Convorbirea fu întreruptă de oprirea bruscă a mașinii. 
Van Heerden se uită prin fereastră și zări o lampă roșie 
luminând. 

— Aha trebuie să fi ajuns la Putney Common, unde ne 
așteaptă Gregory ca să ne spună dacă s-a întâmplat ceva 
nou. 

Un individ se apropie de ușă. Van Heerden îl întrebă: 

— S-a întâmplat ceva? 

— Am văzut lampa verde pe acoperiș, și acum înţelese 
cum Gregory a putut recunoaște mașina printre sutele care 

treceau pe acolo. Nimic important. 

— Unde e Beale? 

Cu bătrânul în hotel. Toată ziua a fost acolo. 

— A mai fost pe la poliţie? 

— Azi după masă a fost la Scotland Yard. 

— Şi tânăra femeie? 

— Un chelner, prieten cu mine, mi-a spus că-i merge mai 
bine. Doi doctori au văzut-o. 

— Şi mai trăiește încă? întrebă cinicul Milsom. Va să 
zică patru medici în ultimele două zile... 

Van Heerden se aplecă afară și întrebă cu vocea înceată: 

— Ai văzut-o pe D-ra Glaum? 

— Da. l-am spus că nu trebuie să mai vină la D-ta în 
laborator până ce nu o vei chema. M-a întrebat când pleci. 

— Asta nu trebuie s-o afle în nici un caz. Nu uita asta, 
Gregory. 

Van Heerden se retrase iar în interiorul mașinii, bătu în 
fereastră și o porniră din nou la drum. 

— Mai ai o problemă de rezolvat, van Heerden. 

— Care? întrebă acesta aspru. 

— Hilda Glaum. Am văzut-o numai de câteva ori, dar știu 
precis că te adoră. Ce ai de gând să faci cu ea? 

Doctorul își aprinse o ţigaretă și la lumina chibritului, 
Milsom văzu cum zâmbește. 

— Vine după mine, pe dată ce voi fi plecat. Afară am 
nevoie de ea darnu... 

— Cum crede ea, termină Milsom. Bagă de seamă. Fata 
asta are să-ţi mai facă neplăceri. 

— Bah! 

— Nu fii naiv. Dacă s-ar putea scoate gelozia din lume, 
atunci jumătate din paznicii închisorilor ar fi șomeri. 

— Hilda e o fată de treabă. Are să se mulțumească cu 
aceea ce am să-i dau eu. 

— Nu există asemenea femei, spuse Milsom ferm și 
subiectul conversaţiei fu schimbat. 

Automobilul se opri la Marble Arch, unde Milsom cobori. 

Van Heerden continuă singur drumul. Puțin înainte de 
miezul nopţii ajunse la locuinţa sa. Când cobori și el din 
mașină, un individ, care așteptase pe partea cealaltă a 
străzii, trecu strada. Era agentul lui Beale. Van Heerden, 
care cunoștea semnificaţia acestui om surâse, deschise ușa 
și intră în vestibul. Lumina ardea în locuinţa lui. O lăsase 
să ardă dinadins. Locuinţa lui Beale era însă în întuneric. 
Pe o bucăţică de hârtie agăţată de ușă era scris unde se 
găsește Beale. 

Van Heerden deschise ușa, stinse lumina în coridor și 
intră în birou. 

— Halo! strigă el furios. Ce cauţi aici? Ti-am spus doar 
să nu vii! 

Fata, care șezuse până acum la masă, se sculă și se 
repezi fără suflu la el. Van Heerden văzu că se întâmplase 
ceva. Ar fi putut citi de altfel pe faţa ei și mândria că 
servise atât de bine, pe bărbatul care-l iubea. 

— L-am prins, Julius! 

— L-ai prins, pe cine? 

— Pe Beale! Pe marele Beale! 

Fata râse nervos. 

— A venit la mine. Voia să mă aresteze. Dar eu am pus 
mâna pe el! 

— Șezi colo. Încearcă să-mi povestești tot ce s-a 
întâmplat în mod clar. Cine a venit la tine? 

— Beale. A venit la mine și voia să știe unde se află D-ra 
Cresswell. Ai dus o undeva? întrebă ea cu tărie. 

— Mai departe. 

— Beale a fost arogant și m-a ameninţat. Voia să mă 
închidă pentru cele trei scrisori recomandate, pe care ţi le- 
am dat. Dar nu mă temeam pentru mine. Singurul gând, că 
tu, dragul meu, ai putea să stai la închisoare... O, Julius! 

Se sculă de pe scaun, cu ochii plini de lacrimi, dar van 
Heerden o făcu să se așeze din nou. 

— Liniște, liniște. Trebuie să-mi povestești totul. E foarte 
serios. Ce s-a întâmplat? 

— A insistat să-l duc la tine. Zicea că știe că ești undeva 
Londra. 

— Mai departe. 

— Şi atunci m-am gândit și gândit, spuse fata și se uită 
în ochii lui, și apoi m-am rugat lui D-zeu, să-mi arate un 
drum, ca să-ţi ajut și mi-a venit în minte un plan. l-am spus 
atunci, că vreau să-l duc la tine. 

— I-ai spus că vrei să-l duci la mine? Și unde l-ai dus? 

— În fabrică la Paddington. 

— Acolo? 

— Așteaptă puţin. Te rog nu te supăra! L-am dus prin 
coridorul cu uși. I-am cerut lampa de buzunar și după ce 
am trecut prin ușa a doua, am ieșit prin ușa a treia și i-am 
trântit-o în nas. 

— Așa dar el e... 

— Închis acolo. Spune, Julius, am făcut bine? Nu fii 
supărat pe mine. Mi-era atât de frică pentru tine! 

— De când ești aici? 

— De vreo cinci minute. Nu știu precis. N-am noţiunea 
timpului. Am venit imediat să-ţi spun. 

Van Heerden stătea lângă masă și-și mușca buzele, 
gândindu-se profund. 

— Tocmai acolo, pentru Dumnezeu! 

— Julius, am făcut cum am crezut că e mai bine, spuse 
fata plângând aproape. 

Van Heerden se uită dispreţuitor la ea, 

— Bine înţeles că ai ceea ce ai crezut că e mai bine. Tu 
ești doar o femeie: și n-ai urmă de inteligenţă în cap. 

— Am crezut... 

— Ai crezut! o batjocori el. Dar cine ţi-a spus că trebuie 
să gândești? Proasto ce ești. Nu știi că a fost numai un 
pretext din partea lui Beale? Beale mă poate aresta pe 
mine tot atât de puţin cum eu îl pot aresta pe el. Nu-ţi vine 
în minte că totul a fost numai o cursă? Nici pe tine nu te 
putea aresta. Ştia el că tu obișnuiești să vii aici. 

— Da. 

— Mi-am închipuit eu asta, spuse van Heerden cu un 
surâs amar. El știe că tu ești amorezată de mine și a bănuit 
grija ta pentru mine. Prostuţo ce ești. Hai, nu mai plânge, 
nu pot să sufăr așa ceva. Du-te și ia-ți ceva vin, are să-ţi 
facă bine. 

Van Heerden se plimbă în susul și josul odăii. 

— Nu ne rămâne altceva de făcut de cât să isprăvim cu 
el. Crezi că l-a urmat cineva? 

— Nu. Am fost foarte prevăzătoare. 

Şi făcu o descripţie a drumului parcurs cu Beale și a 
măsurilor de prevedere luate de ea. 

— Bine. Pare că nu ești atât de proastă. 

Din sertarul biroului scoase un revolver cu ţeava lungă, 
se uită dacă e încărcat și-l băgă în buzunar. 

— Da. Sunt de părere că trebuie ca isprăvesc cu acest 
domn. Dar n-aş prea dori să întrebuinţez pistolul, spuse el 
gânditor. Poate că vom putea să-l asfixiem cu gaze? În tot 
cazul, tu nu poţi să-mi strici, nici să-mi ajuţi, adăugă van 
Heerden cu cinism. 

Hilda se uită uimită la el. Mâinile le ţinea încrucișate pe 
piept, ochii plini de lacrimi erau aţintiţi asupra lui. 

— Șterge-te la ochi, spuse van Heerden sărutând o ușor 
pe obraz. Poate că ceea ce ai făcut să fie cel mai bun lucru. 
Se poate că Beale să știe totul asupra planului meu și eu să 
trebuiască să plec, dar nu pentru mult timp, micuța mea. 
După aceea, și întinse braţele, o să fim cei mai bogaţi 
oameni din lume. 

— Ai să reușești, Julius. Ştiu că ai să reușești în toate. 
Dacă aș putea să te ajut! Dacă mi-ai spune ce ai de gând să 
faci acum? Ce înseamnă de fapt Prăpădul Verde? E un 
explosiv nou? 

— Șterge-te la ochi și du-te acasă, îi răspunse el scurt. 
La ușă ai să vezi un detectiv, dar nu cred că are să te 
urmărească. 

Puțin timp după plecarea fetei o urmă și el. Trecu, fără 
sfială pe lângă umbra care stătea la ușă și ajunse la staţia 

de taxi-uri din Shaftesbury Avenue, fără ca să fi fost 
urmărit. Din taxi-ul pe care-l luase acolo, cobori în Backer 
Street și o luă pe jos mai departe. Descuie ușa mică ce 
ducea în curte, dar nu o luă pe drumul pe care mersese 
fata cu Beale, ci intră printr-o altă ușă, în bolta, care nu de 
mult servise ca locaș de petrecere, acum însă servea ca loc 
de fabricaţie al unui mijloc de distrugere al omenirii. 

CAPITOLUL XXIV _ | 
UZINA UNDE SE FABRICĂ PRĂPĂDUL 
VERDE 


Primele trei minute după ce-l părăsise Hilda Glaum în 
bolta întunecoasă, Beale le petrecu gânditor. Începu apoi 
să se caute prin buzunare. Avea la el un aprinzător de 
benzină, pe care-l umpluse abia în după amiaza aceea. 
Aprinzătorul îi dădea lumină suficientă ca să poată 
percheziționa locul în care se afla. 

Distanţa între cele două uși încuiate era de vreo cinci 
metri. Lăţimea coridorului vreun metru, iar înălțimea circa 
doi metri. Tavanul era cum am spus boltit. Beale văzu 
acum că de la mijlocul tavanului atârna o sârmă, care 
aparținea desigur fostei instalaţii electrice. Noii proprietari 
vopsiseră totul cu var. Peretele din stânga nu arăta nimic 
interesant. Pe cel din dreapta însă, la o distanță cam între 
cele două uși, se găsea o inscripţie, care cu tot varul mai 
era puţin vizibilă. 

Beale își udă batista cu limba, șterse puţin varul și citi 


post pentru 
erian 
mbulanță & 
im ajutor 


Era numai jumătate din inscripţia iniţială. La stânga nu 
se mai afla nici urmă de litere. Beale se gândi cam mult 
până ce dădu de sensul cuvintelor. 

— Adăpost pentru atac aerian. Ambulantă și prim ajutor. 

Cuvintele acestea explicau instalaţia electrică. Încăperea 
în care se afla acum Beale era una din acele pivnițe, pe 
care Primăria sau Guvernul, le destinase ca loc de refugiu 
pentru populaţie, în timpul atacurilor aeriene în războiul 
mondial. Părea că erau încăperi multe și mari, căci se 
vorbea și de o ambulanţă. Ce se întâmplase cu cealaltă 
jumătate din inscripţie? Desigur că fusese zugrăvită pe ușa 
care ducea spre ambulanţă. Tot așa de la sine înţeles era 
că ușa asta fusese îndepărtată și peretele zidit. Imediat 
Beale cercetă din nou peretele din stânga și văzu că acolo 
cărămizile erau noi. Lovindu-le cu bastonul, constată că 
sună gol. Atunci se rezemă de peretele opus, ca să aibă un 
punct de sprijin și apăsă cu piciorul peretele opus, unde 
erau cărămizile noi. 

Beale știa că asemenea zidiri se executau superficial, ca 
să se întrebuințeze numai o cărămidă și că în urma unei 
legi fizice, o apăsare la mijlocul unei asemenea lucrări, 
trebuie să aibă ca efect o dărâmare a peretelui. 

Chiar la prima apăsare simţi cum peretele se mișcă. Se 
rezemă atunci cu ambele picioare de perete, își adună 
toate forțele și apăsă în perete. În secunda următoare se 
găsi întins pe jos. Peretele se prăbușise. Beale era destul 
de curios să examineze lucrarea și găsi că fusese făcută 
probabil de diletanti. 

Un curent de aer proaspăt îl izbi în obraz, când trecu 
prevăzător peste moloz. Șase trepte de piatră duceau în jos 
într-un locaș mic, în care se afla un lighean cu apa și două 
paturi care aparţineau ambulanţei. Proprietarii cei noi le 
lăsaseră pur și simplu colo. Afară de asta se mai afla acolo 
un scaun stricat. Aruncate prin cameră se mai aflau 
ingredientele necesare primului ajutor, ca vată, material 
de pansament, sticle goale de medicamente și altele. 

Ceea ce-l interesa mai mult, era o ușă, pe care nici nu 
sperase să o găsească. Ușa asta era zăvorâtă de partea sa 
și după ce trase zăvorul, văzu spre marea sa satisfacţie, că 
nu e încuiată. O deschise cu băgare de seamă, după ce 

stinsese întâi lumina. De partea cealaltă a ușii era 
întuneric. Aprinse din nou lumina. Ușa aceasta ducea de 
asemenea într-o încăpere goală. Acolo nu se afla decât o 
mulțime de stelaje cu sticle de vin goale. Incolo nimic. La 
colțul opus se afla încă o ușă, care era de asemenea 
zăvorâtă pe dinăuntru. Se părea că van Heerden nu voia să 
uzeze de aceste încăperi ale pivniţei. 

Beale  examină broasca și constată că nu era 
întrebuințată. Era de altfel convins că se apropie de sala 
principală de lucru a noii fabrici și era necesar ca 
întrebuinţeze toate precauţiile. Scoase revolverul din 
buzunar, dădu piedica la o parte și-l puse sub vestă la 
îndemână. Tragerea zăvorului era o muncă greoaie. Beale 
nu putea să se gândească măcar să forțeze lucrurile în 
stadiul acesta în care se afla și trase zăvorul numai cu 
mare încetineală. În fine reuși și deschise ușa. 

Imediat apăru între ușă și cadrul ei o lumină puternică 
verde. Nu îndrăzni să o deschidă mai mult, căci auzi pași 
târșind și chiar voci slabe... La lumina aceasta verde se 
putea ca mai mulţi inși să observe deschiderea ușii. Se 
așteptase să audă zgomot de mașini, însă afară de vocile 
acelea, de zgomotul făcut ici colea de sticlă lovindu-se de 
sticlă și de târșâitul pașilor, nu se auzea nimic. 

Trase ușa încă un centimetru mai mult și-și apropie 
ochiul de deschizătură. Acum putea să vadă unul din 
pereţii pivniţei, precum și capul unul tub de luminat, care 
împrăștia lumina aceea verde. Dar mai văzu ceva, ce-l 
umplu de speranţă. Lângă perete se vedea o umbră, care 
nu dispărea nici măcar la lumina aceea puternică, o 
umbră, neregulată, ca și când ar fi a mai multor lăzi una 
peste alta. Spera că baricada aceasta de lăzi se întinde de- 
a lungul peretelui, așa că deschiderea ușii nu putea fi 
văzută din restul încăperii. 

Îi trebui mai bine de trei sferturi de ceas ca să calculeze 
înălţimea și lăţimea lăzilor, ca să vadă dacă poate trece 
neobservat. Apoi deschise ușa iute și trecu în încăpere, 

închizând ușa după el. Calculele sale erau juste. Acum se 
găsea într-o încăpere a cărui mărime el nu putea decât 
bănui. Ceea ce-l interesa mai mult era însă exactitatea 
calculelor sale și faptul că ușa era ascunsă. Lăzile erau 
depozitate sub formă de „L” până sus, la vreun metru sub 
tavan și formau un fel de loc împrejmuit pentru oricare ar 
fi intrat în pivniţă, pe același drum ca și Beale. Lăzile erau 
așezate neregulat și cu excepţia a două lăzi mari, care 
formau ca să zicem așa, colţul, baricada, era formată dintr- 
o mulțime de cutioare mai mici, de un diametru de circa 
douăzeci de centimetri. 

O scară mică servea probabil de sprijin aceluia care avea 
în sarcină să ţină în ordine baricada. Beale o ridică fără să 
facă zgomot, o sprijini de perete și se urcă cu prevedere în 
sus. De acolo văzu o sală mare, a cărui tavan împărțit în 
pătrăţele, era susţinut de șase stâlpi puternici. Lumina 
venea nu numai de la lămpile cu argint viu montate pe 
tavan, ci și de la lămpile care atârnau peste bănci. 

Lămpile cu mercur nu dau cum se știe, o lumină verde, 
ci o lumină incoloră. Lumina verde era produsă de lustre 
acoperite cu o stofă, pe care Beale o socotea la început ca 
fiind mătase, dar care în realitate era ţiplă colorată. 

Indivizi îmbrăcaţi cu halate albe, ședeau pe bănci, cu 
fețele aparate de măști de gaz confecţionate din cauciuc. 
Mâinile le aveau acoperite cu mănuși. În faţa fiecăruia din 
indivizii aceia se găsea un microscop, un cântar și un regal 
cu farfurii mici din porțelan. Lucrul ce aveau să-l facă era 
pare-se nepericulos pentru ochi, căci părțile măștilor unde 
se aflau ochii, erau neacoperite, ceea ce mărea și mai mult 
aspectul groaznic al persoanelor. Imbrăcămintea lor era la 
fel, totuși Beale recunoscu pe unul din ei. Era imposibil să 
nu recunoști persoana scundă și cu capul mare al 
profesorului, care o speriase atunci atât de mult pe D-ra 
Cresswell. 

Beale se așteptase să-l găsească aici, căci știa că 
nenorocitul acela de neamt fusese angajat de van Heerden, 

și Beale, căruia bătrânul îi inspira milă, căutase de două 
săptămâni să afle de la fostul profesor al universităţii din 
Heidelberg unde se află laboratorul lui van Heerden. 
Bătrânul, era de o loialitate, care deștepta o oarecare 
admiraţie la Beale. 

Detectivul se uită de-a lungul pereţilor și își reţinu toate 
amănuntele. Unii din bărbaţi erau ocupați cu cercetări la 
microscop, alţii amestecau în farfurioarele de porțelan, 
luând din când în când cu baghete de sticlă câte o probă, 
pe care o puneau sub microscop și o cercetau cu 
deamănuntul. 

Beale simțea un miros slab de putregai unit cu un 
oarecare miros de pământ, care-i ardea mucoasele 
sensibile ale nasului? 

Înainte de a trece mai departe, Beale își legă batista în 
jurul gurii și a nasului. De acolo de unde se afla el, nu 
putea vedea decât o parte a încăperii. Putea numai să 
bănuiască ce se petrecea dedesubtul ascunzișului sau. 
Vedea însă destul ca să se convingă că aia era fabrica 
principală a lui van Heerden unde se producea otrava, cu 
care Doctorul voia să prăpădească lumea întreagă. Unii 
din lucrători umpleau sticluțe mici din conţinutul 
farfurioarelor de porțelan sigilau. Trebuia probabil să fie 
foarte greu de manipulat sticluțele acelea căci Beale văzu 
cum cel puţin trei dintre ele se sparseră în mâinile 
lucrătorilor. 

Pe fiecare bancă se aflau cel puţin o sută din acele 
sticluțe, precum și o flacără de gaz ca să încălzească ceara 
pentru sigiliu. Lucrul se executa mecanic. Intre ei 
lucrătorii vorbeau numai foarte puţin. De altfel tot capul le 
era acoperit cu masca de cauciuc, așa că nu se vedea nici 
un fir de păr. Numai din când în când, părăsea câte unul 
sau altul din lucrători masa de lucru pentru a dispare 
printr-o ușă, care ducea probabil spre o cantină. 

Gazele care umpleau încăperea și contra cărora, se 
apărau cu masca de cauciuc, nu erau otrăvitoare, căci cei 

mai mulţi din lucrători își scoteau masca cum părăseau 
locul la care lucrau. 

Beale observă totul în tăcere vreo jumătate de ceas, în 
care lădițele care-i serveau lui de ascunziș se umpleau 
încetul cu încetul cu sticluţele sigilate. Observă atenţia cu 
care se împachetau sticluţele în vată și zări chiar și partea 
interioară a unei lăzi care era căptușită cu vată. Tocmai 
voia să ia o lădiţă în mână ca să se uite mai de aproape la 
interiorul ei, când auzi o voce strigând în spatele lui: 

— Ascultă, ce faci aici? 

La picioarele scării stătea unul din lucrători, care se 
apropiase fără să facă zgomot și se uita acum cu ochii 
neacoperiţi la intrusul de Beale ameninţându-l în același 
timp cu un revolver. 

— Stai, stimabile, nu trage, vin singur jos. 

CAPITOLUL XXV 5 
ULTIMUL OM DE PE BANCA 


La urma urmei, tot așa era mai bine, van Heerden vedea 
un semn al providenţei, în faptul că dușmanul său era în 
mâna lui. Dorea să se socotească cu Beale care, făcând pe 
beţivul, l-a tras pe sfoară. 

Doctorul van Heerden era în stare să admire istețimea 
dușmanului său și să-l omoare în același timp. Firea sa 
admitea asemenea paradoxe. La început crezuse că 
Standford Beale e un detectiv particular de felul acelora 
din care exista duzini și care nu merită a fi luaţi prea mult 
în seamă. 

Van Heerden se duse în camera sa de lucru din fabrică, 
prin cantină pe care o aranjase pentru uzul lucrătorilor săi. 
Închizând după el ușa de oţel, îl zări pe Milsom, stând la 
bufetul necioplit care servea drept bar. 

— O plăcere neașteptată, spuse Milsom dar când văzu 
faţa celuilalt, îl întrebă pripit: 

— S-a întâmplat ceva neașteptat? 

— Da. Polițistul cel mai șiret al Americii și Angliei se 
găsește acum aici la noi. 

— Aici? În laborator? 

— Exact, răspunse celălalt și-i povesti ceea ce auzise de 
la Hilda Glaum. 

— Ah, este în coridorul vechi. Nu există deci nici un 
motiv ca să iasă afară... viu. 

— Nici n-are să iasă. 

— E singur?! 

— Singur. Beale lucrează totdeauna singur. 

Milsom mormăi. 

— Ce să facem cu el? 

— Să-l omorâm cu gaze. Are desigur un revolver la el. 

Milsom aprobă. 

— Să așteptam până ce lucrătorii vor pleca. La trei 
pleacă de aici, - câte unul. E două și jumătate. Beale poate 
să mai aștepte. Ne este sigur acolo unde se află acum. De 
ce nu mi-a spus Hilda nimic? Nici n-am văzut-o măcar. 

— S-a dus direct prin gangul vechi. Poate că n-are 
încredere în D-ta! 

Milsom râse searbăd. Cu toate că el controla fabrica și 
cunoștea jumătate din secretele lui van Heerden, 
presupunea că nici dânsul nu se prea încrede în el. 

— O să așteptăm. N-avem grabă. În tot cazul trebuie să- 
ţi spun ceva despre bătrânul Heyler. 

— Heyler? Am crezut că ai scăpat de el. Ăsta e nebunul 
acela de care se apucase Beale. A și încercat să-l stoarcă și 
l-a chestionat de vreo două ori. Am dispus ca să fie adus la 
Deans Folly. Bridgers să se ocupe de el. 

— Bridgers nu e capabil să se ocupe de cineva, spuse 
Milsom uitându-se de-a lungul băncilor, până ce privirea-i 
se opri asupra unui lucrător la capătul celălalt al încăperii. 

— În noaptea asta e liniștit. Individul ăsta nu e statornic. 
Astă-seară, înainte să vin eu s-a repezit cu revolverul la 
Schulz. Se joacă prea iute cu arma. 

Van Heerden făcu un gest de nerăbdare. 

— În ceea ce privește pe bătrânul Heyler, continuă 
Milsom, știu că-l consideri ca periculos și de aceea l-am 
reţinut aici. Avem o odaie unde poate să doarmă și noaptea 
poate să se miște cât vrea. Bătrânul e însă neliniștit. Mă 
tot întreabă care-i scopul muncii sale. 

— E greu de lucrat cu el. De două ori m-a compromis 
aproape. După cum ţi-am povestit, i-am încredinţat odată 
un experiment. Rezultatul mi l-a adus acasă. A fost mostra 
pe care a prins-o Beale. 

— Beale e cu siguranţă periculos, spuse Milsom. 

Van Heerden făcu un pas spre laborator, dar fu oprit de 
Milsom. 

— Un moment van Heerden. De oarece ești aici, să luam 
o decizie: când începem cu concedierea lucrătorilor? 
Trebuie să am un motiv pentru asta. 

Van Heerden reflectă o clipă. 

— Peste două zile. Între timp poţi termina totul. Pe 
oameni îi poţi trimite de pildă în Scoţia, sau în altă parte, 
unde nu pot primi știri. Povestește-le că facem o fabrică 
nouă și cazează-i într-un hotel un sat oarecare. 

—Asta sună foarte simplu. Aș putea să îngrijesc de ei 
până ce va sosi momentul să dispară. 

—D-ta ai să-mi lipsești, zise van Heerden sincer. Mi-ai 
devenit indispensabil, Milsom. D-ta ești forța mișcătoare, 
de care am nevoie și singurul om de talia mea, pe care aș fi 
putut vreodată spera să-l întâlnesc. 

Ajunseseră acum în pivnița mare și van Heerden se uită 
cu bucurie în jurul său. 

— În încăperea asta se produce un miliard. 

—Nu mi-am putut imagina până acum niciodată o sumă 
mai mare decât cu șase cifre, zise Milsom. Și numai 
datorită conducerii D-tale am reușit să ajung la șapte cifre. 
Am să mă stabilesc în Argentina, van Heerden, o căsuţă pe 
o colină... 

Celălalt ridică cu dispreţ din umeri dar Milsom continuă: 

—O casă admirabilă, un fel de palat, în care mișună 
servitorii, o casă, stimabile, în care să am un laborator 
complect instalat și în care să spot lucra cu pasiune; un 
automobil, vinurile cele mai rare... ah... 

Van Heerden se uită la el cu un surâs ciudat. 

— Asta te atrage așadar! Pe mine mă interesează numai 
puterea ce o voi avea asupra finanţelor lumii întregi. 
Planuri interminabile pentru îmbogățirea mea; distrugerea 
tuturor dușmanilor mei; distrugerea vapoarelor, a căilor 
ferate, a industriilor, distrugere și refacere, asta e ce am 
de gând să fac... 

— Extraordinar! 

Trecură la una din mese. Lucrătorul care lucra acolo își 
smulse masca de pe faţă și se uită la ei. Era un bătrân, 
care surâdea cu gura deschisă lăsând să i se vadă gingiile. 

—Bună seara, signore doctore. Știința e lungă și viaţa e 
scurtă, signore. 

Oftă, își puse din nou masca la loc și începu să lucreze 
mai departe. Nici nu se uită la cei doi bărbaţi. 

— Cam nebun, bătrânul Castelli, spuse Milsom. Asta e 
tot ce poate spune. Ce a făcut de fapt? 

— Nimic, după câte știu eu. Şi-a pierdut nevasta și două 
fete într-un cutremur de pământ în Messina. L-am căpătat 
ieftin. E un chimist bun. 

Trecură de la masă la masă, dar privirea lui van Heerden 
aluneca tot mereu spre ușa în dosul căreia presupunea că 
Standford Beale își aștepta soarta. Lucrătorii începură 
acum să se pregătească de plecare. Unul după altul, își 
acoperiră instrumentele scoaseră măștile și dispărură prin 
ușa asupra căreia își îndreptase van Heerden atât de des 
privirea. Dar ieșirea lor nu-i va duce lângă încăperea în 
care era închis Beale, ci la drumul prin care părăsise și 
Hilda Glaum fabrica, când se duse acasă la doctor. 

În fine, toţi plecaseră, cu excepţia unui singur lucrător, 
care tot mai şedea nemișcat și se uita atent prin 
microscop. 

— Asta e prietenul nostru Bridgers, spuse Milsom. E plin 
până sus cu alcaloidul Enythroxylon Coca. Ei bine, 
Bridgers, nu ești încă gata? 

— Hm, răspunse acesta, fără să se întoarcă. 

Milsom ridică din umeri. 

— Trebuie să-l lăsăm să-și termine lucrul. Când lucrează 
așa, nici nu știe unde se află... 

— Dispariţia iubitului nostru dușman... întrebă Milsom, 
făcând semn cu capul în spre ușa în dosul căreia 
presupuneau că se găsește Beale, schimbă ceva din 
planurile dumitale? 

—De ce? 

—N-ai dorinţa să te însori cu văduva lui? 

—De loc. 

— Şi afară de asta nici nu e încă văduvă. 

Cuvintele acestea nu le exprimase Milsom, ci individul 
care lucra și care ţinea mai departe privirea aţintită asupra 
microscopului. 

—Păstrează-ţi părerile pentru D-ta, Bridgers, spuse 
furios van Heerden. Isprăvește-ţi lucru și pleacă. 

—Sunt gata. 

Lucrătorul se sculă încet și-și scoase masca. 

— Numele meu e Beale, zise el calm. Mi se pare că am 
mai avut odată plăcerea. Nu te mișca Milsom, dacă vrei să- 
ţi economisești spezele întreţinerii mai departe a vieţii D- 
tale. Sunt iute cu revolverul când cineva nu-mi dă pace. 

Standford Beale dădu microscopul la o parte și se așeză 
la marginea mesei. 

— M-ai numit Bridgers. Pe D-l Bridgers îl veţi găsi în 
dosul lăzilor, acolo... M-a surprins, pe când spionam p-aici 
și voia să mă împuște, dar l-am convins că să vină cu mine 
și apoi totul a fost foarte ușor. Prizează cocaină, nu? N-are 
nici măcar puterea unui șoarece. Dar asta n-are nici o 
importanţă, doctore. Ai ceva contra ca să te arestez pe loc, 
pentru complot? 

— Aș avea multe de zis. Mai întâi nici n-ai dreptul să mă 
arestezi. D-ta nu ești poliţist, ci numai un detectiv amator 
american. 

—American da, amator nu. Ceea ce privește dreptul de a 
te aresta, ei bine, cred că te pot aresta și apoi să justific de 
ce. A 

— Cu ce justificare? întrebă Milsom. În fabrica asta nu e 
nimic secret, afară numai că Dr. van Heerden are de-a face 
cu ea. Un medic, căruia i s-ar face reproș că se ocupă de 
industrie. E o crimă...? și se uită la van Heerden, care 
continua în locul lui: 

— „.„„să conduci o fabrică de material dezinfectant? 

— Să presupunem că eu cunosc caracterul acestui 
laborator? spuse Beale. 

— Încearcă numai să spui poliţiei asemenea baliverne. Ai 
să vezi că n-are să întreprindă nimic. Ai citit se vede prea 
multe romane detective, spuse van Heerden cu dispreţ. 

— Se poate să ai dreptate. Însă singurul roman care mă 
interesează acum este acela despre Teroarea Verde și sper 
că ai să-mi furnizezi și ultimele pagini, care îmi mai 
lipsesc. Cred chiar că ai s-o faci. 

Doctorul își aprinse o ţigaretă și se uită batjocoritor la 
Beale peste flacăra chibritului aprins. 

— Fantezia D-tale romantică m-ar supăra dacă n-ai fi 
atât de naiv. După ce mi-ai furat logodnica, vrei să-mi furi 
și bunul meu renume. 

— Cce spui? zise Beale sculându-se de la masă și stând 
cu mâinile în șolduri în fața doctorului. Mai întâi ar trebui 
să-l găsim bunul dumitale renume! Să știi, van Heerden, 
că-ţi descopăr jocul. Predau fabrica asta poliției, chem pe 
cei mai mari oameni de știință ai Europei ca să-mi facă 
dovada vinovăției dumitale și anume pe baza asta... 

Între degetele mâinii drepte ţinea o sticluţă sigilată, 
plină cu o substanţă, care părea să fie talaj verde măcinat 
fin. 

— Lumea, lumea asta incredulă o să cunoască iadul pe 
care voiai să i-l pregătești. 

Vocea lui Beale tremura de pasiune și faţa sa se 
întunecase numai la gândul crimei gigantice faţă de care 
chiar și neomenescul tratament al femeii pe care o iubea 
mai mult ca viaţă, era un nimic.. 

Se auzi zgomotul unei explozii. Beale simţi șuieratul 
unui glonte trecându-i pe la ureche și se întoarse cu 
revolverul în mână... 

— D-ta spui că poliţia și chiar guvernul acestei ţări vor 
recuza acuzația mea ca fiind fantastică. Iți acord 
mulțumirea să știi că ai dreptate. Mă consideră toţi că sunt 
nebun, dar am să-i conving că tot eu am dreptate! In 


211 


sticluța asta zace distrugerea planurilor și visurilor D-tale. 
Ca să-ţi îndeplinești planul ai ucis doi oameni. Pentru visul 
acesta ai ucis pe John Millinborn și pe Predeaux. Dar n-ai 
să... 

— Bum! 

CAPITOLUL XVI 
SECRETUL PRĂPĂDULUI VERDE 


Un individ sălbătăcit stătea în apropierea lăzilor cu 
revolverul în mână, era Bridgers, tipul pe care Beale îl 
lăsase legat în laborator. 

— Pun eu mâna pe tine, bestie! Daţi-vă la o parte... ah! 

Mâna lui Beale se ridicase în sus și un fulger lumină o 
clipă... și iar ce auzi zgomotul detunăturii. Dar Bridgers se 
culcase la pământ în dosul lăzilor. Bridgers trase din nou, 
de data asta cu un rezultat neașteptat. Glontele nimeri 
tabloul de distribuţie electrică. Imediat se stinseră toate 
lămpile și se făcu întuneric. 

Beale ţinea încă sticluța în mână, lucru ce Milsom îl 
observase. Ca un șarpe se aruncă asupra defectivului. Il 
apucă de mână și căută să i-o întoarcă. 

Beale strânse dinţii și încercă să scape mâna din 
ghearele celuilalt. Stătea însă incomod, căci se rezemase 
de colţul băncii. Simţi cum mâna lui van Heerden îi smulse 
sticluţa. 

Cineva îi smulse revolverul din mâna stângă, se auzi un 
detunet înăbușit și apoi pași de oameni care fugeau. Beale 
pipăi de-a lungul peretelui și se izbi de lăzi. Un glonte, tras 
de nebunul de Bridgers șuiera pe lângă urechea lui, dar 
trebuia să riște. Auzi zgomotul unei uși care se deschide și 
se repezi orbește într-acolo. În fine găsi ușa. Observase 
cum cei doi inși ieșirea afară, descoperi scara... și două 
minute mai târziu era și el în stradă. 

Ambii bărbaţi dispăruseră. După ce a colindat vreo 
jumătate de milă, se întâlni cu un poliţist. Funcţionarul 

acela inteligent nu putea să-și părăsească postul și-i dădu 
sfatul excelent să se adreseze comisariatului celui mai 
apropiat. Într-adevăr un sfat splendid, chiar dacă sergentul 
de serviciu rămase cu totul indiferent la cererea lui Beale, 
exista acolo un telefon și la capătul cellalt al sârmei 
telefonice exista în locuinţa sa modesta din Haymarket un 
inspector general cu numele de McNorton, care puse, 
numai la auzul numelui său toata secţia în mișcare. 

— Am găsit fabrica pe care o căutăm, McNorton, spunea 
Beale. Îţi explic mâine dimineaţa toată chestiunea. Acuma 
e necesar ca terenul să fie cercetat. 

— Nu putem face asta fără împuternicire. Dar putem să-l 
păzim până ce vom avea dreptul la percheziţie. Trimite-mi 
pe sergentul de serviciu la telefon. De altfel ce face D-ra 
Cresswell? 

— Bine, răspunse Beale scurt. 

De necrezut cum numai auzul numelui ei îi umplu 
sufletul de durere. 

Dădu telefonul sergentului și conduse mai târziu patru 
oameni la fabrică. Poliţiştii găsiră ușile încuiate. Beale sări 
peste gard, dar și ușile clădirii erau încuiate. 

Se înapoie la sergentul, care-l așteptase în stradă. 

— Cum îi zice străzii acesteia? 

— Playbury Street. In tinerețea mea erau aici pivnițele 
lui Henderson. 

Beale își notă adresa, își luă o mașina și se înapoie la 
comisariat, obosit și decepţionat. 

Sosi tocmai la timp ca să asiste la o scenă curioasă. 

In fața biroului sergentului de serviciu stătea un individ 
prost îmbrăcat, însă cu acel ceva de nedescris al omului, 
care văzuse odată zile mai bune. Lângă el stătea polițistul 
care-l arestare. 

— Se pare, spunea tocmai prizonierul, în momentul când 
Beale întră în cameră, că sub sistemul ăsta păcătos de 
spionaj, un om simplu n-are nici măcar dreptul să se 
plimbe dis-de-dimineaţă pe stradă la aer curat. 

— Ascultă, părinţele, răspunse sergentul în tonul amabil 
al polițiștilor faţă de vechii lor cunoscuţi. D-ta știi tot așa 
de bine ca și mine, că conform legii pentru apărarea 
crimelor, un borfaș bătrân se expune arestării, dacă e găsit 
în împrejurări care dau de bănuit. D-ta să nu umbli 
noaptea. Şi dacă totuși o faci, atunci n-ai dreptul să te 
plângi. Ai găsit ceva la el, Smith? 

— Nu, D-le sergent. Vagabonda numai pe stradă și 
atunci l-am arestat. 

— Unde locuiești acum? 

Individul se căută prin buzunare. 

— Am comis greșeala de a-mi lăsa cărțile de vizită lângă 
instrumentele mele de falsificat bani. O telegramă pe 
numele meu la azilul de noapte din Mine Street, 
Paddington, mă găsește. În tot cazul interogatoriul a fost o 
muncă de prisos. În momentul de faţă mă găsesc sub 
scutul legii. Peste patru zile sunt pe vapor, ah, D-l Beale. 

Beale surâse. 

— Ce să fac? Cabinele de clasa I erau vândute. Eu nu 
voiajez cu oamenii de rând... și adresându-se sergentului 
care se uita surprins la el: 

— Pot să plec acum? D-l Beale va garanta pentru mine. 

leșind pe ușă afară, Homo făcu detectivului un semn cu 
mâna și când fură în stradă, îi spuse cu voce serioasă: 

— Îmi pare rău că te-am adus prin cununia săvârșită de 
mine în situaţia asta precară. Bine înţeles că ar fi trebuit 
să fi fost dat afară din slujbă, însă prima mea pedeapsă era 
sub un nume fals. Și pentru că atunci nu eram angajat la 
nici o biserică, nu mi s-a descoperit niciodată identitatea. 
Ştii D-le Beale, o să mai comit o crimă: că omor pe 
episcopul, care permite unui popă să se însoare când are 
numai un venit de șaizeci de lire pe an. 

Faţa lui Homo se întunecă și pe Beale îl cuprinse un fel 
de idee despre tragedia fiinţei aceleia. Unde era femeia? 

— Afacerile mele particulare, necazurile și durerile mele 
nu te pot interesa. Te-am chemat afară numai ca să-ţi cer... 

scuze. 

— A fost vina mea Homo, spuse Beale liniștit și-i întinse 
mâna. Noroc și toate bune, poate că în noua patrie viaţa 
să-ţi ofere bucurii noi. 

Beale rămase locului până ce nu-l mai zări, apoi se 
întoarse obosit în locuinţa sa unde se culcă îmbrăcat. Scurt 
timp după aceea fu deșteptat de zbârnâitul telefonului. 

Era McNorton. 

— Vino imediat la Scotland Yard, ca să vorbești cu 
subdirectorul general al poliţiilor. Are mare interes să afle 
cât mai multe despre fabrica asta. Imi spune că Deta i-ai 
comunicat câte ceva despre complotul lui van Heerden. 

— Bine, am să vă povestesc totul. Intr-o jumătate de 
ceas sunt acolo. 

Făcu o baie, se schimbă de haine și fără să dejuneze, 
plecă spre Scotland Yard. 

Subdirectorul general O'Donnel, un veteran al poliţiei, îl 
aștepta. Și McNorton era acolo. 

— Arăţi obosit. D-le Beale. Ia loc te rog. Arâţi a fi 
flămând. Ai dejunat? 

— Nu încă. 

— Servește-i ceva. McNorton, sună, te rog. Nu te opune, 
dragul meu. Şi eu am trecut prin asemenea nopți și știu că 
hrana e mai importantă decât somnul. 

Dădu un ordin servitorului, care apăruse și abia 
douăzeci de minute mai târziu, după ce Beale dejunase 
excelent în camera subdirectorului, îl rugă acesta să 
înceapă povestea. 

— Am s-o iau de la început. Am fost membru al 
serviciului secret al Statelor Unite și am venit în Europa, la 
cererea D-lui Kitson, pe care-l cunoașteţi, ca să păzesc pe 
D-ra Cresswell. Astea le știți pe toate. Într-o zi, pe când 
cercetam camera doctorului van Heerden în căutarea unui 
indiciu referitor la uciderea lui Millinborn, am găsit asta. 
Scoase din buzunar o tăietură de ziar și o puse pe masă. - 
E un articol din ziarul spaniol „Imparcia/”. În traducere 

sună: 

Graţie discreției și geniului doctorului Alfonso Romanos, 
medic șef în Vigo, ţăranii acelui ţinut au fost cruţaţi de o 
mare nenorocire. Lunea trecută Senor Don Marin 
Fernandey din La Linea a descoperit că unul din câmpurile 
sale semănate cu grâu, se distrusese și trecuse în stadiul 
de putrefacție. În spaima sa l-a înștiințat pe medicul șef din 
Vigo și Dr. Alfonso Romanos a plecat la locul dezastrului, 
însoţit de un chimist străin. Din fericire, ultimul se dovedi 
a fi un excelent bacteriolog. Examinarea grâului prăpădit, 
care începuse să exale un miros neplăcut, arăta că e vorba 
de o boală nouă, „verde orin” (Prăpădul verde). După 
indicaţia medicului, terenul în chestiune fu ars. Din fericire 
întinderea răului nu era prea mare, căci porţiunea de teren 
în chestiune era separată de celelalte terenuri cultivate ale 
D-lui Fernardey. Cu excepţia a două mici probe din grâul 
infectat, pe care le-a luat cu el medicul și chimistul, 
microbul a fost distrus. 

— Chimistul străin era Dr. van Heerden, zise Beale. Era 
în anul 1915, când își petrecuse vacanţa la Vigo și nu mi-a 
fost greu să-l urmăresc. Am trimis pe unul din oamenii mei 
la Vigo ca să ia informaţii de la Doctorul Romanos, care-și 
aducea perfect aminte de cele întâmplate. El distrusese 
părticica de grâu ce o luase cu el după ce a examinat 
bacteriile și și-a notat cele găsite. Spera că și fostul său 
prieten van Heerden a făcut la fel. Dar aici s-a înșelat, Van 
Heerden din contra a cultivat acele bacterii în laboratorul 
său. După informaţiile culese de la profesorul Heyler, un 
neamt bătrân, care era de mult în serviciul lui van Heerden 
și care pare să fie un tip cinstit, doctorul pierduse aproape 
odată cultura-mamă și numai prin faptul că ia trimis 
porţiuni mici din cultura de bacterii la diverși oameni de 
știință decăzuţi, care au experimentat creșterea bacteriilor 
sub diferite puncte de vedere, a reușit să găsească mediul 
prielnic dezvoltării lor. Dacă nu mă înșel mediul acela este 
faină de ovăz fermentată. Nu sunt însă sigur. 

— Pentru care scop, crezi D-ta, că vrea van Heerden să 
întrebuinţeze culturile? N 

— Vin numai decât și asupra acestui punct. In timpul 
cercetărilor mele am descoperit că van Heerden aduna 
date exacte asupra tuturor culturilor mari de grâu din 
lumea întreagă. Am conchis din felul pregătirilor sale că 
intenționa şi intenționează încă să trimită o armată 
întreagă de agenți în toată lumea, care la un semnal 
anumit să arunce bacteriile peste terenurile cultivate cu 
grâu. 

— Dar cele câteva bacterii nu pot face decât un mic rău 
terenurilor imense cultivate cu grâu din America. 

— D-le Q'Donnel, răspunse Beale clătinând din cap, 
bacteriile au fost selecționate în timpul experimentărilor. 
Dacă pun conţinutul unei singure sticluțe la marginea unui 
teren de zece mii hectare, tot câmpul cultivat trece în 
putrefacție în interval de douăzeci și patru de ore. Se 
întinde de la fir la fir cu o iuţeală de necrezut. Bacteriile 
astea se înmulţesc enorm într-un câmp de cereale: o 
singura bacterie se înmulțește în timp de douăsprezece ore 
la un miliard. Nu numai că e posibil, dar e chiar sigur că 
douăzeci de agenţi ai lui van Heerden o pot distruge toată 
recolta Statelor Unite în interval de săptămână. 

— Dar de ce ar face el asta? 

— La sfârșitul procedurii stau câștiguri de nenumărate 
milioane. Și mai pot să-ţi spun ceva: Până ieri van Heerden 
a lucrat cu particulari. Azi lucrează cu banii unui sindicat 
mare care-l finanţează. Acţionarul principal este Guvernul 
german. Van Heerden a cheltuit până acum mii de lire, 
bani pe care și i-a împrumutat sau pe care i-a furat. Numai 
ca să-și procure banii el a răpit pe moștenitoarea lui John 
Millinborn, voind s-o silească să se căsătorească cu el. 

Subdirectorul mesteca ţigara în gura. 

— Astea toate sunt o chestiune de stat și trebuie să 
vorbesc cu ministrul de interne. D-ta spui că Ministerul de 
externe crede în povestea D-tale, și eu cred, bine înţeles, 

cu toate că sună foarte neverosimil. Te rog așteaptă-mă 
aici. 

O'Donnel își luă pălăria și părăsi camera, înapoindu-se 
curând după aceea. 

— Am vorbit la telefon cu subsecretarul de stat și o să 
procedăm contra lui van Heerden în baza materialului 
doveditor pe care ni-l va furniza fabrica. D-ta McNorton, 
vei prelucra cazul. Ai pregătit permisul de percheziţie? 
Bine. 

Lui Beale îi strânse mâna. 

— Afacerea asta te face o celebritate europeană, D-le 
Beale. 

— Sper că Europa nu va avea ocazia să se mai preocupe 
de chestia asta. 

Trecură în biroul lui MecNorton. 

— Vin cu dumneata, spuse McNorton. 

Tocmai își punea pălăria, zări pe masă un plic închis. 

— De la secţia a doua de poliţie. De când o fi venit? 

Valetul său clătină din cap. 

— Nu vă pot spune. Am văzut plicul când am intrat aici 
azi dimineaţa. 

— Probabil că l-am trecut cu vederea. Poate că e vorba 
de fabrică? 

Desfăcu plicul, citi conţinutul scrisorii și începu să 
înjure. 

— Să isprăvit cu materialul doveditor, Beale! 

— Ce sa întâmplat? 

— Fabrica a ars azi dimineaţă complect. Focul a izbucnit 
în pivnițele unde se ţinea înainte vin și toată clădirea s-a 
prăbușit. 

Detectivul se uită pe fereastră. 

— Nu-l putem aresta pe van Heerden în baza depoziţiei 
profesorului Heyler? 

În loc de răspuns, McNorton îi întinse scrisoarea. Textul 
suna astfel: 

„Inspectorul de serviciu din  Paddington-sud către 
Inspectorul general McNorton. Fabrică din Playbury 
Street, care stătea sub pază polițienească a fost distrusă 
complect de un foc care a izbucnit azi dimineață pe la 5 și 
20 în subsol. S-a găsit un cadavru, care a fost identificat ca 
acela al unui individ cu numele de Heyler.” 

CAPITOLUL XXVII 
UN PLAN DE DISTRUGERE A LUMII 


Nimeni nu începe luni să lucreze cu plăcere, căci se 
gândul într-una la sărbătoarea trecută. Luni dimineaţa 
trece mai mult sau mai puţin în speranţa pauzei de la 
prânz. 

Ora unu la Londra, corespunde aproximativ orei șase la 
Chicago, așa că importanța sumedeniei de cablograme, 
care se adunaseră pe birourile diverșilor agenţi de bursă, 
se lămuri abia seara și fu înțeleasă abia marți dimineaţa, 
când  sosiră cablogramele din Chicago cu notarea 
cursurilor de la bursa de acolo, și mai ales în urma 
comunicatelor ziarelor, asupra urcării prețului grâului. 

— Grâul urcă! era titlul unui articol. Scene de panică la 
bursă, era știrea dată de un alt ziar. Grâul a atins prețul 
maxim! spunea altul. 

Beale auzi, când ajunse în Whitechapel urletul 
vânzătorilor de ziare și prinse cuvântul „grâu”. Smulse din 
mâna unui vânzător și citi: „Toate bursele de cereale din 
jumătatea de nord a pământului se găsesc într-un haos de 
nedescris. Preţurile au depășit cifrele record ale celor mai 
grele zile din timpul războiului.” 

Beale intră să telefoneze. Chema un număr secret și-i 
spuse lui McNorton: 

— Ai citit ziarele? 

— Nu. Am auzit însă noutatea. Vorbești doar de lovitura 
la grâu? 

— Da, jocul a început... 

— Unde ești acum? Așteaptă-mă, vin imediat la 

dumneata. 
Cinci minute mai târziu erau împreună. Beale opri un 
taxi ți se duseră la Kitson la hotel. 

— S-au emis mandate de arestare contra lui van 
Heerden, Milsom și contra fetei Glaum. Presupun că vom 
găsi cuibul gol; am trimis însă oameni la toate gările. Crezi 
că am început acţiunea prea târziu? 

— Totul depinde de sistemul pe care-l va întrebuința van 
Heerden, răspunse Beale. Doctorul aparţine acelor oameni, 
care vor să concentreze totul în mâinile lor proprii. Dacă a 
procedat așa și dacă noi putem pune mâna pe el, atunci 
putem înlătura catastrofa. 

Kitson îi aștepta în vestibulul hotelului. 

— Ei bine! Presupun că l-aţi pierdut din vedere pe van 
Heerden. Dacă agitația din ziare înseamnă ceva, atunci 
știm că van Heerden și-a dat cărţile pe faţă. Aici și-au 
pierdut cu toţii capul, zicea Kitson, în timp ce mergeau 
spre ascensor. Am vorbit cu ministrul agriculturii, Europa 
întreagă tremură de frică! Ei, care-i povestea? întrebă el, 
când ajunseră în odaie. 

Kitson ascultă atent la cele ce spunea Beale, fără să-l 
întrerupă o singură dată. 

— E foarte important, îi apuse el apoi. Trebuie să-ţi cer 
scuze. Oricât m-ar interesa D-ra Cresswell, văd acum, că 
soarta ei e mai puţin importantă, decât catastrofa 
generală. N 

— De fapt, ce înseamnă toate astea? Intrebă McNorton. 

— Panica grâului? D-zeu știe! Se poate să însemne că o 
jumătate kilogram de făină să coste o guinee, e cam 
timpuriu ca prevezi. 

Uşa fu deschisă fără nici un fel de preaviz și un domn 
intră cameră; McNorton care-l recunoscu cel dintâi, sări în 
picioare. 

— Îmi pare rău, că vă întrerup, spuse Lordul Levington, 
ministrul de externe al Angliei în persoană. Da, Beale, 
povestea aia fantastică, pe care mi-ai explicat-o atunci, 

pare să se realizeze. 

— Îmi daţi voie să vă prezint pe D-l Kitson? întrebă 
Beale. 

— M-am decis să vin singur, căci nu mai puteam aștepta. 
Care sunt șansele pentru arestarea lui van Heerden? 

— Din ţara asta n-a ieșit nimeni fără să fi fost identificat, 
spuse McNorton plin de speranţă. 

— Dacă urmam, de atunci sfatul lui Beale, individul 
acela ar fost azi închis, spuse ministrul. Știi, probabil, că D- 
l Beale stă de mult în legătură cu ministerul afacerilor 
străine? îl întrebă Lordul pe Kitson. 

— Asta n-am știut-o, răspunse avocatul. 

— Am crezut că totul e una din basmele acelea 
fantastice pe care le iubesc reporterii americani, continuă 
ministrul zâmbind. 

— Nu prea înţeleg cum vrea să aranjeze van Heerden 
partea comercială a afacerii. Ce câștigă el prin distrugerea 
recoltei? 

— Foarte simplu, explică ministrul. Bine înţeles că nu se 
distrug toate proviziile. Recoltele din Rusia de Sud și 
Germania rămân neatinse, dar de fapt toate sunt gajate 
guvernului german. Azi dimineaţă guvernul german a dat 
două dispoziţii. Prima se referă la înmagazinarea recoltei 
luând în același timp opţiune pentru vinderea întregii 
producţii de grâu. Întreaga producţie se va raţiona pe un 
an întreg: pâinea se va da poporului gratis de către 
guvern, surplusul îl va vinde. 

— La ce preţ? 

— La preţul ce-l va dicta Guvernul. Dacă planul lui van 
Heerden reușește, dacă se vor distruge toate recoltele de 
grâu, afară de acelea care vor fi sub controlul Germaniei, 
atunci ce va trebui să plătim? Fiecare ban pe care l-am luat 
de la Nemţi, fiecare centimă ce i-a costat războiul, va 
trebui să-i dăm înapoi pentru grâu. 

— Imposibil! 

— De ce imposibil? Nu există o limită de preț la rarităţi. 

Ceea ce e mai rar decât aurul, costă neapărat mai scump 
ca aurul., Dvs. aici în camera aceasta, sunteţi singurii pe 
lume, care cunoașteţi secretul Prăpădului Verde. Cu Dvs. 
pot vorbi pe faţă. Și vă spun că va trebui, fie să cumpărăm 
grâu din Germania, fie să-i facem război. Ultima 
alternativă nu e posibilă și dac-ar fi posibilă, n-avem 
siguranţa unui succes. Va trebui să plătim, noi, Franţa, 
America, Italia - toţi vor trebui să plătească. Vom plăti în 
aur, în cuirasate, în materii prime. Stocurile noastre de 
grâu au scăzut enorm și avem mai puţin decât necesităţile 
pe o lună. Fiecare ţară producătoare va opri imediat 
exportul. Şi acum, D-le Beale, ce crezi D-ta, s-ar putea 
salva recolta anului acesta prin pază locală?! 

Beale clătină din cap. 

— Mă îndoiesc. Ar trebui să angajăm milioane de 
oameni, ar trebui să înconjurăm toate terenurile cultivate 
și nici atunci nu s-ar putea garanta că apărarea ar fi 
eficace. Van Heerden ar putea introduce prăpădul pe 
câmpii printr-o sută de căi. Singurul lucru ce poate ajuta, 
este să-l prindem pe van Heerden și să împiedicăm 
întregul complot la sursă. 

Ministrul se plimba prin cameră cu mâinile în buzunar, 
adâncit în gânduri. 

— În caz contrar ar trebui să așteptăm și să rezistăm un 
an întreg cu proviziile ce le avem. E posibil asta? 

— Ar însemna mult mai mult ca atâta, Excelenţă, spuse 
Beale calm. 

Lordul se opri în faţa lui Beale. 

— Ce vrei să spui cu asta? 

— Dacă van Heerden ne scapă, atunci rămâne o 
generaţie întreagă fără cereale! Am întrebat pe cele mai 
mari autorităţi ale științei și toţi au susţinut că din cauza 
prăpădului verde, terenul nu mai e arabil zece ani. 

Cei patru bărbaţi se uitară uimiţi unul la altul. 

— Atunci... spuse ministrul consternat, toată structura 
socială și industrială a lumii, s-ar face praf. America ar fi 

ruinată pe un secol. Milioane de oameni ar muri de foame. 
Sfârșitul civilizației noastre ar însemna asta...! 

Beale se uită de la unul la altul. 

— De necrezut! exclamă Kitson. - Am același sentiment 
ca la 1 August 1914, același sentiment de neverosimilitate! 

Auzindu-l pe Kitson vorbind, ministrul tresări din reveria 
sa. 

— Beale, ai puteri nelimitate să procedezi cum crezi că e 
mai bine. D-le McNorton te vei înapoia la Scotland Yard și 
poftește-l pe Directorul superior la mine. D-l Beale rămâne 
în legătură continuă cu mine. 

Fără să mai zică un cuvânt, ministrul urmat de 
inspectorul general McNorton ieși din cameră. 

— Uite un om nenorocit, spunea Kitson compătimitor. Se 
poate să cadă guvernul din cauza asta. Ce ai de gând să 
faci Beale? 

— Să-l prind pe van Heerden. 

— Asta e problema vieţii D-tale, spuse Kitson cu mare 
seriozitate. 

Și Beale știu în interval de un sfert de oră că avocatul nu 
exagerase. 

Van Heerden dispăruse subit.  Detectivii, care 
pătrunseseră în locuinţa lui, au stabilit că lucrurile sale 
personale au fost luate încă de dimineaţă. Plecase cu două 
geamantane (care au fost găsite mai târziu în depozitul 
unei gări din Londra), însoţit de Milsom. Nimeni nu putea 
spune în ce direcţie o luase automobilul în care se aflau cei 
doi. 

Ziarele de seară, pe lângă informaţiile relative la scenele 
de panică de la bursa de cereale, mai conţineau și 
următoarea notiţă: 


„Ministerul Aerului, face cunoscut, că abrogă ordinul 
No. 63 al dispoziţiilor de zbor peste Ocean. Nici un 
aeroplan n-are voie să părăsească aerodromurile și nici să 
zboare deasupra țărmului fără să aterizeze și să se 

prezinte spre cercetare unui post de pază. Patrulele 
aeriene au ordin strict să tragă asupra aeroplanelor, care 
nu se supun acestui ordin. Toate staţiunile de coastă au 
arborat semnalul de aterizare.” 


Fiecare staţie de cale ferată, fiecare port englez era 
păzit. Fotografia lui van Heerden, singura care exista de 
altfel, și pe care Beale o făcuse într-un minut de neatentie 
a lui van Heerden, fusese mărită și dată tuturor polițiștilor. 
Afară de asta fusese aruncată din aeroplane în toate 
cartierele. Hilda Glaum fu arestată la două și adusă la 
comisariatul de poliție din Bow-Street. Hilda nu se arăta 
nici surprinsă, nici furioasă și refuză să spună ceva asupra 
locului unde se afla van Heerden. O sumă de oameni 
nevinovaţi fură arestaţi, iar la cinci se făcu cunoscut, că 
legăturile telefonice și telegrafice cu străinătatea au fost 
întrerupte până la noi ordine. 

Beale, revenit din Barking, unde identificase un 
cetățean, care fusese arestat semănând puţin cu van 
Heerden, găsi un fel de consiliu de război adunat în 
camera lui Kitson. Afară de McNorton și doi asistenţi ai 
săi, mai erau de faţă un subsecretar de stat de la 
ministerul afacerilor străine, un om de știință, ca expert și 
încă un domn, în care Beale recunoscu imediat pe 
președintele bursei de cereale. La privirea întrebătoare a 
lui McNorton, Beale răspunse clătinând trist din cap și s-ar 
fi așezat la masă, dacă Kitson nu l-ar fi chemat la fereastră. 

— Pentru moment n-avem nevoie de D-ta. Aici alături e 
cineva, care are nevoie de o explicaţie și sunt de părere că 
vei fi atât de mult ocupat în timpul care vine de acum 
încolo, că trebuie să te folosești de ocazia asta rară. 

— D-na Cresswell? 

— Da. 

— Ce știe ea. 

— Asta trebuie s-o afli singur. 

Cu inima bătându-i, Beale apăsă clanţa ușii și intră cu 

sufletul încărcat de griji, în camera în care se găsea fata 
care, în faţa legii, era soţia sa. 

CAPITOLUL XXVIII 
SOSIREA DOCTORULUI MILSOM 


Oliva se sculă de pe scaun și-l întâmpină pe Beale, care 
stătea ca pironit locului, cu mâna încă pe clanță. Lui Beale 
i se părea că Oliva căpătase noi calități, o grație nouă și 
eterică. Singurul gând la relația legală, ce-l lega de această 
ființă, care-i venea înainte zâmbind făcu să-i bată inima cu 
atâta putere, că era convins că Oliva auzea bătaia. Oliva 
era palidă la față, ochii aveau cearcăne, dar mâna, care-i 
strânse pe a lui, era puternică, caldă... 

— Există multe lucruri, pentru care trebuie să-ți 
mulțumesc, D-le Beale, D-l Kitson mi-a spus că-ți datorez 
salvarea mea. 

— Ţi-a spus el asta? întrebă el jenat și se gândi ce i-ar 
mai fi spus Kitson. 

— Încerc să fiu cuminte și sper că-mi vei ajuta, căci D-ta 
ești cel mai deștept om pe care-l cunosc. 

Oliva se înapoie la divanul pe care șezuse și-i făcu semn 
să ia și el loc. 

— A fost probabil foarte dramatică toată afacerea, nu-i 
așa? Dar asemenea lucruri se întâmplă desigur des în viața 
unui detectiv. 

— În fiecare zi! Dacă o să stai liniștită, o să-ţi fac un mic 
rezumat al cazurilor mele mai interesante, spuse Beale 
încercând în zadar să apară indiferent și degajat. 

Fata simţi că se preface. 

— Ai o zi grea în urma D-tale! L-ai arestat pe van 
Heerden? 

— Nu încă. 

— Îmi pare bine. 

— Îţi pare bine? 

— Da. Căci aș vrea mai întâi să clarific ceva. Kitson pe 
care l-am întrebat, mi-a spus că D-ta ai să-mi povestești 
totul. 

— Despre ce este vorba? întreba Beale cu tărie. 

Oliva se sculă, își luă geanta care se afla pe o masa și 
scoase ceva din ea, ceva ce puse apoi pe podul palmei. Cu 
mâna întinsă se înapoie spre Beale, care se uită la obiectul 
lucios ce se afla acolo. 

— Vezi asta? 

— Da, răspuns Beale, căruia i se tăia respiraţia, căci 
„asta” era un inel de aur. 

— Un inel de căsătorie. L-am găsit în degetul meu când 
mi-am revenit. 

— Ah!, spuse Beale. 

— Am fost cununată? 

Beale încercă să vorbească, dar trebui să se 
mulțumească cu o înclinare a capului. 

— Mi-era teamă de asta, spuse Oliva liniștită. Nu pot să- 
mi amintesc de nimic. Ultimul lucru, de care-mi amintesc, 
este că doctorul van Heerden ședea lângă mine și-mi făcea 
o injecție M-a durut puţin și știu că mai vorbeam cu el. 
Cred că vorbisem de D-ta - obrazul ei se coloră puţin. 

— Sau poate că numai el vorbea de D-ta. Nu mai știu 
precis. Știu numai că D-ta erai amestecat în discuţia 
noastră. De altceva nu-mi amintesc. 

— De nimic altceva? 

— Nimic. 

Vedea lămurit, că era un laș și că dorea ea dânsa să-și 
reamintească de cele petrecute. Oliva însă zâmbi și dădu 
din cap. 

— Îmi pare rău, dar nu-mi pot aminti nimic? Acum 
trebuie să-mi povestești D-ta. 

— Bine înţeles că am să-ţi spun totul. Dar înţelegi, că e 
cam greu. 

Oliva se uită cu blândeţe la el. 

— Ştiu că e greu pentru un om ca D-ta, să vorbească de 
propriile sale succese. De data asta însă, trebuie să fii mai 
puţin modest. 

— Ei bine, începu Beale, știam că van Heerden vrea să 
te ia în căsătorie. Am știut asta tot timpul. Am presupus că 
vrea să te ia de nevastă pentru banii D-tale, pentru că n- 
avea alt motiv pentru care să fi vrut să se însoare cu D-ta. 
Adică, se corectă el repede, banul era ceea ce-l atrăgea pe 
el mai mult ca orice. 

— Nu prea lingușitor și măgulitor pentru mine. 

— Ştiu că mă exprim cam grosolan, dar ai să mă ierti, 
după ce vei auzi, ce mai am să-ţi spun, spuse el răgușit. 
Van Heerden voia să se căsătorească cu D-ta... 

— Şi a făcut-o și eu vreau să mă despart pe dată ce va fi 
posibil. 

— Sper. Cred că o să fie greu, dar am să fac tot ce-mi stă 
în putinţă, crede-mă D-ra Cresswell. 

— Nu mai sunt D-ra Cresswell! zise ea strâmbându-se. 
Dar te rog, nu mă chema pe numele meu adevărat. Ştiai că 
vrea să mă ia pentru banii mei și nu pentru frumuseţea sau 
caracterul meu. Și așa m-ai urmat la Deans Folly! 

— Da. Trebuie însă să-ţi mai explic ceva. Știu că o să-ţi 
pară oribil și că o să capeţi o părere foarte rea despre 
mine, dar trebuie să-ţi spun. 

Beale zări expresia de teamă din ochii fetei și-și 
concentră gândurile asupra celor ce voia să spună. 

— M-am gândit că dacă ai fi deja măritată, van Heerden 
n-ar mai întreprinde nimic contra D-tale. 

— Dar nu eram măritată! 

— Așteaptă puţin. Ţine minte, că voia să se însoare cu D- 
ta, numai pentru banii D-tale și că dacă ai fi fost măritată 
sau chiar dacă van Heerden ar fi crezut numai că ești 
măritată, ai fi fost sigură de el, n-ai fi avut să te temi de 
pericole, a căror intensitate nici chiar eu nu le puteam 
măsura. Exista p-aici un tip cu numele de Homo, un escroc. 

Fusese preot și avea manierele și felul meseriei sale și 
atunci mi-am procurat o licenţă specială pe numele meu. 

— D-ta? O licenţă ca să te însori cu mine? zise ea 
aproape fără respiraţie. 

— Da. L-am cărat pe Homo peste tot pe unde te-am 
căutat. Ştiam că n-aveam timp mult de pierdut și că dacă 
Homo ne-ar cununa imediat l-aș fi pus pe van Heerden în 
faţa unui fapt împlinit. 

Oliva începu să râdă. 

— Acum înțeleg! Ce extraordinar! Şi D-ta ai făcut 
ceremonia asta de formă? Dar unde am fost eu? 

— D-ta stăteai la fereastră. 

— Ce încântător! Şi D-ta erai afară. D-ta cu preotul D- 
tale, dar asta e adorabil! Așadar nici n-am fost cununată? 
Ăsta e inelul D-tale? 

— Ai fost cununată! spuse Beale abia perceptibil. 

— Cununată? Dar cum? 

— Preotul Homo nu era o ficțiune. Era un preot 
adevărat! Şi cununia e legală! 

Se uitară unul la altul fără să vorbească, fata nu simţi 
mai întâi decât surpriză. Beale credea însă că vede spaimă, 
dispreţ și ură pe faţa ei și aștepta să audă ce va spune; ca 
un criminal prins asupra faptului. 

— Atunci sunt cu adevărat măritată... cu D-ta? 

— Ştiu că n-ai să mă ierți niciodată. Singura mea scuză e 
că tot ce am făcut, a fost ca să te salvez. Aș fi putut intra 
cu revolverul înăuntru și să-i împușc pe toţi. Aș fi putut 
aștepta o ocazie ca să te scap. Aș fi putut risca să înconjur 
casa cu polițiști, dar toate astea cereau timp și eu nu 
aveam timp. Era vorba de D-ta. 

Nu vedea blândeţea din ochii ei căci nu se uita la ea și 
continuă: 

— Asta e toată povestea groaznică. D-l Kitson îţi va 
comunica ce trebuie să faci ca să devii liberă. A fost o 
greșeală, cu atât mai tragică pentru că D-ta ești victima. 
Tocmai D-ta! 

Oliva pusese inelul deoparte. Îl luă din nou în mână și-l 
privi cu interes. 

— De fapt e drăguţ, nu-i așa? 

— Da. Foarte drăguţ. 

I se păru că plânge și se uită la ea. Oliva râse însă, întâi 
pe înfundate și apoi din toată inima, astfel că-l molipsi și pe 
dânsul. 

— E curios, zise dânsa în urmă, ștergându-și ochii, și 
chiar plin de umor. Sărmane Domnule Beale! 

— Merit puţină milă, nu-i așa? 

— De ce? întrebă ea repede. Ai comis bigamie? 

— Nu! 

— Ei bine, ce vrei să întreprinzi acum ? Când te gândești, 
afacerea e serioasă. Așadar acum sunt D-na Standford 
Beale. Sărmane domnule Beale și sărmană D-nă Beale. 
Sper, și acum vorbea serios, că nu ţi-am încurcat intenţiile. 
Ar fi groaznic și nu mi-aș ierta-o niciodată. Este, iartă-mi 
întrebarea, dar presupun că în calitate de soţia D-tale am 
dreptul la încrederea D-tale, există cineva, pe care s-o iei 
în căsătorie? 

— N-am comis bigamie și nici nu intenţionez s-o fac. 
Dacă mă întrebi, dacă sunt logodit, îţi răspund. De partea 
mea nu există inimi frânte, n-am nici cea mai mică intenţie 
să sondez inima D-tale frântă... 

— Nu fi limbut! îl întrerupse ea sever. E o situaţie 
teribilă, d-le Beale și nici eu nu îndrăznesc să mă gândesc 
la ea. 

— Ştiu foarte bine ce groaznic este, spuse Beale curajos, 
și, cum ţi-am mai spus, am să fac tot posibilul să îndrept 
greșeala. 

— Ştie D-l Kitson? 

— Da. 

— Ce a spus el? Trebuie să-ţi fi dat vreun sfat? 

— A spus... începu Standford, dar se opri și se făcu roșu 
ca un rac. 

Fata schimbă conversaţia. 

— Să discutam ca oameni serioși. Mi-a trecut prima 
dorinţa de a leșina. Şi D-ta trebuie să te stăpânești puţin. 

— Nu-ţi pot spune încă ce putem face. N-aș dori să 
discut cu D-ta amănuntele neplăcute ale unui divorț. Dă-mi 
câteva zile răgaz. Van Heerden e încă liber și atâta timp 
cât nu e închis și nu e îndepărtat pericolul acela imens, 
care amenința omenirea, n-am mintea clară pentru alte 
chestiuni. 

— D- Kitson mi-a povestit de van Heerden. Nu e ceva de 
care ar trebui să se ocupe poliția engleză? Am tot motivul 
să cred, că van Heerden e un om fără scrupule și fără frică. 

— Scrupule nu-mi turbură nici mie somnul și nici n-am 
intenţia să mă las de a urmări pe van Heerden. Consider 
asta ca o datorie a mea deosebită. 

— Nu este... periculos? 

— Pentru mine? Nu. Nu cred. Și dacă ar fi, atunci ţi-ar 
scuti multe neplăceri. 

— Cred ea ești nesuferit. 

— Regret, zise dânsul repede. Voiam numai să cerșesc 
puţină milă. Nu, nu cred să fie pericol pentru mine. Van 
Heerden vrea să rămână ascuns și urmărește ceva, care e 
mult mai important decât tânăra mea viaţă. 

— Milsom face și el parte din complot? 

— Milsom e inelul slab în planul lui van Heerden. Nu-mi 
face nici impresia unui colaborator simpatic și puţinul ce-l 
știu despre Milsom mă face să cred că nu e omul care să 
urmeze orbește pe Doctor. Apoi, e mai ușor să prinzi doi 
oameni, decât unul. Asta e o axiomă detectivă, care 
totdeauna s-a adeverit. 

Oliva îi întinse mâna. 

— Chestiunea e încurcată, nu-i așa? Vreau să spun, 
chestiunea noastră. Dar nu-ţi face griji inutile. Uită 
legăturile nenorocite dintre noi, până ce vom fi mai 
liniștiți. 

Beale îi scutură mâna, în liniște. 

— Şi acuma vin la Dvs., dincolo, să aud ce aveţi de gând 


233 


să faceţi voi oameni deștepţi. Și te rog, nu fi atât de 
alarmat. Am vorbit tot după prânzul și am povestit 
aventura mea tristă la o droaie de oameni serioși, miniștri 
comisari de polițe, medici și alţii. 

— O clipă, te rog, spuse Beale, scoțând o carte din 
buzunar. 

— Mi-ai cumpărat ceva de citit? 

— Da, și tinu cartea așa ca ea să vadă titlul. 

— „Un prieten la nevoie” de S. Beale. Nici nu știam că 
scrii și cărți! zise dânsa, surprinsă. 

— Da, m-am molipsit și în direcţia asta. Văd că ai un 
regal pentru cărţi. Dacă-mi permiţi, am să pun și cartea 
asta între celelalte! 

— Nu-mi dai voie să mă uită în ea? 

— Nu. Vreau să-ţi spun numai un lucru: Tot ce ai zis 
despre van Heerden e adevărat. E un om periculos. Poate 
să-ți mai fie și D-tale periculos. Să nu te atingi de cartea 
asta decât atunci când ești într-adevăr în mare pericol. 
Vrei să-mi promiţi asta? 

Ea deschise ochii mari. 

— Dar D-le Beale... 

— Vrei să-mi promiţi? 

— Bine înţeles că-ţi promit, dar nu înţeleg... 

— Ai s-o înţelegi odată! spuse el. 

Deschise ușa, o lasă să treacă înaintea lui și o urmă. 
Kitson le ieși înainte. 

— Ceva nou? întrebă Beale. 

— Nimic afară de câteva știri politice foarte importante. 
A fost schimb de note între Tripla Alianţă, și guvernul 
german. Toate legăturile cu Ucraina sunt întrerupte și în 
Bosfor au fost scufundate trei vapoare, atât de 
îndemânatec încât vapoarele noastre descărcate cu 
cereale, au rămas complect izolate în Marea Neagră. 

— E rău! 

Beale trecu la masa unde erau expuse hărți și planuri cu 
tabele. McNorton se apropia de el. 

— Tocmai mi se telefonează de la Yard. Asistentul meu 
Carter zice că e sigur că van Heerden n-a părăsit Londra. 

— A vorbit Hilda? 

— Nu. E mută ca un pește. Mă îndoiesc că va vorbi, 
chiar de am întrebuința gradul al treilea, ceea ce e oprit la 
noi. 

— Da, mi s-a spus asta, zise Beale rece. 

Se auzi o bătaie în ușă. 

— Deschide-ţi ușa, se rugă Kitson. Am întors cheia. 

Președintele bursei cerealelor, care stătea cel mai 
aproape de ușă se sculă și o deschise. Un chelner se 
prezentă: 

— Un individ - dar fu dat la o parte și înăuntru intră un 
bărbat cu hainele în dezordine, plin de praf. 

— Numele meu e Milsom, zise el. Am venit să vă depun 
mărturia mea! 

CAPITOLUL XXIX 
CODUL PIERDUT 


— Eu sunt Milsom, repetă individul, rămas în pragul ușii. 

Hainele sale erau pline de praf și stropite cu noroi, 
gulerul îi era mototolit și murdar. Barba nerasă de două 
zile. Abia se ţinea pe picioare. 

— Unde e van Heerden? îl întrebă Beale. 

Milsom clătină din cap. 

— L-am părăsit acum două ore. Era în drum spre casa sa 
din Southwark. 

— Atunci e în Londra... aici? 

— Da. Dar n-ai să-l găsești. Închipuiește-ţi: am avut cu el 
o discuţie pur filosofică asupra patriotismului și... vezi 
rezultatul! 

Milsom ridică mâna dreaptă în sus, pe care o ţinuse 
ascunsă până atunci, și Oliva trebui să închidă ochii. I se 
făcu rău, căci degetul arătător lipsea. 

Milsom spuse degajat: 

— Degetul meu trăgaci... van Heerden a tras întâi. Dă-mi 
să beau ceva. 

După ce bău două pahare pline cu vin, continuă: 

— Aţi închis graniţele și porturile. Toată circulaţia de 
telegrame și cablograme este sistată. Păziţi străzile, și 
totuși... van Heerden va da drumul ordinului său, dacă... 

— Atunci n-a telegrafiat încă? întrebă Beale. Milsom, 
asta înseamnă libertatea D-tale, libertate și avere. Spune- 
ne adevărul, omule, și dacă ne ajuţi să punem mâna pe 
păcătosul acela de van Heerden, care vrea să distrugă 
omenirea, atunci nu există recompensă prea mare pentru 

D-ta. 

Milsom făcu ochii mici. 

— Nu speranţa de recompensă, nici aceea de libertate, 
m-au făcut să mă cert cu van Heerden, zise el în felul lui de 
a vorbi încet. O să râdeţi, când vă spun. A fost - a fost, că 
nu puteam suporta ideea să văd distrusă ţara aceasta; ca 
poporul care vorbește limba mea și care se gândește mai 
mult sau mai puţin ca mine, să fie sub călcâiul Bestiei. Nu 
mă credeţi? 

— Ba da, te cred. 

Oliva fusese aceea, care vorbise și Milsom, care abia 
acum își dădu seama de prezenţa ei în cameră, zgâi ochii 
la ea. 

— D-ta... D-ta mă crezi? 

— Dar ce așteaptă van Heerden? întrebă McNorton. 

În sufletul lui Beale se născu o speranţă sălbatecă. 

— Poate că focul verde nu corespunde așteptărilor? 

Milsom clătină din cap. 

— Prăpădul verde se va ţine de promisiune, ba va face 
chiar mai mult. Nu, nu asta e cauza. Ceva în organizaţie nu 
corespunde. D-ta cunoști puţin chestia asta. Van Heerden 
are în fiecare ţară agenţi. A cheltuit aproape o sută de mii 
de lire pentru organizarea felului de a lucra și admit că 
planul lui este aproape perfect. Greșeli mici, ca de ex. 
trimiterea de agenţi în America de Sud sau în Australia, 
unde recolta e cu șase luni mai târzie ca în Europa, se mai 
pot ierta. 

Se opri din vorbă și prin ochii obosiţi trecu o licărire de 
surâs. 

— Toată afacerea sta în mâinile lui van Heerden. La 
comanda „gata” mii de agenţi încep opera de distrugere, 
dar ordinul trebuie să vină de la el. El a concentrat totul în 
mâna lui, astfel că dacă ar muri subit, fără să fi dat acest 
ordin, toată munca de ani de zile ar fi fost de prisos. Cred 
că bănuiește pe toată lumea, chiar și Guvernul ce-l 
finanţează. De aproape un an nu face altceva decât să 

organizeze și să facă planuri. Cu ajutorul unei fete, o 
compatrioată de a lui, a pus totul la punct. În fiecare ţară 
se află un agent principal, care posedă o copie a unui cod 
simplu. La momentul oportun, van Heerden comunică un 
cuvânt cifrat, care înseamnă: „daţi drumul” sau „așteptați 
până la noi dispoziţii” sau „planul se amână, păstraţi 
culturile”. Din întâmplare le știu toate astea, pentru că van 
Heerden mi le-a spus de zeci de ori. 

— Care sunt cuvintele cifrate? 

— Voi veni și la asta. Van Heerden aparţine acelor 
oameni de știință, care n-au încredere în memoria lor, cu 
toate că are o memorie extraordinară pentru lucruri 
obișnuite - spre ex. cunoaște exact expresiile în englezește 
ale codului. Poate să-ţi spună pe dinafară numele și 
adresele tuturor agenţilor săi. Dar când e vorba de date 
științifice s-a isprăvit. Trebuie să-și reamintească citind. 
Pare că după ce și-a făcut odată o notiță, memoria sa nu 
mai e capabilă, să păstreze informaţia notată. Cred că ăsta 
e un fenomen pe care-l găsim mai des la oameni de știință. 

— Şi van Heerden și-a trecut codul pe hârtie? întrebă 
Kitson. 

— Voi veni și ia asta. După ce fabrica din Paddington a 
ars, van Heerden mi-a spus că e timpul s-o ștergem. El voia 
să plece pe Continent, eu urmam să plec în Canada. 
Înainte să pleci, zise el, îţi dau codul, dar nu ţi-l pot da 
decât abia după ora zece. 

McNorton era ocupat să stenografieze cele auzite și 
sublinia ora zece. 

— Ne-am înapoiat la locuinţa lui și am dejunat împreună 
- cam pe la cinci. Van Heerden își împacheta câteva lucruri 
și am văzut că cerceta cu mare atenţie o mică geantă, pe 
care o adusese în ajun cu el din Staines. O cercetă cu atâta 
mister, încât am presupus, ca își, studia codul și nu puteam 
înţelege de ce voia să mi-l spună abia la zece. În tot cazul 
pot jura, că a scos ceva din geantă. Scurt după aceea am 
părăsit locuinţa lui și ne-am dus la gară, unde și-a lăsat 

bagajul. Van Heerden îmi dăduse mie o mie de lire în 
bancnote, pentru cazul că vom fi nevoiţi să ne separăm și 
m-am înapoiat la casa din sudul Londrei. Nu e nevoie să 
mă întrebi unde este casa, căci van Heerden nu stă acolo. 

După ce bău un pahar de vin, continua: 

— La unsprezece van Heerden se înapoie și dacă vreun 
om a fost cuprins de o spaimă groaznică, atunci acela era 
el - pe scurt își pierduse codul. 

— L-a pierdut? 

Beale rămase perplex. Asta era doar o farsă în mijlocul 
unei tragedii - cea mai grotescă ce se poate imagina, ceva 
de necrezut. 

— Da, l-a pierdut. Am înţeles din bâlbâitul lui incoherent 
că cifrul nu e pierdut cu desăvârșire; din contră, aveam 
motiv să cred că van Heerden știe unde se află. În furia lui, 
van Heerden a început să mă înjure pe mine, ţara mea, 
rasa mea decadentă, etc. Situaţia între noi a fost încordată 
tot după prânzul. Astă noapte a ajuns la punctul culminant. 
Voia să-i ajut la o spargere - și asta nu e partea mea tare. 

— Ce voia sa fure? întrebă McNorton, cu interes 
profesional. 

— Mă întrebi prea multe! Și eu i-am pus întrebarea asta; 
și a refuzat să-mi răspundă. Trebuia să merg fără să întreb. 
Probabil că ar fi ajuns la împușcături dacă ar fi fost un 
paznic p-acolo. l-am spus odată pentru totdeauna că pe 
mine să mă lase în pace cu asemenea lucruri și d-aici a 
început agresiunea dintre noi. 

După ce se uită la mâna sa rănită, continuă: 

— Am pus să-mi facă un pansament provizoriu la o 
farmacie. Nu arată bine, tratamentul ăsta cu iod, dar e cel 
puţin antiseptic. A tras în mine ca să mă omoare fără nici o 
îndoială. E un gentleman perfect. 

— Va să zică e în Londra? Asta simplifică chestiunea, 
zise McNorton. 

— Din contra, eu cred că complică totul!, spuse Beale. 
Londra e un labirint enorm. Nu ne poţi spune pe la ce ceas 

trebuia să aibă loc spargerea?! 

— La unsprezece. Adică peste vreun ceas. 

— Şi nai idee unde? 

— Undeva în vestul Londrei. Trebuia să ne întâlnim în 
Aldgate. 

— Nu înţeleg deloc, - spuse McNorton. Vrei să spui că 
cifrul se află în mâinile cuiva, care se opune să-l elibereze? 
Și acum, când nu mai are nevoie de el, pentru D-ta, mai 
există vreun motiv ca să aștepte? 

— Cel mai bun motiv. Cifrul nu-i trebuia numai pentru 
mine. Mi-a spus că nu se poate înţelege cu proprii săi 
agenţi, dacă nu-l poate recăpăta. 

— Ce crezi că o să facă? 

— O să-l ia pe Bridgers să-i ajute. Doctorul știe unde-l 
poate găsi. 

În timp ce asculta. Oliva își aminti încetul cu încetul, că 
poate ea ar fi în stare să furnizeze cheia cifrului pierdut. 
Teoria ei putea să fie neverosimilă, dar în clipele acelea nu 
trebuia dat la o parte nicio posibilitate eventuală. Se 
strecură afară intră iar în camera ei. 

Ca s-o instaleze cât mai comod, Kitson închiriase 
camerele aflate lângă ale sale și angajase o cameristă. 
Oliva trecu în dormitorul său, unde găsi pe cameristă 
ocupată cu aranjamentul odăii. 

— Mimi, spuse Oliva către cameristă, unde mi-ai pus 
hainele, pe care le-am purtat când am venit aici. 

— Aici, Domnișoară, răspunse camerista deschizând 
dulapul, în care Oliva începu să caute cu febrilitate. 

— N-ai găsit ceva așa ca un bileţel de carton? 

Camerista zâmbi. 

— Ba da. In ciorapul D-tale. 

Oliva râse. 

— Desigur că te-ai mirat, să găsești așa ceva în ciorapul 
unei tinere fete? întrebă ea. 

Camerista era însă ocupată și căuta în sertarul comodei. 

— Uite-l aici, Domnișoară. 

În mână ţinea o bucăţică pătrată de carton și-l întinse cu 
un așa aer de reproș, încât Olivei îi veni să râdă. 

— L-am găsit în ciorapul D-tale, Domnișoară. 

— Exact, răspunse Oliva cu răceală. Eu l-am băgat acolo. 
Eu port totdeauna chitanţele de la Muntele de Pietate în 
ciorapi. 

Mimi strâmbă din nas. 

— Presupun că n-ai mai văzut așa ceva în viaţa D-tale și 
nici nu știi ce e asta! 

Camerista se roși ca focul. Din nefericire văzuse destule 
asemenea dovezi de sărăcie, dar ele aparțineau vieţii ei 
intime și se speriase enorm, când văzuse un cartonaș, 
identic la o tânără, care trebuia de fapt să-i garanteze un 
venit sigur și câștiguri lăturalnice plăcute. 

Oliva se înapoie în camera sa de locuit și reflectă. Se 
codea dintr-un sentiment de teamă să nu se facă de râs. 
Altfel ar fi zburat aproape în camera cealaltă unde se aflau 
bărbaţii și ar fi elaborat teoria sa și ar fi lăsat apoi pe acei 
bărbaţi șireţi să se ocupe de amănunte. Deschise ușa și cu 
biletul în mână intră în camera lui Kitson. 

Chiar dacă cineva ar fi observat plecarea ei, revenirea ei 
n-a fost observată de nimeni. Bărbaţii stăteau în jurul 
mesei și bombardau pe individul acela neras cu întrebări. 
Milsom răspundea cum putea. 

Văzând grupul bărbaţilor de la masă, Oliva se jenă din 
nou și teoria ce și-o construise începu să dispară în neant. 
Căuta acum un buzunar unde să bage chitanţa, dar 
croitoreasa nu-i făcuse buzunar la rochie, așa că trebui să-l 
păstreze în mână. 

Se întoarse iar spre ușă și se înapoie în camera sa, 
sperând că n-a fost observată. Închise încet ușa în urma sa 
și când se întoarse, zări un bărbat elegant în frac, care 
stătea în mijlocul camerei ţinând pe braţ o mantilă ușoară 
de seară. 

— Nu te mișca, spuse van Heerden, și nu striga. Fii atât 
de drăguță și dă-mi chitanţa ce ţii în mână. 

Oliva asculta în tăcere și în timp ce-i întinse cartonașul 
peste masa, care-i despărțea, se uită pe deasupra lui la 
stelajul cu cărţi. Privirea-i se opri asupra unei cărţi care 
purta numele lui Standford Beale. 

CAPITOLUL XXX 
CEASUL 


— Mulţumesc, spuse van Heerden, băgând bucăţica de 
carton buzunar. De fapt nu-mi mai ajută la nimic, căci nu 
mai pot aștepta. Presupun că n-ai comunicat nimănui că 
chitanţa aceasta se află în posesia dumitale. 

— De ce presupui asta? întrebă Oliva. 

— Vorbește mai încet, se răsti el la ea ameninţător. O 
presupun căci dacă Beale ar fi știut, bileţelul acesta nu s-ar 
găsi acum la mine și tare mi-e teamă, că întreg planul meu 
ar fi căzut la apă. Așa însă, am să reușesc. Acum, zise el 
zâmbind, timpul trece și preparaţiile D-tale trebuie să fie 
foarte scurte. Am să-ţi scutesc osteneala unei întrebări, 
spunându-ţi, că te iau cu mine. Nu-mi pot permite să te las 
aici. la-ţi mantila. 

Ridicând din umeri, Oliva trecu în dormitor, urmată de 
el. 

— Mergem departe? întrebă Oliva cu voce fermă, 
simțindu-se absolut sigură de sine. 

— Ai să vezi. 

— Nu te întreb de curiozitate. Vreau numai să știu dacă 
trebuie să iau cu mine o geantă. 

— Ar fi poate mai bine. 

Oliva își aduse o valiză de voiaj și-l întrebă: 

— Ai ceva de obiectat, dacă-mi iau cu mine și ceva de 
citit? Te găsesc, la drept vorbind, foarte puţin amuzant, 
doctore. 

— Ia-ţi ce vrei și câte cărţi vrei. 

Oliva luă o carte de pe etajeră și o puse în geantă. Cât 

păci să scoată un ţipat și să se trădeze, simțind greutatea 
cărții. 

— Nu ești prea original în metodele D-tale. Asta e a doua 
oară că mă iei cu sila. 

— Închisorile din Anglia sunt pline cu criminali, care au 
încercat metode noi. Noul D-tale prieten Milsom ţi-o poate 
confirma. Și acum ieși afară pe coridor și ia-o spre dreapta. 
Eu te urmez de aproape. Câţiva pași mai încolo vei găsi un 
coridor îngust, care duce la scara de serviciu. Coboară 
scara aceea. Sunt convins, că mă crezi pe cuvânt, că te voi 
omori la primul strigăt sau la cea mai mică încercare de a 
fugi. 

Oliva nu-i răspunse. Ştia foarte bine că van Heerden 
vorbește adevărul și se supuse de frică pentru viaţa ei. 

Coborâră treptele de piatră și ieșiră în stradă, 
neobservaţi, după ce au trecut printr-un vestibul murdar și 
mirosind a bucătărie. 

Automobilul lui van Heerden aștepta la colțul străzii. 
Oliva crezu că recunoaște pe Bridgers la volan. 

— lar stăm împreună într-o mașină, spunea van 
Heerden. Deprinde de lealitatea D-tale, felul cum va 
decurge aventura. Pentru ce-ţi deschizi geanta? întrebă el, 
căutând să vadă în întuneric ce face ea. 

— Caut o batistă, căci îmi vine să plâng. 

Van Heerden se rezemă de pernele mașinii cu un oftat 
resemnat. Nu băgase de seamă ironia din vorbele fetei. 

— Ei bine. Domnilor, spuse Milsom, cred că n-aș mai 
avea ce să vă povestesc. Ca aveţi de gând să faceţi cu 
mine? 

— lau responsabilitatea asupra mea, să nu execut 
mandatul de arestare, spuse McNorton. Te vei duce astă 
seară cu unul din oamenii mei în locuinţa acestuia și rămâi 
sub pază polițienească. 

— Asta nu e ceva nou pentru mine. Aș dori să vă mai dau 
un sfat. 

— Şi anume? 

— Nu-l subestimaţi pe van Heerden. N-aveţi idee de 
sângele său rece. Nici unul din noi n-ar putea să încheie o 
asigurare pe viaţă, dacă van Heerden s-a decis să-l 
suprime. Nu vreau să susţin că vă pot explica atitudinea sa 
curioasă de azi. Pot să explic numai motivele ascunse. Dar 
unde și cum și-a ascuns cifrul și ce-l împiedecă să-l ia 
înapoi, asta nu o știe decât van Heerden singur. 

Se sculă de pe scaun, salută și părăsi camera însoţit de 
McNorton. 

— Asta e un client cam periculos, spuse Kitson, sau eu 
nu mă pricep la oameni. Un criminal, nu-i așa? 

Beale dădu din cap în semn de aprobare. 

— Asasinat. Și-a isprăvit pedeapsa. De fapt ar fi trebuit 
să trăiască pe timpul lui Borgia. 

— Un otrăvitor, se scutură unul din subsecretarii 
prezenţi. Mi-aduc aminte de acel caz. Și-a ucis nepotul și a 
indicat ca motiv că băiatul a fost degenerat, ceea ce de 
fapt era și adevărat. 

— În America sau Franţa, l-ar fi achitat. Din nefericire 
chestiunea avea și o latură materială. Milsom era singurul 
moștenitor al averii importante a nepotului său, și chiar un 
juriu compus din membrii societăţii de Eugenie, l-ar fi 
condamnat. 

Se uită la ceas și apoi la Kitson. 

— Probabil că am plictisit-o pe D-ra Cresswell și s-a 
retras. 

— O s-o știu numai decât, spuse Kitson. Ai vorbit cu ea? 

— Da, spuse acesta cu ochii lucind. 

— Ai avut succes? 

— I-am făcut cunoscut trista situaţie, dacă asta crezi. 

— I-ai spus că e măritată cu D-ta? Pentru Dumnezeu! Și 
ce-a spus? N-a leșinat. Nici nu cred să-i stea bine așa ceva. 
Are un anumit spirit de veselie înnăscut și a refuzat chiar 

să privească chestiunea în mod tragic. 

— Asta-i prost, obiectă Kitson, clătinând din cap. Spirit 
umoristic n-are ce căuta într-un proces de divorţ și acolo 
trebuie să se termine aventura asta romantică a D-tale, 
dragul meu. 

— Despre asta nu sunt atât de convins, zise Beale calm, 
ceea ce făcu pe cellalt să se uite ciudat la el. 

— Mi-ai promis, începu el cu un ton aspru în voce. 

— Şi D-ta m-ai sfătuit... 

Kitson înghiţi în sec și tăcu. 

— Așteaptă, vreau să văd dacă D-ra Cresswell (accentuă 
D-ra). doarme. 

Trecu în camera Olivei și rămase acolo câteva clipe. 
Când reveni Beale văzu numaidecât mutra sa îngrijorată și- 
i ieși înainte. 

— Nu e în camera ei. 

— Nu e în camera ei? 

— Nici în dormitor și nici în camera de locuit. Am sunat 
după cameristă. Ah, iat-o că vine. Unde e stăpâna D-tale? 

— Credeam că e aici. 

— Dar ce asta? 

Beale se aplecă și ridică o mănușă albă de piele. 

— Desigur că n-o fi ieșit, spuse el consternat cu totul. 

— Nu știu. Dar asta nu e o mănușă de damă, asta e o 
mănușă bărbătească, spuse camerista. 

— A fost cineva aici? 

— Nu. D-ra mi-a spus că nu mai are nevoie de mine astă 
seară. 

Camerista ezita. I se părea într-adevăr necinstit să 
spună chestiunea cu biletul de la muntele de pietate. 

Beale văzu ezitarea ei. 

— Trebuie să ne spui totul și cat mai repede. 

— Ei bine, Domnule, D-ra a revenit să caute ceva ce 
adusese cu dânsa când a venit. 

— Îmi amintesc, strigă Kitson. Mi-a spus că a adus ceva 
ciudat din casa lui van Heerden și să ghicesc ce? 

Convorbirea noastră a fost însă întreruptă. Ce a fost? 

— Domnule, n-am să vă mint, spuse camerista 
resemnată, fost un bilet de la muntele de pietate. 

— Așa? Ești sigură? strigară Beale și Kitson deodată. 

— Absolut sigură. 

— Dar de unde până unde sa ia Oliva așa ceva din casa 
lui van Heerden? Ce scria pe el? 

— Poftim? 

— Ce era pe bilet? strigă acum Kitson nerăbdător. Ce 
obiect fusese amanetat? 

Camerista ezită din nou. Îi era neplăcut să-și trădeze 
stăpâna. Dar mai rău era să se trădeze pe sine, căci dacă 
știa conţinutul recipisei, admitea că a citit-o. 

— Ştii ce era scris pe bilei Nu ne face să așteptăm, se 
răsti Beale la ea cu tonul obicinuit al polițiștilor. 

— Un ceas. 

— Pentru ce sumă a fost amanetat? 

— Zece șilingi. 

— Îţi amintești numele? 

— Cred că da?... van Heerden sau așa ceva. 

— Bine înțeles, spuse Beale, și la ce casă de 
împrumuturi? 

— Zău, Domnule, încercă fata să-și apere ultimul rest de 
renume, am citit biletul numai superficial și am văzut 
numai... 

— Ba l-ai citit amănunţit și atent. De la cine era? 

— Fraţii Rosenblaum în Commercial Road. 

— Numărul? 

— Nu-mi amintesc numărul. 

— O să-l găsim în cartea, de telefon. Ce importanţă are? 

Dar Beale era deja în drum spre camera lui Kitson unde 
se întâlni cu McNorton care revenea și el, după ce dăduse 
pe Milsom în paza asistentului său. 

— L-am găsit! 

— Ce ai găsit? 

— Cifrul! 

— Unde? Când? 

— Dacă nu mă înșel cu totul, atunci cifrul se găsește sau 
gravat pe capacul Ceasului sau scris pe o bucăţică de 
hârtie și pus în ceas. Nu înţelegeţi? Van Heerden n-avea 
încredere nici în memoria lui, nici în funcţionarii săi. 
Atunci și-a scris cifrul pe o bucăţică de hârtie, l-a pus în 
ceas și a amanetat ceasul. Tezaurul unui împrumutător pe 
amanet e cel mai sigur loc. Chiar dacă poliţia ar fi 
percheziționat toate lucrurile sale, un bilet de la muntele 
de pietate, putea trece ușor cu vederea! 

Kitson se uită la Beale cu o expresie de indignare. Aici 
stătea un om, care-și pierduse soţia, și Kitson era convins 
că Beale o iubește pe Oliva, așa cum puţine femei sunt 
iubite; dar, în goana vânătorii și la apariția unei probleme 
noi, lăsa cu totul deoparte orice alte considerațiuni. 

Și totuși îl nedreptăţea pe Beale. Căci gândul la noul 
pericol ce o amenința pe Oliva străbătea prin toate 
planurile și deducţiile sale. 

— D-ra Cresswell a găsit probabil recipisa și a luat-o la 
ea ca o curiozitate. Recipisele acestea se păstrează de 
obicei în plicuri mici, nu-i așa, McNorton? 

Șeful politiei aprobă. 

— Asta e. Oliva a scos cartonul și a lăsat plicul. Van 
Heerden a descoperit lipsa abia când voia să-i comunice lui 
Milsom cifrul. Nu vă amintiţi? La început i-a spus că nu-i 
poate da cifrul decât la zece. Asta-i ora când 
întreprinderile astea deschid birourile. 

McNorton aprobă din nou. 

— Vă mai amintiţi că Milsom ne-a spus că cifrul nu e 
dispărut cu totul și că van Heerden știe unde se găsește. 
Negăsind recipisa, s-a decis să-l fure de la biroul unde 
amanetase ceasul. Asta e spargerea pe care intenţionează 
van Heerden astă-noapte. 

— Dar ar fi putut să-și procure un duplicat al recipisei, 
opină McNorton. 

— Cum? 

—Jurând în faţa unui judecător dreptul său de 
proprietate. 

— Atunci ar fi trebuit să-și spună numele adevărat, ceea 
ce nu putea în nici un caz. Asta ar fi însemnat să se arunce 
de-a dreptul în prăpastie sau în gura leului. Nu, o spargere 
era singura lui șansă. _ 

— Dar ce sa întâmplat cu Oliva? Iti spun Beale, eu nu 
sunt nici prea superior și nici prea stoic ca să mă gândesc 
la altceva decât la siguranţa fetei. 

Beale se întoarse iute spre el. 

— Doar nu crezi că am uitat asta? Doar nu crezi că 
gândul la dânsa mi-a pierit o secundă din cap? Cred ea 
Oliva e în siguranţă. Şi mai cred că Oliva și nu unul din noi 
va preda pe van Heerden justiţiei. 

— Ai înnebunit? 

— Sunt complet lucid. Vino încoace. 

Și-l târî în camera Olivei. 

— Vezi, spuse Beale arătând spre etajera cu cărți. 

— Ce să văd? Etajera cu cărți? 

— Da. Acum o jumătate de ceas am dat Olivei o carte, o 
carte, care lipsește acum. 

— Dar pentru D-zeu, cum poate s-o salveze o carte? 

Standford Beale nu răspunse. 

— Da, da. Oliva e în siguranţă. O știu. Şi dacă Oliva e 
fata ce cred că e, atunci văd apropiindu-se sfârșitul lui van 
Heerden. 

CAPITOLUL XXXI 
FACTURA UNUI NEGUSTOR DE 
SEMINŢE 


Clopotele bisericilor sunau ora unsprezece, când o 
mașină se opri în faţa unei case posomorâte, în care se afla 
o CASĂ de amanet. Din mașină coborâră Beale și 
McNorton. 

Deși era stradă principală, totuși era pustie. Beale se 
uită în sus la ferestrele, care erau întunecoase. Bătu în 
zadar la ușa unei intrări lăturalnice a prăvăliei. După câtva 
timp sosi un poliţist, care le spuse că acolo nu locuiește 
nimeni și că bătrânul Rosenblaum, care conducea 
afacerea, locuia în Highgate. 

Polițistul încercă să deschidă ușa cu forţa, dar nu reuși. 
Un trecător (unul din acele pasări de noapte care se 
găsesc peste tot și care observase din umbra unei case 
manevra celor trei) se apropie și le spuse, că scurt timp 
înainte sosise un automobil, din care coborâse un domn, un 
„gentleman”” îmbrăcat în frac. Gentlemanul acesta 
deschisese ușa cu o cheie și intrase în prăvălie unde a 
rămas vreo zece minute. Sergentul din post, care-l văzuse 
și el, a crezut că e unul din tovarășii lui Rosenblaum. 

Abia o jumătate de oră mai târziu sosi și Rosenblaum, un 
bătrâior iritat, pe care poliţia din Highgate îl sculase din 
somn. 

N-a fost nevoie de o cercetare prea lungă. Imediat ce se 
aprinse lumina, Beale zări ceea ce căuta. Pe tejghea era o 
coală de hârtie și câteva monede de argint. Pe hârtie era 
scris: „Pentru eliberarea unui ceas de argint, 10 șilingi și 6 

pence”. Iscălit: „van Heerden”. 

Beale și McNorton se uitau unul la altul. 

— Un tip îndrăzneţ. Banii și epistola asta le-a lăsat aici în 
onoarea noastră, spuse McNorton. 

Beale clătină din cap. 

— Din contră. Asta a făcut o dintr-un impuls momentan. 
O bravadă. Uită-te la hârtia asta. Ti-l poţi imagina cum s-a 
căutat prin buzunare și a luat prima hârtie pe care a găsit- 
o scrisă cu cerneală cu peniţța negustorului. Sticla cu 
cerneală e deschisă și peniţa e încă umedă. 

McNorton se uită și el la hârtie. 

Era factura unui negustor de semințe din Horsham și era 
adresată D-lui J. B. Harden. 

— Ăsta era numele sub care a închiriat pivnita din 
Paddington, explică McNorton. 

Factura fusese emisă de vreo săptămână. În josul 
facturii în valoare de trei lire și 10 șilingi era scris că 
„Probabil din nebăgare de seamă nu s-a achitat factura”. 

Beale trecu cu degetul asupra textului facturii și 
McNorton nu-și putu reţine o exclamaţie de surpriză. 

— Ciudat, nu-i așa? întrebă Beale, împăturind factura și 
băgând-o în buzunar. Toţi oamenii aceștia deștepţi fac mici 
greșeli, care îi duc în braţele justiţiei. Nici nu știu câte 
planuri mari au fost nimicite tocmai prin asemenea greșeli 
mici. O bravadă, care nu i-a ajutat de loc! 

— Dumnezeule! exclamă McNorton. Desigur, asta vrea 
să facă. Trebuie să-l căutăm prin regiunea Horsham. Mi se 
pare, că mai avem destule de făcut în noaptea asta! 

Ambii ieșiră în stradă și interogară pe polițistul din post. 
Acesta își amintea că mașina întorsese și o luase înapoi, pe 
drumul pe care venise. Dacă Beale și McNorton n-au 
întâlnit-o, se explica prin faptul că o luase probabil pe una 
din străzile laterale. 

— Să mergem. Întâi la ziarul „Megaphone”. Am acolo 
câțiva prieteni și sunt curios să știu cursurile bursei. 
Cablogramele din New-York trebuie să fi sosit acum. 

Simţea în suflet o spaimă teribilă, pe care nu îndrăznea 
s-o exprime... 

Ce o să aducă ziua de mâine? Dacă șiretenia și ura de 
oameni a acestui singur individ va reuși să împrăștie 
teroarea în toată lumea, ce va mai rămâne atunci? Prin 
ferestrele automobilului  zărea gardienii  patrulând, 
indiferenți, și se uita în mașinile luminate, cu care se 
întâlnea, în care se găseau oameni fericiţi, și care habar n- 
aveau de pericolul, ce-i aștepta. 

Pentru Beale, noaptea asta era plină de tragedie și 
pentru a doua oară în viaţa lui, tremura din suflet din 
cauza pericolului general și nu din cauza pericolului în 
care se afla Oliva. 

Într-adevăr, dacă își analiza sentimentele, Oliva îi apărea 
nu ca o victimă, ci ca o colaboratoare. Gândul acesta-i 
dădea o oarecare consolare. 

Clădirea ziarului „Megaphone” era complect luminată. O 
activitate intensă domnea peste tot. Redactorul de serviciu 
îi întinse un pachet de telegrame. 

— Aici sunt rapoartele piețelor străine. Nu prea sunt 
reconfortante, mârâi el. 

Beale le citi și șuieră printre dinţi. 

— Cum îţi explici asta? îl întrebă redactorul pe Beale. 
Grâul cotează deja doi șilingi kilogramul. Cine știe cât o să 
coste mâine! 

— Altceva nou? întrebă Beale. 

— Guvernul nostru a întrebat pe cel german ce 
înseamnă prohibirea exportului de grâu și să ne explice 
măsurile luate în ultimele două luni pentru acumularea de 
rezerve. 

— Un ultimatum? 

— Nu tocmai un ultimatum, dar nu lipsește mult să 
izbucnească un război. Guvernul nostru a mobilizat flota și 
Franţa a mobilizat în parte, trupele de uscat. Chestiunea e: 
ar ușura situaţia un război? 

Beale clătină din cap. 

— Lupta asta nu se pe câmp, ci pe pieţele burselor mari 
ale Europei. În Londra, în New York și în alte mii de orașe. 
Dacă planul acela diabolic reușește, atunci suntem învinși 
înainte de a se fi tras vreo împușcătură. 

— Dar ce înseamnă toate astea? întrebă redactorul. De 
ce cumpără toată lumea grâu ca nebunii? Doar n-avem 
lipsa de cereale. Recoltele Statelor Unite și ale Canadei 
sunt excelente. 

— N-o să! fie recolte, spuse Beale solemn. 

Jurnalistul se uită la el cu gura deschisă. 

__ CAPITOLUL XXXII 
SFARSITUL LUI VAN HEERDEN 


Doctorul van Heerden era totdeauna pregătit pentru 
lucruri, care n-ar fi trecut niciodată prin creierul unui om 
normal, dar nu se așteptase să găsească un tovarăș de 
voiaj plăcut în Oliva Cresswell. Când un bărbat răpește o 
fată contra voinţei ei, dintr-una din cele mai plăcute și 
confortabile locuințe din Londra, când o  silește, 
amenințând-o cu moartea, să-l însoţească în toiul nopţii 
într-o călătorie cu automobilul și toate astea într-un 
interval de timp de mai puţin de o săptămână, de când 
făcuse la fel, atunci acel bărbat se așteaptă să vadă 
lacrimi, să audă rugăminţi sau cel puţin o rezervă rece și 
tăcută. 

Spre marea sa surprindere însă, Oliva Cresswell era 
foarte bine dispusă și vorbăreaţă; ba chiar amuzantă. Pe 
Bridgers îl lăsase ca pază la ușa mașinii în timp ce 
percheziționa prăvălia fraţilor Roserblaum, și când se 
înapoie triumfător, văzu că fata, care până atunci fusese 
tăcută, se găsea într-o dispoziţie excelentă. 

— Până acum gândeam, spunea ea, că răpiri cu 
automobilul există numai în imaginaţia scriitorilor de 
romane senzaţionale. Am impresia însă că ţi-ai făcut o 
meserie din asta. Nu prea ești original van Heerden. Mi se 
pare că ţi-am mai spus asta odată. 

Van Heerden zâmbi în întunericul nopţii, în timp ce 
mașina alunecă ușor prin străzile pustii. _ 

— Ai dreptate, nu prea sunt original. Îţi promit însă că 
aventura asta, n-are să se termine, ca cealaltă. 

— Nici nu se poate așa ceva, zise dânsa. Nu mă pot 
mărita încă odată, atâta timp cat D-l Beale trăiește. 

— Am uitat că ești măritată. 

Și după o pauză: 

— Presupun că ai să divorţezi? 

— Pentru ce? 

— Pentru că nu-l iubești. 

— Din contra. Cu pasiune. E idealul meu. N 

Răspunsul ăsta îi tăie lui van Heerden respirația. In tot 
cazul îl făcu să tacă. 

— Şi cum o să se termine aventura asta, întreba ea. Vrei 
să mă părăsești pe o insulă pustie sau vrei să mă iei în 
Germania? 

— De unde știi că vreau să mă duc în Germania? 

— D-l Beale a spus-o, zise ea pe un ton indiferent. Crede 
că o să te prindă undeva pe lângă țărm. 

— Așa? Am să-i stric plăcerea asta. N-am intenţia să te 
iau Germania. Nici nu vreau să te ţin mai mult decât va fi 
necesar. 

— Pentru asta îţi sunt foarte recunoscătoare. Dar pentru 
ce mă ţii aici lângă D-ta? 

— Asta e o întrebare stupidă, căci știu precis că ești 
lămurită asupra cauzei de ce trebuie să stai lângă mine, 
până ce-mi voi fi terminat lucrul. Ţi-am mai spus-o doar că 
am în gând un plan extraordinar. 

— Şi care-i planul D-tale? 

— Am să ţi-l explic acum pe scurt, ca să vezi că iei parte 
în noaptea asta la mersul istoriei și la politica mondială. 
America și Anglia vor plăti. Vor cumpăra grâu din ţara mea 
la un preţ ce-l va fixa Germania. Și va fi un preţ care va 
ruina popoarele anglo-saxone cu mai multă eficacitate 
decât au ruinat ele Germania. 

— Dar cum asta? întrebă Oliva înfricoșată. 

— Toţi trebuie să cumpere grâu, repetă el, la preţul 
indicat de noi, grâu înmagazinat în Germania. 

— Ca stupid! spuse ea dispreţuitor. Eu nu prea știu 

multe despre cereale sau lucruri similare. Știu însă că cea 
mai mare cantitate de grâu vine din America și Rusia. 

— Grâul rusesc o să fie în grânarele germane, grâul 
american n-o să mai fie grâu american. 

Și apoi van Heerden își pierdu liniștea. Povestea 
Prăpădului verde izbucni, într-o avalanșă de vorbe. Van 
Heerden înnebunise aproape. Gesturile lui dezordonate o 
făcu pe Oliva să se retragă în colţul mașinii. Văzu silueta 
lui, care se desena pe fereastră, auzi scrâșnitul vocii lui 
preamărind planurile sale nemaiauzite și trebui să-și 
combine singură toată povestea din explicaţiile lui 
incoerente. Atunci își aminti de ceea ce lucrase în biroul 
luni Beale, intabularea firmelor americane, numele șefilor 
de poliţie și ale hotelurilor, unde se găseau posibilități de 
transport. 

Așadar asta era! Beale descoperise complotul și 
începuse acţiunea contra planului acela diabolic. Oliva își 
aminti și de individul acela, care intrase din nebăgare de 
seamă în camera ei, în loc de a intra în camera lui van 
Heerden: își amintea de sticluţa cu talaş verde pe care o 
ţinuse în mână și privirea speriată a lui Beale când a văzut- 
o și subit strigă cu atâta tărie: „Slavă Domnului! Slavă 
Domnului!” încât van Heerden își opri torentul de cuvinte. 

— Ce înseamnă asta? întrebă el bănuitor. Pentru ce îi 
mulțumești lui Dumnezeu? 

— O, nimic, nimic! 

Oliva era iritată, animată. 

— Spune-mi mai departe. E o poveste extraordinară. Și e 
adevărată, nu? 

— Adevărată? râse el aspru. Ai să vezi, cât e de 
adevărată. Ai să vezi cum toată lumea o să fie la picioarele 
științei germane. Mâine pleacă ordinul. Uită-te! 

Aprinse lumina electrică și-i arătă mâna; în podul palmei 
se afla un ceas de argint. 

— Ţi-am spus că există un cifru. (Oliva își amintea vag că 
pomenise despre așa ceva, dar era atât de ocupată cu 

propriile ei gânduri, încât nu sesizase tot ce spunea el). 
Cifrul se află în ceasul ăsta. Uită-te! 

Apăsă pe un buton și capacul ceasului sări în sus. În 
interiorul capacului se afla o bucăţică de hârtie rotundă 
acoperită cu un scris fin. 

— Când ai găsit biletul de amanet, ai avut cifrul în mână. 
Dacă dumneata sau prietenul D-tale aţi fi avut inteligenţa 
să scoateţi ceasul de la amanet, n-aș fi putut trimite mâine 
mesajul eliberării Germaniei. Vezi, e foarte simplu! 

Ținu ceasul așa fel în bătaia luminii, că scrisul se putu 
vedea mai bine. 

— Cuvântul acesta înseamnă: „,porniţi!” Cuvântul acesta 
pleacă mâine la toţi agenţii mei din principalele orașe ale 
lumii. Ei îl vor telegrafia la sute de centrale. Până joi 
dimineaţa, mari întinderi de pământ pline cu grâu auriu, 
vor fi numai o pustietate neagră. Sâmbătă lumea se va afla 
în faţa unei catastrofe măreţe. 

— Dar pentru ce ai trei vorbe în cifru? 

— Noi, Nemtii, suntem pregătiţi pentru orice 
eventualitate. Nu lăsăm nimic în seama întâmplării. Nu 
suntem jucători. Lucrăm cu cea mai mare precizie 
științifică. Cuvântul al doilea dă ordin agenţilor mei să 
înceteze cu operaţiunile, până ce vor primi noi știri. 
Cuvântul al treilea înseamnă: „Încetaţi executarea planului 
pentru anul acesta”. Trebuie să lucram în concordanţă cu 
bursele. O ocazie mei bună se poate prezenta altă dată. 
Este bine înţeles că trebuie să obţinem cel mai mare 
randament posibil pentru lucrările noastre. 

Inchise capacul ceasului, îl puse în buzunar, stinse 
lumina și se tolăni pe pernele mașinii. 

— Vezi deci cât de puţin importantă ești D-ta. Ești o 
femeie frumoasă și mulţi bărbaţi te-ar dori. Pentru mine 
ești pur și simplu o femeie. O creatură obișnuită, 
amuzantă, frumoasă cu o minte ageră, cu toate că poate 
ceva cam superficială. Am într-adevăr intenţia să nu mă 
ating de D-ta, și se te las să pleci pe dată ce nu mai există 

pericol pentru mine. Afară de cazul... 

Îi venise subit o idee, care-l făcu să-și încreţească 
fruntea. 

— Afară de cazul...? repetă Oliva, eu inima bătându-i 
puternic, cu tot curajul ce-l avea. 

— Bridgers mi-a vorbit de D-ta. Acela care conduce 
mașina. Mi-a fost un servitor credincios. 

— N-ai s-o faci! 

— De ce nu? Eu nu te vreau, Bridgers te găsește însă 
frumoasă și dacă te vrea, poate să te aibă! 

Oliva știa că nu-i va ajuta nimic, dacă l-ar contrazice. Se 
stăpâni, cu atât mai mult, cu cât nu aflase încă totul ce 
voia să știe. 

— Găsesc că planul D-tale e îngrozitor, zise ea după o 
clipă. Cred distrugerea grâului, nu povestea cu Bridgers, 
însă fără îndoială, genial. 

Van Heerden era accesibil lingușirii, căci deveni 
prietenos. 

— E planul cel mai măreț al tuturor timpurilor. E cea 
mai grandioasă crimă, toţi o să-i zică crimă, din toate câte 
au fost comise vreodată. 

— Dar cum vrei să comunici cuvântul D-tale cifrat? 
Telegraful este în mâna guvernului și o să fie foarte greu 
chiar dacă ai avea o staţie de radio proprie. 

— Pah! răspunse van Heerden cu dispreţ. Nu m-am 
gândit niciodată să transmit ordinul pe cale telegrafică sau 
fără fir. Am un drum mult mai sigur, cum vei vedea. 

— Dar cum ai să scapi D-ta? 

— Eu am să părăsesc mâine Anglia, dis-de-dimineaţă, cu 
aeroplanul. Un aeroplan pentru curse lungi prevăzut cu 
semnul distinctiv al guvernului britanic, va ateriza pe 
moșia mea în Sussex. Aeroplanul e de acum în Anglia. Eu și 
cu Bridgers vom părăsi ţara asta fără multe greutăţi. 

— Mi se pare că aici e Horsham. Clădirea aceea din 
stânga e gara. Ai să vezi acum semnalele. Ferma mea e la 

vreo cinei mile de aici. 

Doctorul era foarte bine dispus. În fine ajunseră la ușa 
unei clădiri mari. 

— Asta e ultima D-tale aventură, Domnișoară Cresswell 
sau trebuie să-ţi zic D-na Beale... spuse el jovial în timp ce 
o conduse într-o cameră unde era masa pusă pentru două 
persoane. Vezi, nu ne așteptam să vii. Dar ai să iei locul lui 
Bridgers. Peste două ceasuri se face ziuă. Bea puţin vin. 

Oliva clătină zâmbind din cap. Van Heerden râse cu 
poftă, ca și când bănuiala, ce o simţea în refuzul ei, ar fi 
fost o glumă splendidă. 

— Nu, nu. draga mea. Nu o să te mai doctoricesc. S-a 
isprăvit cu medicina mea! 

Oliva se așteptase să găsească lume p-acolo. Părea însă 
că cei doi erau singurii oameni prezenţi. Doctorul 
deschisese singur ușa, nici un servitor nu se vedea. Mai 
târziu Oliva află că locuiau doi servitori la fermă, un bătrân 
și soţia lui, care aveau o căsuţă mică la dispoziţie și care 
veneau numai ziua la lucru. 

Bridgers rămase invizibil. Trebuia să rămână la 
automobil. Pe la trei, abia mijise de ziuă, Van Heerden se 
duse să-l caute. Până atunci vorbise într-una de el însuși: 
de planul său, de complotul său, de greutăţile ce le-a avut, 
greutatea de a convinge pe membrii guvernului să-l 
finanţeze. Tocmai se pregătea să iasă pe ușă, când Oliva îl 
opri. 

— Toate astea mă interesează enorm, dar nu mi-ai spus 
cum vrei să expediezi mesajul dumitale. 

— Foarte simplu. Vino cu mine. 

Părăsiră împreună clădirea, merseră în jurul ei până 
ajunseră într-o curte în care se aflau mai multe clădiri 
joase. Van Heerden deschise o ușă și-i arătă o altă ușă din 
sârmă împletită. 

— Vezi? 

— Ah, porumbei! 

— Da, porumbei și toţi cunosc drumul spre una sau alta 

din principalele capitale ale Europei. I-am dresat cu multă 
dragoste. 

— Dar dacă unuia sau altuia din porumbei i se întâmplă 
ceva, și nu ajunge la destinaţie? întrebă Oliva. 

— Fiecărui agent îi trimit cincizeci de porumbei. Fiecare 
porumbel are cu el aceeași știre și cel puţin câţiva vor sosi 
unde trebuie. 

Reveniţi în odaie, Doctorul strânse masa și după ce lipsi 
câteva minute, se întoarse aducând cu el un bloc de hârtie 
foarte subţire. Băgă între foi hârtie indigo și începu să 
scrie, ca de tipar. Pe fiecare foaie era scris numai un 
cuvânt. Foile scrise le punea la o parte și le acoperea cu 
ceasul. Oliva se uita fascinată la el, până ce observă că a 
terminat. Atunci, Oliva își luă geanta, o puse pe genunchi, 
o deschise și scoase afară o carte. Van Heerden ridică 
imediat capul. 

— Ce ai acolo? 

— O carte. 

— Dar... de ce o ţii în mână, doar nu citești! 

Doctorul se aplecă asupra ei, îi smulse cartea din mână; 
și citi titlul. 

— „Un prieten la nevoie” de Standford Beale. Beale? 
Nici nu știam că soţul D-tale scrie cărți! 

Oliva nu-i răspunse. Atunci van Heerden întoarse 
coperta și exclamă: 

— Dar aici stă scris că e de Smiles și are titlul: Cum te 
aperi singur! 

Mai întoarse câteva foi și se opri! Mijlocul cărții lipsea. 
Fusese scos. În realitate cartea era o cutie. 

— Ce a fost înăuntru? 

— Asta! Nu te mișca, Doctor van Heerden! 

Mâna fetei nu tremura. 

— Nu cred ca acum ai să mai dai drumul porumbeilor, 
doctore. Pleacă de la masă! 

Se aplecă și puse mâna pe maldărul de hârtii scrise. 

— Te împușc ca pe un câine, dacă nu faci ce-ţi spun eu. 

Căci dacă nu te împușc eu, ai să mă omori D-ta! 

Faţa lui van Heerden devenise galbenă și bătrână în cele 
câteva secunde. Mâinile îi tremurau, încercă să vorbească, 
dar nu fu în stare. Faţa îi deveni albă ca varul, apoi întinse 
mâna spre pistol. 

— Înapoi! strigă ea. 

Van Heerden sări însă la Oliva, ea trase de trăgaci, dar 
glontele nu porni. În clipa următoare. Oliva se zbătea în 
mâinile omului, care devenit isteric de frică și ușurare, 
râdea și înjura în același timp. Van Heerden îi smulse 
revolverul din mână și-l aruncă pe masă. 

— Proasto ce ești! Siguranţa! N-ai tras siguranţa! 

Oliva ar fi plâns aproape de furie și rușine. Beale lăsase 
arma cu siguranţa pusă, căci nu putea prevedea și nici 
bănui, că Oliva nu cunoaște mecanismul. Van Heerden își 
dădu imediat seama de situaţia lui favorabilă. 

— Acum ai să plătești pentru asta! zbieră el zvârlind-o 
într-un scaun. Ai să suferi, ţi-o promit! Am să las bărbatului 
D-tale ceva de care n-are să se atingă! 

Van Heerden tremura din cap până în picioare; se repezi 
la ușă și zbieră: 

— Bridgers! 

După câtva timp auzi pași în vestibul. 

— Vino, dragul meu, strigă van Heerden, o să-ţi 
îndeplinești dorinţa. F... 

— Cum vrei să mergi cu noi, doctore? Liniștit sau...? 

Van Heerden se întoarse ca fulgerul. Doi bărbaţi stăteau 
la ușă. Cel din faţă era Beale. 

— Nu-ţi ajută nimic să strigi pe Bridgers. Individul ăsta e 
în dram spre pușcărie. Am mandat de arestare contra D- 
tale! Spunea McNorton. 

Doctorul se întoarse furios spre masă și puse mâna pe 
revolver dându-i siguranţa la o parte cu degetul. 

Beale și McNorton traseră amândoi în același timp. Van 
Heerden căzu cu braţele întinse pe masă, lovit de moarte. 


261 


x 


Vineri dimineața, Beale intră în hotelul Ritz-Carlton. 
Refuză să se urce în ascensor, ci alergă pe scară, sărind 
două trepte deodată. Se repezi în odaia în care se aflau 
Kitson și Oliva. Preţurile grâului scădeau. Ştirea a ajuns la 
destinaţie. 

— Slava Domnului. Cifrul prin care van Heerden 
înștiinţa pe agenţii săi, ca să înceteze operaţiunile pare să 
fi ajuns la toți. 

— Sigur. Am dat drumul la trei sute de porumbei. 
Agenţii au putut fi găsiţi cu ușurință și sunt acum arestați. 

Kitson părăsi camera. 

— Ce ai de gând să faci acum? îl întrebă Oliva, cu ochii 
lucind. Trebuie să te simţi pierdut fără această chestiune 
mare. 

— Mai există și altele. 

— Când pleci la New York? 

— Mai am foarte mult de aranjat aici până să pot pleca. 

— Spre exemplu? 

— Ei bine. Am o chestiune juridică de aranjat. 

— Ai un proces? 

Beale se scarpină jenat în cap. 

— Să-ţi spun adevărul. Nu știu ce să fac. N-am mai fost 
încă în faţa unui tribunal de divorţ. 

— Tribunal de divorț? Eşti martor? Ştiu că detectivii 
trebuiesc să se ocupe și cu astfel de afaceri. Am citit prin 
ziare. Cred că e jenant. Dar, apropos, nu mi-ai povestit 
încă, cum m-ai găsit. 

— A fost foarte simplu, spuse Beale mulțumit că a 
schimbat tema conversaţiei. Van Heerden a comis una din 
greșelile care se întâmplă chiar celui mai rutinat criminal. 
A uitat în prăvălia aceluia unde-și amanetase ceasul o 
factură a unui negustor de semințe care i-a furnizat 
grăunţe pentru porumbei. Ştiam că nu va încerca să-i dea 
drumul mesagiului pe cale obișnuită și am bănuit tot 

timpul, că și-a pregătit porumbei speciali pentru asta. 
Factura-mi dădea toate informaţiile de care aveam nevoie. 
A fost numai greu să găsim pe negustorul de grăunţe, care 
ne-a arătat ferma lui van Heerden. Pe Bridgers l-am 
arestat în garaj. 

— A fost groaznic! 

— Putea sa fie și mai groaznic! 

— Din partea D-tale e nemaipomenit ca după un caz atât 
de interesant să te arunci asupra unui proces obișnuit de 
divorț. 

— Procesul ăsta nu e obișnuit de loc. E o afacere 
curioasă. 

— Povestește-mi-o, te rog, și-i făcu loc lângă ea pe 
canapea. 

— E povestea unei erori și a unei greșeli. Acuzatorul era 
un om tânăr cumsecade, de meserie detectiv, care avea 
atunci în sarcină, supravegherea intereselor unei tinere 
fete. 

— Trebuie să adaugi că fata era frumoasă, altfel toată 
povestea nu e interesantă. 

— În cazul de faţă, nici nu e nevoie să mint. Era într- 
adevăr tânără și frumoasă. Avea niște ochi... 

— Povestește-mi, te rog, mai departe. 

— Detectivul voia s-o păzească pe inocenta fată de 
intrigile unui vânător de bani - mort acum - și ca s-o scape 
de el, s-a căsătorit dânsul în mod fraudulos cu nenorocita 
de fată. 

— Şi ce are de gând să facă acum? 

— Vezi, detectivul s-a îndrăgostit de ea și și-a îngreunat 
situaţia. Dacă roșești, nu-ţi pot spune povestea, căci mă 
încurc. 

— N-am roșit, zise ea indignată. Ei și ce ai de gând, ce 
vrea să facă? 

Beale strânse din umeri. 

— Vrea să-și pregătească divorţul. 

— Dar de ce? Ce i-a făcut ea? 


263 


— Ce vrei să spui cu asta? bâlbâi el, uitându-se perplex 
la ea. 

— Ei bine..., mi se pare că toată chestia asta nu-l 
privește pe el. Sărmana femeie ar trebui să ceară divorțul, 
nu generosul detectiv. Ce nu ţi-o bine? 

— Ba da! 

— Nu ești de părerea mea? 

— Sunt de aceeași părere cu D-ta! Dar dacă tutorele ei 
va porni acţiunea, atunci? 

— Tutorele n-are nimic de zis, dacă sărmana femeie nu i- 
o va cere. Nu ţi-a trecut însă prin minte, că și cele mai 
puternice narcotice slăbesc cu timpul și că există totuși 
posibilitatea ca femeia să nu fi fost atât de lipsita de 
conștiință, cum vrea sa pară? Bine înţeles, zise Oliva 
repede, ea nu știa că ceea ce s-a petrecut era realitate, 
până ce nu i-a spus-o Apollo de la Oficiul Central - așa se 
numește Scotland Yardul din New-York, nu? - că ceremonia 
a avut într-adevăr loc. Ea credea că a fost sub impresia 
unui vis frumos, dacă zic vis frumos, adaogă ea repede, 
vreau să spun că nu era neplăcut... 

— Şi ce să fac deci? întrebă Beale nenorocit. 

— Să aștepți până ce o să cer eu divorţul, răspunse 
Oliva, care își întoarse capul așa de repede, încât Beale îi 
sărută numai vârful urechii. 

